
KISFALUDY  KAROLY. 

írta  Galamb  Sándor. 

Ott  áll  szobra  a  Múzeum-kertben  és  modem  szín- 
házaink homlokzatán,  emlékét  legelőkelőbb  irodalmi  tár- 
saságmik,  a  Kisfaludy-Társaság  őrzi,  nevéről  van  el- 
nevezve az  óbudai  színház,  nem  múlik  el  esztendő,  hogy 
^■alamelyik  vígjátékát  a  Nemzeti  Színház  fel  ne  frissítse  : 
szóval  a  Vörösmarty  előtti  korszak  magj'ar  irodalmából 
csak  talán  Katona  József  nevével  találkozik  annyiszor 
a  modern  magyar  ember,  mint  az  övével. 

Pedig  ennek  a  nagyhatású  írónak  alig  több  mint  egy 
évtized  állt  rendelkezésére,  hogy  irodalmi  vezérré  váljék 
s  vezetőjévé  egy  új  stílusiránynak,  annak,  amelj-  egész 
Európában  megdönti  a  klasszicizmust  :  a  regényes,  a 
romantikus  iránynak. 

Mikor  1819-ben  a  Tatárok  Magyarországon  címíí  da- 
rabjával első  nagy  sikerét  aratja,  akkor  már  teljes  férfi- 
korban van  és  igen  zaklatott,  viharos  ifjúságra  tekint- 
het vissza.  1788  február  5-én  született  a  györmegyei 
Téten,  régi  jómódú  középnemesi  családból.  Atyja,  Mihály, 
nem  közönséges  mííveltségű  férfi,  különösen  a  klasszikus 
költőket  szereti,  de  tud  németül  és  franciául  is.  Azon- 
ban zárkózott  és  erőszakos  ember,  aki  a  hajlékonyabb 
természetű  Sándor  fiával,  a  Hinify  szerelmeinek  szerző- 
jével jó  viszonyban  él,  de  a  féktelenebb  temperamen- 
tumú  Károllyal  egész  életén  nem  tud  összemelegedni. 
Már  a  fiúnak  születése  is  ellene  hangolja  az  apát  :  az  új 
élet  az  anyának  életébe  került.  A  legfiatalabb  Kisfaludyt 
a  nála  tíz  évvel  idősebb  Teréz  nénje  neveli,  aki  való- 
sággal az  anyát  pótolja  életében.  Mint  tanuló  az  iskolai 
fegyelem  siilyos  megsértése  miatt,  kénytelen  a  győri 
bencések  gimnáziiunát  odahagyni  és  katonának   állni. 

Részt  vesz  a  franciák  elleni  hadjáratban,  többször  ki- 
tünteti magát,  egy  izben  fogságba  is  esik,  de  kalandos 
módon  megmenekül.  Mint  főhadnagy  Pestre  kerül, 
könnyelmű  életet  él,  beleszeret  egy  elszegényedett  polgár- 
lányba s  ez  teljessé  teszi  az  elhidegülést  apa  és  fiií  között. 
Kisfaludy  Károly  lemond  katonai  rangjáról  (1811),  a 
lány  másé  lesz,  az  ö  számára  pedig  eddigi  életénél  is 
hányatottabb  évek  következnek.  Érzi  tehetségét,  de  nem 
tud  határozott  irányt  venni.  Megfordul  Bécsben,  legya- 
logol Olaszországba,  ahol  festővé  akarja  képezni  magát. 
Bécsi  tartózkodása  alatt  sokat  jár  színházba,  megismer- 
kedik Körnerrel,  a  fiatal  német  költővel,  aki  az  ő  taná- 
csára választja  Zrin3'it  drámatárgyul.  Olaszországi  útján 
a  nagy  remekművek  látása  megérteti  vele,  hogy  nem 
festőnek  való,  Újra  Pestre  jön  s  két  évig,  egy  szegény 
vargánál  lakik,  tájképeket  fest  és  a  varga  és  festő  meg- 
osztoznak az  eladott  csizmák  és  képek  árán. 

Végre  1819-ben  bekövetkezik  a  döntő  fordulat.  Pest, 
amely  181 5  óta  nem  látott  magyar  színielőadást  s  ezután 
is  még  majdnem  két  évtizedig  csak  vidéki  társulatok 
hosszabb-rövidebb  ideig  tartó  látogatásainak  színhelye, 
újra  magyar  színészeket  fogad  vendégül.  Az  akkor  híres 
székesfehérvári  színtársulat  Kisfalud)'  Károlynak  egy 
már  régebben  készített  darabját,  a  Tatárok  Magyar- 
országon című  «eredeti  hazai  költeményt»  választja  be- 
mutatkozásul. A  darab  hatása  rendkívüli  volt  s  a  hálás 
színigazgató,  aki  Kisfaludy  Károllyal  köszöntött  be  a 
fővárosba,  vele  is  búcsúzik,  előadván  az  Ilka  vagy  Nándor- 
fehérvár című  ('eredeti  hazai  drámát»,  ugyanakkora  ha- 
tással. 

Ez  a  két  siker  végkép  az  írói  pályára  tereli  Kisfaludy 
Károlyt,  aki  most  már  szapora  ütemben  írja  színdarab- 
jait. Művei  a  fejledező  magyar  drámairodalomnak  a  leg- 
különbÖ2»bb  drámai  műfajokra  mutatnak  példát.  A  szo- 
morújátékra Zách  Klára,  Stibor  vajda,  Kemény  Simon  és 
Iréné,  a  középfajokra  Szécsi  Mária,  a  vígjátékra  A 
kérők,  A  pártütők,  A  leányörző,  a  Csalódások  és  egy  se- 
reg egyfelvonásos. 


vn 


Legelső  komoly  színműveiben  inkább  a  hazafias  és 
szentimentális  hang  fogta  meg  a  közönséget,  semmint  a 
darabok  esztétikai  értéke.  E  kísérleteken  később  maga 
az  író  is  hamar  fölülemelkedik  s  g^-öngéikre  ügj-esen 
tapint  rá  epigrammáiban.  A  Tatárokról  ezt  írja  : 

«Sok  haza-puff ogatás,  ok  semmi,  de  szörnyű  magyarság. 

Bundás  indulatok :  óh  be  tatári  müv  ez  !>> 

Az  Ilkáról  meg  ezt  : 

<ijambus-e,  próza-e  vagy  micsodás  mü  ?  —  Dráma, 
pedig  szép ! 

Szép  ?  —  Hm  !  Győz  a  magyar :  s  tapsra  ez  ottfen  elég.» 

Magasabb  törekvés  mutatkozik  a  Stibor  vajdában, 
bár  a  bonyodalom  megoldása  itt  sem  következik  a  hős 
jelleméből,  hanem  csak  nag>-on  is  motiválatlan  véletlen 
idézi  elő  és  a  külföldi  hatások  is  (Kotzebue,  Schiller, 
Shakespeare)  még  nagyon  nyilvánvalóak. 

A  komoly  drámai  nemben  legkiválóbb  alkotása  Iréné 
(1820).  Ennek  tárg\'a  az  eg\-etemes  irodalom  monda  kin- 
cséből hozzánk  Mikes  Kelemen  leveleivel  közvetített 
vándortéma,  melynek  hőse  II.  Mohamed,  a  Bizáncot 
legyőző  hatalmas  szultán  és  egy  görög  leány.  Moha- 
med beleszeret  a  szép  nőbe,  feleségül  veszi  s  a  szerelem 
akaraternj^esztő  levegőjében  felejti  nagj-  hódító  terveit. 
A  török  harci  párt  felzúdul  a  szultán  e  fordulata  miatt, 
pártot  üt  ellene  s  Mohamednek  a  szerelem  és  dicsőség 
között  kell  választania.  Ö  a  dicsőséget  választja  és 
janicsárjai  szemeláttára  maga  szúrja  le  a  szépséges 
görög  nőt. 

Ezt  a  témát,  mely  nagyszerű  tragikai  helyzeteket 
kínálton-kínál  a  drámaírónak,  Kisfaludy  Károly  előtt 
feldolgozta  Bolyai  Farkas,  a  nagy  matematikus  is.  Ket- 
tőjük darabja  körül  a  tragikai  felfogás  mélysége  szem- 
pontjából Bolyai  felfogása  a  különb,  a  színszerűség,  a 
színpadi  technika  tekintetében  pedig  Ki.sfaludy  Károlyé. 
Kisfaludy  darabjában  Iréné  nem  szereti  Mohamedet, 
csak  hazája  érdekében  hoz  áldozatot,  mikor  a  szultáné 
lesz  s  Mohamed  csak  akkor  határozza  el  magát  legyilko- 
lására, amikor  megtudja,   hogy  Iréné  mást  .szeret.  Bolyai 

művében  mindketten  forrón  szeretik  egymást.  Mennyi- 
vel tragikusabb  küzdelem  dúl  így  a  bizánci  győző  lelké- 
ben s  mennyivel  magasabbra  emelkedik  azáltal,  hog\' 
mégis  a  dicsőséget  választva  leszúrja  szerelmesét! 

Technikai  tekintetben  persze  szóba  sem  jöhet  Kis- 
faludy Károly  megoldása  mellett  Bolyai  II.  Mohamed]^. 
Általában  Kisfaludy  a  mag}^ar  dráma  formáját  jelen- 
tékeny mértékben  fejlesztette  tovább  s  darabjainak 
nagy  sikere  nem  is  érthető  másképpen,  mint  a  színpadi 
fogásoknak  korához  mérten  majdnem  tökéletes  értése 
által. 

De  nemcsak  a  drámai  ellentétek  ügyes  fejlesztése,  a 
szembenálló  szenvedélyek  fokozása  és  színszerű  össze- 
csattantása  tekintetében  jelentős  étape  irodalmmikban 
Kisfaludy  drámaírói  mííködése,  hanem  nyelve  is  hala- 
dást mutat  előzőihez  mérve.  Igaz,  nincs  olyan  zordon 
ereje,  mint  Katona  nyelvének,  jambusai  is  meg-meg- 
döccennek  néha,  a  dikciók  is  —  hogy  a  tőle  annyira 
kedvelt  szót  használjuk  —  többször  ícelleténél  inkább 
«fellengzenek»,  de  mégis  már  van  bennük  színpadiság,  a 
színész  már  tudja  szavalni  őket  s  mindenestre  előkészítő 
Vörösmarty  nyelvéhez. 

Ugyanaz  az  1819-es  esztendő,  amely  Kisfaludyt  a 
Taiárokkal  országos  nevű  íróvá  tette,  meghozta  víg- 
játékírói sikereit  is.  Ekkor  kerülnek  színre  A  kérők  és 
A  pártütők  c.  darabjai,  amelyek  a  magj'ar  vígjáték- 
irodalomnak alapjait  vetik  meg.  Amaz  a  vidéki  nemesi 
társadahnat  rajzolja  jóízű  frisseséggel,  emez  az  úri  osz- 
tály mellett  a  későbbi  népszínműnek  egy  csomó  jelleg- 
zetes alakját  szerepelteti.  Későbbi  vígjátékai  közül  ko- 
niikai  alapeszméjével  A  leány  őrző  (1827),  szerkezetével, 
jellemrajzával  és  bonyoh'tásának  pergő  ütemével  pedig 
a  Csalódások  (1828)  válik  ki.  E  darabján  kívül  tetszéssel 
adattak  egyfelvonásosai  is.  amelyek  közül  mint  a  törté- 
neti vígjátéknak  irodalmimkban  első  számbavehető  je- 
lentkezései a  Mátyás  deák  (1825)  és  a  Hűség  próbája 
(1827)  érdemelnek  emhtést. 

Kisfaludy  Károly  vígjátékának  értéke  komoly  darab- 

jaiénál  jelentékenyen  nagyobb.  Keserűség  nélküli  jó 
kedv,  üdítő  frisseség  vonul  végig  az  alkotásain.  Élénk 
szemmel  fig\-eli  meg  és  egészséges  realizmussal  \'iszi 
színpadra  kora  társadalmának  jellemző  magyar  alakjait. 
A  latinos  műveltségű  fiskális,  a  külföldieskedő  léha  mág- 
nás, a  finomabb  szokásoktól  elmaradt,  de  jószívű  parlagi 
nemes  és  a  nemesi  udvarházak  érzelgösségnélküli,  tem- 
peramentmnos  úri  kisasszonyai  üg}-es  beállításban  vonul- 
nak el  szemünk  előtt. 

De  e  vígjátékoknak  esztétikai  értéküknél  is  nag\'obb 
irodalomtörténeti  jelentőségük.  Ami  Kisfaludy  Károly 
előtt  e  műfajból  mag\-ar  színpadra  került,  az  voltaképen 
idegen  eredetieknek  több-kevesebb  szerencsével  való  át- 
dolgozása, adaptációja.  Kisfaludy  Károly  alakjain  és  me- 
séjén is  kimutathatók  idegen  hatások,  de  ezeket  annyira 
magyar  levegő  veszi  körül,  olyan  erős  gj'ökeret  vernek  a 
magyar  földbe,  annyira  gazdagodnak  hazai  vonásokkal, 
hogy  idegen  származásukat  csak  a  filológiai  részletmunka 
veszi  észre,  az  olvasó,  a  néző  azonban  minden  alakját, 
meséjének  minden  fordulatát,  a  mag\'ar  társadalom  lel- 
kétől lelkezettnek  érzi. 

Vígjátékírói  technikájára  az  akkor  ann^-ira  népszeríi 
Kotzebue  volt  legerősebb  hatással.  E  fürge  tollú,  ügj'^es, 
de  kissé  sekélyes  német  írótól  sok  színpadi  fogást  tanult. 
Vx)nyoHtásban,  motívumokban  sokat  kölcsönzött  tőle, 
de  a  léhaságot  és  ledérséget  nem  tanulta  meg  mesterétől. 

Kétségtelen,  hogy  Kisfaludy  Károly  vígjátékai  inkább 
a  mulatságos  helyzetekből  fakadó  komikvunra  mutatnak 
példát,  semmint  a  jeUem  mélyebb  félszegségeit  bemutató 
felsőbbrendű  komédiára,  de  azért  nagy  körvonalakban 
jellemeket  is  jól  ábrázol  és  a  nevettető  helyzetek  kedvéért 
sohasem  kuszálja  össze  jellemrajzának  vezető  vonalait. 

Ugyanazt  az  értékbeli  viszonyt,  ami  Kisfaludy  Károly 
komoly  drámái  és  vígjátékai  között  mutatkozik,  látjuk 
megismétlődni  komoly  és  víg  novellái  között  is.  Ko- 
moly tárg\'u  elbeszélései  tele  vannak  a  korabeli  vad- 
romantikának szertelen  motivumaival  s  közülük  csak 
a    Tihamér    (t825)    válik    ki,     melynek    meséje   Nae\' 


Lajos  nápolyi  hadjárata  alatt  játszik  s  a  mely  egy-két 
indítékával  a  Toldi  szerelmére  is  hatott.  Víg  novellái- 
ban azonban  ug}'anazt  a  friss  leleményt,  ugyanazt 
az  eleven  realizmust,  ugyanazt  az  enyhe  ironizálást  él- 
vezzük, mint  vígjátékaiban.  A  Mit  csinál  a  gólya?  című 
falusi  anekdotája  úttörője  ennek  a  Jókaiban  és  Mik- 
száthban  tökéletessé  fejlődő  míífajnak.  Súlyosai  Simon- 
ban  ügyesen  rajzol  egy  sűrűvérű  vidéki  nemest,  aki 
minden  elhatározóbb  életfordulatról  lekésve  a  legtelje- 
sebb tétlenségben  öregszik  meg.  Ha  Kisfaludy  Károly 
palettájára  Sulyosdi  Simon  ábrázolása  közben  egy-két 
mélyebb  tónusú  szín  is  keveredett  volna,  valósággal  a 
magyar  Oblomovot  ünnepelhetnők  novellájában. 

Víg  beszélyei  között,  legegyenletesebb  alkotás  a  Tollagi 
Jónás  viszontagságai  (1823 — 27)  című,  mely  egy  tapasz- 
talatlan vidéki  ifjúnak  a  fővárosi  szokásokba  való  ütkö- 
zéseit mondja  el.  A  novella  tele  van  mulattató  helyze- 
tekkel, megírása  eleven,  s  benne  a  komikus  jellemábrá- 
zolásnak biztossága  is  imponáló. 

A  víg  novellában  Kisfaludy  Károly  hatása  évtizedekre 
terjedt  s  még  Petőfi  is,  aki  pedig  ennek  a  nagyjelentö- 
ségíí  írónak  míiködésével  szemben  kelleténél  elfogultabb 
volt,  e  nemű  alkotásait  becsülte  és  értékelte. 

Drámáin  és  elbeszélésein  kívül  Kisfaludy  Károly  még 
költeményeivel  is  erősen  hatott  kortársaira.  A  legnép- 
szerűbb magyar  elégiát,  a  Mohácsot  6  írta,,  s  a  népdal- 
formával való  kísérletezése  (Rákosi  szántó,  Szülőföldem 
stb.)  is  hatékonj'  tényezője  lett  a  magyar  líra  további 
fejlődésének.  Egyéb  lírai  költeményeiben  a  németes  isko- 
lának befolyása  alatt  áll.  Érzelmesség,  csiszolt  forma, 
az  érzéseknek  tartózkodó  általánosságban  való  mara- 
dása jellemzik  ez  alkotásait,  de  mestereinek  (Kazinczy, 
Kölcsey)  mitológiai  képekben  való  dúskálását  nem  alkal- 
mazza át.  A  balladában  is  tesz  Goethe,  Bürger  és  Köl- 
CvSey  mintájára  egy-két  érdemesebb  kísérletet  (Zudrd, 
Az  álmatlan  király,  Eprészleány  stb.). 

Kisfaludy  Károly  e  nagy  termékenysége,  gazdag  vál- 
tozatossága s  nem  utolsó  sorban  kedves,  megnyerő  eg>'é- 

nisége  révén  valósággal  predesztinálva  volt  arra,  hogy 
a  raag>'ar  irodalmi  életnek  vezére  leg}-en.  Kazinczy  Fe- 
renc, az  eddigi  vezér  már  hatvan  esztendős  volt,  amikor 
Kisfaludy  a  Tatárokkal  feltűnt,  s  a  tőle  képviselt  irány, 
a  német-görög  klasszicizmus  is  avvdtnak  hatott  már. 
Az  új  irodalmi  elv,  a  romanticizmus,  Kisfaludy  Károly - 
ban  leU  meg  hivatott  hangadóját.  A  mag}.'ar  irodalmi 
élet  fellendítésére  és  az  új  irány  propagálására  alapítja 
meg  az  Aítrom  c.  zsebkönyvet,  mely  rövidesen  kiszorítja 
az  idegen  almanachokat  s  a  legtekintélyesebb  irodalmi 
orgánummá  válik.  A  vezér  köré  olyan  kiváló  írók 
csoportosulnak,  mint  Bajza  József,  Toldy  Ferenc  és 
\'örösmarty  Mihály.  Hímeve  és  befolyása  a  legnagA'obb 
mag}-amak  Széchenyi  Istvánnak  is  feléje  fordítja  fi- 
gyelmét :  rá  akarja  bízni  tervezett  politikai  lapjának, 
a  Jelenkornak  szerkesztését.  Kisfaludy  tele  van  új 
ter\-ekkel,  titkára  lesz  a  Széchenyi  alapította  Ma- 
g>-ar  Gazdasági  Eg}-esületnek,  felveti  egy  képzőmű- 
vészeti akadémia  eszméjét  is,  s  belekezd  egy  új  szomorú- 
játékba, aCsák  Mátéba.,  a  melynek  töredékei  azt  sejtetik, 
hogy  legkülönb  tragédiája  lett  volna.  Tüdőbaja  azonban 
egyre  jobban  erőt  vesz  rajta  s  hosszú  szenvedés  után 
1830  november  21-én  a  halál  örökre  kiüti  a  tollat  kezéből. 

Temetése  szokatlan  részvét  mellett  ment  végbe.  Ma- 
gyar írónak  eladdig  nem  volt  ekkora  g\-ászkisérete. 
A  nagy  részvétet  mi  sem  jellemzi  inkább,  mint  az  az 
adat,  hogj'  amikor  munkáinak  kiadására  és  emlékműve 
felállítására  barátai  g>'üjtést  rendeztek,  annyi  összeg 
folyt  be,  hogy  nemcsak  művei  jelenhettek  meg  tíz  kö- 
tetben, nemcsak  szobra  kerülhetett  ki  Ferenczy  István 
vésője  alól  (az  első  szobor,  amely  magyar  költőnek  sza- 
bad ég  alatt  álh'ttatott  fel!),  hanem  még  annyi  pénz  is 
maradt,  hogy  tanítványai  megvethették  alapját  a  vezér 
emlékére  létesült  Kisfaludy-Társaságnak  is. 

.  .  .  Benedetto  Croce,  a  nagy  olasz  gondolkodó,  egy 
tanulmányában  azt  a  kérdést  boncolja,  hogy  mi  az,  ami 
Hegel  filozófiájában  tovább  élő  elem,  és  mi  az,  ami  az 
utókor  számára  halott.  Ha  ug>'anezt  a  kérdést  Kisfaludy 

Károly  írói  működésére  nézve  vetjük  fel,  kétségtelennek 
tarthatjuk,  hogy  munkái  közül  sokkal  több  az,  ami 
pusztán  irodalomtörténeti  érték,  mint  ami  eleven  moz- 
gatója az  utána  következő  irodalmi  fejlődésnek.  Bizo- 
nyos azonban,  hogy  egy-két  verssora  még  sokáig  fog 
csengeni  a  magj'ar  ajkon,  s  hogy  novelláinak  és  víg- 
játékainak egy-két  kedves  alakja  és  jelenete  még  több- 
ször fog  derűt  hozni  annak  a  közönségnek  a  szívébe, 
amely  a  bájos  naivság  iránt  fogékony,  s  a  melynek  hébe- 
hóba  jól  esik  egy  századdal  megifjodnia,  de  mindezek 
fölött  bizonyos  az,  hogy  van  Kisfaludy  Károly  írói 
működésének  egy  olyan  hatása,  a  melynek  következmé- 
nyei máig  is  lenyúlnak,  s  amelyet  máig  is  eleven  erőnek 
érzünk.  A  magyar  műveltség  számára  az  ő  szervezői 
mtmkája  teremtett  irodalmi  középpontot.  A  széthulló 
irodalmi  törekvések,  a  melyek  eladdig  legfeljebb  személy- 
hez kötötten  —  például  egy  Kazinczy  Ferenc  körül  —  tud- 
tak kikristályosodni,  Kisfaludy  izgatásainak,  eszméinek, 
írói  és  emberi  egj'éniségének  hatása  következtében  talál- 
tak centrumra  az  ország  szívében,  Budapesten.  Hog}^  egy 
kultúrgócpontnak  kialakulása  egy  nemzet  életében  mit 
jelent,  azt  magyarázni  fölösleges.  Ez  a  centrmn  Kisfaludy 
Károllyal  teremtődött  meg,  utána  fejlődött  erőteljes.sé, 
s  ha  a  vezér  halála  után  egy  félszázad  múlva  talán 
a  perifériák  felé  kelleténél  is  felszívóbb  erejűvé  vált, 
annak  maga  a  kezdő  nem  volt  oka.  Kétségtelen,  hogy  e 
kultúrcentriun  kialakulása  nélkül  nemzeti  költészetünk 
renaissance-a  sem  következhetett  volna  el,  s  még  ké- 
sőbbi, kissé  elnyomóbb  hatásában  is  bizonyos  erőt  és 
biztosságot  jelentett.  A  modern  müveit  magyar  főként 
azért  nem  felejtheti  el  Kisfaludy  Károly  emlékét  és 
ezért   kell    hálával  adóznia  az  ő  áldásos  működésének. 


KÖLTEMÉNYEK. 


Kisfaludy  Károly  munkái.  I. 


ELSŐ  KÖNYV. 

LYRAI  KÖLTEMÉNYEK. 

HADIÉNEK  OLASZORSZÁGBAN 

Hadistennek  vérrel  festett 
Zászlói  már  lobognak, 
Öldöklésre  szenteltetett 
Mozsarai  ropognak. 

Ott  áll  —  talpig  beborítja 
A  dörgő  por  fellege  — 
Az  ellenség  ;  s  villogtatja 
Kardját  büszke  serege. 

Dühösködve  már  reánk  üt, 
Hullnak  bajnok  vitézink, 
Halált  térj  észtnek  mindenütt. 
Ritkulnak  már  rendeink. 

A  térségen  elszéledve 
Holttetemek  fekszenek, 
Kik  magokat  felszentelve, 
A  hazáért  vesztenek. 

Jöjjenek  vérszomj uhozó 
Despotának  zsoldosi, 
Már  annyi  veszélyt  okozó 
Törvényes  vad  g^ilkosi : 


Itt  állunk  mi  Hunniának 
Rettentő  bajvívói, 
A  dicső  magyar  hazának 
Igaz,  hü  pártfogói. 

Mi  Árpád  szabad  népei. 
Mi  bátran  megütközünk, 
S  régi  vérünknek  hívei 
Vagy  elesünk  vagy  győzünk. 

Egy  az  élet,  egy  a  halál : 
Azt  kérdésre  ki  veti? 
Vagy  előbb  vagy  utóbb  talál 
A  bajnok  azt  neveti. 

Rajta,  pajtás!  ne  félj  tehát, 
Itt  a  választó  határ  : 
Amit  a  jó  szerencse  ád. 
Élet,  halál  legyen  bár. 

Tekints  dicső  nemzetünkre, 
öld  vágd  az  ellenséget, 
S  diadalmunk  hoz  nevünkre 
Dicsőséget,  életet. 


A  REMÉNYSÉGHEZ. 

Ha  idő  az  örökséggel 
Irtózva  ölelkezik, 
Ha  a  halál  az  élettel 
Végső  harcot  küzködik  : 

Minden  az  embert  elhagyja 
A  sötét  sír  szélénél. 
Sorsának  prédául  adja 
Tűnő  élte  végénél : 


Remény!  te  vagy  biztatója 
Fáradt,  bágyadt  szívének, 
Te  magad  vagy  fenntartója 
Már  mulandó  létének. 

Benned  bízik  s  kebelében 
Enyhülést,  javulást  vall, 
Hív  követője  ölében 
Elalszik  —  és  békén  hal. 

Ha  szilaj  kínok  szaggatják 
Vérbe  borult  szívemet. 
Minden  örömtől  megfosztják 
Szerencsétlen  éltemet  ; 

Ha  szerencse  fut  előlem, 
Utamba'  keresztüljár, 
A  sors  mérget  itat  velem, 
Boldog  óra  rám  nem  vár  : 

Akkor  te,  kegyes  Reménység! 
Sugárzol  bús  keblembe, 
És  az  elvesztett  békesség 
Visszafordul  szívembe. 

Híve  maradsz  az  embernek 
Bármely  nehéz  sorsa  lön, 
Kísérője  életének 
S  barátnéja  e  földön. 

A  szenvedő  könnyeinek 
Forrását  elszárítod, 
S  a  kétség  vad  seregének 
Ostromát  elfordítod. 

Édes  gondos  szorgalommal 
Ápolgatod  az  embert. 
Kit  a  végzet  vas  karjával. 
Bár  méltatlan,  alá  vert ; 


Mert  elhag3^a  a  világtúl 
Azt  a  reményt  találja, 
Hogy  könnyeit  a  síron  túl 
Egy  jó  angyal  számlálja. 

És  az  ember  bölcsőjétől, 
Míg  a  sír  őt  elzárja, 
Tőled,  első  kedvesétől. 
Legszebb  örömét  várja  : 

S  karjaidban  mosolyogja 
A  sors  forgó  játékát, 
Édesdeden  általfogja 
Boldogsága  árnyékát. 

Te  vagy  a  szív  békessége. 
Védje  a  megsértettnek, 
S  tartandó  úti  költsége 
E  zarándok  életnek. 


A  LEGSZEBB  GYÖNGY 

Van  egy  gyöngye  a  világnak. 
Létünk  legfőbb  értéke. 
Minden  földi  boldogságnak 
Kútfeje  s  legszebb  éke  ; 

Melynek  remegő  tükrében 
A  szív  magát  képzeli, 
S  adóvevő  örömében 
Fájdalmait  öleli. 

De  a  nagy  világ  zajában 
Az  csak  ritkán  láttatik, 
A  romlott  szív  birtokában 
Soha  nem  találtatik. 


Csal  szelíd  s  jó  embereknél 
Fakad  égi  forrása, 
Érzékeny  s  meleg  szíveknél 
Tenyészik  szent  áldása. 

Mely  jó  isten  adománya, 
Ez  a  ritka  drága  kincs? 
Mely  szent  érzet  alkotmánya, 
Hogy  a  e  földön  mássá  nincs? 

Egykor  szívem  nagy  ínségét 
Barátomnak  beszéltem, 
S  érettem  hullatott  könnyét 
E  szép  gyöngjmek  ítéltem. 


A  SZERELEM. 

Minden  földi  öröm  bajjal  párosodik, 
Kivánatink  tárgya  csalóka  tünemény, 
Víg  kedvünk  fájdalom  tengerén  hányódik. 
Mely  ritkán  érik  meg  a  legigazb  reményi 

A  tudomány  elűz  annyi  szép  kényeket, 
Édes  öröm  többször  méregbe  rejtőzik. 
Hatalom  elöli  az  érzeményeket, 
Erkölcs  meleg  vérrel  kínosan  küszködik. 

Míg  a  habzó  szív  ver  az  ember  melyébe*, 
A  hideg  való  azt  soha  be  nem  tölti, 
üj  kívánat  jő  az  elégség  helyébe 
S  a  lelket  legédesb  álmából  felkölti. 

Minden  ami  itten  a  szivet  gerjeszti, 
Megnyer\^e  elárul  s  végmulásnak  ered, 
Üj  gondolat  becsét,  malasztját  elveszti  : 
Csak  az  boldog,  aki  szerettetik  s  szeret. 


Kinek  a  szerencse  hatalmas  karjával 
Csillagkoszorút  tesz  imádott  fejére  : 
Hányszor  küszködik  az  mosolygó  sorsával! 
S  dicsősége  válik  élete  terhére. 

Mit  a  halandók  jót  és  édest  vevének, 
Belőle  fakada  e  bőség  szarvából ; 
Magok  a  jobb  lelkek  szerelmet  értének 
A  nagy  teremtőnek  legelső  szavából. 

Ki  e  földön  éleng,  malasztját  ismeri, 
S  örökön  lángoló  oltárához  járul, 
örömit,  kényeit  e  tündértől  kéri. 
És  hymnusokat  zeng  égi  jutalmárul. 

A  lélek  hatalmat  s  minden  tehetséget 
Egyedül  az  igaz  szerelemtől  vészen, 
S  mágusi  erővel  minden  lehetséges. 
Csak  könnyen  meghódít  és  valóvá  tészen. 

A  tiszta  szerelem  bájoló  körében 

A  mennyei  láng  a  mellben  fentebb  lobog. 

Megtisztul  a  lélek,  s  békítő  ölében 

A  megbántott  szív  a  megbántóén  dobog. 

Az  anya  természet  frigyes  barátnéja 
Meleg  karjával  a  földet  átöleli, 
A  mérget  bal  sorsunk  kebléből  kiszíja, 
S  a  világot  szelíd  kebelén  neveli. 

Szent  egységben  tartja  mind  a  földieket 
Boldogító  nyomát  békesség  követi ; 
Rózsalánccal  összeköti  a  szíveket 
És  déltől  éjszakig  egymáshoz  vezeti. 

Oh  ki  nem  érzette  egyszer  életében 
Jótevő  malasztját  a  hív  szerelemnek? 
Kinek  nem  fakada  forró  kebelében 
Egy  forrása  e  szent  gerj edelemnek? 


Ki  nem  melegedett  mennyei  lángjánál 
S  el  nem  ragadtatott  felhevült  szívétől? 
Ki  nem  fellengezett  tündér  határánál 
S  váltig  nem  lelkesült  gyönyörű  kényétől? 

Légy  bár  vitéz  s  laurus  zölldeljen  fejeden, 
Bírj  bár  hatalommal,  Dárius  kincsével. 
Fényes  érdemcsillag  ragyogjon  melleden. 
Meghalsz  s  felej tetei  másnap  felköltével  : 

De  a  hív  szerelem  el  nem  feledkezik! 
Buzgón  oltárt  emel  hívének  sírjából. 
Ájtatos  könnyekkel  visszaemlékezik, 
S  égi  vigasztalás  tenyészik  hamvából. 

Ne  hirdesd  oly  szegény  ember  boldogságát, 
Ki  nem  sejtvén  a  szerelem  bájos  kelyhét. 
Komor  gyászban  vonja  szomorú  világát, 
Mert  soha  nem  érzé  élte  javát,  szépét. 


LEO  ES  LINA. 

Nincs  szebb  virág  mint  a  szerelem 

Az  élet  kies  kertjében. 

Nincs  annál  szentebb  gerj edelem 

Az  ember  tehetségében. 

De  sokszor  nagy  átokká  vál. 

Ha  viszont  érzést  nem  talál 

Ez  indulat  a  szívekben 

S  poklot  teremt  a  mellekben. 

Leó  jámbor  s  kedvelt  atyjának 
Egyetlen  egy  magzatja, 
Jó  ifjú  ;  tüz  indulatjának 
Korán  lett  áldozatja  ; 
Mert  élete  tavaszában, 
Ifjúsága  virágában 


Emésztő  tűzzel  szerété, 
De  szerelmet  nem  nyerhete. 

Hasztalan  vallották  szemei 
Erős  s  ritka  szerelmét, 
Hiába  hirdették  könnyei 
Fájdalmát  s  nagy  sérelmét  ; 
Csak  hasztalan  töprenkedett, 
Esdeklett  és  reménykedett, 
Lina  őt  nem  szerette. 
Áldozatit  megvetette. 

Remények  közt  s  félelmében 
Két  tavasz  már  távozott, 
De  boldogtalan  szerelmében 
Sorsa  még  se  változott. 
Végre  tartandó  Ínsége, 
Lina  makacs  keménysége 
Erejétől  megfosztotta, 
Bágyadt  testét  hervasztotta. 

Csak  még  egyszer  kívánta  látni 
Imádott  ellenségét, 
Szakadó  melléhez  szorítni 
Elvesztett  üdvösségét. 
Eljött  Lina  —  de  az  a  szív. 
Mely  hozzá  volt  halálig  hív. 
Már  kigyötrődött,  már  nem  vert. 
Csak  hideg  hamvában  hevert. 

Ott  fekszik  kegyetlen  prédája 
Lina  álnok  szivének, 
A  hűség  oly  ritka  példája 
Virágában  éltének  ; 
Mellette  zokogó  atyja 
És  ősz  hajait  szakgatja 
Kétséggel  tele  szüntelen 
Átkot  kér  gyilkosa  ellen. 


Ott  áll  Lina  és  borzadozva 
Néz  bús  áldozat]  ára  — 
Vérző  szívvel  és  sóhajtozva 
A  szenvedő  atyára  ; 
Érzemény e  felgerjedett 
S  mit  az  élő  nem  nyerhetett, 
A  holtnak  nem  tagadhatá 
És  könnyét  érte  folyatá. 

Mert  a  szerelem  istenének 
Büntető  szilaj  lángja, 
A  bánat  emésztő  mérgének 
Bosszúálló  fullánkja, 
Behatott  Lina  mellébe 
S  oly  sebet  ütött  szivébe', 
Mely  az  életen  rágódott 
S  enyhülésre  nem  juthatott. 

És  így  elvonva  a  világtól, 
Számlálva  fájdalmait. 
Messze  minden  boldogságtól 
Folytatá  bús  napjait, 
Magát  búnak  felszentelte 
Hív  kedvesét  így  kérlelte. 
Sírját  virággal  födözte 
És  könnyeivel  öntözte. 

Végre  egy  klastrom  magányában 
Nem  sokára  meghala. 
Midőn  még  végső  órájában 
Leót  említett  vala. 
Egy  sírhalom  födi  őket, 
Ama  ritka  szeretőket, 
Kik  élve  nem  egyesültek 
És  halva  öszvekerültek. 


VÉGSŐ  ÓHAJTÁS. 

Sok  gondolatokat  szül  s  futtat  az  emberi  elme, 
Az  örökségbe  kapkod  s  fent  a  levegőben, 
Túl  az  emberiség  határán  keres  örömöt 
Szívének  és  száguldva  képzelete  édes 
Szülöttjét  nyomozza  s  az  egeket  ostromolja 
Vad  vágyódása.  Bátran  a  jövendőnek  indul 
És  a  halhatatlanság  csillagkoszorúját 
Homloka  ívére  kivan  ja  elragadni. 
De  meg  jelen  a  sors!  és  egyszerre  hiú  álma 
Tetszetős  árnyékká  s  tündérképpé  eloszlik. 
Mélyen  illetődve  nézi  fellengző  reményét 
A  semmiség  örök  éjjelében  enyészni. 
Csendesen  alászáll  s  visszatér  a  magasról, 
De  a  föld  többé  nyugalmat  néki  nem  adhat 
S  bánatos  érzéssel  szemlélgeti  élte  virágát  — 
Váltig  elszáradva  s  a  porba  tiporva  előtte  ; 
Könnyei  hasztalan  folynak,  fel  soha  nem  éled. 
Sokszor  így  az  élet  javát  méltatlan  elvesszük, 
Nem  ügyelvén  a  szív  csendesebb  ösztönére. 
Magas  célokat  hajhászva  elvesszük  magunktól 
Legszebb  adományit  életünk  rózsa-korának. 
Nem  örök  nevet,  se  nagy  hírt  kívánok  a  sorstól, 
Csak  eleget  tenni  engedjen  a  kor  istenének, 
Csak  szívemet  tisztán  tarthassam,  én  megelégszem 
Nagyságot  nem,  nem  hatalmat  kérek  a  sorstól. 
Melyek  az  érző  szívet  hidegen  letapodják, 
Nem  mosolyog  nékik  a  barátság  isteni  képe. 
És  fényök  körül  táboroz  fekete  felleg, 
Mely  örökös  veszélyt  hordoz  keblében  irántuk. 
Ama  macedóni  vitéz  mit  nyert  a  világgal? 
Fáradságos  élte  hány  valódi  örömöt 
Mutathat?  Még  élte  virágában  el  kellett 
Néki  költözni  s  kora  sírjába  ezer  átok 
Követte.  —  A  lenyomott  népek  könnyei  voltak 
Jelei  nagy  hatalmának  s  minden  nyeresége. 
Csendes  magányban  és  elvonva  a  világtól, 

Kömyülvéve  résztvevő  szívekkel  akarok 
Élni.  A  sors  akármit  ad,  csak  az  az  égi 
Bizodalom  el  ne  hagyjon  s  forró  kebelemben 
Lakozzék,  s  játékát  a  forgandó  szerencse 
Bármint  intézze,  soha  nem  háborít  engem! 
Egy  öszvehangzó  szívnek  bájoló  körében 
A  barátság  hív  karjától  által  ölelve 
önmagában  élni  legszebb  égi  jutalom  ; 
Boldog  aki  érzi  s  használja  mennyei  javát. 
Elmés  munka  között  folyjanak  éltem  órái  ; 
Az  emlékezet  szárnyán  vizsgálni  a  régi 

Elmúlt  időnek  erős  embereit  és  nagy 
Tetteket  :  mint  ront  és  szül  a  repülő  idő. 
S  lelkesedve  legyen  szabad  szittyái  lantom 
Csendes  húrjai  által  visszahangzani  a  szív 
Titkos  érzését  és  a  szent  lelkesedésnek 
Legszebb  óráit  élnem.  A  szerelem  egyedül 
Törülje  le  a  fáradság  cseppjeit  és  báj- 
Kebelén  hervadjon  életem!  s  az  örökség 
Adóját  engedd  végeznem  csendes  ölében. 


ELVÁLÁS. 

Rózsalánca  szerelmünknek, 
Sok  örömmel  telt  frigyünknek. 
Boldog  életünknek 
Hervadoz  és  elválással 
Fenyeget,  nagy  változással 
S  búsító  múlással. 

Hallod-e!  az  óra  üt  már! 
Itt  az  elválasztó  határ. 
Mely  szívedtől  elzár : 
Ha  igaz,  mit  szívem  érez, 
Meglátlak!  Jöjj  hát  mellemhez. 
Szerető  szívemhez! 

Itt  egy  könny,  mel}^  sérelmemből 

Reád  hull  s  nedves  szememből 

Hű  szivedre  gördül : 

Kér,  hogy  drága  szerelmeddel 

A  távolt  is  emlékeddel 

Ihlesd,  s  ne  feledd  el! 

ELTÖKÉLET. 

Végezd,  Sors!  amit  reám  kimértél, 

Ontsd  le  mérged  életem  ketyhébe, 

Vedd  vissza,  amit  egykor  Ígértél 

Az  ifjúság  aranyidejébe'  ; 

Végy  vissza  mindent,  amit  csak  szeretek. 

Vezess  egy  új  tövises  pályára, 

A  földi  ínség  legfőbb  pontjára  : 

A  nagy  megtörtént :  többet  nem  veszthetek. 

Nem  rettegek,  az  idő  bármit  ád! 
Mert  az  erőszak  erőmet  neveli  : 
Lenyomja  a  gyönge  szív  fájdalmát 
És  a  lelket  sorsán  fölülemeli : 
Habár  méltatlan  s  nehéz  üldözések 
Irgalmatlan  megfosztnak  mindentől. 
Ha  mindaddig,  míg  létem  sírba  dől, 
Körülfognak  vad  s  kínos  szenvedések. 

Egy  tárgyért  hevült  vala  kebelem. 
Körüle  forgának  minden  reményim  ; 
Oh  hányszor  fölemelkedtek  velem 
Az  egekig  annyi  tüzérzeményim  I 
Áldott  lélek  egy  szerencsés  órában 
Elfogadád  ajánlott  szívemet, 
Rózsás  útra  vezetted  éltemet. 
És  most  fekszel  a  halál  karjában. 

Mit  adhat,  mit  vehet  a  jövendő, 
Mit  ezután  a  szerencse  játéka? 


A  megsértett  szívből  eredendő 
Tökélet  az  ég  legszebb  ajándéka  ; 
Vigasztalást  csak  enmagamtól  várok, 
Ha  mindjárt  elhagyva,  számkivetve. 
Nem  ismerve  s  élve  elfeledve 
Magán  s  eg^'edűl  a  világban  járok. 


A  KEDVES  SÍRJÁNÁL. 

Te  is,  drága!  kifej tőztél 
Az  élet  fogházábúl. 
És  szebb  országba  költöztél 
Ott  a  néma  síron  túl! 
Hol  az  angyalok  sorában, 
Az  örökség  nyugalmában 
Várod  hií  barátodat  ; 
Ki  elhagyva  mindenektül 
Némán  kora  sírodon  ül 
S  zokogja  halálodat, 

Míglen  éltél,  számkivetett. 
Honom  sehol  sem  vala  : 
Hű  szerelmem  átokká  lett  — 
Remény  imígy  megcsala. 
Meghaltál!  és  a  végezet 
Vissza  sírhalmodhoz  vezeti 
Hol  szívem  fájdalmába' 
Hozzád  rakom  örömimet. 
Csalogató  reményimet 
A  föld  hideg  g^'omrába. 

Itt  állok,  és  borzadással 

Szemlélem  hűs  boltodat, 

S  kívánkozó  sóhajtással 

ölelem  szent  porodat. 

Hogy  még  egyszer  felolvadnál, 

Csak  egy  gyenge  reményt  adnál 


Hátra  levő  éltemnek. 
Hasztalan!  nem  jő  sírodból, 
Nem  jő  világos  honodból 
Vigasztalás  szívemnek. 

Nyugodj'  tehát  szent  békében 
Az  élet  csendes  partján, 
A  boldogok  seregében 
Annyi  fergeteg  után! 
Míg  én  is  elköltözhetem 
És  szabadon  elvethetem 
Az  élet  porruháját, 
Míg  a  halálnak  adózva 
És  a  lélek  színváltozva 
Keresi  vég  hazáját. 

A  BARÁTSÁGHOZ. 

Egek  legszebb  szüleménye, 
Csak  jobb  lelkek  érzeménye. 
Oh  drága  hív  barátság! 
Nálad  nélkül  gyászos  éltünk, 
Soha  nem  teljes  örömünk, 
Nem  édes  a  boldogság. 

A  szív  nehéz  gyötrelmének, 
Búvának  és  sérelmének 
Föllegét  elszéleszted! 
És  az  élet  boldogságát, 
Már  hervadozó  virágát 
Gyámolítva  éleszted. 

Minden  nemes,  magas,  jó,  szép 
Általad  csak  egészen  ép. 
Mert  az  érzést  neveled, 
És  az  élet  fogházán  túl 
A  sors  nehéz  vaskarjábúl 
A  lelket  fölemeled. 

Az  ember  minden  érdemét, 
Neked  köszöni  kellemét ; 
S  mint  a  hajnal  harmatja 
A  száraz  földet  virítja, 
A  lelket  is  úgy  indítja 
A  barátság  malasztja. 

Ha  ifjúban  a  szerelem. 
Ez  ártatlan  gerj  edelem 
Legelőször  lángot  vet, 
Kétszer  boldog,  midőn  látja  : 
Vele  érez  hű  barátja, 
S  szerencséjén  részt  vehet. 

Lenyomva  a  sors  kezétől, 
Megbántva  az  emberektől 
A  jobb  ember  sanyarog  ; 
Átkozza  bús  születését. 
Kínos  számkivettetését, 
Léte  alatt  csikorog  ; 

Könnye  kenyerét  áztatja, 
Villám  éjjelét  mutatja, 
Már-már  bedől  sírjába  : 
De  rátalál  barátjára. 
Felejtkezik  fájdalmára. 
Felvidul  hiv  karjába'. 

Boldog,  kiben  uralkodik, 
Kebelébe  bezáródik 
E  szent  s  tiszta  indulat! 
Ballagjon  ő  a  sors  jobbján, 
Vag}^  szerencse  kínzó  balján, 
Végre  talál  nyugalmat. 

Az  élet  nagy  örvényében. 
Ezerféle  veszélyében 
A  barátság  maga  áll, 
Mint  a  habzó  tengerekben, 


Kisfaludy   Károly  munkái.  I. 


Az  ordító  fergetegben 
Egy  erős  magas  kőszál. 

örömének  virágai, 

E  szent  frigynek  szép  napja. 

Soha  el  nem  hervadnak, 

Rózsalánca  s  kötelei, 

Két  szép  szívnek  bilincsei 

Soha  el  nem  szakadnak. 

Sem  az  idő  vasfogával. 
Mindent  dúló  hatalmával 
Változást  benn'  nem  tehet ; 
Sem  a  hideg  sír  félelme, 
Rettenetes  ijedelme 
Akadálya  nem  lehet. 

Boldog,  akit  életében, 
E  világ  nagy  tengerében 
Az  örökös  végezet  — 
Hogy  életét  szerethesse, 
Rendült  sorsát  kedvelhesse  - 
Egy  rokon  szívhez  vezet. 


A  HAZAFI. 

Aki  tehetségét  idegen  földekre  pazarlá. 

Méltóságra  mehet,  nyerhet  aranyt,  híreket. 
Oh  de  múló  fény  az,  minden  balesetben  eloszlik. 

Mély  g3'ökeret  nem  hajt,  véle  enyész  neve  is. 
A  haza  oltárán  örökön  ragyog  a  nemes  élet, 

Mely  szentelve  magát,  néki  javára  hevült ; 
És  ha  magas  bért  nem  lelsz  is  mindjárt,  ha  korodnak 

Irigy  lő  nyelvén  érdemed  alkonyodik. 
Hátra  ne  lépj,  inkább  kettőztesd  minden  erődet, 

S  egy  buzgóbb  maradék  áldja  hideg  porodat. 


í9 


A  VÁNDOR. 

Fellengző  szabad  lélekkel 
Elhagytam  én  honomat ; 
Égig  ható  reményekkel, 
Tünemény  álomképekkel 
Kezdem  vándorlásomat. 

Az  ifjúság  kellemekkel, 
A  világ  szép  örömekkel 
Énnekem  kedveskedett ; 
Elmém,  még  szabad  voltába', 
A  csillagok  országába 
Könnyen  fölemelkedett. 

Az  igazság  oltárához, 
A  bölcsesség  thronusához 
Lépésim  siettetem  ; 
A  szerencse  változásit, 
A  világ  hiú  szokásit, 
Mosolyogva  megvetem. 

Gyűlölvén  a  különbséget. 
Széles  e  föld  tirannját  : 
Csak  magát  az  egyességet 
S  a  jótevő  békességet. 
Mint  éltünk  legszebb  javát. 

Szívdobogva  óhajtottam  ; 

Nagy  dolgokról  gondolkodtam 

Tündér  ábrándozásim 

Az  egek  felé  ragadtak, 

És  mellemben  gyarapodtak 

Kívánó  sohajtásim. 

De  soha  meg  nem  érhettek 
Ájtatos  reményeim  ; 
Valóságot  nem  nyerhettek. 


Gyümölcsöket  nem  szedhettek 
Aran}^  feltételeim. 

Mert  csak  hasztalan  törődtem, 

Homályban  maradt  előttem 

Az  igazság  sugara  : 

Csak  a  reménység  követett, 

S  néha  bágyadt  napfényt  vetett 

Pályám  sötét  útjára. 

Láttam  laurust  zöldelleni 
A  köz  félénk  homlokán  ; 
Dicsőséget  tündökleni. 
Érdemcsillagot  fényleni 
Méltatlannak  oldalán. 

Láttam  az  embert  voltában 
A  hazafit  országában 
Egy  Hetaera  ölében 
Elfajulni,  elpártulni    , 
Végre  más  idegent  dúlni 
ősei  törvényében. 

Láttam  a  nagyobb  világot. 
Titkait  kikémleltem, 
És  azon  nagy  igazságot, 
Hogy  a  tündér  boldogságot. 
Melyet  egykor  képzeltem. 

Az  ifjúság  maga  kéri, 
S  senki  soha  nem  ismeri. 
Neki  bármely  sorsa  Ion  ; 
S  hogy  az  élet  békessége. 
Ember  legszebb  nyeresége 
Egyedül  a  szívből  jön. 

Amit  a  szív  buzgón  imád 
Fellángoló  hevében  ; 
Amit  a  tüzképzelet  ád 


Amit  a  szem  magasnak  lát 
Az  ifjúság  évében  : 

Ah  be  hamar  meghódítja 
S  keskeny  körébe  szorítja 
A  valóság  bilincse, 
Hogy  az  embernek  semmi  más 
Csak  maga  a  tapasztalás 
Marad  legdrágább  kincse. 

így  a  lélek  visszatérvén 
Csendesen  önmagába; 
De  11  j  élelmet  keresvén, 
Ártatlanul  bedőltem  én 
A  szerelem  karjába. 

A  szívnek  várt  nyugodalmát, 
Az  erkölcs  égi  jutalmát 
Ott  véltem  hogy  meglelem  ; 
Oh  de  nyájas  eredete 
Üj  sebeknek  lőn  kezdete, 
S  üres  maradt  kebelem. 

Végre  tehát  búcsút  vettem 
A  nagy  világ  zajától ; 
Boldog  én  hogy  menekedtem, 
Még  ép  szívvel  kijöhettem 
ízetlen  pompájától. 

Amott  látom  hajlékomat, 
Csörgedező  patakomat, 
A  napnál  tündökleni ; 
Szép  honom  erdős  hegyeit, 
Felhőkig  meredt  bérceit 
Előttem  kékelleni. 

Itt,  hol  sok  szép  reményekkel 
Pályámat  elkezdettem. 
És  kiterjesztett  kezekkel 

Számtalan  örömkönnyekkel 
E  tájtól  búcsút  vettem  : 

Itt  állok  most  aggodt  ember, 
S  szívem  megint  örömmel  ver 
Hogy  újra  megláthatom, 
S  hogy  magányos  csendességben 
Munkálkodó  békességben 
Éltem  itt  folytathatom. 

S  míg  létemnek  vég  adóját 
Az  örökség  kívánja  : 
A  jövendő  akármit  ád, 
Itt  éltemnek  kis  hajóját 
A  fergeteg  nem  hányja. 

A  természet  anyamellén, 
A  barátság  hü  kebelén 
Megnyugszik  a  jobb  lélek  : 
Itt  tiszta  szép  szabadságban 
Csendes  házi  boldogságban 
Megelégedve  élek. 


A  NYUGTATÓ. 

Leszállsz  te  is,  kecsegtető  sugár! 
Ki  rég  borult  egemre  feltünél, 
S  újonnan  a  remény  lágy  karjain 
Biztatva  szép    álmokba  ringatál! 
S  habár  csak  messziről  mosolygtanak 
Felém  búszenderítö  bájaid, 
Bátran  megvívtam  a  jelen  hiányait, 
Magas  bért  sejtve  kebleden, 
örömszínben,  vezércsillag  gyanánt 
Lebegdelt  képed  napjaim  körül, 
S  bájképzetim  fellengve  bolygtanak 
Jövendőmnek  derengő  tájain. 

«Elég,  merész  szív !  véghatárod  a  remény, 
Ezen  tul  a  szegénynek  nincs  java  ; 
A  szépség  felhőtlen  tetőre  vágy, 
Birtokhoz  csak  szerencsés  juthat  el. 
Némulj  meg  és  tanulj  lemondani. 
Njoigasztalódj  belső  világodon  : 
örökségül  tündéri  álmokat, 
Nem  földi  jót  adának  istenid. » 

így  dörge  rám  küzdőre  egy  hideg, 
Egy  vak  szokáson  szentesült  erő  ; 
Érckormányát  vadon  zajogtatá, 
S  habok  közé  süh'eszti  partomat ; 
Mély  örvényt  vág  frigyes  pályánk  között, 
S  kinézteim  homályba  oszlanak. 

S  te  még  egyszer  ragyogsz  felém,  kegyes! 
Gyötrelmem  titka  lángol  könnyeden  : 

((Áldozz !  ez  élet  a  földé  ;  a  rény 
Pálmája  vad  tövis  között  virul. 
Győzz  tűrve !»  így  vigasztalál,  s  azon 
Kinos  percben  viszonszerelmed 
Vallása  reszket  bibor  ajkidon  ; 
S  mit  a  boldog  nem  nyerhete, 
S  szenvedő  alélt  szivén  remeg.  — 
Elválsz  ;  s  utánad  ah  haszontalan 
Nyilong  karom  ;  tompán  zug  el  szavam 
A  puszta  tereken  ;  letűnt  az  égi  kép. 
Csak  könn3^e  reng  keblem  hullámain  : 
A  múltnak  bús,  komoly  emlékjele. 
S  míglen  borulva  veszteségemen 
A  távolt  méri  lankadó  szemem. 
Szelíd  fény  leng  körül ;  lágy  hangzatok, 
Mint  a  lantnak  homálj'os  zengzeti, 
Gyöngén  ihletve  szerteömlenek ; 
S  egy  báj  alak  világos  szárnyakon 
Csendes  mohósággal  lebeg  felém. 
Nem  földi  kényt  lövel  tekintete. 
Szent  béke  ül  fenséges  homlokán, 
S  amerre  lép,  az  ég  malasztja  kél. 

«Te  hív  valál,  s  vesztél ;  fel,  csüggedő ! 
Sorsod  csak  a  múlót  ragadta  el ; 
Lángzók  maradnak  a  rokon  tüzek, 
S  a  por  felett  buzogva  érlelik 
Tisztult  lényök  nemesb  tökélyeit. 
S  ha  a  világ,  ha  vad  korod  szilaj 
Dagálya  éltedet  zavarja,  jer 
Berkembe  ;  myrtusim  hüs  árnyai 
ölelnek  ott,  s  az  ének  szelletin 
A  hív  körébe  szállva,  részvevő 
Érzelmin  enyhülsz.*  így  a  mennyei 
S  míg  dalra  ébredt  lantom  húrjain 
Bús  hangok  rezgenek,  lelkem  vidul, 
S  a  szív  zajongó  habja  csendesül. 


ELET  ES  PHANTASIA. 


Sötét  homályban 
Intézik  és  szövik 
Komor  hatalmak 
A  földi  kétes 
Pályák  irányait  ; 
S  némán,  szivetlenül, 
Tüskéket  hintve 
Rejtélyes  útra, 
Hideg  karokkal 
A  puszta  élet 
Háborgó  tengerére 
Taszítnak. 

És  duzzadó  habok, 
Ellenkező  szelek. 
Forgatják  életünk 
Keskeny  hajóját ; 
Fel-felröpítve 
Hullámtetőkön 
A  fellegig  mereng, 


S  alá  sodorva 
Halálos  örvény 
Tátong  alatta. 

S  kinos  zavarban 
Ott  küzd  az  ember 
A  vészözönnek 
Gátlan  dühével, 
S  dagadt  kebellel 
Partnak  törekszik, 
Mel}^  biztatón  leng 
A  távol  elnyúló 
Remén5^köd  árjain  : 
Ott  szebb  élet  derül, 
S  a  csendes  nyugalom 
Forrása  csörgedez. 
De  nem  talál  nyomot 
Esdett  fokszirtjain  ; 
Fáradtan  visszadől 
Zajló  habok  közé 

S  a  lankadt  szomj  uzó 
Egy  tiszta  cseppet 
Se'  nyerhet. 

Kígyók  övedzik  át 
Baráti  kéz  helyett, 
S  fájló  botlásait 
Kacagják  ördögül ; 
A  váltó  nap  leszáll, 
Kétségek  ostroma 
Körüldöbörgi, 
S  kiélve  jobb  hitét 
A  jó-  s  igazhoz, 
Fagylalt  melyére 
Rohannak. 

Meredve  néz 
A  holt  világra, 
Sülyedte  árnyai 
Kísérve  rezgetik. 
Gyászszín  borítja 
Zordon  vidékeit ; 
Csak  egy  villámsugár 
Dereng  le  néha 
Bús  éjjelébe, 
S  reménye  sírjait, 
A  véghetetlen  ürt. 
Mutatja  könnyes 
Szemének. 


ím  a  környék  derül, 
S  arany  felhői  közt 
Terjengő  szárnyakon 
Egy  istenné  közéig! 
Int,  s  fénye  számtalan 
Alakban  úszik 
Kies  virányokon. 
Varázs  tündökletin 
Az  ég  harmatja  reng. 


S  szelíd  fuvalma 
Serkentő  bájt  leheli  ; 
Édenné  változik 
A  dísztelen  vadon  ; 
Lágy  szellők  nyájasan 
Suttognak  a  mezőn, 
S  hímes  virágok 
Nyílt  kelyheikből 
Édesded  álmokat 
Lihegzenek. 
A  természet  virít, 
És  sírokon  keresztül 
örök  tavasz  mosolyg. 

Az  ember  istenűlve 
Az  égre  feltekint  ; 
S  éltét,  a  zsengedőt. 
Az  ifjút,  a  virágzói, 
Mint  hölgyét,  olvadó 
Melyére  vonva, 
A  halhatatlanok 
Sorsában  osztozik. 
Nem  járatlan  to^'ább 
ösvénye  titkain, 
S  teremtő  lángjait 
öröklét  hirdeti. 

A  por  nem  lelkesül, 
Ha  égi  szellemek 
Nem  oldják  láncait  ; 
Alant  hever  s  letün 
A  Phantasia, 
Az  ész  hív  kedvese. 
Bátran  kivívja 
Mély  tömlöcéből, 
S  a  látkörön  túl 
Fenten  lebegteti 
Világokat 
Körülsugárzó 
Bájos  szövétnekét. 


HONVÁGY. 

Sötét  olajfák  illatos  hüsében 

Ül  a  bús  vándor,  könny  ragyog  szemében, 

S  mélyen  sóhajtva  vissza- visszanéz ! 

Kedves  hazája  tűn  fel  képzetében, 

Hajlékát  véli  a  távol  ködében, 

S  öröm-reszketve  nyúl  felé  a  kéz. 

Az  esti  szellő  honnyelvét  sugalja, 
Szeretti  nyájas  üdvezlésit  hallja 
A  szép  csalódás  szellemajkain  ; 
Újulva  kél  a  múltnak  égi  kéje, 
S  vidám  alakként  lengedez  feléje 
A  boldog  sejtés  fellegszámyain. 

Szülőföldéig  terjed  láthatára, 

S  békén  mosolygva  csendes  alkonyára, 

Édes  felejtés  karján  ringadoz  ; 

S  mint  egykor  ősi  háza  szűk  körében, 

Első  vágyási  lobbanó  hevében 

Könnyült  kebellel  ifjan  álmadoz. 

De  ah!  sietve  tündérképe  illan, 
Midőn  a  déli  nap  halmára  villan 
S  dicső  felséggel  a  nagy  térre  száll ; 
Fennérzi  most,  mily  messze  szép  hazája! 
S  bár  itt  szelídebb  ég  lehel  reája, 
A  sínlő  szív  nyugpontra  nem  talál. 

örök  tavasz  bár  zöldell  itt  körüle  ; 

Ott  a  természet  téli  gyászra  düle, 

S  hegy-völgyet  zord  fagy,  zúz,  köd,  hó  tetéz 

De  ott  szabad!  s  a  gazdag  lét  öléből, 

A  földi  szépnek  büszke  lakhelyéből 

\'adon  berkére  vissza-visszanéz ! 

Megy  a  bús  vándor  sorsa  végzetében  ; 

De  él  hazája  bánatos  melyében, 

S  andalgva  meg-megáll  minden  fokon  ; 

Keservit  tördelt  hangokon  kiönti, 

Keletről  térő  felhőket  köszönti 

S  elszenderül  moh-lepte  sírokon. 

Borongva  járdái  kérkedő  vidékin, 

A  régi  nagy  kor  roppant  omladékin, 

Hol  minden  honni  hőst  előidéz  : 

Kik  tettikért  bár  nem  nyertek  magas  bért, 

Bér  nélkül  tudtak  halni  a  hazáért  : 

Azon  dicsőkre  vissza- visszanéz. 

Az  élet  telje  bár  gyönyörre  inti, 

S  biztatva  útját  friss  rózsákkal  hinti, 

Kényén  röpítve  ösztönárjait : 

De  túUebegve  hont  esdő  reménye, 

A  külföld  minden  bájos  tüneménye 

Nem  oltja  lelke  csendes  vágyait. 

Szakaszt  is  néha  kellemes  virágot  : 
Csak  félig  érez  minden  boldogságot, 
Nyiltában  hervad  minden  éleménj^ ; 
Szelíd  hűségért  lángol  indulatja  : 
Mi  itt  magát  lágy  készséggel  mutatja. 
Múló  hab,  színlett  kegy,  csalóka  fény. 

S  tovább-tovább  megy,  míg  a  célhoz  ére. 
Hol  mindaz,  mit  hajdan  fellengve  kére. 
Édes  valóra  létesülni  kész  ; 
Bár  szerencse  nyílt  ölébe  zárja, 
S  körültündökh  a  hír  csillagárja. 
Míg  szíve  ver,  csak  vissza-visszanéz. 

) 

SZEM  HATALMA. 

Midőn  bájos  szemed  reám  tekint, 
Egész  létem  gyönyörben  olvadoz  ; 
S  bár  rettegek,  ha  más  szerelmet  int, 
S  tömjént  hódolva  kellemeidre  hint  : 
Midőn  bájos  szemed  reám  tekint, 
Szivem  biztos  remén3ae  lobbadoz, 
S  ég  föld  ezer  kéjben  ringat  megint  : 
így  boldog  én!  nem  érzek  semmi  kínt, 
Midőn  bájos  szemed  reám  tekint, 
S  egész  létem  gyönyörben  olvadoz. 


A  SZEGÉNY  UTAS. 

(Majláth  János  után  németből.) 

Leszáll  az  éj.  —  Szegény  gyalog 
Vándor  telt  szívvel  andalog  ; 
Ballag  s  néz,  hol  lesz  nyughelye 
De  nyílt  ajtóra  nem  lele. 

«Ha  szállást  senki  más  nem  ad, 
Atyám  örökje  felfogad  ; 
Hajléka  nagy  s  kiterjedett, 
Lakója  sok  ki  szenvedett. 

Ha  nézed  ősi  házamat, 
Szivedre  csendes  bája  hat. 
Tűröd,  ha  sorsod  balja  sért, 
S  nem  érzed  tüzforrtán  a  vért. 

Kegy  jobbja  rá  sátort  vona, 
Melyet  vihar  nem  bont  soha  ; 
Kék  csillogó  boltszőnyege, 
Láttán  enyész  búd  fellege. 


Egy  kis  szobája  oh  be  szép! 
Boldog,  ki  hüs  enyhébe  lép! 
Szűk  ez,  szelíd  nyugalma  is, 
Minden  bú,  gond  ellen  paizs. 

Csendét  nem  dúlja  semmi  nesz, 
Bár  künn  özönvész  dörgedez  ; 
Fedi  hó-  vagy  virágpalást, 
S  mindennek  nyújt  vigasztalást. 

Csókolja  napfény  s  csillagok  ; 
Felé  örömmel  ballagok. 
Sír  e  kies  hajlék  neve  : 
At3'ám!  hívó  szavad  jön-e? 

A  vándor  ily  érzés  között 
Aranyálomba  költözött, 
S  midőn  a  nap  felvirradott. 
Szegény!  holtan  találtatott. 


VISEGRÁD. 

Bús  döledék!  mily  csendesen  állsz  ködlepte  tetődön 

Nézve  komordan  alá  a  Duna  habja  közé! 
Lakja  királyinknak,  Visegrád!  hajdanti  virágod 

Porba  omolt,  s  élted  nemzeti  gyászba  vegyült. 
Barna  falad  roppant  vázként  mered  a  levegőnek, 

Mintha  kivágyna  korunk  mostoha  terhe  alól. 
Hasztalan!  elhunytál;  az  enyészet  vas  keze  rajtad 

Vad  diadalmi  jelül  hamvadon  edzi  dühét. 
Küzdél  bár,  de  magas  díszeidnek  hullani  kellé, 

Míg  pártoltfiaid  oszlopa,  sírja  levél. 
A  múlt  századokat  látom  feltűnni  körüled, 

S  lengve  vonulni  az  est  sürü  homálya  felé  : 
S  mint  a  hon- vesztett  lángképzeti  visszaröpülnek, 

Lelkem  is  úgy  felleng  a  kegyes  árnyak  után. 
Tornyaidat  látom  büszkén  csillogni  az  éghez. 

S  játszi  habok  tükrén  képedet  úszni  alant  : 
Épületid  sorait  látom 

EPIGRAMMÁK. 

I. 
Zúg,  morog  a  zivatar,  zajog  a  zord  éjszaki  szélvész 

Néz  a  lyányka,  remeg  s  félve  karomba  omol. 
Vívjatok,  égi  tüzek!  nem  retteg  tőletek  a  hív, 

Sőt  vadon  árjaitok  partra  segítik  utóbb! 
így  szólék  ;  azalatt  kiderül,  a  lyányka  elillan 

Fény  lepi  a  berket,  szívemet  éji  vihar. 


Mily  szép  s  tiszta  öröm  nyájas  szemeidbe  tekintnem, 
Menny,  föld,  s  enmagam  is,  bájgyürüjökbe  vegyül. 

Kéjökön  életerőm  gyöngéd  hullámban  özönlik, 
Bennök  halnia  kész,  általok  élni  buzog. 

3- 

Csendes  unalmat  szül  mindennek  többszöri  nézte  : 
Untalan,  édes  alak!  téged  imádni  öröm. 

4- 
Többé  nem  szeretek  ;  minek  a  sok  néma  vesződés? 
Mit  tegyek?  a  kegyes  int  :  élni  szeretni  csak  égj'. 

5- 

Nem  szólal  :  s  bájos  szemeidnek  rabja  levek  már  ; 

Szólal  :  hív  rabod  én  s  rab  magad  istenülénk. 

6. 
Tudni  kívánod  :  mért  epigrammám  tárgya  szerelmes? 
Hát  maga  a  szerelem  mért  epigrammi  tünet? 

7- 
öszvezavart  hangok,  nap,  hold,  láng,  fergeteg,  ég-föld. 
Bú,  panasz  és  új  szók  a  költőt  nem  teszik  ám  még  ; 
Benned  hogyha  nem  él  a  nagy  s  szép  érzete,  hagyj  fel. 
Sasnak  szárnyaival,  ha  erőd  nincs,  szinte  alant  jársz. 

VIGASZTALÓ  DAL. 

(Impromtu.) 

<f Mindent  fontolva  tégy, 
Kevésből  sokat  végy»  : 
A  bölcsek  ezt  hirdetik. 
De  ha  mind  e  mellett 
Szándékod  füstté  lett, 
Még  több,  ügyed  nevetik  : 
Mit  tessz,  boldogtalan? 
Zokogni  untalan 
Az  erőshöz  nem  illik. 
Az  ember  egyszer  él. 
Ki  tudja  mit  cserél. 
Ha  szűk  hantja  megnyílik? 
Itt  a  pohár!  itt  a  bor! 
Vígasztal  ez  mindenkor, 
Ez  megvívja  sorsodat  : 
Igyál  s  felejtsd  gondodat. 

«A  szerelem  vad  tüz. 
Súlyos  igára  fűz» : 
Ősz  tudósok  így  szólnak. 
De  ha  mind  e  mellett 
Szív  s  lélek  rabbá  lett 
S  egy  kedvesnek  hódolnak  : 
Mit  tessz,  reménytelen? 
Ha  széped  kegy  telén? 
S  szíved  el  nem  fogadja? 
Vagy  ha  szeret  is  bár, 
De  sors  tőle  elzár, 
S  messze  földre  ragadja? 
Itt  a  pohár!  itt  a  bor! 
V^ígasztal  ez  mindenkor, 
Igyál  s  nyugtasd  szívedet 
S  éltesd  buzgón  hívedet. 

«Tanúlj  gazdálkodni. 
És  fogsz  gyarapodni') : 

így  kérkedik  a  gazdag. 
De  ha  mind  e  mellett 
Erszényed  üres  lett 
S  nem  kél  ki  a  vetett  mag 
Mit  tessz,  boldogtalan? 
Fáradni  hasztalan 
Kínnal  teljes  mulatság. 
Pénz  a  kor  istene, 
Ki  törhet  ellene? 
így  volt,  így  lesz  a  világ. 
Itt  a  pohár!  itt  a  bor! 
Vígasztal  ez  mindenkor. 
Igyál  s  tágul  kebeled! 
Ezt  kinccsel  föl  nem  leled. 

«Légy  bátor,  győzni  fogsz, 
S  dicsőségben  ragyogsz»  : 
írö  s  vitéz  így  kiált. 
De  ha  mind  e  mellett 
Koszorúd  másé  lett. 
S  édes  Musád  tovább  szállt 
Mit  tessz?  bús  panaszlás, 
Könny,  kérelem  nem  más! 
Ezt  jobb  lélek  megveti  ; 
Mint  félénk  csatázót, 
Gondolat- vadászót 
Minden  szél  eltemeti. 
Itt  a  pohár!  itt  a  bor! 
Vígasztal  ez  mindenkor, 
Igyál,  míg  tüze  meghat, 
S  lesz  bátorság  s  gondolat. 


A  SZELLŐHÖZ. 

Ott  a  kéklő  hegy  tövében 
Egy  ér  csörgve  folydogál, 
S  partja  füzes  ernyejében 
A  hív  csendes  lakja  áll. 

Lengj  e  tájra,  gyönge  szellő! 
Bús  magányban  ott  küzdell  ő  : 
Boldogabb  te !  fölleled  : 
Szállhatnék  bár  én  veled! 

Szállanék!  de  báj  körétűi 
Tiltva,  lép  a  sors  elém, 
Láthatárom  elsötétül, 
Végső  búcsút  int  felém. 
Lengj  te  hozzá,  gyönge  szellő! 
Öt  helyettem  üdvezellő! 
Mondd:  nem  hunyt  el  érzetem, 
Bár  elválni  kénytetem. 

És  ha  keble  mély  titokban 
Könnyel-áztan  ömledez, 
S  visszavágyó  lángzatokban 
Múltja  szépin  tévedez  ; 
Lengj  körüle,  boldog  szellő! 
S  édes  bún  ha  így  éldeli  ő  : 
Gyengén  súgva  nevemet 
Szentesítsd  emlékemet. 

S  amidőn  hüs  alkonyában 
Zeng  az  árva  fülmile, 
S  lelke  néma  lágyultában 
ön  szerelmit  festi  le  ; 
Öt  legyingesd,  boldog  szellő! 
Rózsaillatot  lehellő! 
S  lengve  szívhullámain. 
Tüntess  fel  szép  álmain. 

És  ha  lassún  e  tüz  árja 
Elhervasztja  létemet, 
S  egy  hideg  kéz  majd  bezárja 
Érte  lángzó  szememet ; 
Lengj  te  hozzá,  esti  szellő! 
Sírfüvek  között  nyögellő! 
Fogd  fel  vég  fohászomat 
S  vidd  melléje  poromat. 


Kisfaludy  Károly  munkái.  I. 

TŰNŐ  ÉLETKOR. 

Hová  tűnél,  éltem  víg  hajnala? 
Derülted  annyi  szép-  s  dicsőt  igére 
Míg  rózsafénnyel  a  boldog  körére 
Mosolygva  egy  édent  hímzél  vala. 

De  lassudan  báj  fényed  elhala  ; 
Pályám  mindég  sötétb  magányra  téré, 
S  a  küzdő  sokba  telt,  de  könnyű  bére 
Emléked  csak  s  e  lant  komoly  dala. 

Ha  távozál,  taníts  felejteni! 
Kidúlva  e  kebel  hajdanti  kéje  ; 
Remén^^-sugalva  mit  ragyogsz  feléje? 

Az  ifjú  kornak  nyájas  isteni 
Búcsúzva  néznek  a  szív  lángzatára, 
Ha  már  a  létnek  alkonyul  határa. 

VÉGPART. 

A  szenvedő  néz  messze  part  felé  ; 
Néz  :  hol  derülne  sülyedő  világa? 
Hol  enyhül  a  seb,  melyet  sorsa  vága? 
Mi  érező  szívét  kínnal  télé. 

Oh  hányszor  véli  már,  hogy  föUelé! 
De  a  reményfok,  melyre  bízva  hága. 
Homokhant,  szétomol,  s  várt  boldogsága 
El-eltüntén  kétség  szakad  belé. 

S  mit  fenn  a  fény  tetőn  nem  nyerhete. 
Alant  megadja  egy  kis  part  homálya, 
S  vég  csendre  száll  a  vész-környezte  pálya. 

A  fülmiiének  esti  zengzete 

Gyöngén  reszket  le  a  mély  szúnnj'adóra, 

De  ő  nem  ébred  semmi  földi  szóra. 

MOHÁCS. 

Hősvértöl  pirosúlt  gyásztér,  sóhajtva  köszöntlek, 

Nemzeti  nagylétünk  nagy  temetője.  Mohács! 
Hollószámyaival  lebegett  a  zordon  Enyészet, 

S  pusztító  erejét  rád  viharozta  dühe, 
S  vak  diadalma  jelét  robogó  villámival  itten 

Honni  vitéz  seregink  holttetemikre  suté. 
Tomori !  büszke  vezér !  mért  hagytad  el  érseki  széked  ; 

Nem  halt  volna  hazánk  dísze,  virága  veled. 
Harc  tüze  lángítá  bizton  viadalra  kikelted', 

S  érted  mennyi  dicsők  estének  áldozatul! 
Szűk  vala  eg}'  ország!  be  kicsiny  most  néma  lakásod! 

Tárogatód  megszűnt,  rozsda  emészti  vasad. 
Nyugodj !  rajtad  űzé  dölyfét  a  csalfa  szerencse  ; 

A  békítő  sír  en3'he  takarja  porod. 
Hány  fiatal  szívet,  tele  sok  szép  földi  reménnyel 

Sujta  le  kegytelen  itt  a  riadó  csatavész! 
Elte  kies  tavaszán  kora  sírt  hán}^  ifjú  talála, 

Kit  nem  rég  az  öröm  lágy  öle  ringata  még! 
Dísztelen  itt  fekszik,  deli  termete  összerutítva 

Száguldó  paripák  vasszegű  körmök  alatt. 
Szöghaja  fürtéivel  nem  játszik  kedvese  többé. 

Vér-  s  tapadó  portól  elmerevedtek  azok. 
Hasztalan  áll  az  utón  váró  hive  friss  koszorúval. 

Nem  jön-e  bajnoka  még,  félve  reményivé  vigyáz  : 
Hogyha  levél  zördül,  őt  sejteti  véle  szerelme. 

Néz,  piheg,  arca  tüzel  s  keble  feszülve  haboz. 
Ah!  de  hiába  tekint  a  távol  lenge  ködébe  : 

Elmarad  a  kedvelt,  s  érzete  búnak  ered. 
A'égre  megérti  Mohács  veszedelmét;  gyönge  virágként 

Hervad  el  a  szép  szűz  néma  keserve  között. 
Sírja  felett  enyeleg  suttogva  az  alkonyi  szellő 

S  a  hűség  csendes  angyala  őrzi  porát. 
Mennyi  nemes  bajnok,  méltó  sok  századot  élni. 

Fénytelen  itt  szunyád  s  kő  se'  mutatja  helyét! 
Ösi  szabadságért  harcolt  bár  férfikarokkal, 

Rendzavaró  hévvel  vérbe  füresztve  vasát. 

Ámde  hol  olyan  erős,  kit  meg  nem  dönt  sok  ezer  kar? 

Testhalmok  közepett  küzd,  noha  élte  szakad. 
Sính  szokott  terhét  tüzménje,  nyikogva  kapar,  vág. 

Rugdal,  rázza  fejét,  hosszú  sörénye  lobog  : 
Elszágúld,  hazatér,  s  így  hírű  vitéz  ura  hunytát, 

Kit  repedő  szívvel  hölgye  zokogva  sirat ; 
Míg  sürü  könnye  apad,  s  ő  is  hü  férje  után  hal, 

S  a  kiürült  háznak  csak  döledéke  marad. 
A  tölgy,  mely  zivatar  közt  annyiszor  álla  kevélyen. 

Dőltében  viruló  ágait  így  temeti. 
Hány  bajnok  hala  így,  de  csak  a  boldog  leli  bérét  : 

A  meggyőzöttnek  csillaga  véle  tűnik, 
így  hamvadtak  el  ők  alacsony   mohlepte   gödörben, 

S  a  feledékenység  éje  borítja  nevök'. 
Hantra  dűl  a  pásztor  s  fütyörészve  legelteti  nyáját; 

És  nem  tudja,  kinek  hőspora  nyugszik  alatt  ; 
Titkon  mégis  eped,  szomorú  dalt  zengedez  ajka  : 

A  hősárnj^ékok  csendesen  ihletik  őt. 
A  csatasíkon  mély  borulattal  ballag  az  utas, 

Elgondolva,  minő  kétes  az  emberi  sors  ; 
Néz  és  elkomorul  s  lesütött  szemmel  halad  ismét  : 

Felpattant  sebeit  belseje  érzi  maga. 
Ott,  hol  az  esti  sugár  gőzfátyolt  úsztat  az  éren. 

Mintha  fedezgetné,  hogy  ne  tekintse  szemünk  : 
Ott  vergőde  Lajos,  rettentő  sorsú  királyunk, 

Sülyedező  lova  érc  hímzetü  terhe  alatt. 
Hasztstlanúl  terjeszti  kezét;  nincs,  nincs  ki  segítse! 

Bajnoki  elhulltak,  nincs  ki  feloldja  szegényt! 
Tátogat  a  mélység,  aranyos  páncélja  fakó  lesz, 

S  összezúzott  testét  hab  fedi  s  barna  iszap. 
Ekként  halni  kincs!  s  kegyalak  :  neked  életed  így  tűnt 

Veszteden  a  magyar  ég  napja  sokára  leszállt. 
Ifjú  valál,  örvényt  nem  sejtvén  szörnyen  adózál ; 

Szendergő  porodat  béke  lebegje  körüli 
Hajh !  s  ezt  visszavonás  okozá  mind  s  durva  irígysé 

Egységünk  történ  törve,  hanyatla  erőnk. 
A  sorvasztó  lánc  így  készüle  árva  hazánkra  ; 

Nem!  nem  az  ellenség,  önfia  vágta  sebét. 

Gyászemlékü  vidék!  mi  sok  inség  kútfeje  lettél: 

Párolgó  mezeid  bánatos  oszlopa  ez. 
Naggyá  lett  Szolimán  gőgét  Buda  ormai  nyögték, 

S  kénye  vadon  dúltán  annyi  viszályra  jutánk. 
Hány  szűz  fonnyada  el  zsarlónk  buja  karjain  ekkor, 

S  a  Duna  szőke  vizén  hány  rabok  úsztak  alá! 
Birtok  nem  vala  már,  idegen  lett  a  magyar   otthon; 

Félhold  kérkede  szét  városi  tornyairól  — 
El !  ti  komoly  képek !  ti  sötétség  rajzati,  félre ! 

Új  nap  fén^de  reánk  annyi  veszélyek  után, 
Él  magyar.áll  Buda  még !  a  múlt  csak  példa  legyen  most , 

S  égve  honért  bizton  nézzen  előre  szemünk. 
És  te  virulj,  gyásztér!  a  béke  malasztos  ölében, 

Nemzeti  nagylétünk  hajdani  sírja,  Mohács! 


OLASZORSZÁGBAN. 

Itt  a  langyos  ég  virányin 
Édes  illat  tévedez, 
S  a  múlt  nagy  kor  omladékin 
Hőskívánat  ébredez. 

A  természet  bájos  képe 
Andalító  kéj  ivei 
Felmosolyg  a  déh  naphoz 
Mindig  ifjú  zöldjivel. 

Ah  de  bármi  szép  az  élet, 
A  hazátlan  árva  szív 
Kelyhiből  a  nyílt  örömnek 
Bút  csak  és  keservet  szív. 

A  napkölti  ég  alatt,  hol 
Fellegig  nyúl  a  havas, 
Hol  sötét  erdők  hegyette 
Száll  s  mereng  a  büszke  sas ; 

Ott,  hol  harcfi  a  nemes  mind, 
Ég  a  szent  szabadságért, 
S  létét  kötve  birtokához. 
Megvet  minden  szolgabért : 

Ott  hazám,  hol  egykor  Árpád 
Érc  karral  csatára  kelt, 
S  élve  halva  nemzetének 
Messze  fénylő  trónt  emelt. 

Ott  hazám,  hol  a  Tiszának 
Lejtnek  könnyű  habjai : 
Arra  kelnek,  arra  szállnak 
Lelkem  néma  vágyai. 


RÓZA  DALA. 

Hajnali  kellemü  fény 
Hinti  mosoly gva  sugarát. 
Melyre  az  ifjú  remény 
Rakja  le  fellegi  várát ; 
S  édes  irányra  feszülten 
Nézi  magas  remekét ; 
Érzete  istenesülten 
Fölleli  biztos  egét. 

így  örömáldozaton 
Myrtusi  lenge  hüsében 
Kél  az  erő  szabadon 
Tettre  hevült  kebelében  ; 
Képzete  lángözönéből 
Egy  alak  ömlik  elé, 
S  elrepes  élte  szűkéből 
Álma  világa  felé. 

A  CSAPODÁR. 

A  tavasz  báj  kellemében 
A  szép  rózsa  mint  virul  I 
Harmat  reszket  nyílt  ölében, 
S  attól  édesb  lángra  gyúl  ; 
S  bármi  szíven  ringadoz, 
Kéj-lehelve  illatoz. 

Boldog  a  jelent  kedvellő! 
Én  malasztit  érezem  ; 
S  rám  melegre  a  hüs  szellő 
Honnan  jő?  nem  kérdezem  ; 
Kétszer  él  a  csapodár, 
Míg  a  hív  tövisen  jár. 

HŰSÉG. 

Bár  a  sors  tőled  messzezára, 
Míg  e  szív  ver,  csak  érted  ég. 
Édes  szerelmed  báj  sugara 
Általhat  éltem  alkonyára, 
S  bár  a  sors  tőled  messzezára, 
Szent  kéjre  int  emléke  még  ; 
S  ha  ébredsz  lantom  hangzatára, 
Egy  könny  legyen  hűségem  ára, 
Hogy  bár  a  sors  oly  messzezára, 
E  szív  mégis  csak  érted  ég. 


ÓHAJTÁS. 

Volna  szárnyam!  elrepülnék 
Egy  kies  vidék  felé, 
S  ott  pihennék,  hol  madárhang 
Éled  s  a  víg  csermelyé, 

Míg  a  hívnek  gyönge  karja 
Édes  lángra  költene. 
És  az  álmák  szép  hónából 
Szebb  valóra  intene. 

Ott  a  berki  alkonyatban 
Csak  mi  ketten  kedvesen, 
Tudva  :  senki  el  nem  árúi 
S  nem  lappang  irigy  lesen  ; 
Andalogva  hü  szerelmünk 
Szent  malasztit  érzenők 
S  hosszú  verseny  áldozatban 
Báj  kelyhét  ürítenők. 

Lepje  bár  fagy  a  vidéket. 
Nem  sóhajtom  a  tavaszt ; 
Egy  varázslat,  bár  havaz  künn, 
Visszahívni  nékem  azt  : 
A  derült  ég  tiszta  képe 
Hívem  kék  szemében  él, 
S  nyájas  arcin  olvadozva 
Liliommal  rózsa  kél. 

Zsenge  szálit  a  pagonynak 
Látom  karcsú  termetén, 
S  a  virágok  illatárj  át 
Beszívom  lehelletén. 
Könnye  harmat,  mely  vidítva 
Titkos  búmon  ringadoz  ; 
Lelke  napfény,  s  tőle  minden 
Életkéjre  lobbadoz. 

Ott  vidám  kedv  és  szerencse 
Tűn  fel  minden  kényivei ; 
Ott  az  élet  ifjan  aggul 
S  szép  álomként  lebben  el. 
Édes  emlék!  drága  képek! 
Bájitok  ha  átfutom. 
Mily  örömmel  elröpülnék! 
Merre?  —  azt  csak  én  tudom. 

ERZSÉBET. 

Gyászravatal  készül,  a  nép  gyűl,  tompa  harangszó 

Zúg,  s  keseregve  hazánk  bércei  visszanyögik. 
Megholt  Endre  király!  vele  Árpád  törzsöke  dőlt  ki. 

Melynek  négy  század  látta,  csodálta  diszét ; 
Mely  rab-utált  szívvel  hinté  törvényi  malasztit, 

A  szabados  népnek  nagyra  emelve  hirét ; 
És  ellenhadakat  tapadó  fejedelmi  erőben 

Büszke  hatalma  jelét  messze  időkre  fűzé. 
Elhunyt  a  hősvér!  de  miként  a  bús  döledék  közt 

Néha  tenyész  egy  bájillatozásu  virág  ; 
S  nyitva  szerény  kelj'hét  az  örömlét   harmatit  issza, 

Míg  a  fergeteg  őt  kegytelen  összetöri : 
így  maradott  egyedül  Erzsébet,  puszta  tetőjén, 

Pártos  lelkű  felek  durva  csapatja  között, 
S  atyjának  vesztén  siratá  a  nemzet  ügyét  is. 

Mely  önnön  fiain  edzi  dühödve  vasát, 
így  leve  tömlöccé  eldődei  fénypalotája  : 

Ö  maga  árva,  szegény  :  párthíve  nincsen  azért. 
Ótalmára  hevült  idegen  bár ;  ah  de  magyar  nem. 

Nem  kelé,  nem  buzgott  védeni  szent  igazát. 
S  elhidegülve  hagyá  nagy  hőse  szelíd  unokáját 

Válni  örökjétől,  mely  nem  örökje  tovább. 
«Hunnia,  légy  boldog!  s  bár  nincs  maradásom  öledben, 

Míg  piheg  e  szív,  csak  —  csak  teutánad  eped. 
Hív  leszek  én  hozzád,  ha  te  bár  elhagyva  feledtél : 

Csak  te  lehess  boldog,  szép  haza!  szenvedek  én.- 
Ezt  rebegé  a  szűz,  nemzője  porára  borulva, 
^  Nagy  koronázottink  hajdani  békehelyén  ; 
És  ott,  hol  komoran  barnultak  az  ősi  koporsók, 

Honjától  ott  vőn  szív-szakadozva  búcsút. 
Érzi,  miként  hasad  el  bús  élete  minden  örömtől 

S  könnyén  népének  lassú  halála  remeg. 
Elvált!  s  kit  nem  rég  ezerek  tömjéné  magasztalt. 

Most  távol  rejtek  néma  homálya  fedi. 
A  vigadók  zajait  s  a  kén37  szabad  ömledezésit 

Most  halavány  színnel  váltja  monostori  csend. 

Rettentő  csere!  mily  türelem  múlhatja  fel  e  súlyt, 

Mely  a  vétlen  szűz  lágy  kebelére  rohant! 
Távol  kedvesitől,  részvétlenül,  élve  tenietten  : 

Léte  kies  tavaszát  zárja  halotti  magány. 
Síkra  kiszállani  már  nem  látja  vitézei  rendét, 

Harsány  tárogatók  nyers  riadalmi  között, 
S  bajnoki  játékban  diadalra  hevülve  szemétől, 

Csengni  acélon  acélt,  vívni  erővel  erőt. 
Nem,  nem  a  délceg  inú  paripák  njálröptü  szökésit 

Párducos  ifjaknak  verseny  iramtok  alatt  : 
Nem,  soha  nem  többé !  mindennek  vége  szakadt  már, 

A  gyönyörű  létnek  kelleme,  szépe,  oda! 
A  győztes  seregek  dalait  most  váltja  karének. 

Mely  remegő  aj  kin  hosszú  fohászba  vegyül  ; 
Vagy  komor  árnyékként  lépdelve  sötét  teremében, 

Gyúladozó  vérrel  küzdve  emészti  magát. 
Nem  mosolyog  neki  a  viszonérzés  égi  sugara. 

Mely  lágy  vonzattal  hü  szerelemre  hevít  ; 
S  hintve  reánk  a  lét  bájlóbb  tartalmú  világát, 

Minden  földi  öröm  kéjözönébe  merít. 
A  gyöngéd  anyanév,  deli  férjnek  tiszta  szerelme, 

És  rokonúlt  lélek  őt  nem  enyelgi  körül. 
Sejti  malasztit  bár,  de  lemondás  átka  felette 

S  álma  derültében  képe  alélva  letűn. 
Így  hervad  szomorún  örökös  gyászkörbe  szorulva, 

így  a  forró  szív  a  hideg  élet  alatt. 
Mindenek  elhagyták:  egyedül  fájdalma  maradt  hív. 

Nyújtva  töviskoszorút  bíbora  éke  helyett. 
Vér  gőzölg  azalatt  Magyarország  téréin  :  a  vak 

Pártosság  szabadon  gj^üjti  halálra  tüzét  ; 
Míg  Rozgony  mezején  Károlynak  fegyvere  győzvén 

Méreg-,  tőr-  s  cseleken  nyert  urasága  megállt : 
S  míglen  az  új  fénynek  hódolt  s  örvendeze  a  nép  — 

Messze  vidéken  szép  csillaga  éjbe  borúit. 
Mint  a  nyári  lebel  sivatag  közt,  hunyt  el  ez  élet  ; 

Vég  jele  áldás  volt,  vég  rebegése  :  haza! 
így  hala  Erzsébet,  nagy  szerzőnk  hív  unokája  ; 

És  hidegült  hamvát  nem  fedi  honni  virág. 
Nyugodj,  áldott  szív!  emlékedet  élteti  a  könny, 

Melyet  drága  hazánk  egykori  képe  fakaszt. 

PIPADAL. 

Gyűlöljön  bár  sok  finnyás  orr, 
Édes  pipám!  tégedet, 
Hü  vitézed  én  mindenkor 
Pártul  fogom  ügyedet. 
Te  vagy  éltem  kísérője, 
Egészségem  hévmérője, 
S  játszi  bodor  füstöddel 
Búmat  vígan  űzöd  el. 

Ha  látom  a  porleikeket 
Ezer  kínnal  mozogni, 
S  büszkén  rázva  bilincseket 
Üres  fényben  ragyogni ; 
Reád  gyújtok  s  azt  gondolom 
Szánandó,  kit  ily  átok  nyom! 
Lepje  bár  arany,  ezüst. 
Léte  mégis  hiú  füst. 

Hány  bajlódik  szerelmével, 
Néz,  szalad,  int,  áldozik. 
Hevül,  fázik,  nyugtot  nem  lel, 
Hold  felé  sóhajtozik. 
Én  rád  gyújtok,  s  azt  gondolom 
Szánandó,  kit  ön  szive  nyom. 
Mert  a  szép  szó  s  leánykegy 
Vajmi  hamar  füstbe  megy. 

Ha  valaki  tág  tüdővel 

Magát  hírbe  kürtöli. 

Fényleni  vágy  nagy  erővel 

S  más  érdemit  elöli ; 

Én  rád  gyújtok  s  azt  gondolom  : 

Itt  legtöbbet  az  idő  nyom, 

S  koszorúdat  neveddel 

Füst  gyanánt  oszlatja  el. 

Ha  egy  úrfi,  pézsmán  hízott 
Felfürtözött  üres  kép, 
Szűk  elméjű,  de  elbízott, 
Nagy  gőgösen  hozzám  lép  : 
Magát,  javát  fitogtatja, 
Drága  időm  elragadja  : 
Fegyver  leszen  pipámból. 
Kifüstölöm  szobámból. 

De  ha  jő  egy  lelkes  magyar, 
Szívcserére  kész  velejn. 
Szembe  nem  méz,  hátul  nem  mar, 
Nyíltan  leli  kebelem  ; 
Sokat  ugyan  nem  adhatok, 
Legfelebb  egy  dalt  mondhatok  : 
De  felcsapván  jobbjával, 
Megkínálom  pipával. 

Némely  szépek,  idegenhez 
Máskép  nem  idegenek. 
Csak  a  szegény  pipafüsthez 
Oly  igen  kegyetlenek  : 
Pedig  mennyi  gazt  táplálunk! 
.  Én  úgy  vélem  :  dohány  nálunk,  • 

Bárki  mit  állítana, 
A  legjobb  indigena. 


ALKONYI  DAL. 

lm,  kedvesem  édes!  kék  hegyen  túl 
A  nap  remegő  sugara  leszáll, 
És  tiszta  gyepágyon  lágy  pihenésre 
Oly  biztosan  int  a  berki  homály. 

Ott  gyenge  fuvalmak  játszva  susognak, 
S  hü  párja  körül  a  fülmile  zeng, 
És  illatözönben  zöld  koszorúkkal. 
A  boldog  aranykor  képe  dereng. 

Ott  messze  irigylő  vizsga  szemektől 
A  földi  szokás  rabféke  szakad  : 
Csak  a  szerelemnek  égi  hatalma 
Vesz  kényeket  és  új  kénybe  ragad. 

S  mint  parti  \'irággal  víg  ölelésben 
A  feldagadó  habba  vegyül, 
Úgy  kéjledez  éltünk  egybe  ömölve, 
Míg  a  g.yönyörüség  mélyibe  dül. 

S  mint  a  füzes  ingó  lombjain  által 
A  holdnak  ezüst  világa  ragyog  : 
A  teljesülés  szép  álma  felettünk 
Még  bájos  alakban  lengeni  fog. 

Jer,  kedvesem  édes!  a  tavasz  illan, 
S  a  fülmile  nyájas  zengzete  mul, 
Majd  éji  leheíltén  a  komor  ősznek 
A  csermelye  fa^y,  a  rózsa  lehull. 

Míg  bátor  erőben  kérkedik  a  lét, 
És  a  liget  ernyős  rejteket  ad. 
Most  éljük  az  éltwt,  hervad  is  az  bár, 
A  múltnak  azért  emléke  marad. 

Nézd  a  magas  égnek  csillagirását, 
Mely  érzeni  és  szeretni  tanít! 
O  hadd  szemeidben  visszaragyogni, 
Mit  lelkem  epedve  s  égve  gyanít. 


KEDVES  TÁJAMHOZ. 

Édes  titkom  hü  tanúja, 
Hívem  rejtő  szép  vidék! 
Mint  hajós  a  part  felé  vágy, 
Lelkem  ügy  utánad  ég. 


>^ 

Ah  de  messze,  messze  tőled, 
Zajlik  árva  életem, 
S  ködbe  szálló  nézteimben 
Búra  fordul  érzetem. 

Bár  a  fák  itt  is  virulnak, 

S  tiszta  forrás  csörgedez, 

A  madár  zeng  és  azon  nap 

Fénysugara  ömledez : 

De  komor  csak  és  szinetlen, 

Hévre  nem  gerjeszthető ; 

Ott,  hol  ő  van,  kél  napom  csak, 

Éj  borong,  hol  nincsen  ő. 

Szép  vidék!  mi  boldogabb  vagy! 

őt  te  bátran  nézheted, 

S  rózsa  közt  hüs  berkeidben 

Tagjait  pihenteted  ; 

Míg  kivánat  s  hosszú  küzdés 

A  forró  s  hü  szívbe  vág. 

Ott  egy  néma  és  lelketlen 

Szikla  lenni  boldogság. 

Búsan  kérdem  a  felhőket : 

Áll-e  még  a  drága  hely, 

Hol  szerelme  bájos  aj  kin 

Legelőször  lebbent  el? 

Ah  de  zúgva  megy  felettem 

S  összedűl  a  fellegvár, 

S  vad  dörgéssel  vallja  sorsom  : 

Boldog  többé  nem  léssz  már! 


CSALÓDÁS. 

Lakja  zárva  kedvesemnek, 
Szómra  nem  jő  felelet : 
Tán  szabadba  csalta  őtet 
A  virágos  kikelet  ; 

Szép  pihenni,  álmodozni 
A  liget  hűs    árnyain  : 
Arra  szállok,  ott  lesem  meg 
Titkos  andalgásain. 

S  ím  zöld]  ebül  a  bokornak 
Reszkető  tűz  ég  elém  ; 
ő  az,  ő  az!  lángszeméből 
Hű  szerelme  int  felém! 
Kéjlobog^'■a  szállok  arra  — 
Ah  de  játszi  fénye  múl. 
Amidőn  a  nap  sugara 
Kék  hegyek  közé  vonul. 

Ének  ébred  bús  panasszal. 
Oly  szelíd,  oly  szelleti! 
Ö  az,  ő  az!  engem  hívnak 
Bájhatalmú  zengzeti. 
Szívdobogva  szállok  arra. 
Ah  de  léptem  zajlatán 
Némul  a  dal,  és  felettem  — 
Elröpül  a  csalogány. 

Félig  rejtve,  illat-ajkkal 

Rám  mosolyg  egy  gyönge  kép! 

Ő  az,  ő  az!  nyájas  arca 

Mint  pirul,  mi  égi  szép! 

Öt  ölelni  szállok  arra. 

Ah,  de  vérzik  hő  kezem  — 

Rózsa  volt  és  képzetimnek 

Csak  tüskéit  érezem. 


EGY  SZO. 

Lyányka  édes!  csak  egy  szóra 
Nyisd  meg  illat-ajkidat, 
S  mint  egy  hang  az  üdvösségből, 
ífjuló  szívemre  hat. 

Csak  kis  szó  am'ért  esengek, 
Mégis  oly  nagy,  oly  dicső, 
S  szebb  világba  lobban  által 
Lelkem,  a  rég  csüggedő. 

Kérded  mily  szó?  Nézd  a  rózsa 
Hajnalcsókban  mint  pirul ; 
Szűz  vonzat-  s  örömnyiltában 
Keble  ily  szent  jelre  gyúl. 
Ibolyákon  azt  susogja 
A  nyáresti  víg  lebel. 
Rengve  fészkén  báj  cserében 
A  madár  azt  zengi  el. 

Csillagában  a  teremtő 
Azt  irá  mint  kegyjelét. 
Hogy  küzdési  szép  jutalmát 
Sejtse  ott  az  árva  lét. 
Lyányka  édes!  szép  jutalmat 
Adhatsz  még  te  idelenn  : 
Mondd  a  hívség-lelte  kis  szót, 
Érted  égek,  mondd  :  igen ! 


KESO  BU. 

Rejtsd  előlem  kéjre  lobbant 
Szép  szemed  sugarait! 
Rejtsd  előlem  édes  arcod 
S  lelked  annyi  bájait! 
Ennyi  kellem  édenébe 
Jobb  nem  is  föllengeni. 
Mint  utána  forró  vággyal 
S  csillapítlan  érezni. 

Ah  de  késő!  amit  láttam 
Olthatatlan  bennem  ég  : 
Eget  lelni  s  el  nem  érni 
Hosszú  kínra  már  elég. 

Mit  használ  az  édes  álom 
A  forró  szív  lángival! 
Szebb  valóra  ha  nem  ébred  — 
A  szegény  szív  kétszer  hal. 


MÁSODIK   KÖNYV. 

NÉPDALOK. 

I. 

Minap  a  kertben  jártam 
S  egy  szép  rózsát  találtam  : 
A  szép  rózsa  könnyezett. 
Kérdem  :  mi  bút  erezett? 
Öt  a  hajnal  rászedte, 
Bimbóbul  kifejtette  : 
Délben  jöttek  a  lepkék. 
De  csak  szagát  keresték  : 
Végre  az  est  ráakadt, 
S  attól  csak  könnye  maradt. 

Hej  szép  rózsa!  szívedbe 
Több  csapodárt  ne  végy  be! 


RÁKOSI  SZÁNTÓ   A   TÖRÖK   ALATT. 

Miről  apám  nagy  busán  szólt, 
Hogy  itt  hajdan  szebb  élet  volt, 
Érzi  szívem  s  felsóhajtok, 
Amint  Rákos  térén  szántok. 


Kisfaludy  Károly  munkái.  I. 

Hol  Mátyás,  az  igazságos? 
Te  láttad  őt,  boldog  Rákos! 
Tán  itt  nyargalt  hajdanában, 
Hol  én  szántok  mostanában. 

Mondják,  itten  vitéz  urak 
összegyűltek,  tanakodtak  ; 
S  ha  csatára  trombitáltak. 
Mint  a  sasok  víni  szálltak. 

Eltűntek  ők  ;  Rákos,  te  állsz. 
Meződön  hány  embert  táplálsz, 
Hej  de  magyart  alig  iátok, 
S  nehéz  szívvel  tovább  szántok. 

Pest-Budárul  sok  nép  kijár, 
S  alig  érti  nyelvünket  már  : 
Hej !  ma-holnap  a  magyar  szó 
Ritka,  mint  a  fejér  holló. 

Hűs  szél  támad  onnan  felül, 
Zúgó  szárnyán  sötét  köd  ül  ; 
Tán  a  por  is  e  szép  mezőn 
Nemes  szívek  hamvábul  jön. 

Barna  leány  a  falubul! 
Hej  ne  igyál  a  Rákosbul! 
Magyar  csonton  foly  a  vize. 
Könny ektül  sós  annak  íze. 

Rákos!  Rákos!  hová  lettél? 
Szép  híredből  de  kiestél! 
Fáj  szivem,  fáj,  ha  ezt  látom, 
S  hcLzám  földét  sírva  szántom. 

3. 

Húsvét  után  két  hete  már, 
A  szép  leány  a  kertbe  jár. 
Jöszte,  Rózsám,  jöszte 

Hamar  ki! 

A  bokorban  lelsz  te 

Odaki. 

Zöld  a  levél,  hűs  az  árnyék, 
Játszanak  ott  hív  gerlicék. 
Jöszte,  Rózsám,  arra 
Szaporán ! 

Jobban  megy  a  munka 
Csók  után. 

«Tüske  van  ott,  csalfa  legény, 

A  sürübe  nem  megyek  én. 

Van  szeretőm  nekem 

Odabe', 

Ki  majd  elvesz  engem 

Pünkösdre.)) 

4- 
Hej  violám,  szép  violám, 
Te  csak  nem  is  tekintesz  rám, 
Pedig  ha  rám  tekintenél. 
Kék  szememben  szívet  lelnél. 

Barna  hajad  simítsd  hátra, 
Hadd  nézzek  én  szép  arcádra. 
Hadd  nézzek  rá  utoljára. 
Búm  eltemet  nem  sokára. 

Bár  csak  piros  rózsa  volnék, 
Kebled  felett  elhervadnék  ; 
De  szíved  nagy  keménységén 
Fejér  rózsa  lettem  már  én. 

Hej  ki  ne  menj  a  mezőre. 
Sokat  sírtam  a  zöld  fűre, 
Majd  szememnek  bús  harmatja 
Lábaidat  megáztatja. 

Isten  hozzád,  édes  kincsem! 
Tovább  immár  nem  tűrhetem, 
A  faluban  muzsikálnak, 
Elmegyek  én  katonának. 

5- 
Nézd  a  hegyek  pipáznak, 
A  kaszások  megáznak  ; 
Ha  szeretőm  megázik, 
Nálam  azért  nem  fázik. 
Van  nekem  jó  tűzhelyem  : 
Meleg  tűzhely  kebelem. 

6. 

A  Tiszának  kies  partján 
Járok  én  szép  rózsám  után. 
Tisza !  Tisza !  mondd  meg  nekem  : 
Szép  rózsámat  hol  keressem? 

Tisza!  habod  azért  vidám. 
Mert  tebenned  fürdött  rózsám, 
M'óta  rózsám  vizedbe  szállt. 
Barna  színed  fejérré  vált. 

Hol  szép  rózsám?  mondd  meg  Tisza! 
Válj  mézzé,  ha  vized  issza  ; 
Mondd  meg  hogyha  értem  sóhajt. 
Kebelemre  visszaohajt. 

Irigy  Tisza,  te  csak  nem  szólsz. 
Szigetek  közt  némán  lefolysz  : 
Én  is  puszta  sziget  lettem. 
Búmnak  árja  foÍy  körültem. 

7- 
Vedd  sarlódat,  édes  kincsem, 
Aratni  jer  most  énvelem, 
Temelletted,  édes  rózsám, 
Mindjárt  jobban  megy  a  munkám. 

Danolj  rózsám,  a  nótában 
Mint  szívünkben  szerelem  van. 
Szép  is  a  dal,  ha  szerelmes. 
Bús  legyen  bár,  mégis  kedves. 

Kösd  be  fejed  a  kendővel. 
De  szép  orcád  ne  takard  el, 
\'irágos  kert  az  énnekem, 
örömimet  onnan  szedem. 

Nagyon  süt  a  nap  dél  felé, 
Pihenj  le  a  kereszt  mellé, 
Dűlj  szűrömre,  édes  rózsám! 
Enni  majd  hoz  édes  anyám. 

Én  addig  a  kútra  megyek. 
Hogy  friss  vízzel  enyhítselek, 
Ha  csókot  adsz  érte,  rózsám, 
Hárommal  megköszöni  szám. 

Aratgassunk  aztán  megint. 
Míg  az  este  álomra  int : 
Ád  az  isten  így  kenyeret, 
így  veszlek  el  én  tégedet. 


Messze  fénylik  a  Balaton, 
És  engemet  partjához  von  ; 
Immár  tudom,  miért  fénylett, 
Mert  szép  Rózsám  bele  nézett. 

Hej  szép  Rózsám!  tekints  rám  is! 
Hadd  derüljön  bús  szívem  is  : 
Olyan  az  mint  a  Balaton, 
Ha  felette  szélvész  vagyon. 

9- 
Az  én  kincsem  noha  szegény, 
Mégis  szívbül  szeretem  én  ; 

Sok  legény  van  a  faluban, 

De  mint  Palim  egy  sincs  olyan. 

Édes  anyám  neheztel  rám 
Ha  durrogat  az  én  Rózsám, 
Mikor  házunk  előtt  korán 
Kiballag  szép  nyája  után. 

Ne  durrogass,  jó  galambom! 
Félbe  szakad  édes  álmom  : 
Jól  esik  bár,  ha  nézhetlek. 
De  álmomban  megölellek. 

Friss  bokrétát  kötöttem  én. 
Neked  adom,  barna  legény! 
Tűzd  a  hűsön  kalapodra 
S  emlékezz  meg  galambodra. 

Vedd  elő  kis  furulyádat. 
Fújd  el  rajta  bús  nótádat. 
Tán  a  szellő  erre  kapja. 
Hogy  rám  gondolsz,  megsusogja. 

S  én  a  kertben  ha  gyomlálok, 
Szép  nótádra  visszadallok, 
Eldallom,  hogy  te  léssz  kincsem, 
Míg  utolsót  ver  a  szívem. 

10. 

Legény.  Hej  csicsergő  kis  madár, 
A  szép  leány  csapodár. 

Leány.    Ha  csapodár,  jól  teszi, 
A  legény  úgy  keresi. 

Leány.    Hej  a  rózsa  tövises, 

A  szép  legény  negédes. 

Legény.  Ha  negédes,  jól  teszi, 
A  leány  úgy  szereti. 

Legény.  Hej  be  csipős  a  csalány. 
Kesereg  a  szép  leány  ; 
Ha  kesereg,  jól  teszi, 
Amint  főzte,  úgy  eszi. 

Leány.    Hej  savanyú  a  kökén^^ 
Házasodik  a  legény! 
Ha  azt  teszi,  jól  teszi, 
Majd  utóbb  megérezi. 

II. 

Szülőföldem  szép  határa! 
Meglátlak-e  valahára? 
Ahol  állok,  ahol  megyek. 
Mindenkor  csak  feléd  nézek. 

Ha  madár  jön,  tőle  kérdem, 
Virulsz-e  még,  szülőföldem! 
Azt  kérdezem  a  felhőktül, 
Azt  a  suttogó  szellőktül. 

De  azok  nem  vígasztalnak. 
Bús  sziveinmel  árván  hagynak  ; 
Árván  élek  bús  szivemmel, 
Mint  a  fű,  mely  a  sziklán  kel. 

Kisded  hajlék,  hol  születtem, 
Hej  tőled  be  távol  estem! 
Távol  estem,  mint  a  levél. 
Melyet  elkap  a  forgószél. 

12. 

Szomszéd  asszony  udvarába 
Két  galamb  szállt  minapába'  ; 
Bár  elmémet  mint  futtatom. 
Melyik  szebb?  azt  nem  tudhatom. 

Egyik  fürge,  mint  a  kis  hal, 
Arca  piros,  mint  a  hajnal, 


5Ö 

Nem  is  csoda,  két  nap  süti, 
Bogár  szemét  ha  felüti. 

Nappal  is  éj  látszik  haján, 
Rózsa  virít  kerek  száján, 
Ha  ez  csókra  tüzesednék, 
A  méreg  is  mezesednek. 

Mint  a  hattyú  szép  a  másik 
Mikor  rózsák  között  játszik. 
S  mintha  búzavirág  kelne 
A  friss  havon,  olj'an  szeme. 

Liliomból  szőtt  arcáján, 
Gyöngybe  foglalt  édes  száján 
Szelíd  öröm  mulatozik. 
Onnan  más  szivébe  szökik. 

Hej,  csak  ide  röpülnének! 
Be  örülnék  a  szőkének  ; 
De  a  barnát  is  szeretném. 
Szint  oly  kedvvel  ölelgetném. 

13- 

Mély  a  Duna  közepén,  Hej  pedig  túl  a  Dunán! 

Át  nem  mehet  a  legény.  Vár  engem  a  szép  leány, 

A  parton  áll  hiában,  Ott  áll  és  int  hiában. 

Sóhajtozik  bújában.  Siránkozik  bújában. 

Mért  jöttem  át  a  Dunán  Volna  hajóm  a  Dunán! 
Csalfa  szerencse  után?        Érte  mennék  szaporán. 
Túl  a  Dunán  is  szegén}^  Volnék  hab!  be  örömest 
Innen  is  az  vagyok  én.      Átölelném  a  kedvest. 

De  sem  most,  sem  azután 
Révet  nem  lel  a  Dunán; 
Egymásé  nem  lehetnek. 
Hej !  azért  hogy  szegények. 

14- 

Túl  az  erdőn  lakik  rózsám, 
De  az  álnok  nem  jön  hozzám. 
Búcsú  óta  nem  láthattam, 
Azóta  nem  is  alhattam. 

Nem  alhattam  szerelmemben, 
Ügy  befészkelt  az  szívemben, 
Kitépném,  de  mint  a  madár 
Kedves  helyre  csak  visszajár. 

Daru  megjön  és  a  gólya, 
De  nem  az  én  kedvem  soha  : 
Bús  leszek  én,  míg  az  nem  jön, 
Ki  ott  lakik  túl  az  erdőn. 

Holnap  reggel  virradóra 
Elmegyek  én  a  halomra, 
Onnan  nézek  a  szép  tájra, 
Kincsem  fehér  hajlékára. 

Hej !  de  ott  csak  füstöt  látok, 
S  eltűnik  az,  mint  az  álnok, 
Mint  az  álnok,  ki  elhagyott 
S  öröm  helyett  könnyet  adott. 

15- 

Rózsa!  rózsa!  mit  csinálsz  Harmat  csillog  kelyheden, 
Egyedül  a  kertben?  Ne  sírj  édes  rózsám! 

Ha  szebb  örömre  találsz    Ha  bú  fekszik  élteden, 
Ne  élj  ott  ridegben.  Átültetlek  hozzám  : 

Az  élet  ha  nem  páros,       Kelyhed  legyen  ajkamé, 
Téli  virág  nem  szagos.       Gyökered  a  szivemé. 

i6. 

Ha  én  tiszta  patak  volnék, 
Galambom  kertjében  folynék, 

Tán  hattyúként  nyári  este 
Friss  vizemben  megfürödne. 

Ha  én  zöldellő  fa  volnék, 
Galambom  kertjében  állnék, 
Föltartanám  a  nap  hevét. 
Hogy  ne  süsse  szelíd  képét. 

Ha  illatos  virág  volnék. 
Galambom  kertjében  nyílnék. 
Tán  víg  kedvvel  leszakasztna 
S  keble  havával  itatna. 

Ha  én  gyönge  szellő  volnék. 
Galambomra  legyezgetnék, 
S  míg  édesden  álmadozva, 
Ajkam  ezer  csókot  lopna. 

Ha  én  fülemüle  volnék. 
Galambom  kertjébe  szállnék. 
Búmat  talán  meghallgatná 
S  szívért  szívét  odaadná. 


17- 

.'\ki  szeretőjét  Nincs  virág  a  mezőn 

Igazán  szereti,  A  nagy  téli  fagyban, 

Legyen  bármi  sötét.  De  ha  kincsem  eljön. 

Mégis  felkeresi.  Akkor  melegem  van. 

Sötét  van  az  erdőn,  A  konyha  füstölög  : 

Ha  búcsúzik  a  nap.  Fergeteg  lesz  talán  ; 

Kincsem  mégis  eljön.  Galambom  könyörög 

Ha  édes  csókot  kap.  Ne  nézzek  más  után. 

Nem  nézek  én  másra. 
Habár  szeretne  is. 
Csak  szép  galambomra  — 
Elég  baj  az  egy  is. 


59 


i8. 

Hej  ti  fényes  csillagok, 
Volnék  ott,  hol  ti  vagytok! 
Nem  néznék  én  a  vízbe. 
Hanem  rózsám  szemébe. 

Hej  ti  fényes  csillagok, 
Onnan  ti  messze  láttok, 
Hol  van  Rózsám,  merre  jár, 
Karjaimba  jön-e  már? 

Hej  ti  fényes  csillagok! 
Ha  jön,  csak  ragyogjatok  : 
Ha  máshoz  megy,  hunyjatok  el, 
A  hamis  hadd  bóduljon  el. 


19. 

A  bimbóbul  virág  lesz. 
Kincsem  mondta,  hogy  elvesz. 
Hogy  piros  kendő  lován, 
Értem  jön  szüret  után. 

De  vége  a  szüretnek, 
Leánytársim  nevetnek  ; 
Volt  hegyke  szép  szeretőm. 
Hej  de  még  sincs  fej  kötőm. 

Az  ágon  szarka  csörög, 
Az  ablakhoz  röpülök, 
Kinézek  az  utcára. 
Nem  jön-e  valahára? 

De  csak  halad  az  idő, 
Elmarad  a  szerető. 
Ó  leányok!  higyjétek. 
Hamisak  a  legénj^ek. 

20. 

Most  jer  hozzám  Pitteg,  pattog, 

Édes  Rózsám  Csitteg,  csattog, 

Nincsen  itthon  Szót  nem  enged. 

Néném  asszony,  Míg  elreked. 

Darálni  van  Most  jer  kedves, 

A  faluban  ;  Senki  nem  les  ; 

Mert  ha  itt  lel.  Adok  csókot. 

Agyon  perel,  Akár  hatot, 

Dörög,  morog.  Aztán  tágulj, 

Ireg,  forog,  S  el  ne  árulj  ; 

Nyelve  pereg  De  elvégy  ám. 

Mint  a  kerek,  Édes  rózsám! 

21. 

Én  is  voltam  szegény  legén}'' 
Amíg  nem  szerettem. 
De  azóta  gazdag  vagyok, 
M'óta  rabbá  lettem. 

Ha  pénzem  nincs,  rátekintek 
S  mindjárt  kincset  látok  ; 
Ha  megölel,  bú,  baj,  gondok! 
Nevetek  reátok. 

Szépen  zeng  a  kis  pacsirta 
Ha  tavasz  kifejlett, 
Szebben  danol  édes  Rózsám 
Pergő  rokka  mellett. 

Arca  milyen,  keble  milyen  — 
De  azt  meg  nem  mondom, 
Mert  többen  is  megszeretnék, 
Lenne  akkor  gondom! 


A  Dunában  sok  a  víz. 
Jaj!  ki  a  leánynak  hisz! 

Mint  a  víz  a  Dunábul, 
Nem  fogy  az  ki  bujábul. 

23- 
Gyöngyvirág  és  liliomszál! 
Szép  szeretőm  mellettem  áll ; 
Mint  a  tejben  úszó  rózsa, 
Olyan  az  ő  nyájas  arca. 

Hollószámyak  szemöldöki. 
És  alúlok  tűz  ragyog  ki. 
Tűz  ragyog,  mely  noha  éget, 
Lángja  után  von  engemet. 

Gömbölyű  kis  piros  sajka 
Mézforráson  az  ő  ajka. 
Gyönggyel  rakva  szagos  öble, 
S  fülmile  szól  ki  belőle. 

Tajtékhalom  az  ő  keble, 
Rubintbimbó  áll  felette. 
És  alatta  az  a  nagy  kincs, 
Milyen  több  e  világon  nincs. 

Mint  reggel  a  játszi  lepke 
Szép  galambom  olyan  fürge. 
Két  ujjammal  átfoghatom. 
Ha  víg  táncban  megforgatom. 

Szeretem  is  én  a  Rózsát, 
S  ha  úgy  rám  néz  és  csókot  ád, 
Tudja  Isten  mit  nem  érzek, 
Szívem  ugrál  s  alig  élek. 

24. 

Vígan  foly  a  csermelye. 
Hej  Rózsám,  ne  nézz  bele! 
Mert  ha  bele  tekintesz. 
Vidám  kedved  oda  lesz  : 

Majd  úgy  jár  mint  én  szegény, 
Zokogva  foly  ligetén  ; 
Zokogva  foly  éltem  is, 
Reggel,  délben,  este  is. 

A  Bakonyban  sok  a  fa, 
Több  könnyeket  sírtam  ma. 
Azért  olyan  zöldek  a  fák, 
Mert  könnyeim  áztatják  : 
De  meghalok  azért  is  — 
Tudom  akkor  sírsz  te  is 
De  Rózsám,  ha  szeretnél, 
Csakugyan  jobban  tennél. 

25- 

Legény  szökött  kertembe. 
Ott  szívét  elvesztette, 
A  szívét  én  megleltem 
S  kendő  alá  rejtettem. 

Jaj,  be  kínzott  engemet, 
Úgy  furdalta  keblemet! 
Utóbb  el  is  foglalta, 
Saját  szívem  kitolta. 

26. 

Az  én  babám  durcás  leány, 
A  legénynek  csak  fittyet  hány  ; 
Be  haragszik,  ha  azt  mondom  : 
Addsza  csókot  szép  galambom! 

Igaz!  sánta!  de  az  hagvján! 
Csak  cipó  ne  voli.u  udián! 
Még  azt  is  eltűrném  benne. 
Csak  fél  szemre  vak  ne  lenne. 

Otthon  ülő  serény,  dolgos. 
Nappal  nyugszik,  este  álmos. 


63 


Gombócot  főz,  mint  az  öklöm, 
Ettem  egyet,  most  is  nyögöm. 

Bárki  mit  mond,  én  elveszem, 
Hív  lesz  hozzám,  azt  elhiszem  ; 
Nem  féltem  a  katonáktul. 
Sem  magátul  a  haláltul. 

27. 

MOHÁCSI    DAL. 

Suhogva,  mint  az  esti  szél 
Mély  gödréből  a  vitéz  kél, 
S  mint  halvány  köd  holdvilágnál 
Mohács  terén  tétova  száll. 

Néz  a  pásztor  s  keresztet  hány, 
Kiált  a  hív  kuvasz  után, 
A  tűz  mellé  keveredik, 
S  múlt  időrül  töprenkedik. 

«Hej  itt  egykor  e  gyep  felett 

Sötétpiros  harmat  esett ; 

Fű,  virág  búsan  lehajlott, 

S  magyar  szívbül  friss  vért  ivott. 

Sok  legén }•  jött  nyalka  lovon 
Győzni  a  vad  büszke  taron, 
Lova  eldűlt,  maga  fejér. 
Néma,  hideg,  mint  őszi  dér. 

De  a  mátka  honn  könnyezett, 
Víg  dal  .között  kört  nem  lejtett, 
Várja,  de  csak  halálmadár 
Hozza  hírét,  hogy  nem  él  már. 

Csele  patak!  iszapodban 
Királyi  nagy  temető  van, 

Azért  is  oly  sárga  vized, 
Oszlopod  gőz,  átkos  neved. 

Csontba  akad  s  hortyog  a  ló, 
Meg-megcsorbul  kasza,  sarló, 
A  leány  fél,  s  bármi  begyes. 
Oltalmára  legényt  keres. 

Ne  félj,  Rózsám!  szebb  idő  jár, 
Dunánk  rabot  nem  hord  immár, 
S  újra  díszlik  Mohács  táján 
Magyar  legény,  magyar  leány. » 

28. 

Az  ér  mellett  áll  egy  fa. 
Szép  Rózsám  eljár  oda  : 
Én  is,  ha  zöld  fa  volnék, 
A  kedves  helyen  állnék. 

Ágimat  lehajtanám. 
Hogy  más  ne  lássa  Rózsám, 
Ha  lepihen  s  hütözik 
Vagy  az  érben  megfürdik. 

Ne  lássa  szép  alakját. 
Aranyháló  szög  haját. 
Villámló  tüzszemeit. 
Fejér  galambtetemit. 

Ne  lássa!  mert  magamkint 
örömet  nem  lel  megint : 
Én  is  láttam  s  víg  napom 
Érte  búban  folytatom. 

Kalapomon  virága, 
Melyre  kis  lába  hága, 
S  a  violát  kebelén 
Könnyekkel  neveltem  én. 


29- 

Fogy  már  a  nap  melege, 
Kertünkben  a  cinege, 
Csípős  szél  fúj  a  mezőn, 
Farkas  kullog  az  erdőn. 

Hadd  fújjon  a  csípős  szél, 
Galambom  attól  nem  fél, 
Reá  veszi  bundáját 
S  felkeresi  Rózsáját, 

S  ha  galambom  betoppan. 
Szívem  oly  nagyot  dobban! 
Pergő  rokkám  megakad, 
S  fonalam  is  elszakad. 

S  ha  nyájasan  mellém  ül, 
Mi  nem  néz  ki  szemébül! 
Szép  szemek,  barna  szemek, 
öröm  nézni  belétek. 

És  ha  a  mécs  elalszik. 
Ajkaimhoz  lopódzik. 
Megcsókol,  én  haragszom, 
S  a  csókot  —  visszaadom. 

30. 

Messze  tőled,  édes  kincsem, 
Komor  búban  fogy  életem  ; 
Küldj  messzirül  vigasztalást. 
Hogy  te  még  most  sem  szeretsz  mást. 

Ha  megvirrad  napkeletrül. 
Emlékezem    szép    szemedrül. 
Az  is,  napom  míg  boldog  volt, 
Oly  szép  tűzzel  felém  lángolt. 


Kisfalody  Károly  munkái.  I. 

Bár  itt  is  a  nap  melegít, 

Mint  szemed  úgy  még  sem  hevít, 

Kívül  égek,  belül  fázom. 

Mert  te  messze  vagy,  galambom! 

Mit  nem  adnék,  mit  nem  tennék? 
A  villámra  is  felülnék. 
Hogy  csak  egyszer  láthatnálak 
És  szívemhez  zárhatnálak. 

De  mit  tegyek?  nincsen  mentség, 
Tudja  isten  látlak-e  még! 
E  gondolat  csak  könnyet  ád. 
Szép  galambom,  isten  hozzád! 

31- 
Piros  leány!  barna  leány! 
Megkérlek  én  szüret  után. 
Van  szekerem,  két  pej  csikóm, 
Azon  viszlek,  szép  galambom. 

Van  kis  házam  és  kertecském, 
Búzát  termő  jó  földecském. 
De  mind  ennél  tán  többet  ér 
Szívem,  mely  csak  éretted  vér. 

Csapj  fel.  Rózsám,  s  foglalóra 
Süss  egy  csókot  ajkaimra, 
Meghálálom  én  ezerrel, 
Csipkés  szélű  fej  kötővel. 

32. 
Monddsza  nekem,  rózsám-adta, 
Van-e  kezed  olyan. 
Amely  nem  csak  ölelni  tud. 
De  jártas  dologban? 
«Van  kezem,  meh'  a  ház  körül 
Tud  munkát  találni, 
Jól  tud  varrni,  sütni,  főzni 
S  beteget  táplálni. » 

Monddsza  nekem,  kincsem-adta, 
Van-e  lábad  olyan, 
Amely  nem  csak  sétálni  tud, 
De  honn  is  talpon  van? 
«Van  lábam,  mely  jó  utón  jár 
S  nem  botlik  oly  könnyen. 
A  nappal  kél,  sürögve  jár 
A  háznak  körében.)) 

Monddsza  nekem,  lelkem-adta, 

Van-e  szíved  olyan, 

Mely  szeret?  Ha  van,  elveszlek 

Még  ezen  farsangban. 

«Van  szívem,  mely  híven  szeret, 

S  ezt  tartom  fő  jómnak  : 

De  másért  ég,  nyalka  legény! 

Tiéd  kosaram  csak.» 

33- 
Sárga  levél,  sárga  levél. 
Bús  utamra  miért  estél? 
«Azért  estem,  mert  nincs  ágam. 
Nincs  ami  tart,  nincs  világom. » 

Hej  nekem  is  az  a  sorsom, 
Hideg  a  föld,  fázva  járom. 
Van  hazám,  de  nincsen  benne 
Egy  kis  hajlék,  mely  fölvenne. 

Harmat,  harmat,  hol  termettél? 

Bús  szememre  miért  estél? 

« Azért  estem  a  felhőbül. 

Mert  víg  napom  már  nem  derül. » 

Rezgő  harmat!  te  könnyé  válsz. 
Szememben  jó  forrást  találsz. 
Leszállt  nekem  is  szép  napom, 
Szegény  magyar!  azt  siratom. 

Fülemile,  te  kis  madár! 
Szép  dalod  mért  nem  zenged  már? 
«Azért  nem  zengem  dalomat, 
Mert  elvesztem  hív  páromat. » 

Hej  fülmile,  te  kis  madár! 
Elnémulok  én  is  immár. 
Mért  mondanám  keservemet. 
Ha  nincs  szív,  mely  ért  engemet. 

34- 
Komám  asszony  leányának 
A  pártája  elveszett, 
S  ezen  bíró  uraméknak 
Szíve  nagyon  megesett. 

«Mondd  meg,  babám,  mi  okozta 
Néked  ezt  a  szörnyű  bajt? 
Ha  megkapom,  kalodába 
Záratom  a  gaz  tolva jt.» 

««Szőke  Bandi  az  a  tolvaj. 
Ki  e  nagy  kárt  okozta  : 
Pártám  hagyján!  de  nagyobb  baj  : 
Szívemet  is  ellopta. 

Ha  kend  okos,  bíró  uram, 
Jobb  kalodát  tudok  én  : 
Szőke  Bandi  legyen  uram, 
Majd  fogságba'  tartom  én.»» 


HARMADIK   KÖNYV. 

TAN  ÉS  GÜNYOR. 

THEMISTOKLES. 

Vissza  bús  melyembe,  ti  vérsóhajtások! 
Egy  lépés  még  —  s  marad  hazámnak  határa. 
Hol  eltörlettek  a  nemzeti  szokások. 
Nem  füstölög  már  a  szabadság  oltára. 

Oda  minden  erő  a  görög  hónába'; 
Akinek  már  nem  forr  szabadságért  vére, 
S  önkényt  bedőle  a  puhaság  karjába  : 
Rablánc  lesz  jutalma,  szolgaság  a  bére. 


SZERELEM. 

Félni,  vágyni,  leskelődni, 
Múlton  és  jövőn  tűnődni 
Míg  a  jelen  elillant  ; 
S  ha  szép  álmod  el  is  éred, 
Hőn  várt  s  vajmi  könnyű  béred 
Nem  más,  csak  egy  kopott  lant  ; 
Kgy  kísértő  ijesztő  váz, 
Szépen  festett  omladó  ház  : 
Egy  dörmögő  agg  tündér, 
Ki  bár  csak  ismertet  áldoz 
S  kegyével  is  unalmat  hoz, 
Mégis  mind  új  adót  kér. 
A  szerelem  e  csalfa  szer, 
Előbb  cirógat,  aztán  ver  ; 
Amidőn  táplál,  emészt, 
Mosolyog\-a  eget  ígér, 
De  ha  meghűl  egyszer  a  vér, 
Késő  bánatot  tenyészt. 

REJTETT  SZÓ. 

Hat  betűből  állok,  házi  eszköz  vagyok, 
S  használtatva  semmit  egészben  nem  hag^'ok 
Láthatsz  kezében  is  sok  mesterembernek, 
Ámbár  nem  árthatok  a  keményebb  szernek. 
Első  két  betűmnek  örül  gazda  és  nyáj, 
Általa  vidám  lesz  a  mező  és  táj  ; 
Nagy  város  utcáin  élve  nem  nézheted, 
De  hervadtán  annál  drágábban  fizeted. 
Három  első  tagom  hangos  torkú  madár, 
Rengő  vetés  közt  a  vadász  utána  jár  ; 
Fogva  sötét  házban  akasztja  falára, 
Halva  jóízűen  teszi  asztalára. 
Végső  négy  tagom  nem  tesz  soha  egészet. 
De  a  végső  három  annál  többre  vezet! 
Ez  ura  mindennek,  jót,  szépet,  dicsőt  szül. 
Csillagot  mér  s  bátran  világokat  kerül. 


A  FŰZFA  POÉTA  GRATULÁL 

ötét  mellőzött  egykori  Maecénásának. 

Köszöntő  köszöntést  kell  ma  készíteni, 
Mert  készet  késő  lesz  a  sajtostul  venni. 
Mely  ez  esztendőben  görbén  nyomtattatott, 
S  harminc  évek  óta  a  ponyván  hányatott  : 
Hogy  születésnapod  azzal  ünnepeljem 
S  vastag  érdemedet  oszlopra  emeljem. 
Abrincsra  fogok  ma  egy  koszorút  fűzni, 
S  fonnyadt  repkény  közé  borcsapokat  tűzni. 
Sánta  Pegasusom  hegyre  akart  vinni. 
Vinne  bár  Neszmélyre,  hol  bort  lehet  inni, 
Mert  utálom  Castal  vízizű  forrását. 
Az  hamar  elcsapja  az  embernek  h  .  .  .  t. 
Bibas  vinum,  fráter,  in  te  nunc  est  ordó  : 
Csak  legjobb  forrás  az  óval  teljes  hordó. 

Collégám  Apolló!  tégy  ma  hamar  csodát 
Hold  szarvára  akassz  egy  sivító  dudát. 
Hogy  elfújjam  rajta  köszöntő  vótámat, 
S  érdemed  hirdetni  feltáltsam  a  számat : 

Adjon  isten  áldást,  egészséget,  —  jajjal, 
Szerencsés  napokat  teli  —  gonddal,  bajjal ; 
Üres  kamarádnak  —  még  több  ürességet, 
Pincédnek  jó  —  vizet,  de  borban  szükséget, 
Kemencédnek  fűtőt,  de  sustorgó  fát  —  nem. 
Bundául  szolgáljon  —  százszor  lyukas  selyem  ; 
Egyéb  ruhát  a  sors  oly  bőséggel  adjon, 
Hogy,  ha  kimész,  otthon  —  semmi  se  maradjon. 
Pénzed  annyi  légyen,  mennyi  —  szőr  talpadon, 
Legmérgesebb  ellened  üljön  az  orrodon. 
Ha  nem  lesz  kenyered,  a  szükségtől  ne  félj, 
Dínom-dánom  között  mindenkor  —  sírva  élj  .  .  . 
De  már  több  verseket  nem  tudok  csinálni, 
Engem  úgyse !  ezt  is  sok  baj  volt  firkálni ; 
Ez  ünnepre  hát  csak  kiáltok  egy  hujját. 
És  ha  eltemetnek  —  boldog  alleluját! 


JELIGE 

a  «Szépliteraturai  Ajándék»-hoz. 

A  kezdő  mindent  jónak  tart,  könnyen  elégszik  ; 

A  bölcs  tudja,  minő  fáradozásba  kerül. 
A  művészi  tökély  gőgszemmel  nem  szók  ítélni  : 

Keskeny  hézagokat  csak  szoros  elme  vadász. 

DALFORRÁS. 

Minden  öröm  hangot  szül,  a  bú  s  fájdalom  ismét  : 
A  kikelet  zöldjén  zeng  philomela  panaszt. 

Ott  hol  erő  s  szerelem  párul,  nincs  messze  az  ének 
A  nyelv  dalra  fakad,  hogyha  vezérli  szived. 

AZ  ÉLET  KORAI. 

Gyöngén  ringatva  jó  anyánk  ölében 
Vígan  kezdjük  létünk  szép  hajnalát  : 
A  játszi  gyermekség  bájos  körében 
Csókoljuk  a  jelenlét  angyalát ; 
A  kétes  távolnak  sötét  űrében 
Hiú  fényt  ködbe  vont  szemünk  nem  Iát 
S  könnyű  habok  közt  lebegve  létünk, 
Minden  bájképnek  oltárt  díszesítünk. 

Minden  kelő  nap  üdvezlő  sugara 
Akkor  vidám  örömre  integet, 
S  ártatlan  lépteink  minden  nyomára 
Édes  megnyugvás  rózsát  hinteget  ; 
A  játékhely  fő  vágyaink  határa, 
Csalárdul  egy  remény  se'  hiteget  : 
Mély  sírok  halmain  mosolygva  állunk, 
S  legkisebb  tárgyban  nyílt  eget  találunk. 


A  bimbó  íejledez,  s  remény  virága 
Egy  új  élet  meleg  karjába  dül, 
A  zsenge  kornak  tiszta  boldogsága 
Szép     álmok  özönébe  szenderül. 
Szorult  melyünknek  ébredő  világa 
Fenlángol  s  új  világokat  kerül ; 
A  hős  hajdankor  telt  szívünk  felé  leng, 
S  a  nagy-  s  dicsőre  lelkesülten  éleng. 

Szűk  már  az  ősi  ház,  tovább  repülni 
Vágy  tan  vágy  a  fellengző  ifjú  tűz, 
Kiesb  virány  látszik  felénk  derülni, 
Hol  majd  egy  szép  tündér  jobbjára  fűz, 
Kivel  dühös  vihar  közé  merülni 
Feszül  keblünk,  a  gerjedő,  a  szűz  ; 
Mienk  a  föld,  mienk  egé.sz  teremtmény, 
S  tettekre  szólít  egy  hízelkedő  fény. 

Künn  a  zavarban  küzdő  szenvedélyek 
Gyújtják  szívünk  magas  célokra  már. 
Bizonytalan  tárgyért  hevül  a  lélek, 
A  forró  képzelet  csapongva  jár, 
S  míg  szunnyadoznak  a  nemesb  tökélyek, 
S  a  lángerő  tisztább  formára  vár, 
A  föld  határin  túl  szállong  az  elme, 
S  ábrándvilágba  kél  öröm-  s  gyötrelme. 

S  bíbor  felhőkön  mint  a  szép  Auróra, 

Jön  egy  istenné,  s  kéj  malasztjait 

Lehelve  a  szorult  ábrándozóra, 

Intézi  a  vad  tűznek  árjait. 

Nem  földi  kényeket  nyújt  minden  óra, 

S  egy  báj  alakra  fűzi  álmait ; 

És  Pharusként  a  vándor  éjjelében 

Szelíden  fénylik  hullámzó  melyében. 

Ott  áll  az  ifjú!  s  tiszta  hódolatja 
Szerelmet  vall  s  érzése  olvadoz, 
A  viszonláng  őt  istenné  avatja. 
Midőn  a  hív  karjába'  ringadoz  ; 
Egy  pontra  gj'űlt  az  élet  foglalatja, 
Az  ösztönzaj  csak  élvre  lobbadoz  ; 
Míg  összeforrt  lén}'ök  Hymen  szavára, 
Egész  édengyönyört  egy  percbe  zára. 


Kedves  láncokra  fűzve  a  síriglan 

Korunk  repül  s  a  szív  magába  tér, 

Az  ifjúság  szeszélyes  álma  illan, 

S  a  gondpályán  lassúdan  hűl  a  vér ; 

Férfjúlt  erőnk  valót  ölel  busítlan, 

S  a  hulladó  virág  gyümölcsöt  ér  ; 

Szent  tartozások  tenni  kényszerítnek, 

S  a  férjnek  szűk,  de  szebb  határt  kerítnek. 

Midőn  hazáját  rabbilincs  fenyíti. 
Bőszült  érzéssel  harcmezőre  száll ; 
A  szép  szabadság  hőslánggal  hevíti, 
Körüldörögje  bár  ezer  halál. 
Nem  csügged  s  honvéd  tisztét  teljesíti, 
Míg  győz,  vagy  testhalmok  közt  sírt  talál ; 
A  ]obb  utókortól  reményivé  bérét, 
A  nyert  borostyánon  kiontja  vérét. 

Mint  a  szirt,  megviván  a  vész  dühével, 

Elzúzza  óceán  dagályait, 

A  féríi  ércpajzsként  erős  melyével 

Enyelgi  a  sors  csapdozásait. 

Épít,  mmikál,  gyűjt,  kockáz  életével, 

S  a  közjóért  áldozza  napjait  ; 

Szép  hölgyén,  magzatin  s  baráti  szíven 

Függ  boldogsága  s  léti  célja  híven. 

Most  a  lángész  teremtő  ihletése 
ösvényt  lobbant  sötét  homályokon  ; 
Min  eddig  jós  lelkünk  csak  sejtve  kése. 
Fénnyé  villant  a  büszke  homlokon  ; 
Mindenható  elménk  istenkedése 
Ég-  s  földbe  hat,  mint  az,  kivel  rokon, 
S  buvámyilai  e  lét  titkába  vágnak. 
Vezér  szövétnekül  az  ész-  s  világnak. 


E  pályán  lep  meg  éltünk  alkonyatja. 
Halántékunk  télszínbe  öltözik, 
A  gyors  idő  tüzünket  oltogatja. 
Világunk  bús  homályba  költözik  ; 
Kiélt  keblünk  a  múlt  hamvát  mutatja. 
Komoly  szemünk  csak  sírba  ütközik 
S  mit  egykor  a  szív  oly  imádva  kére. 
Most  dísztelen  hull  a  való  jegére. 

Kivál  az  elme  bolygó  képzetéből, 

S  a  fáradtnak  magány  n\níjt  gyámkezet, 

Mely  a  világnak  zajló  tengeréből 

A  béke  csendes  partjához  vezet  ; 

S  szelíd  malaszttal  a  távol  ködéből 

Sugárzik  át  a  szép  emlékezet  : 

S  mint  hold  csillámai  a  folyón  remegnek, 

Lelkén  úgy  reszket  a  borúit  öregnek. 

Csendes  hajléka  árnyékos  körében 
Elandalog,  mint  élte  reggelén  ; 
Szebb  lét  reménye  hitté  vál  szívében. 
Győz  a  mulandóság  vad  éjjelén. 
És  megnyugodva  sorsa  végzetében 
Elalszik  békén  s  szerelem  ölén  ; 
Kidől  ;  s  más  vándor  lép  üres  nyomára, 
S  az  esti  szellő  játszva  leng  porára. 


LANTOS  SZERELME. 

Nem  földi  ösztön,  mely  magát  emészti 
S  célnál  is  kétkedő  homályba  dől, 
A  szívet  birtok  közt  új  vágyra  készti 
S  mérget  ráz  ön  virági  kelyhiből, 
A  bút  komordan  akkor  is  tenyészti, 
Ha  rég  kivált  kísértő  fényiből, 
S  nem  hű  karral,  mint  egykor  fenn  igére, 
Mirigy  tűzzel  sújt  a  küzdő  sebére  ; 

Nem  játszi  kény,  mely  a  port  vonzogatja 

S  hiú  gőzén  vakon  csügg  a  közlét  : 

A  szép-  s  nagynak  felséges  hódolat  ja 

Érinti  a  lantos  meleg  keblét  ; 

Dicsőn  mereng  jós  lelke  villanatja, 

S  áttörve  a  jelen  ködéjjelét, 

Az  égi  szűz  báj  tegzét  nyújtja  néki, 

S  tavaszt  lihegnek  lelkesült  vidéki. 

Mosolyogva  tűn  fel  kedves  ideálja, 
S  érzelmi  lágy  körében  szentesül ; 
Szelíd  néztén  az  ég  nyíltat  csodálja, 
S  édes  titkának  jegyzi  frigyesül, 
Tisztább  tetőkre  nyúl  a  rózsapál3'a, 
S  ezer  vidám  alakkal  népesül. 
S  imádtan  a  hívet,  kiért  hevüle, 
Kiesb  virányokon  lebdes  körüle. 

örömhitté  vált  gyermek  bizodalma. 

Szívét  örök  malaszttal  élteti. 

Szeret :  habár  a  sors  kemény  tilalma 

A  drága  lényt  kerülni  kényteti. 

önáldozása  lesz  csendes  jutalma, 

Melyet  forrón  áhítva  képzeti 

Minden  kis  tárgyra  tündérszínt  fuvalnak, 

S  dicsét  vallják  a  lelki  diadalnak. 

S  mit  a  kebel  mély  rejtekébe  zára. 
Reszketve  kél  a  lantnak  húrjain  ; 
Szent  lángban  tévedez  reménysugara 
Az  érzemény  titkos  hullámain. 
Andalgva  néz  fel  távol  csillagára 
S  felleng  a  dal  kéjelgő  szárnyain, 
S  míg  erdőt,  berket  tölt  zengése  bája. 
Édes  megnyugvás  ömledez  reája. 

Egy  kép  körül  édelg  a  biztos  ének, 
S  rokonszívhez  simulva  hangjai 
Szerény  tanúit  gyöngéd  érzetének 
Viszonzva  lengetik  honpartjai! 
S  felette  bár  sötét  felhők  gyülének. 
Lezúgnak  a  vad  kor  viharjai 
Merészen  áll  a  fergeteg  dühében  : 
Kezébe'  lant,  szerelme  lángmelyében. 

S  amit  teremtve-áradó  hevére 
Kegyajkin  a  képzés  lehelt  vala, 
Merész  iránya  érdemcélhoz  ére, 
S  vigan  dereng  a  szépnek  hajnala  : 

Nem  vágy  azért  fénykoszorút  fejére  ; 
Nem  ő,  a  kedves  éljen  általa, 
Mint  istenné je  a  késő  időnek  : 
Felejtett  sírján  bár  moh  s  tüske  nőnek. 


AZ  ELET. 

Míg  tavaszunk  zöldell,  ezer  indulat  edzi  fulánkját 
Megbékít  az  idő  :  akkor  az  élet  iramt. 


ÉLETÖRÖM. 

Ilyen  az  életöröm  :  míg  sejtjük,  eget  mosolyog  le 
Bínii  alig  kezdjük,  bája  enyészten  enyész. 


ÍRÓI  TANÁCS. 

Már  ha  tudós  lettél,  illik  tudnod,  mi  különzi 

Öt  a  köznéptől  s  hírre  mi  fűzi  nevét  : 
Lassú  menés,  halavány  szín,  terjengő  kar,  ízetlen 

Kedv,  rejtélyes  szó,  nyugtalan  elmefutás. 
Félénk  nyíltszívüség,  szánó,  mély  titku  mosolygás. 

Gőgös  alázottság,  jégmelyű  andalodás. 
Sokra  törő  unalom,  leverő  kegy,  könnyű  Ítélet 

S  édes  hüledezés  puszta  dicséret  után. 
Ez  még  mind  nem  elég  ;  házadra  is  illik  ügyelned. 

Hogy  mindenki  hamar  lássa  csodálva  ki  vagy? 

Barna  szobád  falait  pókháló  lepje,  s  halálfő 
Sárguljon  komoran  nőtelen  ágj-ad  előtt  ; 

Régi  szakállos  urak  koszorúzott  szobrai  mellett 
Szörnyű  írószerszám  asztalod  éke  legyen  ; 

Ritka-sikált    padlón   elszórva    heverjen   írásod, 
S  minden  szöglet  űrén  szú  egye  könj^veidet 

S  hogy  bölcs  mondását  Salamonnak  igazlani  tessél 
«Csak  hiúság  s  álom  mindened  a  nap  alatt» 

Büszke  lemondással  tűrd  e  lét  annjd  hiányit  — 
És  üres  erszénykét  nyersz  címeredbe,  dicső! 


TOLLAGI. 

Kiballagék  andalgva,  gyöngyalak! 
De  ah,  irigy  felhők  zúgtak  felettem, 
S  örömcélom  bús  áldozatja  lettem  : 
Megáztam  jól,  de  nem  láthattalak. 

Most,  vad  sors !  elzárnak  hideg  falak  ; 
Repüljön  hát  ez  édes  dal  helyettem 
Hozzád,  kit  első  percben  már  szerettem  : 
Lásd  innen,  mily  buzgón  óhajtalak! 

Beteg  vagyok  ;  de  szívem  indulatja 
Vigasztalásomul  azt  mondogatja  : 
Hogy  tán  azon  hódító  játszi  szem, 

Mely  nem  rég  oly  sok  szép  reményt  igére, 
Egy-két  könnyet  gördít  sírom  kövére, 
Ha  meghalok  —  de  azt  alig  hiszem. 


EPIGRAMMÁK. 

I. 

Aki  művészpályát  óhajt,  tövisit  ne  tekintse. 
Bátran  törjön  elő,  s  tűnnek  az  éji  ködök. 

Síkos  az  út  s  meredek,  szűk  az  élet :  szökni  tanulj,  mert 
Gyors  az  idő,  megelőz  s  hasztalan  áldozatod. 

2. 

A  késő  szerelem  kétes  láng,  téli  virágként 
Védő  kézre  szorul,  s  fázik  az,  aki  szedi. 

A  tudományt  szereted,  hírt  lángolsz  általa  nyerni? 

Kis  jutalom,  nagy  erő  annak  alapja,  vigyázz. 

4- 
Kis  dolog  is  gyakran  nagy  célt  okoz  a  sokaságnál, 

Melyet  utóbb  tetté  érlel  az  egyes  erő. 
Kezdeni  többnek  kell ;  de  valódira  hatni  csak  egy  tud, 

Ebbe  vegyül  a  .sok,  s  általa  mindenik  él. 

5- 

A  boldog  szerelem  hallgat,  s  titkon  szedi  bérét ; 
Szép  szavak  árjai  közt  néma  halálra  siet. 


Ah!  az  idő  rövid  :  így  sóhajt  fel  számtalan  ember, 
S  mint  ölhesse  el  azt,  többnyire  arra  ügyel. 

Elmeszorúltságát  hány  ember  leplezi  azzal. 
Kit  gőgfénye  gyötör,  bár  feje  s  keble  üres. 

Gyors  röptét  egyedül  maga  erezi  gyenge  szerelmünk  ; 
Mert  kéjpillanatit  búba  meríti  korán. 

7- 
Ah  s  Oh  fő  nyereség  a  versben,  mint  szerelemben  : 

Itt  érzést  jelel,  ott  tiszta  metrumra  segít. 
A  bölcs,  szót  ha  felejt,  bátran  folyamodjon  ezekhez, 

És  ha  az  Ah  nem  elég,  bízza  az  Ohra  ügyét. 
Büszke  tudósokat  is  gyakran  pártul  veszik,  és  mint 

Gondolatok  szöknek  a  csoda  semmi  közé. 
A  lobogó  szerető,  szintúgy  ki  szeretni  megunt  már, 

Keblök  ürességét  általok  elfeledik. 
Hangúi  szolgálnak  bú-,  fájdalom-,  álom-,  örömnek, 
Minden  szép  s  nagy  előtt,  s  félszegü  versek  után. 

8. 

Kis  hang  a  szerelem  :  ha  kiejted,  milliomozva 
Zengedez  élted  víg  hajnali  álma  körül. 

9- 
Kétes  harcok  után   az  az  ember  fő  nyeresége. 
Hogy  szűk  léte  körén  tűrni  s  felejtni  tanúi. 

lO. 

A  szerelem  titkába  nehéz  behatni ;  mi  okból? 
Távoz  eszünktől,  s  vak  hitre  simítja  szívünk. 

II. 

Férfiba'  több  erő,  lágy  érzés  asszonyi  birtok, 
Ez  jó  szívre,  amaz  bátor  eszére  kevély. 

így  külön  ösvényen  változnak  létök  irányi : 
Míg  a  tölt  erszény  írigj'es  igára  fűzi. 

12. 

\'áltozat  átka  alatt  nyög  minden  földi  teremtmény  : 
Lassú  szokás  egyedül  ellene  védpaizsunk. 

13- 
Ámor  számkivetett,  mégis  szabadonta  tilosban 
Édes  kínos  adót  lopva  szed  és  mosolyog. 

14. 

Pislog  az  éjjeli  mécs,  eszmélve  tűnődik  az  ember, 
Partra  miként  szálljon,  mint  alapítsa  ügyét  ; 

Hajnalt  vágy,  s  örvend  a  sejtett  békesugárnak  : 
Feltűnt  az  ah!  s  hidegen  néma  porára  ragyog. 

15- 
Büszke  vitéz  hamvát  márvány  fedi  tetti  jutalmul  : 

A  hív  sírja  felett  dalt  rebeg  a  szerelem, 
S  messze  időkön  míg  gyöngéd  érzelme  elárad, 

Hány  szobrot  letipor  vak  diadalmi  erő! 

16. 

Múltra  jövőre  tekints,  ha  magas  bért  nyerni  törekszel : 
A  jelen  áldásit  lágy  kebel  érzi  maga. 

Törpe !  nagyot  nem  lépsz  I  ne  erőlködj !  kár  az  időért  : 
Fenn  csügg  a  koszorú  :  nagyra  nagy  elme  mehet. 


Hány  ezer  évek  előtt  írtak  már  a  szerelemről, 
S  mindenik  annyi  g3'önyört  bájola  s  hinte  reá  ; 

Én  nem!  sőt  makacsul  tagadom  jótéte  malasztit  : 
Mert  tüze  lángjától  reszket  az  életerő. 

19. 

Küzd  az  erős,  de  halad  ;  gyöngébb  őt  lesve  nyomozza 
És  ha  nem  érheti  el,  régi  szokásra  kevély. 
Az,  ki  akar  s  nem  tud,  kész  mindig  gúnynyal  Ítélni 
A  tehetős  hallgat  ;    tette  mutassa  mit,  ér. 

20. 

Álmod  az  iíju,  meleg  karjával  ölelve  világát, 
S  a  szent  lelkesülés  szárnyain  égbe  röpül ; 

Tiszti  bilincsben  utóbb  csalfénye  nem  önti  sugárit. 
Élte  szűkén  küzdell  a  hideg  élet  után. 

21. 

Messze  halad,  ki  tanul,  messzebb  jut  mézes  ajakkal, 
Legmesszebb,  ki  örök  görnyedezésre  szokott. 

22. 

Aki  sokat  kíván,  az  többnyire  csak  keveset  nyer. 

Játszi  szerencse  vakon  szokta  eladni  javát. 
Oh  ne  esengj  kincsért,  fényes  gond  annak  az  ára  ; 

Hogyha  szegény  vagy  is,  élsz  s  szebb  örömekre  találsz 
A  szerelem  keíyhén  s  őszinte  baráti  kebelben. 

Mint  a  dús,  ki  penész-lepte  aranynak  örül. 
Hogyha  hivem  karomon  csügg  s  szép  szeme  rám  \o\-\ 
És  dagadó  keblén  szívem  is  újra  hevül,         [lángját, 
Oh  te  szegén}'  gazdag,  számlálgasd  pénzedet  akkor  : 

Édes  öröm  közt  én  édeni  bérre  jutok. 

Kisfaludy  Károly  tnuiikái.   I.  5 

23- 

Nincs  sors,  nincs  hatalom,  ha  erőd  van  küzdni  magaddal: 
Légy  szabad,  állhatatos,  s  mennyei  pálma  tiéd. 


EPISTOLA. 

(Töredék.) 

Nézd  csak,  barátom,  a  fejér  mezőn 
Hazát  kiáltva  hány  vitéz  tűnik  fel! 
Agg  s  ifjú  kor,  sőt  a  szelíd  nem  is, 
Külön  zászló  s  paizs  mellé  szegődve, 
Harcforrón  állnak  s  gőgösen  pörög 
Kezökben  a  lud-hordta  dárda.  Nagy 
Árpád  s  dicsőség!  jelszavok.  Mi  lesz 
Ebből?  kevés  ugyan,  de  épen 
Elég  a  célt  bagolyének  között 
Elásni.  —  Nem,  nem!  ez  kaján  Ítélet. 
Hősvérökhöz  hívek  maradtak  ők  : 
Egymásra  törnek,  és  mily  lelkesen 
Tudják  a  haj  dánt  a  mostannal  összeszőni 
Nem  szembe  küzdnek,  szív  szív  ellenébe, 
Hanem  csak  messziről,  mosolygva,  sőt 
Dicsérve,  egymást  holtig  csipdezik. 
Kívül  nevetnek  —  benn  búsan  zokog 
Az  árva  nyelv  :  védőktől  tipratik. 

Boldog  végzés!  miként  előmenénk! 
Pedig  rossz  lábbal  mesterség  haladni. 
Nézz  szerte,  vak  barátom  ;  mennyi  szép 
Virág  tenyész!  s  alig  kél  ko.szorú 
Még  rajta ;  légyen  bár  minden  levél 
Más  országból,  annál  szebb  s  tetszetősb. 
Hamar  csodás  mű  lesz,  ha  i.smerik 
A  kertészt ;  szinte  úgy,  ha  sejtik 
Hogy  egy  választott  izzadott  felette. 
Sonetteket  láthatsz  csigás  tagokkal, 

Érzést  ne  várj  :  elég  ha  láthatod  ; 
Stancák  röcsögnek  és  ódák  sziszegnek, 
Drámák  kelnek,  hol  a  magyart  dicsérik, 
De  nem  festik.  nNe  vádold;  jó  az,  ami 
Tetszik.i*  Hát  még  az  ének  árjai 
Hány  andalgó  szivet  rettentnek  el! 
Szép  a  művészi  pálya,  mindenütt 
Rokon  szivet  talál,  csak  egy  szelíd 
Hang  süljön  el,  már  ezreket  hevít, 
S  érzésre,  mint  utánozásra  vonz. 
Ha  kérdezem  :  mutassatok  művészt? 
«Honáruló!  fuss  iskolába»  —  szólnak  — 
«S  tanulj  addálni  ;  már  ha  egy  megye 
Hatvant  ád,  egy  ország  menn^dt  nevel! 
Néhány  emberkét  látánk  a  görög 
Földön,  nálunk  minden  Tekintetes  tudós, » 
A  nagy  Horáczot  hányan  tisztelik, 
Tudván,  hogy  a  farkas  sem  ette  meg. 
Mikor  —  nem  volt  éhes.  Latánt,  latánt 
Kövesd;  dicsőbb  a  régi,  légy  majom! 
fg>'  zúg  egjdk  rend,  s  nem  hiába  ; 
Tudják  miért  :  a  lecke  régi, 
Üj   a  világ.  —  De  hála  tisztuló 
Korunknak,  vannak  emberink,  akik 
—  —  minden  halmon  művészt 
Látnak,  s  azért  is  annyi  tömjént 
Hintnek  fejökre,  hogy  már  szédelegni 
Kezdnek,  s  jaj  a  szegény  fülnek,  ki  minden 
Hideg  könyvben  nem  hall  kész  fülmiiét. 
Fellép  a  dictator  s  azzal  ledörgi  : 
<iMért  nincs  füled ?»  körülnéz,  s  toll-ragadva 
Egyet  vonít  —  s  utána  számtalan 
Torok  kiált  :  be  szép !  vagy  :  Mily  gonosz ! 
Ö  mondja,  nem  kell  ok. 


6* 

VÁD  ÉS  TETT. 


Míg  más  érdemit  a  köziélek  alázni  törekszik, 
Fényre  deríteni  azt  a  nemes  elme  buzog. 

Míglen  epés  vádat  nyomoz  a  tehetetlen  irigység 
Nyújtani  szebb  példát  a  nemes  elme  buzog. 


TITOKTARTÁS. 

Mondják :  asszonyaink  csevegők ;  pedig  él-e  csak  egy,  ki 
Férje  előtt  titkot  sírba  ne  vinne  vele? 


PONTYI  SZERELME. 

Paródia  «Lantos  szerelmé»-re. 

Csak  földi  kény,  mely  az  időt  emészti, 

Tükörben  él  s  a  hold  szarvára  ül, 

Hős  Ponty i  nagy  szivét  gyors  lángra  készti. 

Ha  jót  hörpent  a  kancsó  öbliből  ; 

De  a  késő  bút  csak  akkor  tenyészti. 

Ha  lelke  fogyni  kezd  erszényibül, 

S  a  szép,  ki  oly  sokat,  szépet  igére, 

Hitetlen  simul  gazdagabb  melyére. 

Furcsa  kény  az,  mely  Pontyit  húzza,  vonja, 
S  gőzzel  hizlalja  sovány  életét  ; 
Minduntalan  más  szépnek  pillanat  ja 
Vágyakra  költi  kitömött  keblét. 
Mi  szépet  tud,  sebten  elmondogatja, 
Bár  annak  maga  sem  hiszi  felét  ; 
S  ha  erre  a  kedves  csókot  ád  néki, 
Meghallják  ászt  Pestnek  minden  vidéki. 

Minden  utcában  jár  egy  ideálja, 
De  vágyása  mindenütt  el  nem  sül, 
Azért  ő  azt  csak  messziről  csodálja, 
S  pápaszemmel  módissan  frig^'esül. 
A  szép  házáig  nyúl  akkor  a  pálya, 
S  ha  elfárad,  egy  szegletkőre  ül, 
S  mint  a  kis  macska  tejfeles  fazéknál, 
Ólálkodik  a  szépnek  ablakánál. 

Édes-magához  tartott  bizodalma 

Szivét  csapongó  gőggel  élteti, 

Szeret,  habár  atya  vag}^  férj  tilalma 

Kakastüzzel  odábbra  döngeti. 

E  bús  emléknek  az  marad  jutalma. 

Ha  sorsát  bús  rímekbe  öntheti, 

S  a  recensensek  bár  miként  lármáznak. 

Versében  a  szív  s  az  indulat  fáznak. 

Ig}^  sok  kosárt,  melyet  buzgón  elzára. 
Dallá  farag  kobozza  húrjain. 
Sóhajtva  néz  a  kedves  birtokára, 
Mosolygja  bár  az  másnak  karjain. 
Nem  csügged  ő,  sőt  írt  lel  fájdalmára 
Olcsó  nyelvek  magasztalásain, 
S  míg  a  fület  sérti  zengése  bája. 
Bús  hitelezők  morognak  reája. 

S  imé!  segédet  hoz  alkalmi  ének, 
Mert  sok  erkölcsöt  hintnek  hangjai, 
S  mint  annyi  pillangóit  érdemének 
Tovább  adják  a  gyávák  szavai. 
Tágasabb  utat  nyit  már  szerelmének. 
Ha  nőttön  nőnek  földi  javai. 
Hízelkedve  lép  nagyok  küszöbére, 
S  büszkén  magának  repkényt  csap  fejére. 

S  amit  teremtve  mások  munkáiból 
Nagy  készséggel  összelopott  vala, 
Valóság  lészen  részeg  álmaiból, 
S  megnyílt  neki  a  hímek  hajnala  ; 

Előlép  mint  denevér  lyukaiból, 
Hogy  más  érdem  sülyedjen  általa, 
És  választott  kedvese  a  dicsőnek 
Lenne  siralma  minden  ismerősnek. 


XÉNIÁK. 


I.  Tudom.  Gyűjtemény,  iSiy.  III.  88. 

Sok  nálunk  az  író,  örvendj  haza!  mennyire  törtél! 

Egy  megye  hatvant  ád  :  mennyi  tud  írni,  csodáld! 
Aki  tekintetes  úr,  méltán  az  bölcs  nevet  óhajt  : 

Tudja,  mi  a  szép  s  jó  :  ló,  pipa,  puska,  1  .  .  .  ó. 

2.  «Tatárok  Magyarországban. » 

Sok  haza-puffogatás,  ok  semmi,  de  szörnyű  magyarság, 
Bundás  indulatok:    oh  be  tafári  müv  ez! 

3.  «Ilka.» 

Jambus-e,  próza-e,  vagy  micsodás  mü?  —  Dráma,  pedig 

[szép ! 
Szép?  — Hm!  Győz  a  magyar:  s  tapsra  az  ott  fenn 

[elég. 
4.  «Szécsi  Mária. » 

Szécsi  Marinka  dörög  s  hőst  szöktet  az  özvegyi  várba, 
Ablakból  kapu  lesz  :  szép  dolog,  és  nem  is  új. 

Hogy  sereg  is  mene  át  a  lyukon,  már  kell  ide  sok  hit  : 
Több  mint  Thália  kér,  bár  leleménye  szegény. 

5.  Ossianisták. 

Nagy  feszesen  neki  áll  a  majomsereg,  és  a  vak  ősznek 
Vészben  úszó  leplét  lopva  nyakába  veti, 

S  nem  bírván  kobzát,  prózában  pengeti  hőseit. 
Míg  orrára  bukik  nagy  buzogánya  alatt. 

6.  Alkalmi  versek. 


Megholt  :  Músa,  zokogj !  —  De  külömb  jön  utána  : 

[mosolygj  már! 
Tűzre  koboz!  van  már  kis  hiv^atalra  remény. 

7.  «Márévára.» 

Oh  Maré,  Maré!  tetemes  bűn,  szörnye  korunknak! 

Gőg  szüle,  ámbátor  életed  árva,  sovány. 
Mátra  nem  oly  sziklás,  mint  stílusod.  És  mi  szövésed  ? 

Mostani  kor  pitj^ereg  hajdani  pletyka  miatt. 

8.  «Hősregék.» 

Sallangos  machinák  hősid.  Sors-csípve  kidőlnek, 
S  hamvaikon  cifrán  pöffedez  a  szerelem. 

9.  «Zsebtükőr.» 

Pusztáról  jövök  én  ízlést  terjeszteni  köztünk  : 
Tükröt  adok  :  Músám  nála  zsírozta  haját. 

10.  Magyar  Müllner. 

A  tüzelő  sorsot  nyakon  öntéd  prózavizeddel : 
Még  te  a  sorsot  is  így  mostoha  sorsra  hozád. 

II.  A  Imramiák  fordítójához. 

Messze  menelt  Múzsád  ;  magyarul  is  németet  írtál  : 
A  eh  tán  szellemi  lágy  flőte  kerengni  csinált.^ 

12.  M.  Szegeden. 

Vígjátékot  írál,  s  szomorú  a  Músa  felette  : 
Mást  ütnél,  s  botorul,  kába,  velődet  ütöd. 

13-  Sz 

Kezdve  hatál,  mi  sokat  váránk,  de  te  vissza  felé  szállsz: 
így  «Pillangódban»  szinte  ten  élted  írád. 

14.  Egy  nyomonilt,  de  tolakodó  foetához. 

Szólj,  mit  akarsz?  <(Nagy  hírt.»  Igenis,  lészsz  példa 

[bizonnyal. 
Mely  csúnya  s  émelygős  képzet  hiával  a  vers. 

15.  Érzékeny  drámaíró. 

Drámád  érzelgős,  ha  víg  ;  és  ha  komoly,  csupa  könnyár: 
\íz,  mely  ürge  gyanánt  végre  kiönti  hired. 

16.  Szahadehnű,  de  csak  magának. 

A  rostát  kitüzéd,  s  magad  ájulsz  a  kritikától  : 
Üj  oldalt  mutogatsz  —  kár  hogy  a  színe  kopott. 

17.  Intés. 

Sajnállak,  te  szegény!  a  sok  tömjén  neked  átok! 
Füstét  szívod  csak  s  összezavarja  fejed'. 

18.  Egy  hiúhoz. 

Képedet   annyi  helyen   láthatni.    Talán   igen   olcsó? 
Balga  dicsőség  ez  :  kótyavetyére  vezet. 

19.  P.  Vigyorihoz. 

E'^y  drámát  írtál,  az  is  eldőlt,  sírba  fütyölték  ; 
így  hala  újságod;  semmi!  te  fényre  kapál, 
írtál  esthetikát,  oly  szép  az,  mint  a  ködös  nap  ; 
Nincs  lelked,  sem  erőd;  semmi!   te  fényre  kapál. 
Bárhova  néz  a  szem,  téged  lát,  pletyka-titoknok, 
Félszegü  mindenben  ;   semmi!   te  fényre  kapál. 

Fényre  kapál!  Hogy-hogy?  Gömj^edtél  és  vigyorogtál. 
Lesz  is  fűzkoszorúd,  melyre  Hanakli  segít. 

20.  Nadl. 

Ipsilonossággal,  pöfíedten  szellemet  űztél. 

Rajta  csak!  a  szellem  távoz  a  nagy  fül  előtt. 
Nyelvről  szólsz  koca  hős  s  magj'arúl  írsz,  «kremmci 

[erkölcs.) 

Szél  lelked,  látom,  s  nyelved  utána  mekeg. 

21.  Házi  jegyzetek. 

Pali  urambátyám  gyüjté,  neki  hála,  nekem  pénz! 
Ilyen  poétával  házi  poéta  lehetsz. 

22.  Péczeli  Músa. 

Kotlik  bár  eleget,  zajt  ütne,  de  költeni  nem  tud, 
Könyvet  írál  mégis,  sok  szakaszokkal  ürest. 

23.  Muzárion. 

Bájba  takart  első  szerződ,  most  foltokat  árulsz, 
S  gyáva  imádódat  vízre,  ricsetre  hivod. 

24.  Szemeréhez. 

Míg^  fejtörve  feszül  más  újakat  adni,  találni, 
Üj  könyA'ben  te  szerény,  régi  sonetteket  adsz. 

Bátoriak. 


Koczebue  forgácsán  épült  kis  Bátori,  és  most 
Hárfával  duda  zeng,  köztük  az  ástrologus. 

26.  Élet  és  Litteratúra . 

Sok  füge  köntös  alatt,  Júdás  csók,  csalfa  dicséret, 
Élet:  vajmi  pulya!  Litteratúra:  piha! 


27-  Egy  tehetetlen  poétához. 

Akarni  s  nem  tudni  írni, 

Egek,  minő  gyötrelem! 
Izzadni,  s  képet  nem  lelni 

Ó  kába  szenvedelem! 
De  ha  nem  tudsz,  mért  kapsz  bele 

Véled,  hogy  hazádnak  élsz? 
Ó  ne  hidd,  bár  gőggel  tele 

Dolgozol,  még  is  henyélsz. 
Kiben  versgyártás  szomja  ég, 
És  lelkében  nincs  ügyesség. 

Annak  élte  szomorú 

Bére  töviskoszorú. 

28.  Náray  és  Himfy. 

«Állj  meg,  Himfy,  szemlélgessük 

Kedves  «Márévár»-omnak 
Kellemeit,  s  fejtegessük 

Érdemét  románomnak.* 
A  tetemes  románszerző 

Himfy tiez  ily  kérést  tett. 
Himfy  megsajnálva  szegényt. 

Neki  imígj'  versezett : 

««Munkád  oly  bő  kellemekben 

S  gazdag  a  szép  erkölcsben  ; 
Mint  a  zordon  tél  füvekben, 

S  a  száraz  fa  gyümölcsben. 
Bája  elűz  mindeneket. 

Könnyűsége  húz,  von,  ránt. 
Ha  lelni  is  benn  köveket. 

Másoké  a  szép  gyémánt. 

x\  munkának  intézete, 

A  tárgyak  felfogása, 
A  stílusnak  gördülete. 

Tartása  és  folvása. 

A  néhánv  vers  lebegése, 
Mely  verseng  a  prózával, 

A  személyek  bélyegzése  : 
Minden  jobb  ízlést  megcsal. 

Mily  zokogó  érzemény e. 

Indulati  hidegek. 
Régi  újság  leleménye, 

Rendelési  hidegek. 
Hőse  csupa  szimpátia. 

Vakon  ugrik  érzése  ; 
Szava  csupa  melódia  — 

Ittas  bakter  zengése. 

A  sok  panasz  pityergéssel 

ölelkezik  képében, 
A  betyárság  gyöngédséggel 

Egymást  váltja  e  mívben. 
Ó  szép  román,  kedves  román. 

Szegény  elme  sugara! 
Ennél  fellebb  nem  is  megy  tán 

A  rossz  költés  határa. 

Készülete  hideglelős 

Músának  az  ihlése  ; 
Tanulsága  egy  érzelgős 

Vén  dada  csevegése. 
Bajnokinak  leírása 

Parókás  váz  festése  ;^ 
A  beszédnek  lágy  folyása. 

Társzekémek  pörgése. 

Olvasása  ásítozást 

És  unalmat  osztogat, 
Minden  kedvet  és  andalgást 

A  szívben  elfojtogat. 
Amit  a  szem  a  munkán  lát, 

S  amit  benne  az  ész  lel : 
Ily  rémítő,  ily  vad  csodát 

Más  bajjal  tüntetne  fel. 

Mély  álomba  varázslaná 

A  legvígabb  szíveket, 
Jéggé,  faggyá  változtatná 

Az  ifjúi  heveket  ; 
A  recensenst  engesztelné, 

Ha  gőgös  előszava 
Fennhéjázva  nem  hirdetné. 

Milyen  dicsőt  alkota »» 

«Megállj,  Himfy,  fejtegetném 

Porba  ejtett  ügyemet  — 
De  nem,  inkább  megtérek  én, 

S  elégetem  köny vemet. » 
Monda  s  szivén  ül  a  nagy  gond! 

Himfy  fennen  tapsola  : 
««Igy  kell,  ezt  akarám»»  úgymond, 

Felkacag  s  elnémula. 

29.  Egy  jó  rímelöhöz. 

Ha  úgy  nézed  költésedet. 
Rímkovács!  mint  fő  javad, 

Szánlak,  gyarló,  én  tégedet. 
Mert  megcsalod  magadat. 

Hidd  el,  kevés  ez  magában  : 
Törött  fazék  zörgzete, 

Üres,  feszes  tartalmában. 
Azért  nincsen  keleté. 

Gondolj  szívvel  és  lélekkel 

Többet,  mint  a  jó  rímekkel. 
Mert  rímed  bárminő  ép, 
Hidd  el,  versed  még  sem  szép. 

30.  Egy  rósz  versiróhoz. 

Metrum  és  rím  külön  kalauz 

A  poéta  versében  : 
Boldog,  akit  egyfelé  húz 

Mind  a  kettő  röptében. 

De  tenálad  ellenkeznek  : 
Ez  jobbra,  az  balra  megy  ; 

S  ha  néha  meg  is  egyeznek, 
Olvasódnak  már  mindegy. 

Amit  a  recensens  óhajt, 

Arra  füled  nem  igen  hajt, 
Sőt  tudós  haragra  gyúlsz, 
Pedig  nem  árt,  ha  tanulsz. 

31.  Egy  majmolóhoz 

Miket,  szíved  ömledezvén. 

Mást  utánolt  hangokban 
Énekeltél  —  szánlak,  szegény! 

Nem  nagy  ész  szól  azokban. 
Pillongásnak  szüleményi 

Versbe  nyomott  szavaid. 
Vevőnek  rósz  szerzeményi 

Álomhozó  dalaid. 
Ha  tehetség  nincs  eredben, 
A  lant  doromb  lesz  kezedben. 

S  élelmed  a  nap  alatt 

Csak  agyagból  sült  falat. 

32.  Egy  hiú  tehetetlenhez. 

Ha  dicső  név  hallatára 

A  szív  benned  habot  vet, 
Ne  hajts  sokat  kis  habjára. 

Ne  marcangold  eszedet. 
Ó  mert  a  vágy  nem  tehetség, 

Csak  csalóka  érzemény, 
Bére  többször  csak  nevetség, 

S  habként  eltűnő  reménj'. 
A  dicsőség  fénj'utjára, 
Költői  név  nagyságára 

Hat  sonetke  nem  elég, 
Egy  kötet  kell  ehhez  még. 

EMLÉKSOROK. 

(Lóversenydíjakra.) 

I.  Pest  város  bili  komán. 
Mely  szép  nemzet  előtt  érdemleni  pályaborostyánt! 

2.  Károlyi-Széchenyi  bilikomon. 
Félve  a  gyönge  kiáll :  Versenyt  fut  sorssal  a  bátor. 

3.  Kiadatlan. 

Emlékül  ragyogok  :  mint  küzd  s  győz  a  nemesebb  vér. 

4.  Kiadatlan. 

Tettre-nemes  verseny  nagyot  alkot  s  edzi  erőnket. 

5.  Sándor-bilikomon. 
Hol  nincs  versenezés,  nincs  küzdhelye  bátor  erőnek. 

6.   Kiadatlan. 
Küzdve  nyerél,  s  nevedet  diadalban  visszasugárzom. 

7.  Vagy: 
Értem  küzdni  keléi :  s  diadalmadat  hirdetem  én  most. 

8.  Széchenyi-kardon. 
Engem  erő  szüle,  nyer,  s  egyedül  az  bírhat.  Azért  győzz! 

9.  Női  díj.  Kiadatlan. 
Pálya  futása  után  szépség  nyújt  díjt  az  erőnek. 

10.  Más. 

Győztes  lenni  dicső  :  s  lehet-e  szebb  célja  magyarnak? 

11.  Más. 

Verseny  pályáján  tűnik  fel  a  férfias  érdem. 

12.  Más. 

Küzd\'e  haladva  nyeré  az  erős  e  szép  diadalmat. 

13 .  Károlyi-Széchenyi-hilikomon . 
Nemzeti  dísznek  ürítsd  e  diadalmi  pohárt. 

14.  Kiadatlan. 
Bármi  nehéz  pályát  sem  retteg  a  tiszta  nemes  vér 

15.  Pest  város  serlegén. 
Lóra  magyar!  Szép  pálya  ragyog,  ha  előre  törekszel. 

16.  Kiadatlan. 

Messze  időbe  ragyog  emléke  a  nyert  diadalnak. 

17.  Kiadatlan. 

Lóra,  magyar!  versengve  közeleg  nagy  pályái  célod. 

18.  A  nők  bili  komán. 
Küzdve  lehet  nagygyá  az  erő  és  férfi  tehetség. 

19.  Kiadatlan. 
Bennem  szép  diadal  s  nem  díj  emléke  sajátod. 

20.  Széchenyi-bilikomon. 
A  kétes  pályán  nemesen  megvíni  dicsőség. 

A  KÉT  HAJÓS. 

(Allegóriái  költemény.) 
Vörösmartynak. 

Kék  lepelbe  nyugszik  a  föld, 
Csendre  szállt  a  léti  zaj  ; 
És  az  estnek  langy  öléből, 
Mint  az  álmák  szép  világa, 
A  hold  rezgő  fénye  tűn  fel 
A  felhők  ezüstje  közt. 
Válva  most  szelíd  alakká, 
Köd  borúi  a  szirtoromra  : 
Mint  a  csillapítlan  érzet. 
Mely  lebelgő  fátyolában 
A  sirok  közt  éj  jelez. 

Sziklaparton  áll  az  ifjú 
.     S  a  sötét  tengerbe  néz, 
Mely  végetlen,  mint  a  lélek, 
Elterül  hullámival, 
«Víg  habok!  ti  merre  szálltok 
Lágy  fuvalmak  szárnyain? 
Mily  országon  visz  keresztül 
A  szabad  kéj  szelleme? 
Véletek  mi  szép  röpülni 
Egy  szelídebb  hon  felé! 
S  ott  élhetni  képzetének. 
Mint  az  elmúlt  szép  időnek 
Fentebb  lelkű  emberi  ! 
Szebb  életnek  kell  virulni  : 
Sejti  keblem,  bár  valója 
Még  homályban  rejtezik.* 

így  az  ifjú  ;  s  kis  madárként, 
Mely  kinézve  messze  térre 
S  meg-megrázva  szárnyait 
Fészkéből  kiszállni  vágy  ; 
A  nem-ismertet  kívánva 
Ö  is  szebb  körért  eped. 

S  míglen  így  áll  elmerülten 
Álma  édes  titkain, 
Bájos  ének  hat  feléje  ; 
S  mindég  édesb  ömledéssel, 
És  mind  jobban  teljesülve 
A  viszonzó  partra  zeng. 
Hall  az  ifjú,  keble  tágul 
A  varázsló  zengzeten  : 
Ily  hangokban  olvadozni 
Vág^Tia  minden  érzete! 
S  ím  lebeg\"e,  mint  a  hattyú 
Jő  keletről  egy  hajó, 
S  könnyüded  "habcsókdozás  közt 
\'íg  futtában  ringadoz. 
A  hajónak  ormiozatján 
Áll  egy  férfi,  lant  kezében  ; 
És  a  hangok  hullámárja 
Most  szerelmi  suttogással 
Mint  a  csermely  violák  közt, 
Majd  az  indulat  hevével 
Mint  az  orkán  vad  zúgása  ; 
És  a  nagy  kor  hősalakja, 
S  a  jelennek  nyájas  arca, 
Fellengő  képekbe  öntve. 
Tőle  harsog,  tőle  zeng. 

«Á11  meg,  állj  meg,  boldog  utas, 
Bizton  vár  e  nyílt  öböl ; 
Jer  pihenni,  jer  lakomba  : 
Hol  barátság  karja  ápol, 
S  földi  jókat  osztva  véled, 
Kéri  díjul  éneked !» 


Kisfaludy  Károly  munkái.  I. 

Mond  a  férfi  :  «Életemnek 
Távolabb  hat  célja  még  ; 
Szebb  tökélyre  vágyva,  lelkem 
Nem  szenved  leköttetést. 
Forrást  nékem  ád  a  szikla  : 
Láncot  a  magas  fedél  ; 
És  a  lant  és  a  szabadság, 
Egy  dicső  mag  két  virága, 
Együtt  kelhet  nagyra  csak.* 

Mond  az  ífju  :  «Merre,  utas, 
A  cél,  mely  után  epedsz? 
Mily  hatalmas  ösztön  izgat, 
Mely  édes  remén3'  vezet  ?» 

Mond  a  férfi  :  «Hosszas  utam, 
S  azt  elszánva  folytatom. 
Még  éltemnek  hajnalában. 
Mint  az  ég  vidám  sugara 
A  szegény  vak  éjjelére, 
Tűnt  elém  egy  fényalak  : 
Báj  színnel  körülövezve, 
Fenség  ülte  homlokát, 
S  messze  minden  földiségtől, 
Szép,  kegyes,  mennyel  rokon. 
És  gyöngéded  ihletére 
Álmaim  holt  képei 
Látható  valók  gyanánt, 
Életet,  színt  nyertének. 
Még  nem  érzett  lángozattal 
Üdvezlém  az  égi  lényt. 
És  az  első  hálaszó 
Énekké  vált  ajkimon. 
<r«Pályatársul  s  hű  vezérül 
Engem  küldtek  istenid. 
De  szerelmem  koszorúja 
Csak  tövas  között  virul. 
Szállj  hő  szívvel  s  bízva  bennem 
E  világ  zaj  tengerére  ; 

S  egy  virágos  partfokon, 
Szebb  dicsőség  birtokában 
Föllelsz  majd  nyugot  felé!»» 
így  az  égi  s  rám  hajolva, 
Érzem  szellemajkait 
Égni  homlokom  felett. 
Telt  szívvel  dőlék  elébe, 
De  a  tünemény  helyett 
Nyílt  karom  felhőt  ölelt. 
Ám  miként  a  szerelemnek 
Első  édes  villanása, 
Leng  körűlem  képe  még. 
így  evezve,  küzdök,  élek. 
Birtokom  remény  s  a  lant.» 

Mond  az  ifjú  :  «Boldog  sors! 
Keblem  titka  nyitva  áll  : 
Hattyuélted  báj  szövése 
Volt  amiért  epedt  szivem. 
Túlemelve  szolgaléten, 
önszabott  nemes  határ  közt 
Bátran  elf ellengeni. 
Mindent  f elmúló  gj^önyör! 
Hadd  kövessem  n^^omdokod!)) 

Mond  a  férfi  :  «Élj  körödnek, 
Szedve  a  jelen  g\ümölcsét. 
Mely  önkényt  kebledbe  hull. 
Fellegszárnya  képzetidnek 
Menned  szirtbe  ütközik! 
S  törve,  már  a  föld  sem  kegyli 
Tőle  pártolt  g\'ermekit.» 

De  az  ifjú  ingerében 
Szép  reményektől  ölelve, 
Indul  a  hajós  után. 

A  kelő  nap  lángsugári 
Szétlebbentik  a  homályt. 

S  hölgye,  melj-nek  kelt  öléből, 
Tűzre  lobbanó  szemekkel 
Néz  fel  a  dicső  után. 
A  hajósok  már  haladnak  ; 
S  míg  az  ífju  büszke  szemmel 
A  nagy  téren  andalog, 
S  minden  fénytől  elkapatva, 
A  nagy  hullámtorlatokkal 
Versenyt  habzik  kebele  : 
Egy  iránj^on  csügg  a  férfi, 
És  egy  pontra  gyűlt  erővel 
Biztosan  továbbra  hat. 

Mond  az  ífju  :  «Nézd,  hajós, 
A  szép  partot  dél  felől! 
iMelyre  a  tavasz  mosolygva 
Vonta  rózsaszőnyegét. 
Mely  vidám  színekbe'  játszik, 
Egy  tündér  világ  gyanánt, 
Hol  csak  kéj  és  öröm  mulat!* 

Mond  a  férfi  :  Csak  múló  fény 
Ami  téged  arra  vonz. 
Ott  kopár  szirtről  víz  omlik, 
S  napsugár  annak  porára 
\'et  szivárványszíneket. 
Bármi  játszi  lengetegre, 
Délibáb  tündérzetekként 
Lebben  szét  a  habvirág  ; 
S  minden  bájos  hímzetével 
Hiú  gőzzé  változik*. 
Most  az  ifjú  arra  fordul 
És  csodálva  látja  tűnni 
A  vidám  part  kellemit ; 
S  égő  arccal  és  borúitan 
Visszatér  a  férfihoz. 
De  hevült  érzéki  játszva 
Győztek  lelki  erején  : 
S  így  tündöklő  célt  nyomozva. 

Lepkeszárny akon  csapongva, 
A  pillanat  rabja  lőn. 
És  éjszak  felé  tekintve, 
Szól  megint  a  férfihoz  : 
<iNézd,  minő  magas  fok  áll  ott 
Felségében  egyszerűn, 
Mintha  megvetné  a  földnek 
Minden  külső  csillogásit. 
Oly  komoly,  mégis  dicső. 
Arra  fordulj  ;  ott  az  élet 
Nemesebben  rajzik  el, 
És  közelb  a  tiszta  éghez 
Szebb  valókkal  párosul. » 

Mond  a  férfi  :  «Állj  meg,  ifjú! 
Köd  csak  az,  mely  tornyosulva 
örvények  felett  mereng. 
És  csalárd  dagállyal  rejti 
A  kerengő  éj  utat. 
Onnan  ösvény  nincs  a  fényre, 
Ott  örök  homály  borong. » 

De  az  ifjú  őt  nem  hallja, 
És  a  part  felé  evez  ; 
Mindég  kisebb  lesz  hajója  — 
\'égre  köd  borítja  el. 

dEltünél,  forró  kebel! 
S  vágyaidnak  édes  honja 
Egy  betegnek  álma  volt, 
Létre  nem  virulható. 
Fényre  törtél,  s  tenn  erőd 
Lőn  legelső  pártosod. » 
így  a  férfi,  s  egyedül  csak 
Küzdel  ő  a  messze  pályán. 
Mint  az  ember  sorsa,  váltva 
Kelnek,  tűnnek  a  napok. 
És  a  kornak  rémalakja, 

Majd  hódolva,  majd  fenyítve 
öt  leszáll  kisérteni. 
Vész  üvölt,  s  zúgtán  hajóját 
Környezik  hullámhegyek, 
Villám  csattog,  és  vad  szelek 
Árbocát  recsegtetik  ; 
Mérges  fúlánkot  lövelve. 
Száz  torok  tátog  megette  : 
De  miként  hős  a  veszélyben. 
Rendületlen  és  merészen. 
Szent  tűz  égve  kebelében, 
A  hideg  kor  ellenére, 
A  nagy  cél  felé  halad. 

S  ím  a  távolnak  ködéből 
Vál  ki  egy  part,  esti  fényben  : 
Csendes,  mint  a  békehon. 
És  az  égi  Tünemény, 
Mely  ifjonti  életével 
Már  jegyesként  frigyesült  ; 
Csillag-koszorúzta  fővel 
A  virágos  halmon  áll. 
A  hajós  néz  szív-dobogva 
És  ifjúivá  nyúl  a  lanthoz, 
A  magast  üdvezleni. 
Amit  szép-  s  dicsőnek  tárta, 
Létesülve  itt  leié! 

««Jer,  te  hív  küzdő!  keblemre, 
Pályabéred  itt  virul : 
Széphez  adván  a  nagyot. 
Fényben  élni  fog  neved.»» 
így  az  Égi,  s  napsugárként 
Lángoló  karjába  inti. 
Hü  lantját  mellére  zárva 
A  hajós  borúi  elébe  ; 
Egyszer  még  tekint  reája, 
S  elhuny  szeme,  szíve  áll. 

<(«Földbe  száll,  mi  tőle  sarjadt, 
De  az  érdem  szép  jutalma 
Innen  szebb  malaszttal  ébred  ; 
S  a  jelen  megőszül  bár, 
Itt  megífjul  a  világ. »» 
Így  zeng  fellegek  között  ; 
És  az  égi  Tünemény, 
Ragyogó  csillaggá  válva, 
A  hajós  sírjára  száll, 
És  örök  sugárral  onnan 
Leng  a  késő  kor  felé. 


REMÉNY. 

Báj  színeket  tetéz  reád, 
Mindent  igér,  semmit  sem  ád  ; 
Hálóból  varrt  köntös  hidegben, 
Szomjat  gerjesztő  nedv  melegben  ; 
De  enni  nem  kér  : 
Az  mennyit  ér! 


NEGYEDIK   KÖNYV. 

BALLADÁK,  KÖLTŐI  BESZÉLYEK. 

ÉJJELI  MENYEKZÖ. 

«Megállj,  fiam,  megállj!  légyen  elég 
Mai  utunk,  úgy  is  barnul  az  ég, 
S  mindenfelől  felhő  tornyosodik  ; 
Itt  egy  hajlék!  ide  szállhatunk, 
S  míg  a  kelő  vihar  mordonkodik, 
Mi  addig  békében  nyughatunk  : 
Mert  a  sötétségben 
E  nagy  sűrűségben 
Könnven  elbódulhatunk.* 

«Mit  nekem  itt?  nem  mulatok,  atyám? 
Édes  öröm  vár  az  éjjel  még  rám 
Egy  kegyes  szépnek  forró  kebelén, 
Kinek  lángot  gyujték  szívében  : 
Hozzá,  a  kedveshez  sietek  én, 
Vígan  kéjelegni  bájkörében, 
S  új  lángra  hevülni. 
Váltig  elmerülni 
Kényei  özönében.)) 

íiHallod,  fiam,  a  szél  ordítását, 

A  tolongó  zivatar  zúgását? 

Mindjárt  reánk  szakad!  még  van  idő. 

Térj  vissza!  vad  bátorságodat 

Bú  fogja  érni ;  oltsd  el  emésztő 

Zabolátlan  indulatodat ! 

Végy  erőt  szíveden, 

Buja  szerelmeden. 

Hadd  el  bűnös  célodat !» 

««Nem,  atyám,!  míg  bennem  lélek  él. 
Nem  rettent  el  semmiféle  veszély  ; 
Megyek,  habár  a  vihar  eltemet. 
Habár  enmagam  károsítom  ; 
Ez  éjjel  még  gyönyörű  hívemet 
Dagadó  szívemhez  szorítom. 
Zúgjanak  a  szelek, 
Nem  gondolok  vélek. 
Szándékom  nem  másítom. »» 

«Hallod,  fiam,  a  sziklák  ropognak, 

A  zápor  hullámi  mint  locsognak  ; 

Elhunyt  az  égi  fény,  a  villám  nyújt 

Csak  világot  sárga  tüzével, 

Csattogva  hull,  s  hegyekbe,  fákba  sújt 

Földrázó  rettentő  dölyfével! 

Oh  mért  nem  mulattál. 

Vesztedbe  indultál : 

Higy  nekem,  ez  nem  jó  jel.)> 

««S  habár  eged  még  inkább  morogna, 

Villámival  körülem  harcolna, 

Nem  hagynám  el  édesded  célomat  ; 

Ezen  szív  nem  ismer  félelmet. 

Vígan,  atyám!  fogadd  el  karomat, 

Jer  s  ne  oltsd  e  tüzszenvedelmet ! 

Nem  messze  vagyon  már 

Azon  óhajtott  vár. 

Hol  adnak  s  vesznek  szerelmet.* 

<'Mi  az,  fiam,  mi  ott  oly  magosán 
A  hegytetőn  áll,  s  oly  magányosan 
Fényük  közül  az  ég  felé  mereng? 
Mély  borzanást  tenyészt  látása, 
Vég  enyészetet  hirdetve  körülzeng 
A  halálmadár  kiáltása! 
Fiam,  igen  félek, 
Hog}'  az  nem  jó  lélek. 
Hanem  gonosz  lakása!)) 

««Félénk  öreg!  légy  egyszer  nyugodtan, 

Csak  egy  puszta  kápolna  áll  ottan, 

Hol  szép  hívem  reám  várni  szokott, 

Midőn  őt  látogatni  jöttem. 

Nekem  drága  és  jeles  hely,  mert  ott 

Sok  édes  perceket  töltöttem. 

Midőn  elvonulva 

Szív  szívhez  hajúivá 

Kedvesem  ölelgettem. »» 

«Az  óra  éjfélt  üt!  Fiam,  állj  meg: 
Nézd  csak  minő  fejér  árnyék  lebeg 
A  bérceken!  szememmel  játszik  — 
El-eltünik  s  megint  közelget ; 
Hol  inteni,  hol  fenyegetni  látszik, 
S  égő  szövétneket  emelget. 
Az  egész  kápolna, 
Mintha  tűzben  volna, 
Reánk  halvány  sugárt  vet.» 

«<*Hah,  atyám!  ő  az,  a  rég  szeretett! 
ím  mely  híven  elembe  sietett, 
És  elhagyá  puha  nyoszolyáját! 
Érettem  a  szabadban  mulat ; 
Itt  virrasztja  a  lelkek  óráját, 
Felkölté  a  belső  szorulat. 
Atyám!  maradj  magad. 
Engem  hozzá  ragad 
Egy  hatalmas  indulat !»» 

«Fiam!  ne  menj,  hallgasd  bús  atyádat. 

Még  lesz  idő  ölelni  mátkádat. 

Oh  ne  szaladj  bizonj^os  vesztedbe, 

Mert  ama  csalóka  kisértet 

örök  kárt  tesz  ártatlan  szivedbe' 

S  letöri  virágzó  létedet. 

Maradj,  fiam,  maradj! 

Kétségben  itt  ne  hagyj ! 

Szabadítsd  meg  lelkedet. » 

De  az  ifjú  tüzes  indulatját 
Követvén,  elhagyja  kérő  atyját  ; 
Egyedül  csak  váró  mátkájához 
Száguldva  lépésit  sietteti ; 
És  mentől  közelebb  jön  céljához. 
Erejét  annál  jobban  készteti. 
Végre  vad  mozgással 
S  örömkiáltással 
Magát  karjába  veti. 

És  háborgó  szívének  hevében 
Bűnös  kívánat  égvén  mellében. 
Kénybe  elmerülve,  tüzesen 
üdvezli  s  öleli  mátkáját, 
S  tele  kívánattal,  édesen 
Csókokkal  födözi  arcáját. 
A  mátka  hallgatva 
Magát  odaadva 
Még  neveli  vad  lángját. 

És  hogy  egyszer  meghűlt  meleg  vére, 
Minekután'  kedvesét  kényére 
ölelte  —  kifej tőzik  karjából ; 
S  felmegy  a  puszta  kápolnába, 
Mely  ékesen  sok  ezer  fáklyától 
Tündöklik  ünnepi  pompába'; 
S  énekzaj,  dobzódás, 
Tánc,  lárma  s  riadás 
Hallék  romiadékába'. 

««Szép  mátkám,  szólj !  minő  mulatságra 

Jövünk  oda  a  magányosságra ?»» 

«««Ott  vannak  a  hivatalosok 

Egy  holt  s  élő  menyekzőjére  : 

Ott  vigadnak  a  lakodalmasok 

E  ritka  párnak  örömére. 

S  szép  ifjú!  siessünk, 

Hogy  oda  érhessünk 

A  boldogok  helyére.»»» 

««Rajta,  vendégeim!  mulassatok. 
Jelen  nagymesterünk,  vigadjatok! 
Míg  a  végzés  sírunkat  bezárja 
S  visszahajt  a  kakas  szólása, 
Addig  kiki  holti  táncát  járja, 
S  az  éjnek  rezgő  harsogása 
A  földet  rengesse 
S^  az  eget  keresse  : 
Ügy  a  lelkek  szokása.»»* 


A    LELKEK   ÉNEKE. 

«Mély  gödörben  eltemetve 
Por  fedi  csontjainkat, 
Míg  az  éjfél  új  életre 
Feloldja  láncainkat ; 


io8 


S  míg  az  élő  álomba  dől, 
Kizúdulva  üreginkből 
A  föld  színén  tévelygünk  ; 
S  homályos  dalt  zengve, 
Sírok  körül  lengve 
A  sötétben  enyelgünk. 

Temetőkben  forgó  szélként 
Tartjuk  víg  táncainkat ; 
Fél  az  utas,  midőn  hallja 
Recsegő  tagjainkat, 
S  beterítve  lepedőkkel 
Völgyeken  le  s  hegyeken  fel 
Szirtről-szitre  lépdezünk  ; 
S  a  tenger  habjain 
Felhők  hullámain 
Zajongva  örvendezünk. 

Nevetve  a  föld  hait, 
Kik  ébren  tépelődnek 
S  hiú  gőggel,  ezer  bajjal 
A  világgal  vesződnek  ; 
Az  eszmélőt  kis  mécsétől, 
A  fösvényt  rejtett  kincsétől 
Elrezzenti  játékunk  ; 
Az  öröm  szépére, 
Szerelem  ölére 
Halálszínt  von  árnvékunk. 


így  zeng  a  menyekzősök  rémdalja. 
Az  ífj  azt  borzadozva  hallja  ; 
De  a  mátka  őtet  karon  fogva 
A  vendégek  sorjába  vezeti. 
És  a  csodálkozót  mosolyogva 
Nyájasan  a  tánchoz  készteti ; 
És  vele  sebesen 
Csak  ketten,  kedvesen, 
A  rendeket  követi. 

És  hogy  az  ifjú  már  elf áradott, 
S  rég  bedőlt  oltáron  nyugodott, 
Egyszerre  a  kápolna  körében 
Halotti  csendesség  támadott. 
Csak  a  mátka,  egy  pohár  kezében. 
Az  ifjúhoz  fordul,  s  így  szólott  : 
*«Kedves!  Igj'ál  ebből 
Az  élet  kelyhéből, 
Amelyet  sorsod  adott. »» 

És  ő  a  kelyhet  kezébe  veszi, 
Már  irtózva  ajakához  teszi  — 
Már-már  iszik  —  hogy  kivülről  atyja 
Kérő  szava  :  «Fiam,  ne  igyál !» 
Az  ifjúnak  füleit  meghatja. 
Megdermedve  s  kétségben  ott  áll, 
Nem  tudván,  mit  tegyen. 
Hogy  kimentve  légyen 
A  megbántott  atyjánál. 

Hasztalan!  a  szép  hízelkedése 
Többet  nyoma,  mint  atyja  kérése, 
S  az  ifjú  a  kelyhet  kiüríti 
A  vendégek  egészségére  : 
De  a  tüzital  őt  megszédíti, 
S  odadől  az  oltár  szélére  ; 
Mátkáját  kiáltja 
És  g}'ürűjét  váltja, 
A  menyekző  jelére. 

És  azonnal  az  óra  egyet  üt, 

És  mindjárt  sötétség  lesz  mindenütt  ; 

A  tánc  zaja  s  dobzódás  megszűnik. 

Az  egész  kápolna  megrendül, 

A  társaság  egyszerre  eltűnik 

S  csörögve  egy  csonthalomba  dül ; 

Végtére  békesség 

Halotti  csendesség 

Uralkodik  egyedül. 


IIO 


ott  az  ifjú  szörnyű  ijedtségben 
Maga  lévén  a  nagy  sötétségben  ; 
Búbánat  szorulván  keblébe, 
Lappangva  keresi  mátkáját, 
Végre  lelke  kínos  kétségében 
Átkozza  létének  óráját. 
Élve  eltemetve, 
Keresi  reszketve 
A  kápolna  ajtaját. 

S  a  csontpályán  egy  gödörbe  lépve  — 

S  előtte  áll  kedvesének  képe  : 

<«(Te  vagy,  drága?  oh  mint  kerestelek 

Itt  a  gonoszok  lakásába  ; 

Jöjj,  hogy  többé  el  ne  veszesselek, 

Csak  gyorsan  férjed  hü  karjába! 

Szép  mátka!  siessünk, 

Hogy  innen  mehessünk 

Fel  atyádnak  várába. »» 

De  a  mátka  hosszan  sóhajtozva, 
És  előtte  csontvázzá  változva 
Az  ifjúhoz  így  szól  fel  sírjából : 
{««<Ifju!  kit  keresel,  hamuvá  vált. 
Szülői  átkával  a  sírba  szállt ; 
Megfosztva  a  lelkek  nyugalmától, 
Erőszakos  halált  szenvedett. 
Számkivetve  a  jóknak  sorából 
Eldúlva  tovább  nem  élhetett, 
S  szilaj  kétségébe 
Tőrt  ütvén  mellébe 
önnön  gyilkosává  lett. 

S  te,  ki  hűtlenül  feláldoztad, 
S  indulatoddal  vesztét  okoztad. 
Itt  mátkád  menyekzős  nyoszolyája, 
Minden  kívánat  ja  szivednek! 
Itt  végződik  létednek  pályája  : 
Szép  ifjú  vége  életednek! 


III 


Az  úr,  a  hatalmas, 
Legyen  hát  irgalmas 
Szegény  bűnös  lelkednek. ►>»» 


A  KÍSÉRTET. 

Vendég.  Ott  a  kertben,  amint  látom, 

Egy  szoba  vagyon  még  : 

Oda  szállni,  jó  barátom, 

Már  óhajtottam  rég. 
Gazda.  Nem,  nem!  azt  nem  tehetem, 

Kedves  vendégem! 

Mert  lelkiösméretem 

Megtiltja  nékemn, 

S  mi  okból  kívánnám 

Veszedelmedet? 

Sőt  felette  bánnám 

Ifjú  éltedet  : 

Mert  abban  a  szobában, 

M'óta  épült  már 

Az  éjféli  órában 

Egy  kisértet  jár. 
Vendég.  És  hogy'  támadhatott 

Az  a  gondolat. 

Hogy  éjfelenként  ott 

Egy  lélek  mulat? 
Gazda.  Midőn  a  szoba  épült, 

A  gerenda  összedűlt, 

S  egy  szegény  munkásra  esett, 

Ki  benn  dolgozott  vala. 

Ügy,  hogy  mindjárt  meghala. 

De  tudja!  mit  cselekedett, 

Hogy  az  isten  őt  bünteti. 

És  elkövetett  vétkéért. 

Valami  nagy  titkos  bűnért 

Sírjából  ki-kikergeti! 
Hányszor  láttam  őtet  már. 

Ha  a  kakas  kiált, 

Szép  estvéken  kivált, 

Hogy  a  szoba  körül  jár! 
Vendég.  Engedj  hát  oda  szállnom 

Házadnak  a  hasznára, 

És  ma  éjjel  ott  hálnom 

Tán  a  lélek  javára  ; 

Mert  vagy  őtet  megmenthetem, 

Vagy  a  titkot  fölfedhetem. 
Gazda.  Mentsen  isten!  jó  ifjú! 

Hogy  utóbb  is  késő  bú 

Téged  ne  találjon, 

S  hogy  szörnyű  kívánságod 

És  bűnös  bátorságod 

Károdra  ne  váljon ; 

Mert  ily  halottakkal. 

Kivált  kárhoztakkal 

Nem  tanácsos  tréfáhii : 

Sőt,  hidd  el,  félelmes. 

Nagyon  veszedelmes 

Övelök  szembe  szállni. 

Ennen  magamról  tudom  én. 

Mely  kelepcébe  estem, 

Hogy  lelkemre  nem  ügyelvén 

Ötét  egyszer  meglestem 

S  véle  szólni  kerestem. 
Vendég.  Kérlek  tehát,  beszéld  el, 

Mint  voltál  a  lélekkel? 
Gazda.  A  gonosz  szegény  lelkemet 

Mindaddig  kerülgette, 

Míglen  csalárdul  szívemet 

Arra  is  reá  vette. 

Hogy  a  lelket  lessem  meg  ; 

Huh  most  is  még  rettegek. 

Ha  csak  eszembe  jut. 

Gondold  nem  rég  hogy  járok. 

Egy  szép  estve,  holdvilágnál 
Éjfélig  fenn  maradok, 

És  a  kertben  eg\'  agg  fánál 
Magamat  elröjtöttem. 
Senkivel  sem  közlöttem 
Vétkes  föltételemet  ; 
S  ámbár  a  titkos  félelem 
Meg-megrázta  szívemet, 
Mégis  az  a  hiedelem, 
Hogy  a  lelket  megláthatom, 
Vagy  talán  meg  is  válthatom, 
Bátoríta  engemet. 

Az  óra  éjfélt  üt, 
S  a  lélek  csendesen 
A  kertben  megjelent, 
És  csak  egyenesen 
A  szoba  felé  ment. 
Én  lassan  mindenütt 
A  lélek  nyomában  ; 
Minden  már  elhallgatott  ; 
Még  ben  a  szobában 
Sem  hallék  semmi  neszt  : 
Csak  a  bagoly  huhogott 
A  templom  tornyában. 
De  egyszerre  elkezd 
A  kisértet  odabenn 
A  szoba  sötétiben 
Titkosan  susogni 
S  magában  morogni ; 
Némelykor  nevetett, 
Hol  megint  elhallgatott, 
S  mintha  nem  maga  lett 
Volna  a  magányban  ott. 
Nékem  többször  úgy  látszott, 
Majd  oly  mélyen  sóhajtott 
Az  a  szegény  kárhozott! 

Én  félre  elvonulva. 
Egy  szögletbe  szorulva 


Kisfaludy  Károly  munkái.  I. 

Mozdulatlan  állottam 

S  csak  félve  vizsgálódtam! 

De  ő  még  észre  vett, 

S  komor  helyhezetben, 

Holti  öltözetben 

Az  ajtóból  kilépett : 

Már-már  utánam  nyula, 

Hogy  szívem  meglágyúla  ; 

Mert  valóban  láttam 

Halovány  képét, 

De  ki  nem  állhattam 

Kínos  tekintetét. 

öszveborzadtam , 

S  tettemet  megbánva,  í 

Kereszteket  hányva 

Visszaszaladtam . 
Vendég.  Már  ha  annyira  jöhettél^ 

Vissza  ugyan  miért  siettél? 
Gazda.  Én  is  úgy  vélekedtem  ; 

De  betekintvén  szemébe, 

Haragos  sárga  képébe, 

Bátortalan  lettem! 
Vendég.  Hiszen  károdra  vál, 

Hogy  abban  a  szép  szobában 

Soha  senki  nem  hál. 

Ámbár  házad  tájékában 

Legszebb  helyen  áll. 
Gazda.  Az  még  mind  tűrhető  kár  ; 

De  az  nagy  ínségem. 

Hogy  szegény  feleségem 

Az  időtől  fogva  már, 

M'óta  a  lélek  visszatér, 

Oly  nyughatatlan 

S  maradhatatlan, 

Hogy  a  házban  hálni  sem  mér. 

ö  szinte  megérzi 

A  lélek  jövetelét, 

És  úgy  szivéhez  vészi. 

Hogy  mihelyt  csak  közelít, 

Egyedül  hagy  magamat, 

A  szomszédba  szalad, 

S  bárhogy  ejtem  szavamat. 

Mellettem  nem  marad. 

Megjön  ugyan  hajnaltájba', 

De  egyenest  be  az  ágyba  ; 

Mert  többnyire  oly  fáradt 

És  annyira  elbágyadt. 

Hogy  míg  magát  kinyugossza, 

Messze  föld  a  naptúl ; 

S  néha  úgy  is  fordul, 

Hogy  a  délt  is  elalussza. 

A  jó  asszonyt  sajnálom! 

Mert  igen  igen  fél, 

Ámbár  tudja,  hogy  nálom 

A  lélek  —  nem  jár  s  kél. 
Vendég.  Már  ez  nehéz  dolog, 

Siralomra  méltó  ok. 

De  szólj !  hogy  lehetsz  nyugodtan 

Míg  feleséged  máshol  van, 

S  ha  a  kisértet  csatáz? 
Gazda.  Én  azalatt  imádkozom 

És  velem  az  egész  ház. 

Az  ég  urának  áldozom, 

Hogy  rajtunk  könyörüljön. 

És  amaz  ijesztő  váz 

Bennünket  elkerüljön. 

Míg  az  óra  egyet  üt, 

S  elhallgatnak  mindenütt ; 

A  kísértet  eltűnik, 

Félelmem  is  megszűnik. 
Vendég.  A  lélekkel  megjáratnád, 

Ha  a  szobát     lerontatnád! 

Gazda,  mit  gondolsz? 
Gazda.  Ifjú,  amit  szólsz, 

Azt  már  rég  meggondoltam, 

Sőt  meg  is  parancsoltam, 

Hogy  a  szobát  rontsák  el. 

De  igaz  szívességgel 

Deákunk,  egy  tudós  ember, 

Fejemből  kibeszélte, 

S  hogy  azáltal  semmit  sem  nyer 

Házam,  ő  azt  ítélte  : 

Csak  hogy  éppen  vendéget 

Oda  ne  szállítsak, 

S  mindennemű  ijedtséget 

Mástól  elhárítsak  : 

Az  volt  neki  bölcs  szólása 

S  barátságos  javaslása. 


Míg  imígy  vetélkedtek 
A  kerti  szálláson, 
De  nem  egyesülhettek 
A  kivánt  háláson  ; 
A  háziasszon}^  belép. 
Egy  mosolygó  vidám  kép. 
Nyájas  kellemei. 
És  fekete  szemének 
Szikrázó  tüzei 
Szerelmet  igérének. 
Nyílt  s  bátor  tekintete, 
Szeszélyes  viselete 
A  szerelem  kedvelőjét 
És  tapasztalt  mesternéjét 
Nyilván  elárulta. 

A  tűzre  pattant  v'endég 
Könnyen  kitanulta, 
Hogy  dönthetetlen  hűség 
E  fürge  menyecskében 
Alig  talált  lakhelyet, 
S  hogy  öreg  ura  mellett 
S  szerelem  kertében 
Még  más  is  ültethet 
S  gyümölcsöket  szedhet. 
Azért,  mihelyt  kifordítá 
A  gazda  lépésit, 

Az  ifjú  tüstént  újítá 
ElőbVi  kérésit. 

A  menyecske  tüz-szemekkel 
Az  ifjút  ]ól  megméri, 
S  sokat  Ígérő  jelekkel 
Várakozásra  kéri : 
S  azzal  tőle  elfordulván, 
Egy  rejteket  felzára, 
S  "kezében  egy  ruhát  tartván 
Közelget  nem  sokára. 
Piros  arccal  egy  lepedőt 
Vet  az  ifjú  nyakára, 
És  melyéhez  szorítván^  őt 
Egy  csókot  nyom  ajkára  : 
«Légy  te  ma  a  kísértet  : 
Hiszem,  ifjú,  elérted.^ 


A  MAGÁNYOS  SÍR. 

Keskeny  völgye  rejtekében. 
Egy  magányos  sír  tövében 
Ül  s  andalg  a  remete  ; 
Barna  felhők  tornyosulnak 
S  halk  morajjal  felvonulnak  ; 
A  nap  búcsúfényt  vete. 

Távolt  mérő  lángszemekkel 
Egy  utas  jő  gyors  léptekkel  ; 
«Merre  utas?»  ««Messze  még! 
A  sötétlő  feny\'esen  túl 
Utam  a  kék  hegyfokig  nyúl, 
Azt  elérni  szívem  ég.»» 

«ÜtasI  utas  fergeteg  kél; 
Hallod;  mint  zúg  s  ordít  a  szél. 
Szállj  meg  kis  hajlékomban  ; 


xi3 


Vészre  gyűlt  a  földi  pára, 
Elhunyt  már  a  nap  sugara  ; 
Nyugodj  édes  álomban. » 

««Boldogé  az  édes  álom, 
Én  e  völgyben  nem  találom  ; 
Messzebb  vágy  hű  kebelem! 
Túl  az  erdőn,  túl  a  berken, 
Lelkem  új  életre  serken. 
Hívemet  ha  fölemelem. »» 

«Borzasztó  az  éji  pálya. 
Vészt  lappangtat  bús  homálya, 
S  fenndöbörgő  fellegek 
Tűzözönben  vívnak  immár, 
Sújt  a  villám,  végveszély  vár : 
Utas!  utas!  rettegek.» 

««A  veszélytől  csak  boldog  tart : 
Reszket  s  néz,  hol  a  biztos  part ; 
Jámbor  ősz!  nem  félek  én. 
Rendületlen  hiedelmem, 
Küzdve  győzök,  s  lángszerelmem 
Megjutalmaz  lágy  ölén.»» 

<(Útas !  utas !  nézd  ezen  sírt : 
Bennlakó  is  lángszívet  bírt. 
Kéjre  termett  lányka  bár  ; 
Ő  is  hű  kebelre  vágya  ; 
Most  kemény  föld  szűzi  ágya. 
Nem  szeret,  nem  érez  már. 

Hány  rabot  tőn  szép  alakja! 
Dús  kérőktől  fórra  lakja, 
S  ő  csak  egyben  egynek  élt ; 
S  bár  az  messze  harcba  téré 
Honja  hősi  védletére, 
Hív  maradt,  várt  és  remélt. 

Hajnalfényben  és  napeste 
Kedvesét  könnyezve  leste, 
Állva  e  szirtek  felett  : 
Egykor  így  —  vész  dúl  körüle, 
Reng,  szédül  s  a  mélybe  düle  — 
Szíve     áldozatja  lett. 

S  amint  a  vadonba'  jártam, 
Föllelem  s  e  sírba  zártam  ; 
Orma  zöld!  itt  hamvad  ő! 
S  az,  kit  oly  sóhajtva  vára, 
Nem  sóhajt  hideg  porára! 
Gyula,  Gyula  mégse'  jő.» 

««0  az!  ő  az!  Hunyj  el,  éltem! 
Amit  vágytam  és  reméltem, 
E  szűk  hant  már  elnyelé  ; 
Szórd  villámid,  rettentő  ég! 
Ordíts  szélvész,  mit  vehetsz  még? 
I^tem  a  búéjjelé. 

Vissza  hát  a  harcba!  vissza! 
Majd  a  föld  ha  vérem  issza, 
Lelkem  ottfenn  nála  lesz. 
Isten  hozzád,  jó  öreg  te!  — 
Tördelt  hangon  ezt  rebegte  — 
Gyula  tőled  búcsút  vesz.»» 

S  ment.  A  felhők  szétvonulnak. 
Víg  tavaszszínben  virulnak 
Erdők,  berkek  mindenütt : 
Benne  zajuk,  s  nemsokára 
A  nap  feltűnő  sugara 
Néma  sírhalmára  süt. 


A  JÖVEVÉNY. 

((Röpülj  vígan,  kis  csolnakom, 
A  part  nem  messze  már! 
Amott  fejérlik  hűs  lakom, 
Hol  édes  béke  vár  ; 
S  ott  egy  hajlékot  él  a  hív. 
Kiért  lángol  tisztán  e  szív. 

Kincset  hozok,  gyöngyöt  hozok, 

Küzdésim  díjait. 

Mind  ezzel  néki  áldozok, 

Emelni  bájait.» 

így  a  hajós  ;  evez  s  örül ; 

Vidám  képek  lengik  körül. 

örül,  evez,  s  a  parthoz  ér  : 
Hő  keble  mint  dagad! 
Erében  forr,  szökell  a  vér, 
Szemébe'  könny  fakad. 
Kiszáll  és  néz  mindenfelé, 
Honnan  röpül  a  hív  elé. 

De  nem  röpül  a  hív'  elé, 
S  a  jámbor  érkező 
Andalgva  tér  a  ház  felé, 
Vélvén,  ott  rejtez  ő! 
Ott  rejtez  ő  hüs  árnyain  — 
De  más  boldognak  karjain. 

Néz  a  hajós,  mélyen  sóhajt, 
Keblét  bú  tépdeli ; 
Kiért  megvívott  annyi  bajt, 
Elpártoltnak  leli. 
Elszörnyed,  bús  haragra  kél, 
S  kezén  villog  halál-acél. 


Boszút  lövell  tekintete, 
Amíg  egy  gondolat, 
Nagy  és  erős,  mint  érzete, 
Elszánt  keblére  hat  : 
\'észpályán  nyert  kincsét  veszi 
S  a  szépnek  lábához  teszi. 

«Fogadd  ezt  vég  emlék  jelül 
Új  mátkádnak  melyén  ; 
Frigyünk  örök  homályba  dűl  — 
Légy  boldogabb,  mint  én!» 
Kezet  nyújt  és  eltávozik, 
A  kedves  bár  siránkozik. 

Sír  a  kedves,  de  hasztalan, 

Késő  bánat]  a  már  ; 

A  parton  áll  minduntalan, 

S  a  hív  jöttére  vár. 

Ott  áll,  remény  kecsegteti : 

De  már  azt  hullámsír  fedi. 


eprészleAny. 

Halld,  édes  anyám,  melegen  süt  a  nap, 
Forr  szinte  a  vér  az  erekben  ; 
Meghííteni  kis  kosaramba  megint 
Epret  szedek  ott  a  berekben, 
így  szól  deli  Ilma  s  a  völgybe  röpül, 
Kis  lába  nyomának  a  fű  is  örül. 

S  ott  a  mogyorós  sürü  lombja  között 
Eprét  szedi  gyönge  kezekkel ; 
Hollóhaja  hattyunyakára  omol 
Habkönnyű  lebegtin  alá  fel. 
A  csintalan  ág  le-lehajtva  magát. 
Fölleplezi  gömbölyű  keble  havát. 

Majd  állva  a  tó  sima  tükre  felett, 
Andalg  :  mi  tűz  ég  fel  a  vízből? 
Bár  önszeme  lángja  belőle  ragyog, 
Mint  égi  sugár  a  sötétből. 
S  míg  karcsú  alakja  virágra  borúi, 
Csillagtalan  a  víz  is  elkomorul. 

Most  víg  dalolással  a  gyepre  pihen 
És  illatozó  koszorút  fűz. 
Egyszerre  lopó  riad,  ing  a  bokor. 
Döbbenve  szökik  fel  a  szép  szűz, 
S  míglen  hüledezve  a  zajra  vigyáz. 
Elébe  kizörren  egy  ilju  vadász. 

Néz  Ilma,  s  zavartan  iramni  akar  ; 

Oly  édesen  esdik  az  ifjú  ; 

Ó  lyányka!  szemed  nyila  szívbe  talált. 

Kéj  rengeti  habjait  és  bú! 

Adj  bút,  de  maradj !  nyerek  azzal  is  én, 

A  bút  is  ölelve  körödnek  egén. 

Szép  Ilma  pirul,  de  iramni  felejt, 

Leszögzi  a  feldagadó  szív  ; 

Oly  nyájas  az  ifjú,  alakja  nemes, 

Tekintete  oly  meleg,  oly  hív. 

S  mint  két  tűzi  lángozat  egybe  vegyül, 

A  két  rokon  érzet  is  összehevűl. 

S  hűs  árnyon  a  fülmile  lágy  dala  közt 
Oly  édes-en5^elgve  bolyongnak, 
Míg  a  hegyeken  remeg  alkonyi  fény, 
S  a  vártorony  érci  lekongnak. 
Elválnak  epedve  s  a  vég  búcsúszó 
Csókvillanat,  méhben  a  létbe  ható: 

Fölrajzik  az  élet  az  ifjú  felé 
S  kéjt  üzget  a  lyányka  hevével. 
Mily  rózsavilágba  nem  álmodozék, 
Eltelve  a  múlt  gyönyörével! 

öt  látja  szünetlen,  az  ő  szeme  int, 
Ha  bizton  a  csillagos  égre  tekint. 

Ködszámyakon  illan  a  rémletes  éj. 

Báj  színben  özönlik  az  új  fény  ; 

Berkébe  repül  deli  Ilma  viszont. 

Hol  megjelen  a  szeretett  lény. 

Úgy  képzi  :  s  ha  lomb  zörög,  őzíi  szalad, 

Oly  szűk  leszen  oly  teli,  keble  alatt. 

Ott  várja  lesengve,  sóhajtva  nevét, 

Elhangzik  az  illati  lebbel. 

S  mint  kémli  habozva,  lel  öblös  edényt 

Megtöltve  arannyal,  ezüsttel : 

Ó  csalfa  szerencse!  kegyednek  ölén 

Csak  néma  keservre  szegényülök  én. 

így  búsan  a  lyányka  ;  de  anyja  örül, 

S  fenhirdeti  magzata  sorsát : 

A  hír  repes,  és  gyalog  és  lovakon 

Agg  és  fiatal  lepi  házát. 

Pór  és  nemes  hódolatára  kelé, 

Vágyok  frigyesülni  örökre  vele. 

Szép  lyányka!  mi  báj  lebeg  arcaidon? 

Nem  földi  az  :  égi  lehellet ; 

A  szegfű  szagatlan,  a  rózsa  komor 

Valód  magas  ékei  mellett! 

A  líhom  éj  szín,  a  viola  vad  : 

Tőled  csak  a  kellemek  árja  fakad! 

így  zengi  sok  ifjú  a  lyányka  díszét, 

Zengtébe  Hhegve  szerelmét. 

De  Ilma  szívében  a  berki  vadász 

Nem  tünteti  másra  figyelmét. 

S  bár  nem  leH,  érte,  csak  őneki  él, 

Kínjára  mosol ygva  hív  érzetinéi. 

Egy  tél  halad  így  ;  kiesűlve  megint 
Zöldéinek  a  barna  virányok, 
Eprészve  sürögnek  a  lenge  hüsön 
Sugár  tagú  fürge  leányok, 
S  mint  a  tavasz  angyala  tűnve  elé, 
Száll  Ilma  is  édeni  völgye  felé. 

S  ím  harsog  a  kürt,  a  kopó  riadoz, 

Több  férfi  tün  a  sürün  által, 

S  egy  termetes  ősz,  a  vidéknek  ura, 

Lép  Ilma  felé  komoly  arccal, 

S  szemlélve  sokáig  az  elpirulót, 

így  ejti  a  büszke  határzatú  szót  : 

Berkembe  te  kincset  emelni  szőkéi, 
ím  mostan  elére  hatalmam, 
Ismerd  uradat  ;  de  szelíd  leszek  én, 
S  inkább  megelőz  bizodalmam, 
Sors  kincseket,  én  deli  férjet  adok, 
Kit  szíved  is  áldva  elégleni  fog. 

önvérem  az  ősi  nevére  dicső, 

Szédelghet-e  álmád  ezen  túl? 

Nézd  ott  a  tetőn  ama  büszke  falat. 

Az  jut  neked  hölgyi  lakásul! 

Azt  mondva  egy  ifjat  elébe  vezet, 

Üj  frigyre,  hogy  annak  Ígérne  kezet. 

Vedd  tőlem  a  kincset,  a  bánatadót! 
Gyönggyel  fizet  érte  szemem  csak  ; 
Véredre  emeld  fel  a  névre  dicsőt. 
Hagyj  engem  a  berki  vadásznak, 
így  ömlik  a  szűz  nemes  érzetiből, 
S  elillan  az  agg  s  köre  nézti  elől. 

Szép  völgy !  te  kínom-  s  örö mimbe  szövött. 
Ah!  tőled  is  elszakadok  már! 
Bút  zeng  a  madár,  s  kies  árnyaidon 
önkén\-  s  nem  a  hü  szerelem  vár. 

Zöldelj  vígan!  elhal  az  égi  remény, 
Hüs  fáid  alá  soha  nem  megyek  én. 

Míg  küzdve  imígy  a  leányka  borong, 

Ellepve  az  út  lovagokkal ; 

Mint  ünnepi  célra,  közelgnek  azok 

Szép  nászi  selj-emlobogókkal. 

S  eg\'  karcsú  vitéz  aranyos  paripán 

Lejt  kéjre  derülten  a  nászok  után. 

A  vár  ura  jő,  s  g\'ürüt,  ékes  övet 
S  több  nagybecsű  mátkaruhát  hoz. 
Néz  Ilma,  csodálja  himes  javait, 
S  így  válaszol  a  kegyes  agghoz  : 
Fénylő  ugyan,  ah!  de  hideg  jutalom: 
Pártám  csak  a  hű  szerelemnek  adom. 

Annak  jut  az,  Ilma!  viszonz  az  öreg, 
ím  kedvesed  atyja  ölel  meg. 
Gondom  vete  cselt,  kitanulni  szíved  : 
Győztél  hiven  élve  hívednek. 
Int,  s  míg  deli  Ilma  varázslata  múl. 
Szép  berki  vadásza  szívére  símúl. 


BUDAI  HARCJÁTÉK. 

Ólomlábon  jár  az  ellen, 
Bús  a  bajnok  élete, 
Harcmoraj  kell  a  magyarnak, 
Hogy  viduljon  érzete, 
így  szól  Mátyás,  és  Budára 
összegyűjti  híveit. 
Játszi  hadban  feltünetni 
A  csatának  képeit. 

S  a  borostyán  édes  álma 
Győzni  a  király  előtt. 

Sok  vitéznek  lángszivében 

Olthatatlan  vágyra  nőtt ; 

S  versenytüzre  lobbadozva 

Gyűlnek  a  várpiacon,  ^ 

Melyre  a  nap  gazdag  fénye  l 

Számtalan  nézőket  von. 

Ekkor  Mátyás  udvarába 
Beköszönt  cseh  Holubár, 
Nagyhatalmú  a  vívásban, 
Hír-emelte  bajnok  már. 
Mint  az  árboc  úgy  magaslik. 
Izmos,  vállas  és  kemény. 
Néki  lándzsa,  kard,  parittya 
Legvidámabb  élemény. 

Gőgje  —  oly  nagy  mint  alakja  — 

Dísznyerésnek  itt  örül, 

S  fityma  dölyffel  hánykolódva 

Jár  a  bajnokok  körül. 

Itt  acélom,  küzdni  szomjas, 

Szembe  most,  aki  vitéz  ; 

Esküszöm!  ma  porba  fürdik  i 

És  az  égre  háttal  néz. 

És  Kinizsi,  a  nagy  lejtő,  i 

Rátekint  és  fölrobog,  'i 

Vállán  párduc,  és  kezében  * 

Mázsás  buzogány  forog. 
Mint  védtomya  ősi  hírnek^ 
Szótlan  áll  ki  a  vezér, 
Bár  feszülten  ég  erében 
A  hadrontó  szittya  vér. 

Már  a  négyszeg  pályatéren 
A  cseh  nagy  dárdát  ragad,. 
A  vezér  is  pörget  egyet, 
Melyet  el  nem  bírna  hat. 

Mintha  két  vasbérc  inogna 
És  hegyettök  ühie  sas, 
Számy-legyintve  dördültökre  — 
Rémalak i ok  oly  magas. 

S  ím  a  fekete  seregből 
Egy  szép  dalia  kivál, 
S  szél-nevelte  karcsú  ménen 
A  sorompón  átalszáll ; 
Ez  nem  szálas  termetére, 
De  hajlékony  és  sugár, 
S  még  felette  ifjúkor  leng, 
Vassal  fedve  arca  bár. 

Bízd  reám  e  bajt,  vezérem! 
Ne  csevegje  a  kevély, 
Hogy  több  férfit,  küzdni  bátort, 
Nem  talált  Kinizsinél. 
Hadd  erődet  szunnyadozva, 
Marni  míg  kel  új  agyar, 
Rábélyegzem  én  is  erre. 
Mint  ví  s  érez  a  magyar. 

Így  a  bajnok,  és  Kinizsi 
öt  szemlélve  kéjre  gyúl, 
S  megzörrentve  szörnyű  pajzsát 
Bizton  enged  s  elvonul. 
Délceg  hőske!  —  méri  a  cseh  — 
Gyönge  vagy,  hozz  társakat! 
Tett  után  szólj !  —  a  magyar  mond 
Könnyű  a  nyíl  s  mégis  hat. 

Harsog  a  jel,  s  Gúthi  nádor 
Mint  bíró  helyére  ül  ; 
Minden  ajkon  elhal  a  szó. 
Minden  élet  szembe  gyűl. 
És  körösleg  a  fövényen 
Nyargal  most  a  két  vitéz  ; 
Hosszú  dárda  markaikban, 
Mindenik  lökésre  kész. 

Trombiták  rivalnak  ismét,  ; 

összezúg  a  versenypár  ; 

Pajzsa  széthull  a  magyarnak, 

Úgy  rácsattant  Holnbár. 

Nem  rendül  az,  s  új  erővel 

A  kevély  ellen  robog, 

S  ércbiizogánn\'al  büszke  mellén 

Szinte  fölcseng,  úgy  kocog. 

Három  ízben  egybetörnek. 
Habzik  a  cseh  vaslován, 
Míg  körüle  csak  szökesve 
A  magyar  néz  rés  után  ; 
S  egyet  lelve,  mint  a  villám 
A  habzó  ellen  feszül, 
S  úgy  döf  rája  :  hogy  lo\'astúl 
Az  hanyatt  a  porba  dűl. 

Diadalmat  ünnepelni 

Jönnek  most  a  magyarok, 

öt  emelni  pajzsaikra 

Nyiladoznak  száz  karok 

Jő  Országh  is,  s  keggyel  inti  é 

Szellőztetni  sisakját. 

Hadd  ismerje  és  becsülje 

A  király  s  hon  bajnokát. 

«Mint  elsője  szép  hazámnak  Jt 

Első  védje  is  vagyok,  S 

S  kétszer  élek  nagy  hírében, 

Ha  nevem  tettel  ragyog. » 

Ekként  szól  önérzetében 

S  fordul  a  gyúlt  nép  felé,  | 

És  a  föltüzőtt  sisakból 

Mátyás  képe  tün  elé. 


Meghökkenve  érti  a  cseh 
S  szégyen-telve  lábra  kel  ; 

S  mily  rátartva  jött  Budára, 
Oly  leverten  illan  el. 
De  örömzaj  harsog  itten 
S  buzgón  így  az  égbe  száll : 
Éljen  Huny  ad  vére  Mátyás. 
A  vitéz,  a  nagy  király! 


LEANYBU. 

Szép  lyányka!  az  estve  leszállt,  s  egyedül 
Jársz  itt  epekedve  s  örömtelenűl? 
Nincs  szebb  honod,  m.int  e  komor  sivatag, 
Hol  zúgva  szakad  le  a  szirti  patak? 
S  a  fülmile  zengzeti  bája  hetyett. 
Búsan  huhog  a  bagoly  odva  felett? 
Nem  hallod  az  éjszaki  durva  szelet? 
Mint  szórja  utadra  a  hárslevelet? 
Borzadva  keres  menedéket  a  vad, 
S  csörtetve  a  bokrot  űrébe  szalad. 
Míg  csendül  az  óra  s  a  föld  pora  kél. 
Megnyílnak  a  sírok,  az  élet  alél. 
Jer,  lyányka,  lakomba  vezetlek  el  én. 
Nem  messze  fejérlik  a  sík  közepén! 

«Hadd  zúgni  az  éjszaki  durva  szelet, 
Jámbor  hu,  nem  megyek  én  teveled! 
Búm  képe  a  fergeteg,  a  sivatag. 
Könny im  sürüárja  e  szirti  patak. 
Hadd  folyni,  zokogni,  ha  szívem  eláll, 
Szebb  fényre  kel  a  komor  éji  homály. 
Nem  messze  a  völgyi  sötét  temető  : 
Ott  hamvadoz  a  deli  hív  szerető  ; 
S  bár  szép  szeme  zártan  élőmbe  nem  ég, 
El  bánatom  és  szívem  érzete  még. 
Hadd  zúgni,  üvöltni  a  durva  szelet. 
Elhallgat  a  hív  kora  sírja  felett. » 

Kisfaludy  Károly  munkái.  I. 

Szép  lyányka!  nem  hallod,  a  hárs  csikorog, 
Vész  dörg  le  s  a  szikla  utána  morog? 
Felkárog  a  varjú,  röpös  denevér, 
S  a  lég  hideg  szellentin  elfagy  a  vér! 
Jer!  jer,  deli  lyányka,  lakomba  velem. 
Árt  kellemeidnek  e  késedelem  ; 
Majd  hókebeledre  a  lég  hüve  hat, 
Megvérzi  tövis  liliomkarodat  ; 
Villáma  szemidnek  homályba  borúi. 
Szép  arcaid  éke,  virága  lehull. 
Rózsás  nyoszolyára  vezetlek  el  én  ; 
S  szebb  létre  virulsz  fel  az  álom  ölén. 

így  esdik  az  iíju,  a  lyányka  zokog  : 
Haj  a  tövis,  a  hideg  aratni  fog! 
Rettegve  az  ifjú  szívére  simul, 
És  útnak  eredve  lakába  vonul. 
A  felleg  eloszlik,  a  hold  letekint, 
A  víg  lebel  illatit  hordja  megint, 
S  a  vad  zivatar  rivadalmi  után 
Bájkellemü  dalt  rebeg  a  csalogány  ; 
S  a  nap  mire  hajnali  fényre  kigyúlt. 
Szép  lyányka  felejti,  hogy  este  búsult. 


KARÁCSONÉJ. 

«Nosza,  hajdú!  jer  vadászni. 
Hajtsd  ki  a  jobbágyokat, 
S  vendégimnek  hozz  estére 
Táncra  víg  leányokat!)) 
««Ürfi,  úrf],  a  harang  szól, 
Szent  karácson  napja  int, 
A  jó  lélek  térdre  hullva 
Most  az  istenhez  tekint. »» 
«Szent  nap  ide,  szent  nap  oda, 
Tedd  parancsom,  gyáva  szolga.: 


1 

Hajdú  elmeg}',  hajtók  jönnek. 
Bús  szemökben  könny  remeg. 
«Rajta,  rajta !»  s  száz  hahótúl 
Harsog,  zúg  a  rengeteg. 
A  sas  vijjog,  farkas  ordít. 
Vadkan  röffen  s  csattogat, 
Szarvas  dobban  és  ropogva 
Szaggat,  tördel  ágokat  ; 
De  üres  zaj,  vad  nem  tűn  ki. 
És  haragban  ég  az  úrfi. 

«Rossz  hajtás  ez,  kezdjük  újra. 

Rajta,  rajta!  lomha  nép! 

Lesre,  hajdú,  börtön  annak, 

Aki  csügged  s  hátra  lép!» 

S  át  hegy -völgyön,  bokron,  árkon 

Zajhk  a  hajtó  sereg. 

Nincs  oly  rejtek,  nincs  oly  sűrű.. 

Amelyet  ne  szállna  meg. 

De  hiában,  vad  nem  tün  ki, 

S  dühben  ég,  dúl,  fúl  az  iirfi. 

És  amint  zúg,  és  amint  néz, 

Völgyben  majd  patakra  lel. 

Partján  hajlék  és  előtte 

Biztosan  egy  őz  legel, 

S  angyalképü  kisded  lyányka 

Ügy  simítja,  úgy  örül. 

Életet  hoz  s  oly  vígan  lejt 

A  szelíd  állat  körül. 

Aki  látja,  mind  megindul, 

De  az  úrfi  fegyverhez  nj'úl. 

Térdin  esdik  a  kis  angyal  : 
*«0h  ne  bántsd  jó  őzemet! 
Tejjel  tartja  bús  anyámat, 
ölj  meg  inkább  engemet. 
Nincs  apám,  megölte  ura. 
Hadd  anyámat  élni  még!»» 

így  a  lyányka,  s  kék  szemében 
Ártatlan  szép  lelke  ég. 
És  mint  rózsagyöngy  a  szirthez, 
Reng  fel  könnye  a  vad  szívhez. 

De  fölötte  villan  a  cső, 

S  a  hív  állat  porba  díil : 

«Kis  galamb  te!  végy  anyádnak 

Téj  hetyett  most  véribül!» 

így  az  úrfi,  és  kacagva 

Martalék] án  elrobog, 

És  utána  vérlángokban 

A  hajlék  is  fellobog  ; 

Borzasztón  süt  rémútjára 

S  a  rezgő  fák  sudarára. 

Ködbe  sülyed  a  nap  fénye, 

Egy  szép  csillag  sem  tekint, 

S  vissza- vissza  téren,  halmon 

Száguld  a  vadász  megint. 

Fel-felröppen  a  sok  varjú 

S  őt  károgva  követi ; 

Fél  a  pásztor  s  nyáját  haza 

Más  úton  terelgeti ; 

Majd  egy  puszta  templom  alján 

Ily  gúnyszó  kel  szitkos  ajkán  : 

«01y  fehéren  mi  kacsingat 
Ott  felém  a  fű  között  ?» 
««Ürfi,  úrfi,  az  halálfő, 
Ember  egykor  s  üldözött ; 
Tömlöcödbül  itt  tettük  le. 
Éve  lesz,  mint  öngyilkost. »» 
«Haha!  így  nem  félti  hölgyét, 
S  itt  hevét  lefázza  most,  — 
S  hetykén  rúg  a  koponyához,  — 
Nosza  csont,  jer  vacsorámhoz.* 

Megy,  s  utána  a  gödörbül 

Tompa,  hosszú  jaj  mordul. 

És  amint  megy,  a  kereszt  is 

Tőle  búsan  elfordul, 

S  mint  közelget  dús  lakához, 

A  kopó  mind  úgy  vonít. 

Lova  rugdal  s  vas  kakasa 

Háromszor  lekukorít, 

De  pezseg  benn  a  vendég  már, 

S  a  \ádám  kedv  csak  reá  vár. 

«Föl,  barátim!  csókra,  táncra, 
Hadd  perdűljön  a  leány  ; 
Víg  dalunk  az  égig  hasson. 
Van  borunk!  húzd  rá  cigány !» 
««Üríi,  úrfi!  szent  misére 
Csendül  ismét  a  harang !»» 
«Hadd  konogjon,  sokkal  édesb 
A  pohár-  s  szerelmi  hang.» 
S  a  ház  sarki  szinte  rengnek. 
Nyalka  táncban  úgy  kerengnek. 

Majd  leülnek  vacsorához. 

Bujdosik  a  tölt  pohár, 

És  szilaj  kedv-  s  tombolásban 

Nincs  sem  mérték,  sem  határ. 

S  ím!  éjfélt  üt,  szörnyet  csattan 

A  szobának  ajtaján, 

S  a  halálfő  hempelyeg  be, 

Még  sírföld  meredt  haján  ; 

Kígyó  ül  sötét  szemében, 

S  a  vendég  fut  rémültében. 

««Még  a  sírban  sincs  nyugalmam 
Ahová  kétség  vetett! 
G\dlkosom  te!  fölriasztál. 
Halld  tőlem  hát  végzeted! 
Durva  ösztön-  s  kénynek  éltél. 
Térj  magadba !»  «Nem,  nem  én!» 

««Istent,  embert  megvetettél, 
Térj  magadba !»»  «Nem,  nem  én! 
««Jer  tehát,  int  a  vég  óra, 
Sírbul  a  csók  foglalóra.»» 

S  undok  szörnnyé  duzzadozva 
Kénköves  lángot  lövel, 
Egy-egy  mennykő  csontütése, 
S  így  tátogva  rálehel ; 
A  bün  fia  összeomlik, 
Száz  forgószél  csap  bele. 
És  üvöltve  szórja  hamvát, 
Baglyoké  lesz  lakhelj^e  ; 
S  ott  huhogják  minden  éjjel, 
Ami  történt  a  vad  szívvel. 


A  VÁLASZTÁS. 

Útközben  ül  egy  szép  leány 
Pihenve  a  fa  árnyékán, 
Olyan  szelíd  kökény  szeme, 
S  rózsánál  is  több  kelleme. 
Hová,  hová,  te  szép  leány? 
«Ah  én  szegény,  jobb  sors  után!» 

Az  úrfi  mond  :  jer  énhozzám, 
Van  énnekem  selyempárnám  ; 
Pihenj  vígan  kertem  hűsén. 
Szellőtől  is  megóvlak  én. 
De  a  leány  hallgat,  hallgat, 
Az  édes  szó  reá  nem  hat. 

A  gróf  így  szól :  jer  énhozzám, 
Van  énnekem  nagy  palotám, 
Vannak  benn  száz  tükrös  szobák. 
Számodra  száz  aranyruhák. 
De  a  leány  hallgat,  hallgat, 
A  büszke  szó  reá  nem  hat. 

A  herceg  mond  :  jer  énhozzám. 
Van  énnekem  ezer  szolgám, 
Főhajtva  mind  neked  hódol 
S  rubintszéken  kezet  csókol. 
De  a  leány  hallgat,  hallgat, 
A  méltóság  reá  nem  hat. 

Mond  a  legény  :  édes  rózsám ! 
Nincs  aranyom,  sem  palotám, 
De  van  szívem,  mely  tégedet 
Minden  sorsban  híven  szeret. 
Útközben  nincs  már  a  leány, 
Hanem  a  szép  legény  karján. 


BANDI. 

Útnak  indul  szőke  Bandi. 
Bunda  vállán  s  bús  fején 
Pántlikás  új  báránysapka, 
Piros  rózsa  tetején  ; 
Süvegét  jó  anyja  vette, 
Rá  a  rózsát  örzsi  tűzte, 
Ott  viríta  kebelén. 

Szőke  Bandi  meg-megállva 

A  hajlék  felé  tekint. 

Tán  szép  örzsi  a  padlásrúl 

Lopva  még  utána  int. 

Tegnap  volt,  hogy  őt  megkérte, 

De  csak  ezt  a  választ  nyerte  : 

Jöjj,  ha  gazdag  léssz,  megint. 

Bandi  jár  a  Dunaparton, 
Mély  sóhajtás  csak  szava, 
És  tűnődik,  küzd  magával, 
Szomorúan  néz  tétova, 

Zúg  a  szél,  a  Duna  habzik, 
Bandi  szíve  szintúgy  zajlik  ; 
Menne,  menne  —  nincs  hova. 

így  találja  öt  az  este, 
így  találja  őt  a  vész. 
És  előtte  és  utána 
A  vidék  homályba  vész. 
Menne,  menne,  de  alig  lát. 
Megfordítja  hát  a  bundát 
S  füz  mögé  leheverész. 

A  vész  csattog,  Bandit  rázza 
S  rajta  tölti  vad  dühét. 
Néki  sújt  egy  forgószél  is 
S  elragadja  süvegét ; 
Ezzel  annyit  nem  gondolna. 
Csak  rózsája  mentve  volna. 
Ez  furdalja  csak  szívét. 

S  ím  a  hajnal  szebb  időt  hoz, 
S  szőke  Bandi  talpra  kél. 
Széttekinget,  hol  süvegje. 
Merre  vitte  azt  a  szél? 
S  mint  lenéz  a  víz  tükrébe, 
Szint  egy  rózsa  tűn  szemébe 
Kis  homokhant  szélinél. 

«Szép  virág  te!  árva  mint  én. 

Elszakadva  itt  virulsz. 

Csók  után  mint  Örzsim  arca. 

Oly  szépen  felém  pirulsz! 

Jer  bujdosni,  légy  te  párom. 

Míg  a  földet  összejárom. 

Míg  velem  majd  sírba  hullsz.» 

így  szól  Bandi  a  rózsának. 
Mely  víg  hab  közt  ringadoz  ; 
Érte  is  megy,  érte  is  nyúl, 
S  keble  mint  feldagadoz  : 

Süvegét  is  ottan  leli, 
Szép  aranyfövénnyel  teli 
Vesztül  mosva  a  parthoz. 

«Nékem  a  szél  is  barátom, 

Jól  kifújt,  de  jót  mi  veit, 

S  a  szép  rózsa,  Örzsim  képe. 

Adta  rá  az  édes  jelt. 

Majd  én  szerzek  házat,  kertet, 

Pár  lovat,  kis  szántóföldet 

S  ehhez  még  egy  hű  kebelt. »> 

így  örülve  csak  szivatja 
A  szerencse-süveget. 
Harmadik  nap  megrakodva 
Bizton  Örzsihez  siet. 
«Rózsám!  rózsád  tőn  gazdaggá, 
Tég}'  te  engem  most  boldoggá, 
Vedd  pártádért  kezemet. » 

Örzsi  képe  fölhajnallik, 
S  hü  melyéhez  zárja  öt. 
Atyja  is  megáldja  Bandit, 
Mostan  már  a  gazdag  vőt, 
És  a  nászok  és  vendégek 
Víg  robajjal  összegv-ülnek. 
Ülni  a  nagy  menyegzőt. 

így  lett  boldog  szőke  Bandi, 

És  hol  ő  kincshez  jutott, 

Kies  partján  a  Dunának 

Majdan  falu  támadott  ; 

Most  is  Aranyosnak  hívják, 

S  szép  menyecskék,  fürge  lyánykák 

Még  aranyport  mosnak  ott. 

ZUÁRD. 

Nyargal  Zuárd  az  éjben, 
Tajtékzó  paripán, 
S  szelíd  érzet  szemében 
Reng  a  vitéz  ölében 
Egy  karcsú  szép  leány. 
Szél  kapkod  szög  hajába, 
Ág  és  szirt  fáty ólába. 

Vitéz!  mi  zaj  mögöttünk? 
Bú  tépi  keblemet. 
«Bátyád  zudúl  mögöttünk 
Gátolni  hű  szerelmünk, 
S  hí  küzdni  engemet.» 
Ah  mély  börtön  lesz  sorsom! 
«Ne  félj !  segít  jó  kardom.» 

S  fölcseng  a  kard,  s  nyugszik  majd. 
A  lyány  zokog  s  fülel : 
Vitéz,  legyőzted  a  bajt? 
A  fák  között  ki  sóhajt? 
((Bátyád,  jer  hagyjuk  el!» 
S  tovább-tovább  vad  kéjben 
Nyargal  Zuárd  az  éjben. 

Vitéz!  mi  zúg  mögöttünk? 
Fagy  rázza  keblemet. 
«Atyád  zudúl  mögöttünk, 
Átkozza  hű  szerelmünk, 
S  hí  küzdni  engemet.» 
Ah,  most  halál  a  sorsom! 
«Ne  félj !  segít  jó  kardom.» 

S  fölcseng  a  kard,  s  nyugszik  majd, 
A  lyányt  kétség  üzi : 
Vitéz,  vitéz!  ne  vívj  bajt. 
Atyám  a  sírba  sóhajt 


I 

S  ott  lelkem  üldözi. 

S  hóként  a  barna  sziklán 

Csügg  szótlan  hőse  karján. 

«A  nap  kel,  mátka,  nézz  föl! 

Megnyílt  az  ősi  vár!» 

De  a  sötét  szemekből 

Zuárdra  nem  ragyog  föl 

Szerelmi  báj  sugár. 

Hideg  s  holt  a  szép  mátka  : 

Lesujtá  atyja  átka. 


AZ  ÁLMATLAN  KIRÁLY. 

Sötét  az  éj,  sötét  a  vár, 
Szép  álmok  közt  a  lét  enyhül 
Aranyszékén  gonddal  tele 
Csak  a  király  álmatlan  üK 

Előtte  a  nyert  korona, 
Melyért  eladta  álmait, 
S  véres  tetőn  felesküvé 
Az  éj  undok  hatalmait. 

Komor,  mint  a  sír  szelleme, 
Gyorsítaná  a  rest  időt  ; 
Erőn  bízik,  veszélyt  gúnyol, 
S  víg  leblek  is  rettentik  őt. 

S  tűnődve  míg  a  zord  király 
Belső  vésztől  így  hányatik, 
Szelíd  hangon  s  mindég  közelb 
Föl  a  kertből  szó  hallatik. 

Irigy  sorsként  néz  a  király! 
Jelenni  ott  ki  merhete? 
Vigyáz,  sötét  gyanún  eped, 
S  haragra  gyúl  vad  érzete. 


S  mint  éjjel  hűs  csermelyt  keres 
Az  őz,  a  nappal  üldözött, 
Oly  bizton  egy  szerelmes  párt 
Andalgni  lát  virág  között. 

«Hah!  minden  kény  csak  a  poré, 
S  az  én  párnám  gyémánttövis? 
A  legszebb  álmot  élik  ott. 
Ha  engem  fut,  szűnjék  az  is.» 

Mond,  ívet  és  nyilat  ragad. 
A  njál  suhan,  szűz  melybe  hat, 
Végsőt  nyög  az  s  a  gyepre  dűl. 
Halványon,  mint  a  hófuvat. 

De  a  kedves  fölötte  áll 
Merőn,  némán  a  gyász  cserén  ; 
Emléke  nincs,  csak  kínja  ég, 
S  enyészet  dúl  lázadt  erén. 

S  karjára  fűzve  szép  hivét 
Eltér,  nyomán  vért  hagyva  csak, 
S  a  vár  fölött  a  csend  közé 
Baglyok,  varjúk  sivítanak. 


Éjfélt  üt  és  tört  hangokon 
Dal  reszket  így  jajjal  vegyest : 
«Alugy,  alugy,  jó  kedvesem, 
Ne  könnyezz  vért,  pirosra  fest! 

Oh  szép  kebel,  fehér  kebel! 
Hol  bájoló  hullámaid? 
Karom  ringat  s  te  most  pihensz, 
S  nekem  hagyád  fájdalmaid!* 

Vérszomj usan  kel  a  király, 
Midőn  hozzá  egy  őr  rohan  : 

«Uram  segíts!  vad  rém  kísért. 
Átok,  halál  szemlángiban». 

S  alig  monda,  halkan  belép, 
Holttestet  hozva  karjain, 
Egy  ifjú,  szép,  de   örülés 
Borong  szétdúlt  vonásain. 

«Szelíd  lantom  szívet  nyere  : 
Nézd  csak  mi  szép,  minő  hideg! 
Rejtsd  a  nyilat  titkon  hamar  : 
Sír  a  Halál,  nem  sérti  meg.» 

Az  ífjii  így,  de  a  király 
Reng,  fölriad  ;  fag\',  láng  teli : 
ön  Ij'ánya  a  kedves  halott, 
S  lelkét  ezer  kín  tépdeli. 

A  két  hü  szív  rég  hamvad  már, 
De  él  a  zord  király  búja  : 
ínsége  új,  bár  íürte  ősz  : 
S  ez  a  nagy  ég  nagy  bosszúja. 


BAJNOKDÍJ. 

Három  ífju  bajnok  ége 
Egy  szép  szűzért  hajdanán, 
Már  is  érte  kardra  kelnek. 
De  imígy  szól  a  leány  : 

Ily  küzdés  csak  búra  kisztet, 
Más  adót  kíván  e  szív ; 
Künn  az  ellen,  kardot  annak, 
Hon  s  szabadság  arra  hív! 

S  aki  nékem  onnan  hozza 
Majd  a  legszebb  hősi  jelt, 
Még  ha  keble  értem  érez. 
Bírja  ezt  a  hü  kebelt. 

És  az  ifjak  vészbe  szállnak 
Nyerni  kettős  koszorút, 
S  vívnak,  míg  a  tört  ellenhad 
Futva  végez  háborút. 

Büszke  Tódor  jő  először, 
Lova  szinte  roskadoz, 
Annyi  boglár  csillog  rajta, 
Annyi  gyöngyöt,  kincset  hoz. 

A  vad  Ákos  jő  nyomában, 
Bús  rabok  kisérik  őt. 
Hoz  fegyvert,  hoz  paripákat, 
És  egy  izmos  basafőt. 

Későn  érkezik  jó  Béda 
Nyájas  arca  halovány, 
S  mint  hó  közt  a  rózsa  kelyhe » 
Ég  seb  mellén,  homlokán. 

Halvány  bajnok!  érzetemnek 
Titkos  vágya  ím  betelt. 
Mély  sebet  hozsz,  hősvirágot. 
Tettben  dús  szerelmi  jelt. 

így  a  szűz  ;  de  büszke  Tódor 
Porba  sújtva  kincseit  : 
A  seb,  szól,  még  nem  elég  jel. 
Mondja  kiki  tetteit. 

Én  az  ellenvárba  dúlva, 
Vérpatakhoz  ontva  vért, 
A  vezértől  küzdve  nyertem 
Ezt  a  kedves  csalfa  bért. 

Én  magát  ölem,  mond  Ákos, 
Bár  hires  volt  ereje, 
S  minthogy  népe  véle  dőlt  le. 
Kincsinéi  nagyobb  feje. 

Én  törék  mind  erre  utat, 
Én  első  a  vár  falán  : 
így  levétek  győztesekké 
Elszánt  tettem  vémyomán. 

így  szól  Béda,  s  nem  vitatja 
Senki  már  a  hősi  jelt, 
És  ő  nyerte  és  ölelte 
A  kéjhabzó  szűz  kebelt. 


A  SZERETÖK  SÍRJA. 

A  Bakonyban  hüs  patak  foly, 
Kis  halom  virít  partján  ; 
S  a  kis  halmon  andalg  egy  szűz, 
Oly  szelid,  oly  halovány. 

Egy  vadász  jön  a  patakhoz, 
Képe  vidám  és  tüzes, 
S  még  szivén  is  új  tűz  lobban. 
Amidőn  enyhet  keres. 

Édes    vággyal  csügg  a  szűzön 
S  bizton  andalog  vele  ; 
Nyugszik  a  vad,  nyugszik  a  nyíl, 
A  patak  lesz  kéjhel3'e. 

S  bár  a  földin  túllebegni 
Látszik  a  mély  titku  lény, 
Keble  kiszti,  el  nem  válhat 
Annyi  csendes  báj  körén. 

így  remény  közt  s  lelki  frigyben 
Sok  kedves  nap,  este  múl, 
Múl  tavasz,  nyár,  hervad  a  szűz, 
Mint  halmán  a  rózsa  hull. 

S  Őszi  völgyben  menyegzőre 
Fűz  magának  koszorút : 
«Isten  hozzád,  jó  vadászom! 
Int  az  ég!»  így  vesz  búcsút. 

Nemsokára  bús  harang  szól, 
Száz  szövétnek  tűn  elé  ; 
S  le  a  várból  gyászkiséret 
Indul  a  patak  felé. 

Ötét  hozzák,  a  kegyes  jót, 
Minden  arcon  néma  bú  ; 
A  koporsón  rengedez  még 
A  menyegzős  koszorú. 

«Édes  álmát  a  hív  mellett, 
Aki  oly  vitéz  vala, 
S  vad  pogánnyal  küzdve,  győzve, 
Érted,  értünk  itt  hala. 

«Édes  álmát!  áldott  lélek! 
Már  ez  élet  nem  rendít !» 
így  sóhajt  a  nép  s  hamvára 
Földet  és  könnyet  gördít. 

Két  kis  halmot  egy  kereszttel 
Lát  a  vándor  és  remeg, 
Rémet  képez,  mely  felette 
A  viharban  szendereg  : 

A  vadász  az,  ott  mereng  ő 
Elhunyt  élte  csillagán  ; 
Zúg  az  erdő,  keble  zajlik. 
Képe  zordon  s  halovány. 

A  LANTOS. 

«Lantos,  lantos!  mi  baj  talált, 
Miért  hallgat  éneked? 
Jer  énhozzám,  majd  én  adok 
Sok  szép  aran}'t  neked. » 
Kevélyen  így  szól  a  király. 
De  a  lantos  csak  szótlan  áll. 

«Vagy  tán  magasb  fény  ösztönöz? 

Vedd  hősi  kardomat. 

Te  lesz  első  vitézim  közt, 

Bird  legszebb  várómat. » 

De  a  lantos  csak  szótlan  áll, 

S  haragban  igy  zúg  a  király  : 

«Hah!  szolga  vér,  csekély  kegyem? 

Börtönbe  hát  veled  ; 

Hol  éj  s  ínség  ölelkezik, 

Ott  légyen  lakhelyed! 

Ha  ennyi  díj  reád  nem  hat. 

Rettegd,  érezd  hatalmamat.* 

S  Zenő  esd,  a  királyi  szűz  : 
«Ne  fűzd  vad  láncra  őt, 
Hideg  díj  nem  hevítheti 
A  forró  éneklőt ; 
Adj  érzetet,  s  gyúl  kebele, 
így  zeng,  így  él  a  fülmile.» 

De  nem  hall  a  sötét  király, 
S  dölyfös  boszút  dörög, 
A  szép  Zenő  eped,  könnyez, 
S  a  zár  midőn  zörög 
Sóhajt  Zenő,  szűz  arca  vér: 
«Szegény  lantos,  szívem  kísér!* 


Kisfaludy  Károly  munkái.  I.  lO 

Halálcsend  a  lantos  körül 
S  komor,  dohos  falak  ; 
De  szép  csillag  dereng  felé 
S  egy  kedves  fény  alak, 
S  míg  érzetén  a  dal  hevül, 
A  bú,  a  sors  elszenderűl. 

Zenő,  Zenő  hangzik  mindég. 
Éltének  színt  ez  ad  ; 
Szerelmet,  könnyet  énekel, 
Míg  szíve  megszakad  : 
De  lantja  él  s  kiért  hevült, 
A  vad  király  mély  ködbe  dűlt. 


TABÁN. 

Hová,  hová,  te  szép  leány. 
Ily  későn,  ily  magányosan? 
«Hol  Vezekény,  addig  megyek, 
A  kedves  ott  temetve  van.» 

Itt  Vezekény,  itt  a  halom, 
Mely  sok  nemes  hamvát  fedi ; 
De  hagyd  e  helyt,  a  holtakat, 
Sem  könn^',  sem  bú  nemköltheti. 

«Vitéz,  vitéz!  az  eskü  szent, 
Hiába  küzd  a  zord  halál : 
Ha  majd  éjfélt  üt  a  harang 
Ébred  Tabán  s  karomba  száll. 

S  hervadjak  bár  hüs  ajkain. 
Hős  mellett  szép  álom  lebeg, 
S  hűségem  e  szelíd  hitét 
A  zordon  éj  sem  rázza  meg.» 


147 


Nem  úgy,  nem  úgy,  te  szép  leány, 
Hűségednek  szebb  sors  virul, 
Majd  a  kedves  meleg  karján 
Szíved  megint  új  létre  gyúl. 

Tabán  még  él  s  esküje  szent. 
Habár  vesztett  sok  vért,  időt  ; 
Hajdan  szívén,  hajdan  szaván, 
Ahol  győzött,  ismerd  meg  őt. 

Tabán  vagyok  s  úton  feléd. 
Ébredj  lelked  merültiből. 
S  egy  pillanat  s  kéjrezzenés, 
A  két  hű  szív  egymásra  dől. 


AZ  ÁLOM. 

Búsan  zeng  egy  ifjú  dalnok 
És  fölnéz  a  sziklavárra. 
Mely  szép  Eldát  fog\'a  rejti 
Hű  szerelmök  gátlatára. 

Hasztalan  zeng,  őt  nem  látja  ; 
AngA^'alképe  nem  mosolyg  le. 
Búsan  tér  el  a  ligetbe, 
Hol  párján  nyög  a  fülmile. 

Majd  leszáll  az  est  homálya. 
Hárs  alá  dől  a  ligetben, 
Ez  tanúja  szebb  időnek. 
És  elandalg  képzeletben. 

És  sötét  lesz  és  sötétebb, 
Csak  a  vári  csarnok  fénylik. 
Nyugszik  minden,  csak  a  várban 
Bús  harang,  bús  ének  zajlik. 

«Mi  fejérlik  a  nyíláson, 
Mint  a  holdnak  báj  sugara? 
Mily  homályos  ének  reszket? 
Olvad  a  szív  hallatára. 

Elda,  Elda!  —  hol  rózsáid, 
Hol  villáma  szép  szemednek? 
Fázol,  kedves?  oly  hideg  vagy, 
Csókja  mégis  öl  hevednek.» 

««Édes  dalnok!  a  kakas  szól, 
Hívja  nőjét  a  fülmile, 
Zengzetére  esküm  ébred, 
Sírból  szállok  én  hozzád  le. 

Nincs  atyámnak  már  hatalma, 
Vilii  lettem,  vágyam  telve. 
Lejtsd  el  vélem  a  menyegzőt, 
S  hunyj  el  itt  forrón  ölelve. »» 

És  a  dalnok  keble  rendül. 
Jéggé  vál  az  éj  fölötte  — 
Míg  egy  hő  csók  létre  gyújtja, 
Fölnéz,  s  Elda  áll  mögötte. 

«Édes  zengő,  mint  kereslek! 

Álmodám  hát  s  nem  vagy  lélek  ?» 

««Megkérlelve  már  atyámat 

Élek,  és  mint  hölgyed  élek.»»  M 

S  mint  a  nászok  serge  gyérül, 
S  kit  jó  bor,  kit  fáradság  nyom  ; 
Hölgye  keblén  esd  a  dalnok  : 
«Hagyj,  ég!  holtig  így  álmodnom*. 

A  SASTOLL. 

A  királyi  palotában 
Már  elhagyva,  ősz  fürtökkel 
Áll  hős  Toldi.  Ifjak  körzik 
S  egy  közölök  gúnyra  is  kel, 
Egy  új  sarkantyús  vitéz. 
Ki  hegykén  mindent  lenéz. 

«Ej,  te  vén  sas,  de  kopott  vagy! 
Volt  erőd  be  rút  hamvvá  lett! 
Nyom  ruhád  is,  hadd  e  fénykört, 
Már  neked  jobb  kályha  mellett. 
Ott  forgasd  az  olvasót, 
Hadd  nekünk  a  földi  jót.)> 

Toldi  méri :  ««Úgy  van,  úrfi, 
A  vén  sasnak  tolla  is  súly  ; 
Érzem  azt,  azért  segíts  te. 
Köntösöm  vedd,  s  keblem  tágul. 
Azt  ne  bánd,  hogy  éktelen. 
Sok  csatán  volt  már  jelen. »» 

A  király  jön,  hall,  s  parancsol. 
És  az  úrfi  bármint  szörnyed. 
Köntösét  rá  adja  Toldi ; 
De  alatta  már  is  görnyed, 
S  addig  nyomja  kétfelől 
Míglen  hamvként  összedől. 

«Ez  varázs !»  zúg,  s  a  király  int  ; 
De  nyugtán  mosolyg  hős  Toldi, 
És  ujjából  köntösének 
Vastekéket  s  buzgányt  húz  ki : 
«Ösz  van,  itt  hűs  szél  legyint. 
Megbéleltem  egy  kicsint.» 

A  BÁNKÓDÓ  FÉRJ. 

Szatmárban  egy  kis  csárda  van, 
Trézsi  asszony  lakott  ottan. 
Éjfél  haján,  bogárszemü, 
Kerek  tagú,  őz  termetű  ; 
De  jaj,  mi  szép,  oly  csintalan, 
Rózsás  aj  kin  pör  untalan. 
Most  kezde  csak  honn  kis  vitát, 
Csöröl,  pöröl,  ver,  amit  lát. 
Férjén  a  sor,  ki  szugban  ül. 
Midőn  ily  szó  harsog  kivül : 
«Jön  a  tatár !» 

Rémül,  sír,  fut,  bujkál  a  nép  ; 
De  szép  Trézsi  hegykén  kilép  : 
Ő  férfitól  hamar  nem  fél. 
Kivált  az  ügy  ha  nyelvre  kél. 
Még  harctól  lángzók  arcai, 
Lejtnek  hókeble  halmai. 
Midőn  jön  egy  zömök  tatár. 
Szívén  zsákmány,  szemén  tűzár, 
A  szép  Trézsi  kényére  hat, 
Nem  kér  soká,  felé  ugrat. 
Derékban  őt  átöleli, 
Magához  lóra  emeli. 
Eltér  s  öröm-lobbantában 
Rá-rá  pislog  nyargaltában. 
Búsul  a  férj  szép  asszonyán, 
Utána  néz  —  mint  vész  után  ; 
S  amint  eltün,  könny  könnyet  hajt. 
Sajnálná  őt,  és  felsóhajt : 
«Szegény  tatár!* 

ELTE. 

(Romános  költemény  első  énekéből.) 


A  sötétlő  véres  kard 
Síkra  inti  a  magyart, 
S  a  királynak  jelszavára 
Száguld  honja  oltalmára. 
Mindenütt  már  fegyver  csillog. 
Páncél,  dárda,  lándzsa  villog ; 
A  nemesség  lóra  pattan 
S  bátran  a  törökre  csattan, 
Aki,  dúlva  telkeit, 
Láncra  fűzi  híveit. 

Hol  Moravnak  szőke  árja 
Nissza  téréit  bejárja, 
Ott  tanyáz  az  ellenhad  : 
Onnan  csap  le  népzsarolva. 
Szüzet,  ifjat  elrabolva  — 
Arra  robban  el  Hun  vad. 


Büszkén  fénylik  már  a  félhold 
A  mag\'ar  sereg  felé, 
Mely  a  tarral  vívni  lángolt 
S  bosszúcélját  föUelé  ; 
Készen  áll  az  vak  dühében 
Elbizottan  erejében, 
S  mint  közelgő  vész  moraja. 
Mindég  rettentőbb  robaja. 

Néz  Hunyad,  s  komoly  tüzében 
Harcra  inti  táborát. 
S  végig  futva  érc  sorát, 
Győzelem  kél  nagy  lelkében. 
Nem  rettenti  őt  a  nagy  szám  : 
Kürtöt  harsant,  pajzsa  dörren. 

Harc  jelére  kardja  zörren, 
S  elzudúlva,  mint  a  villám, 
Tör  Murát  rab  nemzetére, 
S  dől,  kit  egyszer  karja  ére. 
Hősnyomán  röpül  magyarja 
S  a  pogány  rendét  zavarja. 
Mint  terhes  két  fellegek 
A  forgószéltől  zaklatva. 
Vívnak  most  a  seregek 
Bús  haraggal,  vért  izzadva. 
Elbarnúl  a  nap  sugara 
A  fakón  kelő  portul, 
S  a  csatázok  vad  zajára 
Minden  szikla  elmordul. 
Száz  irányban  forganak. 
Fel  s  alá  hullámzanak. 
Lándzsa  pattog,  nyílözön  hull, 
A  ló  horkant,  ember  jajdul  ; 
Száz  alakban  sújt  a  vész. 
Itt  fő  pördül,  ottan  kéz, 
Vág,  öl,  ront,  tör  mindenik. 
Testhalommá  nő  a  sík, 
S  az  enyészet  zordon  váza 
Sorsokat  gúnyolva  rázza. 
Forrton  forr  a  harc  dühében. 
Messze  csöng  az  éles  vas, 
S  elbámulva  fellengtében 
Néz  alá  a  büszke  sas. 


3- 

Hév  dúltán  a  két  baj  hadnak 
Hat  nehéz  órák  haladnak, 
S  még  vitézség  és  erő 
Nem  lön  egymáson  nyerő. 
Elborul  Hunyadnak  arca, 
Ily  soká  hogy  kétes  harca ; 
Lángszemébül  bosszúszikra 
Szétlövell  a  csatasíkra. 

«Győzni  kiszt  hazánk  reménye, 
Itt  ne  hunyjon  hősi  fénye! 
Fel,  vitézek,  új  vívásra. 
Most  utánam  vég  csapásra !» 
így  dörög,  s  zászló  kezébe' 
Vágtat  a  tar  sűrűjébe. 
Elszánt  népe  lelkesítve 
Új  erőre  s  tűzre  gyúl, 
S  kard-suhintva,  nyíl-röpítve 
A  vezér  után  ziidul. 
S  elbőszűlve,  sort  szakasztva. 
Vérit  ontva,  vért  fakasztva. 
Testhantokra  testet  hány, 
Míg  nem  tágul  a  pogány! 
Ez  gyéren  fut  nemsokára. 
Éltét  bízva  gyors  lovára, 
Merre  csak  nyilast  talál  ; 
S  zászlóit  fennlobogtatva, 
S  diadalmat  harsogtatva, 
A  g^'őző  utána  száll. 

Elfoglalva  Nissza  vára, 
Lángözönben  mindenütt, 
S  a  pogányok  vérútjára 
Borzasztó  világgal  süt. 


Mindig  távol-  s  távolabb  hat 
A  futamló  és  űző  had, 
S  mint  nyáresti  villanások 
Hévség-szűlte  kék  felhőkön, 
Játszadoznak  a  tetőkön 
Szerte  fegyvercsillogások. 
Elhangzott  a  had  dörgése, 
A  baj  téren  csendesség. 
Csak  a  haldoklók  nyögése 
Kél  remeg\'e  néha  még, 
Kik  az  édes  lettül  válnak, 
Jégkeblén  a  zord  halálnak. 


154 


Kora  váltát  szülejétül, 
Valtát  édes  kedvesétül 
Itten  sínli  egy  vitéz  ; 
Még  utolsó  pillanattal 
Ama  drága  földre  néz, 
Hol  szerelmes  indulattal 
Rengve  hü  karok  között 
Kéjrül-kéjre  röpdözött. 
Hasztalan  vív  ifjúsága, 
Megragadja  a  halál. 
És  emléke  s  boldogsága 
Nem  mulandó  éjbe  száll. 

Ott  egy  bajnok  a  fövényen, 
Es  magát  sebzett  agyában 
Vélve  még  a  büszke  ménen. 
Levegőt  vág,  s  elhunytában 
Tag  kebellel,  szív-feszülten, 
Vérkedvébe  elmerülten 
Felszökik,  s  örömkacajjal 
«Győztünk!  győztünk !»  harsog,  s  meghal. 

Itt  egy  durva  harc-magzatja 
Hörgő  ellenét  szaggatja 
Vég  erővel  kardot  kap, 
S  még  annak  szívéhez  csap  ; 
Most  imádság,  majd  szitok  dűl 
Sebtől  tátogó  mélyébül 
Míg  elhuny  lélekzete, 
S  vérbe  fúlad  élete. 

Honja  bátor  védletében 
Vég  percén  ott  áll  egy  hős  ; 
De  a  hit  szelíd  ölében 
Lelke  most  is  még  erős  : 
Tetteit  keresztülfutja. 
Tisztét  teljesítve  tudja, 
S  így  nyugodt  szent  végzetén  ; 
S  mint  a  szálló  nap  sugara, 
Lebben  szét  a  földi  pára 
A  dicsőnek  életén. 

Mély  porágyon  elterülve 
Látni  így  a  hőseket. 
Üldözésük  lángja  hűlve, 
Most  örökre  békesülve 
Eg\-  föld  issza  véreket. 

5- 

Merre  Hsemusz  kék  ormával 
S  köd-leplezte  homlokával 
A  magas  felhőkbe  nyúl 
S  néztit  messze  földre  hányja, 
Arra  száll  a  harc  iránya 
S  mindig  távolabb  vonul. 
S  most  az  erdők  sűrűjébe, 
A  barlangok  éjjelébe 
Rejtezett  bolgári  nép 
Ismét  a  szabadba  lép  ; 
S  részint  visszatér  lakába, 
Melyet  épen  hagya  el, 
S  most  pusztán  s  hamvadva  lel 
Sok  tódul  a  had  nyomába. 
Hol  piroshk  még  a  vér, 
S  földet  vagy  segédet  kér  ; 
Kit  szelídebb  erezet 
S  embertársa  szenvedése, 
Kit  méltatlan  díj  nyerése, 
Zsákmány  s  martalék  vezet. 


Közepén  a  bús  piarcnak, 
Legdühösb  helyén  a  harcnak. 
Hintve  annyi  hűlt  tetemmel, 
Tarkán  egy  halom  tűnik  fel. 
Hol  a  nap"^  sorsát  intézve, 
Harcistenként  szertenézve, 
Félvilágot  tartva  válla, 
Nagy  Hunyad  nem  régen  álla 

Most  felül  a  holtakon. 
Kikre  mérge  csattogott 
i-gy  szép  ifjú  fekszik  ott 
Mint  vitézi  hamvakon       " 
A  leroskadt  emlékkő 
Meg  dőltében  is  dicső. 
Nyílt  sebén  patakzik  vére 
^°^.  borúit  vidám  szeméré. 
Wzsibbadt  érzéke  már 
ifju  lelke  késik  bár  •    ' 
Még  liheg  mélyen,  halkan, 
Meg  erében  élet  van 
Torda  ez,  kit  a  dicsőség 
b  halhatatlan  hősi  tett 
Melyért  a  nagy  szív  s  erős  é 
Harcveszelybe  kisztetett  • 
b  mint  zászlósa  a  vezérnek 
^í^gí^ldt  a  bajnokvérnek. 
Melyből  fényre  származott 
Melyre  uj  díszt  bokrozott. 
ytt  a  halmon  hű  melvével 
A  hegyes  tőrt  ő  foga  "fel 
Melyet  őrző  gyilkos  kéz 
Oldalast  Hunyadra  sujta 
Amidőn  az  ostromvész     ' 
Mindent  végcsapásra  gyújta, 
S  Izsabeg  dölyfös  tüzének, 
Vad  rohantu  fegyverének 
Jjyozni  a  szerencse  ott 
Csak  múló  reményt  adott 
A  roppant  Egész,  szemében 
^imerulve  nagy  tisztében 
A  vezér  nem  látja  őt, 
A  miatta  vérezőt  ; 
S  néma  bár,  de  szép  tettével 
lorcla  holt  gyanánt  maradt  el 

Messze  téren  tétova 
Száll  s  nyerít  délceg  lova 

Majd  megáll  s  néz  fül-hegyezve, 
Kedves  terhit  kémledezve, 
S  őt  nem  hallva  szózatán 
Száguld  a  küzdők  után. 

7- 

Esti  bíbortüzben  égnek 
Erdős  bérci  a  vidéknek, 
S  a  nap  válva  nagy  körétől 
Csendes  felségben  leszáll, 
S  hegy,  völgy  fosztva  lángszinétől 
Kékellő  homályban  áll. 
Édes  illattal  tele 
Kél  az  alkony  hüs  szele 
És  enyhítő  lengzetében 
Reszket  a  lomb  és  zörög, 
S  a  patak  sebes  lejttében 
Most  vidámabban  csörög. 
Harmatgyöngyök  fényledeznek 
Rengő  zöld  fűszálakon  ; 
Csüggedt  bimbók  éledeznek 
A  lasült  virányokon. 
Most  a  rekkenő  melegtől 
Eltikkadt  virágkebel 
Csókolgatva  langy  szelektől 
Kelyhét  szebben  nyitja  fel : 
Mint  a  szem,  mely  könnyűjében 
Érző  szív  után  tekint, 
És  a  részvét  lágy  ölében 
Édes  njmgtot  lel  megint. 

8. 

Holttestek  mellől  kivéve. 
Ékes  nyoszolyára  téve. 
Egy  magányos  lak  hüsében 
Hol  csendes  nyugalma  lön, 
Torda  eszméletre  jön  ; 

S  mindjárt  első  érzetében 

Kardhoz  kap  —  de  hő  kezet  fog. 

Mely  gyöngén  ápolva  hajlog 

Vasterhét  feloldani 

S  nyílt  erét  elfojtani. 

S  ím  a  bágyadt  lámpafénynél 

Áll  egy  szép  alak  fejénél, 

Egy  alak,  mely  báj  vonzattal. 

Egyszer  látva,  mint  az  ég, 

Képzetünkben  él  mindég, 

És  derengő  arculattal 

Lesve  mozdulásait, 

Szívja  be  vonásait 

Barna  fürtje  omladozva 
Lengedez  hóvállain, 
S  leple  félig  bontakozva 
Reng  a  szív  hullámain. 
Egy  fejér  sugárnak  látszik. 
Deli  karcsú  termete. 
Melyen  kéj -lehelve  játszik 
A  tavasz  víg  szellete. 
S  a  teremnek  ajtajánál 
Egy  komor  de  tisztes  ősz  áll, 
S  hárfát  tartva  karjain, 
E  dal  reszket  ajkain  : 


«Kies  gyöpön  ki  fekszik  ott. 
Homályba  tört  szemekkel? 
Te  vagy,  bajnok?  már  elzúgott 
A  harc,  s  te  mégse  kelsz  fel? 
Nincs  koszorúd  szép  tettekért? 
Tőlem  ne  várj  szerelmi  bért ; 
Nyugodj'  akkor,  vitézem! 
Inkább  halálod  nézem  ; 
S  hullámként,  melyet  hajt  a  vész, 
Te  is  majd  úg}^  felejtve  léssz.» 

<«<Van  koszorúm  szép  tettekért, 
Mely  fényt  övez  fejemre  ; 
De  tőled  várok  édes  bért 
És  írt  égő  sebemre. 
Szép  szűz,  ne  félj  :  a  bajnokvér, 
Földet  mos  bár,  de  égig  ér  ; 
A  szerelem  e  színben 
Lobog  a  hősi  szívben, 
S  habár  felejtett  sírba  kél, 
Szerelme  mint  szép  tette  él.»» 


Mintha  álom  lepte  volna, 
Hosszú  álom  és  nehéz, 
S  most  az  ég  reá  hajolna, 
Torda  a  szép  szűzre  néz  ; 
S  a  csatának  mord  dühében 
Fendörgött  tüzes  kebel 
A  kegyesnek  báj  körében 
Most  lekötve,  szót  nem  lel. 
Néz  —  de  mint  a  lét  remén^'e 
Benne  újra  éledez, 
Akként  minden  érzeménye 
Szent  hálára  gerjedez  ; 
S  bár  utóbbi  sorsa  kétes. 
Mert  kevés  bolgári  szív 
Volt  itt  a  magyarhoz  hív, 
Sebje  mégis  kétszer  édes  : 
Él  Hunyad  még,  s  általa! 
S  mint  a  földet-ébresztette 
Hajnalcsillag  áll  felette 
A  vidék  szép  angyala. 


TOLLAGI  JÓNÁS 
VISZONTAGSÁGAI 

(tulajdon   leveleiből.) 


Kisfaludy  Károly  munkái.  I. 


ELSŐ  RÉSZ. 

TOLLAGI  JÓNÁS  PESTEN. 

I. 

I.  Máji. 

Barátom!  én  nagy  világba  megyek!  Azt  megírtam 
már,  hogy  mióta  egy  gazdag  bát}^ánktól  tetemes  suc- 
cessiót  nyerénk,  atyámnak  velem  szörnyű  nagy  plá- 
numai  vannak. 

Minap  megáll  előttem  s  a  bodor  füstöt  igen  sűrűn 
eregetve  pipájából,  így  szólt  :  Fiam  Jónás!  huszon- 
két esztendős  múltál,  pénzed  lesz,  deákul  tanultál, 
maholnap  szép  hivatalomba  léphetsz  ;  de  még  világi 
tapasztalásod  nincsen  :  azért  utazni  küldelek  ;  először 
is  járd  el  a  fővárost,  szerezz  tapasztalást  s  több  e 
félét.  Eszed  van,  künn  még  talán  gyarapodik  is,  en- 
nél fogva  mentorra  nincs  szükséged. 

örömmel  haliam  mindezeket ;  mert  az  ember  nem 
azért  született,  hogy  azon  helységből,  hol  nagyne- 
hezen  általfutá  iskoláit,  soha  ki  ne  szökjék.  Magam 
sürgetem  ehndulásomat.  Bár  ne  szakadtál  volna  oly 
messze  tőlem!  most  velem  jöhetnél ;  mindazáltal  le- 
\'eleimmel  felkereslek  s  híven  napról-napra  mindent 
leírok,  mi  történik  velem.  Fogadd  szívesen  sor.som 
közlését  és  rakd  el  tiszta  érzéseim  dokumentumi 
gyanánt. 

Innen  hazúl  többé  nem  írok  ;  mert  ha  az  ember 
nagy  útra  készül,  hamar  kifogy  az  időből.  Itt  is,  akár- 
hol is  szíves  barátod  Tollagi. 


II. 

Pest,  7.  Maji. 

Ha  az  ember  új  világba  lép,  valami  különöst  érez, 
amit  otthon  nem  érzett,  így  vagyok  én  ;  mind  e  mel- 
lett fogadásom  szerint  az  íráshoz  fogok. 

4-ta  hujus  megáztatva  anyai  könnyektől,  tetézve 
atyai  áldással,  szívdobogva  kocsira  ülék  s  két  feldű- 
lésen  s  azokkal  járó  kék  foltokon  kívül  szerencsésen 
ide  is  érkezvén,  a  Remény  fogadóban  megszálltam. 
Ily  nag}'  városban,  gondolám,  az  embert  fel  sem  ve- 
szik, azonban  jöttémkor  mindjárt  nagyságoltak  ;  de 
mi  az  embernek  nem  kompetái,  ne  vegye  magára,  én 
is  eltiltani  a  magas  titulust. 

Hol  az  ember  idegen,  senkit  nem  ismer  ;  de  így 
az  ember  csupa  nézésből  nem  sokat  tapasztal,  azért 
én  is  lementem  az  alattam  lévő  kávéházba,  hol  több 
városi  ifjakkal  mindjárt  is  megismerkedtem.  A  rokon- 
lelkek  egymást  feltalálják  ;  hozzám  is  bizonyos  Lép- 
falvi  különösen  vonzódik,  ittlétem  célját  elbeszélvén, 
barátságát  s  pártfogását  ajánlotta. 

Meglátom,  miket  tapasztalok  ;  nálunk  úgy  hírlelik  : 
hogy  a  nagy  városban,  aki  nem  akar  is,  tanúi.  Ezer 
feltételek  sarj  adóznak  keblemben,  de  azért  alunni 
készülök,  mert  ha  az  ember  elfárad,  szeret  pihenni. 


III. 

8.  Maji. 

Barátom!  kulcslyukon  ne  nézz  keresztül ;  én  tet- 
tem azt,  de!  meg  is  adtam  árát. 

Hogy  az  ember  okos  maradjon,  olvasni  szükséges  : 
e  végre  néhány  deák  írókat  raktam  el  ládámba.  Ma 
épen  előszedem  őket,  midőn  a  mellékszobában  ének- 
lést hallok,  de  a  világért  se  tudtam,  férfi-  vagy  asz- 
.szonytorok  zeng-e?  kuriozitástól  unszoltatván,  a  kulcs- 
lyukon nézek  keresztül  s  ím  tükör  előtt  áll  egy  drá- 
gán öltözött  személy  s  írásból  énekel,  mellette  egy 
hosszú  ember  hadonáz  kezével  s  az  az  egész  skálát 

kiejti  képével.  Ajtóhoz  lapulva  várom,  mi  lesz  a  do- 
logból? s  hajam  a  kilincsre  tekeredik,  de  fájdalma- 
san csak  akkor  vevém  észre,  midőn  a  fogadóbeü  inas 
belép,  hirtelen  hátranézek  s  egy  fürtöt  kiszakasz- 
tok, melyre  a  kiHncs  zörren  s  az  ének  megszűnik. 
Az  inas  elmondá :  hogy  szomszédném  egy  híres  al- 
tista  énekesné  s  ma  fogja  épen  magát  produkálni. 
Gondolhatod  :  mint  vágytam  őt  nyilván  is  hallani  ; 
mert  nálunk  néhány  csepüevő  s  egyéb  bukfences 
embereken  kívül  ilyetén  mesterek  nem  fordulnak 
meg.  Az  inas  zártszékkel  kínál :  mit  használ  a  szék, 
ha  be  van  zárva?  mondám,  inkább  innen  vigyünk 
széket.  Erre  viszonzá  :  csak  bízzam  reá,  ő  szerzend 
úri  helyet.  Ment  s  nemsokára  hozott  cédulát  ;  drága 
volt,  az  igaz,  de  ingyen  csak  a  halál,  gondolám  s  ki- 
fizettem. 

Rendelt  órára  theatrumba  megyek  ;  előny ujtván  a 
kártyát,  első  emeletre,  egy  rekesztékbe  vezetnek.  Ott 
bámultam  a  tolongó  sokaságot,  midőn  egy  ifjú,  kit 
már  tegnap  a  kávéházban  láték,  hozzám  szövetkezik. 
Uraságod  maga  vagyon?  —  mond  —  talán  nem  lesz 
terhére  társaságom?  Absolute  nem,  felelék,  őt  mel- 
lém ülni  kényszerítvén.  Sok  beszéd  után  monda  : 
Cornelia  derék  énekesné  ;  de  nagy  ellensége  s  ócsár- 
lója  nemzetünknek,  hogy  minden  hangért  ezrekkel 
nem  adózunk.  Hadd  legyen  ellenség!  viszonzám, 
nincsenek  huszárjai  sem  ágyúi.  —  Az  nincs,  felel, 
de  vannak  szép  szemei  s  azok  néha  huszároknál  is 
több  kárt  okoznak.  Mi  ifjak  ma  őt  kifütyölni  akarjuk 
s  mint  jó  hazafit,  az  urat  is  ezen  frigybe  meghívom. 
Ha  így  van,  mondám,  szívesen!  miként  szokták? 
Tessék  engem  utánozni,  felel. 

Azalatt  muzsika  kezdődik,  mély  csöndesség  lőn,  a 
kárpit  felhúzatik  és  az  énekesné  kilép  ;  társam  lassan 
fütyöl,  én  hirtelen  kidugom  fejemet  s  két  ujjammal 
olyant  füttyentek,  hogy  a  theatrum  is  visszahangzott 
belé,  gondolván,  ha  az  ember  valamit  tett,  tegye 
igazán.  Erre  alól  tapsolnak,  lármáznak,  s  minden 
szem  felém  lövel :  ennekokát  tudni  óhajtván,  társam 

hoz  fordulok,  az  elillant ;  a  kis  folyosóra  megyek 
utána,  egy  úr  haragosan  elállja  utamat,  kérdvén  :  én 
fütyöltem-é?  Igen  is!  felelék  biztosan.  Arra  ő  fel- 
zúdul, fenyítni  kezd,  miként  merem  a  köztársaságot 
zavarni,  s  hogy  tettemért  adóznom  kell.  Hasztalan 
kértem,  hogy  kompeszkál ja  nyelvét,  folyvást  dörgött  s 
nevemet  kérdé  ;  de  én  okos  voltam  s  nem  mondtam 
meg  —  több  ember  szorong  öszve  s  mind  ellenem 
voltak ;  már-már  szepegni  kezdek,  akkor  Lépfalvi 
törtet  elő,  megpanaszlom  a  dolgot,  ő  azon  haragos 
urat  hátra  vonja,  s  minekelőtte  magamhoz  térek,  a 
nagy  zúgás  ne  vétségben  oszlik  fel. 

Tele  confusióval,  megmentemtől  kísérve  térek  szál- 
lásomra, hol  megértem  a  dolog  mivoltát :  hogy  azon 
ifjú,  ki  megcsalt,  az  énekesnét  szereti  s  most  valamin 
öszvezendülvén,  engem  választa  boszúja  eszközének. 

Az  ember  könnyen  hisz,  ennélfogva  könnyen  csa- 
latik  —  aztán  bosszankodik. 


IV. 

9.  Maji. 

Ha  az  embert  egy  baj  éri,  a  többi  sincs  messze. 

Búfelejtésre,  ma  korán  reggel  a  szabadba  menék, 
soká  tűnődvén  :  miként  lehetne  a  tegnapi  dolgot 
helyre  hozni?  Nagy  észmarcanglás  után  az  ártatlan 
énekesnét  megkövetni  legjobbnak  ítéltem  ;  ennélfogva 
vissza  s  hozzá  sietek.  Ajtót  nyitok  :  egy  szép  szőke 
leány  ült  az  asztalnál  s  kötött,  látásomon  nem  kevéssé 
ijedvén  meg.  Szótlan  sokáig  nézek  égszínű  szemébe 
s  mindig  úgy  rémlett :  hogy  az,  kit  a  kulcslyukon 
láttam,  egészen  más  vala  :  ezen  gondolaton  elfelej- 
tem mondandómat. 

Talán  bátyámat  tetszik  keresni?  —  kérdé  szeKd  han- 
gon, —  mindjárt  visszavárom!  Ezen  hang  nem  volt 
olyan  trillás,  mint  a  tegnapi,  engem  mégis  mélyeb- 
ben meghatott.  Felbátorodva  felelék  :  Semmiféle  fér- 
fit, csak  ékes  hangú  személyét  jövök  tisztelni  s  az 
esti  fütt5^ért  töredelmes  szívvel  bocsánatot  kérni. 

Erre  szemei  jobban  rám  nyíltak  :  ha  én  volnék  a 
megbántatott,  —  monda  igen  keg3'esen,  —  szívemből 
megbocsátanék  ;  de  az  nem  vag}'ok !  úgy  vélem,  a  szo- 
bát tetszett  ismét  elhibázni  ;  azonban  örvendek,  hog\- 
ezen  tévedés  által  tanúja  levek  jószívűségének. 

Mit  feleltem,  mint  jöttem  ki,  már  nem  tudom,  ol\- 
zavarba  jöttem  ;  és  csak  új  bajom  hozott  magamhoz, 
midőn  tudniillik  szobámba  akarék  menni  és  kulcso- 
mat elvesztem. 

I-épfalvi  jön  ismét,  panaszlom  sorsomat  ;  ő  rész 
szerint  gondola,  nem  szerencsétlenség,  ha  az  ember 
véletlen  egy  széphez  jut,  rész  szerint  az  énekesnét 
is  valami  ajándékkal  megkérlelhetőnek  állítá.  Min- 
dent magára  vállalt. 

A  tapasztalás,  látom  magamról,  vagy  pénzbe  vag\- 
érzésbe  kerül,  s  így  az  ember  nyerve  veszt,  vagy  ha 
akarod,  vesztve  nver  —  mi  haszna  marad? 


V. 

lo.  Maji. 

Ma  Lép  falvi  javallására  elhordozkodtam,  még  pedig 
ugyanazon  házba,  hol  ő  lakik.  Szolgálatomra,  míg  itt 
leszek,  egy  inast  is  fogadtam  ;  jó  ember,  de  keveset 
hall ;  az  semmi,  csak  azt  megértené,  amit  haU. 

A  fogadóban  jól  meghúztak!  nálunk  az  egész  hel\- 
ség  kulcsa  nem  kóstált  annyit,  mint  ezen  városi 
kulcs. 

Rendre  vergődvén,  eljártam  a  város  ritkaságait. 
Mi  sok  szép  van  e  világban,  ami  nem  áll  könyvek- 
ben! eUenben  mi  sok  festetik  nagNTiak,  ami  csekélv 
magában!  jele  :  hogy  nem  mind  arany,  ami  fényh!<, 
nem  mind  igaz,  amit  írnak,  nem  mind  helyes,  amit 
tesznek,  nem  mind  jó,  amit  dicsérnek  ;  de  az  való 
marad  :  míg  az  ember  szúk  határ  között  él,  magát 
okosnak  tartja  ;  ha  kiljebb  lép,  látja  mennyit  kell 
még  tanulnia! 

Tele  van  a  fejem  ;  de  abból  nem  következik,  hogy 
mindazt  le  is  tudom  írni. 

VI. 

II.  Maji. 

Ma  Lépfalvi  egy  kertbe  vitt  sétálni,  respektive 
szaladni,  mert  alig  léptünk  be,  két  fehérszemély  ötlik 
szemébe,  kik  után  iramlik,  s  én  őutána.  Hozzájok 
érvén,  köszöntjük  őket.  Lépfalvi  titkos  beszélgetésbe 
ered  velők  s  alighanem  felőlem  szóltak ;  mert  az 
ifjabbik  szemei  többször  lopva  mosolyogtak  felém  — 
pedi  azok  szép  szemek  voltak  ám!  barna  fürtök 
közül  úgy  ragyogtak  mintha  Ámor  két  csillagot  dugott 
volna  oda,  a  szíveket  elolvasztani. 

Lépfalvi  rossz  deák  lehetett !  egy  becsületes  szen- 
tencia sem  jött  ki  ajkain,  mégis  úgy  figyeltek  reá, 
mintha  Horácot  expUkálta  volna.  Utóbb  kifogyni 
látszatott,  mert  engem  unszola  szólásra.  Én  sok  szé- 
pet akartam  mondani,  de  hirtelen  semmi  se  jutott 
eszembe  ;  ebből  tapasztalam  :  hogy  az  ember  nem 
tud  mindent,  amit  akar  ;  s  ha  tud  is :  nem  úgy  s 
nem  akkor,  mikor  kell. 

A  másik  személy,  korosabb  és  vastag  személy  volt ; 
nyájas  lebocsátkozással  egy  deszkapadra  invitált,  de 
nagy  extenziója  miatt  csak  a  pad  szélére  fértem. 
Míg  Lépfalvi  a  másikkal  elmerülten  beszélt,  ő  ne- 
kem a  tavasz  kellemeit  magasztala  ;  én  erre  tudósán 
megmutatám  :  hogy  tél  után  tavasz,  tavasz  után  nyár 
következik,  érzékenyen  hozzá  tévén,  mily  nehéz  lesz 
neki  majd  a  rekkenő  nyári  melegben  ily  húsmasszát 
hordozni!  Arra  ő  hirtelen  felkel,  a  deszkapad  fel- 
billen s  én  a  földre  bukom  ;  de  csakhamar  talpon  valék 
ismét,  a  kis  leánynak  időt  se  engedvén  a  sikoltásra. 

Nemsokára  búcsút  vévén,  a  reá j ok  váró  kocsihoz 
mentek.  Lépfalvi  az  ifjabbat,  csókot  nyomván  kezére, 
felsegíté  ;  én  kalapomat  a  bakra  tevém,  hogy  annál 
könnyebben  emelhessem  fel  a  vastagot ;  de  elkéstem, 
mert  akkorra  már  a  kocsiba  be  is  telepedett.  Meg- 
hajtom magam,  a  barna  szemek  felém  kacsintanak, 
és  én  oly  valamit  érzék,  amit  definiálni  nem  tudok  ; 
szerettem  volna  én  is  egy  csókot  apphkálni  gömbölyű 

karjára  ;  de  elindultak,  s  nekem  semmi  se  jutott.  El- 
andalodva, későn  vevém  észre,  hogy  kalapom  is  ve- 
lök  ment :  utánok  futok  és  szerencsémre  az  útfélen 
lelem  kalapomat,  de  borrendé  öszvezúzva.  Mérge- 
lődve térek  Lépfalvihoz,  elébe  tartván  a  destruált 
jószágot :  mi  egy  kalap,  —  monda,  —  ily  gyönyörű 
mulatságért?  Szemei  égtek,  az  enyimek  pedig  tele 
voltak  porral. 

Hazamentünkben  kifejté  a  titkot  :  hogy  az  ifjab- 
bik, Kamati  Lolli,  egy  gazdag  kereskedő  leánya,  a 
vastag  pedig  Madám  Laurent,  annak  gubernantja. 
Mily  nehéz  itt  egy  leányt  megőrzeni!  Gubernátor 
egy  országnak  is  elég. 

VII. 

12.  Maji, 

Alvásért  fekszik  le  az  ember  ;  de  én  az  éjjel  éb- 
rebben alvék,  mint  máskor  nappal ;  képzeletem  hol 
11  kék,  hol  a  barna  szemekkel  vesződött.  Miért  van 
ez?  nálunk  is  teremnek  szép  szüzek  ;  de  talán  nincs 
annyi  mesterségök  az  embert  virrasztgatni. 

Lépfalvi  nagy  emberismerő,  mindjárt  előtalálta,  mi 
nyugtalanított ;  ő  úgy  véli  :  Cupidóval  lesz  dolgom, 
ki  főkép  Morpheusnak  esküdt  ellensége.  így  hát 
nekem  kellett  utána  járni,  különben  ő  látogatja  meg 
\áratlan  is  a  sziveket. 

Olvasni  nincs  kedvem,  hasztalan  forgatom  a  klasz- 
szikusokat,  minden  betűn  szép  szemek  lebegnek.  Hol 
fel,  hol  alá  járok,  az  idő  hosszú,  mégsem  unom  el 
magamat.  Óránként  eszmélkedem  s  mind  e  mellett 
semmitse  gondolok.  Rendes  állapot! 


VIII. 

13.  Maji.. 

Mit  az  ember  örömest  hall,  arról  örömest  beszél, 
ha  van  kivel ;  én  is  általmentem  Lépfalvihoz  s  ki- 
tanultam tőle  a  többi  között :   mint  kell  a  szépnemet 

kaptiyalni.  O  a  boldog  szerelmet    négy  §-ra  osztja 
fel.    latas    szólás,  vallás,  és  ha  van  miből  a  kedves 
tárgyat  kitar  am  :  örök  frigy.  Ezekkel  jár     andaSs 
S?^f''^'^!^  boszúság/lángolö  öröm  és  gy^^^^^^^ 
féltés    Ez  mmd  nálunk  is  úgy  vagyon     csakhoÍv    . 

ST'aíl  t^I^^  '^'^r''  í«'-zkod"f 'sTbla' 
idttöítt/rt\4l^dfTrz£':^"'  '  ""^^^"^  "^"^^^^^^- 
o,?f   ""'•  ,?koskodom?    bevett   szokás   fél   törvény 
azért :  mmthogy  Lépfalvitól  haliám  első  látástoT fogva 
Lollinak  irántam  serkenő  hajlandóságát  és  azt  viszon 

^  cSlvbf  r"^'  '^'"^    tehá? bdetapokT; 
eiso  ciickelybe,  azaz  a  nézéshez. 


Utóírás: 


Ha  poéta  volnék,  azt  vélném  :    hogy  az  ég  könv- 
nyeze  szerelmes  szándékomat  s  úgy    telesírtf  mh'á 

SaLasT  T'  ^.'^-^'^'^"^^  ''^  mafadt  benne  szTra" 
Hallgasd,  miként  jártam. 

Kamati  háza  numerusát  s  utcáját  megértvén  pont- 
ban négy  órakor  délután  felkeresem  ;    mivé  '  ped'. 

ifkík  Louf \f' f  ^t^-  ^  "/^  *"d*^"^'  -^iy  felől 
lakik  Lolli,  az  utca  közepén  oly  situsban  álltam 
meg  hogy  szemeim  minden  ablakm  el'uthatának 
ezt  okosan  is  cselekedtem;  mert  azonnal  a  ház  bal! 
oldalán  egy  szőke  fő  tűnt  élőmbe  s  ha  tüstént  vissza 
nem  vonja  magát,  megírhatnám,  az  a  szőke  fő  volt  e 
n^;f '?,"f  ^^J^^  ^  fogadóban  láttam.  ' 

fnfi        u    '  ,"^eroen  kémlelve  az  ablakokat ;  s  íme 
több  emberek  szövetkeznek  hozzám,  s  majd  reám 
fSek   éTh'^'?Í"''  ^gy-ás  kérdéseikre  vállvonTtva 
sfemnontot  f  ^'?"  ^'^^""'^  csoporttól  s  külön 

záp7  szikid  .'fH","^'  ^^^T''^  ^°^g«^^é^  támad, 

^s:^^^^:.^^^^-^  -^*--tt. 

Ilyen   az   élet!    teh   szép   reménynyel   kimegy   az 

IX. 

i8.  Maji. 

A  betegnek  orvosság  való  ;  de  hallottad-e,  hogy 
valakinek  gyógyításul  versírást  praescribáltak?  Velem 
ez  történt.  A  minapi  megázás  szörnyű  rheumát  vont 
fejemre.  Lekötve  szobámban  különfélét  olvasgaték  s 
egy  helyen  következendő  velős  mondást  találtam  : 
«lelki  emelkedés  enyhíti  a  testi  gyötrelemét  ;  azért  a 
költő,  midőn  képzeti  szárnyain  felleng,  minden  földi 
bajt  felejtve  az  ifjúság  aranykorát  éli.» 

Ha  így  van,  gondolám,  én  is  elűzhetem  rheumá- 
mat ;  neki  ülök  s  ezen  szonettet  vagy  hangzatkát 
zengém  : 

Kiballagék  andalgva,  gyöngyalak! 

De  ah  irigy  felhők  zúgtak  felettem 

S  örömcélom  bús  áldozatja  lettem. 

Megáztam  jól,  de  nem  láthattalak. 

Most,  vad  sors!  elzárnak  hideg  falak 
Repüljön  hát  ez  édes  dal  helyettem 
Hozzád,  kit  első  percbe'  már  szerettem 
Lásd  innen,  mily  buzgón  óhajtalak! 

Beteg  vagyok  —  de  szívem  indulatja 
Vígasztalásomul  azt  mondogatja  : 
Hogy  tán  azon  hódító  játszi  szem. 

Mely  nemrég  oly  sok  szép  reményt  igére. 
Egy-két  könnyet  gördít  sírom  kövére, 
Ha  meghalok  ;    de  azt  alig  hiszem. 

Lépíalvi  doktort  külde  hozzám  ;  ez  nagy  cseppe- 
ket látván  homlokomon,  kérdé,  mi  izzaszthat  ennyire? 
én  n}ált  szívvel  megvallám,  hogy  a  versírás  verítéke 
ütött  ki.  így  tehát  a  szelíd  Múzsa  a  jótevő  H3'giaeá- 
val  egyesűit  s  utat  jelel  az  orvoslásra  ;  ennélfogva  én 
is  izzasztószer  gyanánt  versírást  ordinálok  ;  mentől 
többet,  mentől  magasbat  irand,  annál  előbb  tér  vissza 
az  egészség.  Monda  s  mosolyogva  elhagyott.  így 
lettem  recipe  szerint  poéta  ex  officio. 

Minden  kénytelenség  fáraszt  ;  de  költeni  szükség- 
Mi  rettenetes  baj,  minden  kínok  kínja!  Mennyit 
vesződtem,  mennyit  gondolkodtam,  tudósán  Ószve- 
rakván  a  szavakat ;  de  hasztalan !  semmi  egész  nem 
született,  mindenütt  kitűntek  a  hiányok,  s  nekem 
csak  azon  tapasztalás  maradt :  hogy  nádparipán  nem 
lehet  Pindusra  nyargalni.  Azonban  egészségem  ismét 
helyre  állott. 

Mi  az  embernek  nehezen  megy,  azzal  hagyjon 
fel ;  én  is  ezentúl,  ha  a  dicsőség  szomja  bolygat, 
ezen  emlékverset  tartom  élőmbe  : 

Ki  észszel  bír,  szép  s  nagyot  ír, 

Fejére  koszorút  füz  ; 

Az  ügyetlen  és  készületlen 

Levegőben  halat  űz  ; 

S  tettit  bármiként  hirdesse 

De  azt  mégsem  gátolhatja. 

Hogy  a  késő  kor  magzatja 

Hiú  álmát  ne  nevesse. 


X. 

19.   Maji. 

Barátom !  soha  bérlett  lóra  ne  ülj !  s  ha  igen  ; 
biogro fiáját  vagy  gazdáját  előbb  ismerd  meg.  Alig 
múlt  el  rheumám,  más  viszontagság  talált. 

Ma  gondolat  közt  a  Holdvilág-utcán  (ott  lakik 
Lolli)  megyek  keresztül,  midőn  Lépfalvi  mellettem 
elugrat ;  oly  büszkén  lebegett  haragos  pej  lován,  hogy 
nekem  is  szinte  kedvem  lobbant  paripázni ;  eszembe 
jutván,  mily  kényesen  nyargaltam  otthon  a  mezőkön 
s  a  szomszéd  vásárokon.  Hazamenvén,  csudálkozáso- 
mat  jelentem  :  miért  titkolá  előttem,  hogy  lovakat  is 
tart.  Ö  megvallá  :  hogy  a  ló  nem  övé,  hanem  bér- 
lett ló  s  hogy  itt  készpénzen  akármennyit  kaphatni ; 
hozzá  rekesztvén  azt  is  :  mily  szépen  s  tetszetősen 
tűnik  ki  a  férfi  lóháton,  s  mint  röpülnek  szép  sze- 
mek utána,  mikor  bátran  nekieresztve  szökdel  szét 
az  utcákon  s  tomboló  lova  szikrát  vág  a  köveken. 

Lehetetlen  \'olt  a  lovaglás  vágyát  eloltanom  ;  azért 
is  Lépfalvit  kértem,  utasítsa  el  inasomat  s  jönne  ki 
velem  délután  nyargalni ;  de  ő  ezt  dolgai  végett  meg- 
tagadá,  hanem  inasomnak  instrukciót  adott  :  hol  és 
mily  áron  szoktak  paripát  bérelni. 

Az  ember  sokszor  örül,  mikor  tán  éppen  semmi  oka 
sincs  ;  én  is  alig  vártam  a  délutánt,  képzelve,  mily 
nagy  impresziót  tesz  látásom  szép  Lollin,  s  mint 
ugratok  majd  ablakai  alatt. 

Inasom  hoz  egy  nagy  feketét ;  már  messziről  lát- 
tam, hogy  az  nem  nyalka  ifjú  alá  való  (azt  monda  : 
hogy  a  többi  lovak  már  mind  ki  vannak  bérlelve). 
Ez  erős,  hasas,  széleshátú  ló  volt,  tűzzel  nem  bírt, 
de  félszemén  se  látott,  a  nyereg  s  kantár  többet  ért 
magánál.  Rávetem  magamat,  lábaim  kimerednek 
vastagsága  miatt.  Le  akarék  szállni  (s  bár  tettem 
volna!),  de  Lépfalvi  biztatva  monda:  jobb  rosszul 
lovagolni,  mint  kevélyen  gyalogolni,  és  én  elindul- 
tam. Szörnyen  rázott,  azért  csak  léptetve  mentem  el 
Kamatiék  előtt,  szinte  örülve,  hogy  senki  se  látott  e 
rhinoceroson. 

Sokat  látni  jó  az  embernek  ;  de  mindent  látni  mégis 
bajos.  Ezt  tapasztalam,  mert  alig  fordulok  más  utcába, 
nagy  embercsoport  tűnik  szemembe  és  lovam  velem 
együtt  kiváncsi  volt  megtudni,  mi  történik,  neki  tüze- 
sedik, fülét  hegyezi,  nyerítni  és  akaratom  ellen  vág- 
tatni kezd.  Odaérvén,  látom,  hogy  temetési  pompa 
készül.  El  akarok  onnan  fordulni ;  de  lovam  a  trom- 
bitásokon keresztültörve  a  halálkocsi  mellé  (melybe 
fekete  posztókkal  beterített  két  ló  volt  fogva)  szorong; 
sarkantyúzom,  de  minden  döfésre  kirúg  s  annál  kö- 
zelebb bújik  a  kocsirúdhoz.  Hasztalan  ostorozta  a 
fekete  kocsis,  Rárót  kiáltván,  mert  Ráró  megátal- 
kodva nem  mozdult  a  helyéből.  Már  a  koporsót  ki- 
hozták, az  emberek  morogtak  s  nekem  volt  igazán 
circumdederunt  me  —  mit  vala  tenni?  leszállnom  s 
egy  embert  szép  kérés  mellett  jól  meg  kellett  fizetnem, 
hogy  Rárót  félre  vezesse.  Attól  értem  meg  :  hogy 
ezen  ló  a  holtakat  szokta  másszor  hordozni,  mikor 

négyesbe  fognak,  azért  akart  most  is  pajtásival  sé- 
tálni. A  temetési  rend  elindult,  én  pedig  Rárót  magam 
után  vezettetve,  haza  ballagék  azon  feltétellel :  hogy 
ezentúl  soha  más  lovára  nem  ülök. 

Az  embernek  használ  az  is  többször,  ha  senki  .sem 
ismeri ;  legalább  ha  viszontagság  éri.  ki  nem  nevet- 
hetik. 

A  halálparipát  hazaküldvén,  Lépfalvihoz  megyek, 
ki  nem  rövid  kacagás  után  ezen  hírrel  lepett  níeg  : 
hogy  ő  nekem  módot  talála  bejuthatni  Kamati  házába 
e  következendő  conditiók  alatt,  tudniilhk  : 

LolH  atyjának  van  egy  fia,  kit  romlástól  féltvén, 
köziskolába  nem  járat ;  azért  is  oly  csintalan,  hogy 
egy  tanító  sem  jöhet  ki  vele,  sőt  mindenik  ifjú  óvja 
magát  tőle  —  most  is  éppen  tanítót  keresnek.  Ha  pro 
forma  ezen  hivatalt,  melyre  kis  deákság,  számvetés  s 
több  e  féle  csekélységeken  kívül  nem  sok  tudomány 
kívántatik,  magamra  vállalnám,  tehát  in  persona  ki- 
adhatok szívemen.  Már  ő  eziránt  Lollival  szólt,  azon- 
kívül levél  által  is  fog  mindennap  rekommendálni. 
Mindazáltal  óvjam  magam  nevét  em.líteni,  minthogy 
Kamatiék  atyjával  némely  per  miatt  öszvezendűltek 
s  ennélfogva  barátsága  ártalmas  lehetne. 

Ha  az  ember  szerelmes,  minden  habban  partot 
képzel ;  de  én  nekem  Lépfalvi  gerendám,  melyen 
minden  zivatar  közt  általúszom  ;  ő  csakugyan  igaz 
barátom. 

Ma  atyámnak  is  kell  írnom,  i.)  Tudtára  adom,  miket 
láttam  ;  ami  velem  mindeddig  történt,  talán  jobb 
lesz  elhallgatnom.  2.)  Pénzt  kérek.  3.)  Ejtek  valamit  : 
hogy  koromban  már  az  ember  szerelmes  is  lehet, 
ennélfogva  házasságról  álmadoz.  4.)  Megírom  :  hogy 
mindenütt  jó  ;  de  mégis  jobb  otthon.  A  második 
pontért  orrot  kapok,  de  ki  tehet  róla,  hogy  az  arany- 
lánc a  megbántott  énekesnének  s  mindenféle  költ- 
ségek meglapíták  erszényemet.  —  Mint  látom,  a 
városi  ifjaknál  nem  szokás  a  pénztartás  —  így  én  is 
már  közikbe  illem. 

XI. 

20.  Maji. 
Csinosan  öltözve,  mint  azon  ünnep  kívánja,  mely- 
ben szíven  akarunk  triumphálni  —  Lépfalvi  levele 
zsebemben,  különféle  érzésekkel  Kamatihoz  menék. 
Hozzá  vezetnek  :  még  ő,  a  madám,  és  egy  más  asz- 
szony  a  kávé  mellett  ültek.  Mintegy  tíz  esztendős 
gyermek,  szilaj,  dacos  szemmel  néz  ki  borzas  haja 
közül  egyik  szögletből.  Kamati  se  szívesen  se  kellet- 
len monda  :  tessék  várakozni  I  és  a  másik  asszonyra 
néz,  mintha  további  szólásra  engedelmét  lesne  ki 
képéből.  —  A  madám  úgy  tett,  mintha  sohase  látott 
volna. 

Felkelvén  az  asztaltól,  a  másik  asszon}'  g\-émánt- 
tól  megrakott  kezét  ajkaimhoz  tolja  s  szemmel  végig- 
mérve —  kérdi:  Mi  tetszik?  —  Nekem  semmi!  — 
felelék  ;  hanem  amint  hallom,  az  úrfinak  tetszik  egy 
tanító.  — 

—  Miket  tanultunk?  —  kérdé  Kamati.  —  Mit 
nagyuram  tanult,  nem  tudhatom,  —  viszonzám  — 
de  én  meglehetős  deák  voltam  s  azonfelül  atyám,  ki 
három  esztendeig  vármegye  pennája  volt,  azaz  kancel- 
lista, most  érdemes  nótárius,  maga  vezetgette  a  szép 
s  jónak  tág  mezején.  Ezután  tudományim  lajstro- 
mát elmondám  és  a  klaszikus  írókét,  kikkel  konver- 
záltam.  A  másik  asszony  beleszól  : 

Félre  a  sok  hideg  tudománnyal ;  ha  csak  aranyt 
nem  tudunk  csinálni,  a  többi,  mint  hiú  füst,  magasra 
száll  s  mégis  semmi.  Az  én  Rudim  (tehát  ezen  most 
említett  asszony  az  előbb  írt  borzas  úrfinak  édes 
anyja).  Ah!  az  én  Rudim  gyöngéd  komplexiójú,  szelíd 
természetű  g3^ermek;  erőltetni  nem  lehet,  nehogy 
drága  élete  szenvedjen  általa.  Minek  is  híjában  kí- 
nozni a  szép  fiút?  Ő  tudomány  nélkül  is  hintón  jár, 
míg  a  tudós  alig  lehelve,  mellette  gyalogol.  (Instálni 
kezdem,  de  szóhoz  nem  jöhettem.)  Annyit  tanuljon, 
mennyi  a  háznál,  legföllebb  a  társaságban  szükséges 
és  ezt  játszva  is  elérheti.  így  akarom,  így  kell  lenni ! 

azzal  kezét  még  egyszer  ajkaimhoz  tolja  és  ellebegett, 
a  vastag  madám  utána,  de  nem  lebegett.  Ezekből 
látod,  hogy  Kamati  csak  házán  kívül  úr  —  benn  neki 
parancsolnak. 

Kamati.  «Hát  csak  eltökélé  magát  az  úr?» 

Én.  «Igenis!  mindennap  néhány  órákat  szívesen 
töltendek  itten. »  (Képzelheted,  Lolli  volt  eszemben.) 

Kamati.  «De  nekem  ezen  tanító  urakkal  már  sok 
bajom  volt  ;  minden  csekélységért  elmaradnak,  azért 
szeretnék  kontraktusra  lépni. » 

Ezen  megijedtem  s  hirtelen  így  tanakodtam  :  a 
kontraktus  tanításra  kötelez  ;  mivel  pedig  én  nem  taní- 
tani, hanem  szeretni  vagyok  itt,  ergo  a  kontraktusnak 
(ha  csak  nem  matrimoniális)  közöttünk  nincs  helye. 
Ez  értődhetik,  magamban  gondolám,  ennélfogva  a 
háziúrnak  nem  feleltem,  de  az  feleletre  várt,  én  pedig 
hamarjában  nem  tudtam,  mit  szólni ;  tehát  zavarba 
jöttem,  melyből  ugyancsak  a  mellékszobából  ki- 
hangzó :  Szívem  Kamati !  segített  ki ;  mert  Kamati 
elhagyott. 

Magam  lévén,  abban  állapodtam  meg  :  hogy  míg 
Lollival  szívemről  értekezhetem,  próbahetet  kérek. 

Ha  az  ember  valakit  jó  indulattal  ölel,  az  egész 
házat  vele  öleli ;  én  is  Rudi  iránt,  ámbár  mérgesen 
tekinte  reám,  bizonyos  affekciót  érzék.  Hozzá  járulok: 
Rudi !  —  mondám  érzékeny  hangon,  gyöngéden  nyúlok 
keze  után  ;  de  Rudi  kirántja  kezét  és  morogva  hátat 
fordít  (szelíd  természet!).  Hízelkedve  cirógatom;  de 
Rudi  ülőszékét  a  szoba  közepére  vetvén,  elrobog  s 
úgy  becsapja  az  ajtót,  hogy  az  ablakok  zörögtek 
(gyöngéd  komplexio!).  Erre  Kamati  kijő,  kérdvén  : 
mi  történt?  elbeszélem  Rudi  vadságát,  örülve  monda 
ő  :  ez  a  gyermek  csupa  tűz !  utána  megy,  elfogadván 
előbb  a  próbahetet. 

Jó  hogy  qua  szerető  s  nem  qua  inspektor  vagyok  itt, 
gondolám  ;  midőn  az  ajtó  nyílik,  s  Lolli  könnyű  lépé- 
sekkel élőmbe  lejt.  —  Hozott  levelet,  kedves  Tollagi 
úr?  — kérdé.  —  Hoztam  igenis,  Gráciák  egyike !  —  fele- 
lék, hoztam  ;  méltóztassék  foglalatját  szívére  venni, 

és  ha  talán  a  barátság  némely  tulajdonokat  angyali 
színnel  ruházott  is  fel,  mégsem  egészen  költemény  az, 
hanem  néhol  kis  igazság  is  van  benne.  Lolli  szinte 
kifakadó  tűzzel  a  levelet  keblébe  rejti  el  (boldog  levél !) , 
azután  kezemet  gyöngéden  szorítván,  monda  :  —  míg 
írásban  felelhetek,  ez  légyen  válaszom  :  érzek  s  re- 
ménylek! —  azzal  kilejt  ismét.  Gondold!  Ö  érez  és 
reményi. 

XII. 

22.  Máji. 

Ma  tehát  mint  valóságos  tanító  léptem  fel,  mert 
Kamati  és  hitvese  Rudijokat  formahter  általadák. 

Tudod,  atyám  pennáját  füle  mellé  dugja ;  én  is 
ezen  szokást  vettem  fel  s  ma  feledtemből  még  Kama- 
tiékhoz  is  íg\'  mentem.  Az  asszony  elmésen  kérdi 
mindjárt ;  minő  sugara  nőtt  fülemnek?  ez  semmi, 
csak  az  orrom  is  ne  lett  volna  tintás!  mely  fekete 
folt  nem  legszebb  formát  adott  képemnek  —  azonban 
Lolli  nem  látta,  a  tudós  címert  hamar  letöröltem 
képemről.  Ebből  következik  :  hogy  egy  kis  hiúság 
nem  árt  az  embernek,  és  minden  férfiúság  mellett  is 
ha  kimegy  az  ember,  nézzen  a  tükörbe. 

De  a  dologhoz  ;  Kamatiék  általadák  Rudit.  Soká 
nem  tudtam,  mit  tegyek  vele,  mihez  kapjak,  mert 
minden  kivatalnak  van  bizonyos  normája,  de  én  mind- 
ebben járatlan  vagyok  :  végre  egy  Orbis  pictus  tűnik 
szemembe.  Rudinak  nyújtom,  megpróbálni,  mint 
olvas.  0  egy  lapot  felüt  s  rám  mutatva,  anyja  elébe 
tartja.  Ez  őt  ölébe  ragadván,  ezer  csókot  hintve  reá, 
felkiált  :  —  Ah !  te  elmés  angyal !  —  Nézek,  mi  van  a 
lapon?  s  eg5'  majomképet  látok.  Ezt  méltán  aprehen- 
dálnom  kellett  volna,  de  rész  szerint  Lolli  testvére  ; 
rész  szerint  igazság-szeretetem,  hogy  csakugyan  más 
esze  hozott  ide,  gondolám,  s  magam  is  nevettem. 

Vendégek  jöttek,  Rudival  magam  maradtam.  Ö 
papirost  nyirbált  s  én  neki  segítek.  Lolli  lábhegyen 
közelít,  levelet  n3^om  markomba  s  ujját  ajkára  téve, 
ismét  elillan. 

Kisfaludy  Károly  munkái.  L  12 

Utamban  igen  kíváncsi  valék  megtudni,  mit  ír  I^lli 
felőlem  ;  de  a  levél  Lépfalvinak  szólt,  nem  illett  volna 
feltömöm.  Ily  kis  pecsét  mennyi  boldogságot  zár  el, 
gondolám,  és  szinte  számlálván  a  benrekesztett  sóhaj- 
tásokat, Lépfalvihoz  érek,  ki  vidáman  olvassa,  szí- 
vesen megköszöni  s  elzárja.  Nem  úgy  van  az  alku! 
mondám  :  közölje  velem  is  tartalmát,  hisz  engem 
illet  leginkább  ;  de  ő  rövid  szóváltás  után  azzal  nyug- 
tatott meg,  hogy  LolH  ugyan  sok  szépet  íra  felőlem  ; 
de  tapasztalt  modestiámmal  ellenkeznék  a  szemembe 
való  dicséret,  eljövend  az  óra,  mely  mindent  nap- 
világra segít. 

Bízvást  hihetném,  hogy  ő  szereti  Lollit :  de  ha  az 
ember  kétkedik,  mindenkor  higyje  a  jobbat. 


XIII. 

22.  Maji 

Mindig  a  régiben  vagyok  :  azaz  tanító  és  levél- 
hordó ;  ez  utolsóra  talentumom  van,  mert  lábaim 
jók ;  de  egy  elkényeztetett  anyafiucskát  oktatni  s 
leányszívet  kitanulni  egy  professzornak  is  nehéz.  Nem 
hiában  nálunk  a  szív  és  hív  anceps  —  az  élet  poézisa 
mutatja,  hogy  metrum j ok  igen  változó. 

Mikor  az  ember  okoskodik,  jele  :  hogy  elégedet- 
len —  én  is  hozok-viszek  levelet,  a  nélkül,  hogy  fog- 
lalatját tudnám  ;  de  mit  tegyek?  ha  az  ember  kezd, 
végezzen  is.  Türelmem  már  ingadozni  kezd. 

Pénzem  sincs.  Lépfalvi  ugyan  osztakozott  velem, 
de  én  úgy  tartom  :  az  ember  mindaddig  felebarát, 
miglen  adni  vagy  venni  nem  kénytelen. 

Talán  csak  az  is  igaz  :  hogy  a  szerelem  elveszi  az 
embernek  eszét  ;  nekem  úgy  rémhk,  elébb  okosabb 
voltam.  Mások  azt  állítják,  hogy  a  szerelem  észt  ád  ; 
de  akkor  talán  nem  úgy  szeretek,  mint  kellene.  Ez  a 
Lolli  —  de  nem  itélek  előre  :  az  embert  úgy  is  elég 
korán  meglepi  a  hideg  valóság.  Ügy  fordulhat,  melan- 
kolikus leszek.  Bocsáss  meg,  hogy  mindenfélét  öszve- 

írok  ;  de  jól  esik  az  embernek,  ha  egy  kebelt  tud, 
mely  távolban  is  híve. 

Ily  nagy  városban  jó  élni,  ha  az  embernek  sok 
pénze  és  semmi  szíve  nincs  —  nekem  van  még  egy  ;  de 
az  is  bús.  ölellek. 

XIV. 

23.  Maji 
Van  egy  kincse  az  életnek. 
Feljebb  már  nem  röpülhetnek 
Legmerészebb  vágyai ! 
Ez  a  földi  jó  határa, 
Boldog,  kit  ölébe  zára, 
I-Cit  ápolnak  karjai! 
A  szerelem  ez  a  kincs. 
Ennél  bizony  drágább  nincs. 

Megint  vers !  gondolod  ;  de  ne  gondolj  semmit 
is,  hanem  örülj  s  láss  te  is  a  szerelem  után. 

Ma  Kamatihoz  m.egyek.  Mihelyt  belépek,  mindjárt 
haliám  az  asszony  szavát,  úgy  rémlett,  mintha  vala- 
kit szidott  volna.  Szívem  Kamati,  gondolám,  kapja 
leckéjét  ;  azonban  képzelheted,  mily  meglepetve 
valék,  midőn  ama  szőke  leányt,  kit  az  énekesné 
helyett  megkövettem,  azon  szobából  kijönni  látom, 
honnan  kizúgtak  azon  viszályos  hangok.  Csendes  szo- 
morúság ült  halvány  képén,  s  egy  könny,  egy  ártat- 
lan, szerencsétlen  élet  hirdetője,  reszkete  szemében. 
Homályos  érzelem  szállá  belsőmre,  melyet  LoUival 
szemben  eddig  nem  érzék.  Gyönge  pirulát  futa  végig 
orcáit,  mikor  megpillanta  s  némán  köszönve  üdvez- 
lésemre,  m.ent  a  szobán  keresztül. 

Mily  varázsvessző  illetett,  nem  tudom.  Tetszett 
ugyan  már  az  első  látásnál,  de  mostani  vonzódásomat 
iránta  ki  nem  fejthetem  ;  egész  valómat  hozzá  röpülni 
s  tőle  lelkesülni  érzem.  Lolh  szebb  ugyan  :  de  minden 
bája  elenyészett  a  csendes  könny  előtt,  mely  szószó- 
lója vala  egy  szelíd,  egy  nemes  léleknek. 

Lolli  jön,  a  levelet  általadván,  kérdést  teszek  a 
szőke  leány  felől.  —  Lolli  színetlen  részvétellel  monda; 

Szegény  Róza!  Anyám  üldözi  őt,  pedig  oly  jó,  oly 
kegyes  teremtés!  Elbeszélé  azután  :  hogy  Róza  sze- 
gény árva,  atyja  testvérének  leánya,  kit  néhány  esz- 
tendők előtt  házához  vett  ;  de  mivel  más  bátyjához 
akar  menni,  hol  jobb  napokat  remél.  Kamatiné  inkább 
neheztel  reá  s  minden  apróságért  haragját  érezteti 
vele. 

—  Jó  egészséget,  Lolli  kisasszony !  —  mondám  (ezzel 
azt  akarám  jelenteni,  hogy  többé  nem  tetszik)  s 
felejtve,  hogy  órám  ki  sem  telt,  félig  álmodva  haza 
indulék. 

Mit  írjak  tovább?  fejem  üres,  minden  gondolatim 
Rózánál  maradtak. 

XV. 

24.  Maji. 

Ma  jött  kezemhez  leveled,  amelyben  óvsz  csalfa 
barátoktól  —  már  késő!  nekem  megadták  —  meg- 
szégyenítve, összveziízva  vagyok. 

Mi  az  ember  élte?  még  tegnap  ezer  vidám  alakban 
lebegett  a  remény  körülem,  most  felém  se  jön  ;  jele  : 
hogy  az  ember  tartós  szerencsére  számot  ne  tartson. 

Kamatiékat  mind  együtt  lelem,  Róza  is  jelen  volt. 
Alig  lépek  be,  az  asszony  megtámad,  miért  nem 
teszek  eleget  tisztemnek?  a  kiszabott  órát  miért  nem 
állom  ki?  Erre  felelhettem  volna,  de  az  ember  tűrni 
tanúi,  ha  szerelmes.  Azonban  a  csendesség  alapítása 
végett  így  okoskodtam  magamban  :  (ah!  miért  okos- 
kodik az  ember,  mikor  nem  ért  hozzá!)  Lépfalvi  min- 
den nap  valami  jót  ír  felölem,  ellensége  ugyan  a  ház- 
nak, de  Lolli  barátja,  azért  is  hihető,  hogy  igazat 
mond  ;  talán  nem  ártana  most  az  egyetem  előtt  publi  - 
káltatni  dicséretemet,  ebből  látnák,  mit  nyertek  velem 
és  Róza  is  hamarább  szívemhez  hajlana  ;  ennélfogva 
jónak  tartam  a  levelet  úgy  általadni  Lollinak,  hog\^ 
aki  nem  vak,  megláthassa.  így  történt.  Kamatinénak 
jó  szeme  van,  meglátta,  a  levélnek  rohan  és  elragadja. 
Lolli  képe  vérlángba  borul,  a  madám  elfordul  s  be- 
fogja szemét.  Kamati  velem  együtt  mozdulatlan  áll 

és  bámul,  Róza  nagy  tekintetet  vet  reám  s  elsötétül. 
Kamatiné  villámló  szemekkel,  vonagló  képpel  által- 
íutja  a  levelet,  de  nem  szól :  végre  elpattan  szája,  s 
csak  úgy  torlott  ki  a  szemrehányás  özöne,  ezer  titu- 
ust  szórva  rám,  de  egyik  se  volt  hízelkedő.  Már  meg- 
bántam tettemet,  nem  szántam  volna  a  föld  alá  rej- 
tezni Róza  szemei  elől,  hogy  ne  látná,  ne  hallaná 
megaláztatásomat.  De  még  ez  mind  nem  volt  elég. 
(^jondold  el  desperációmat,  midőn  Kamati  a  szegény 
remegő  és  piruló  Lolli  előtt  olvassa  a  levelet!  (köz- 
löm belőle,  amit  tudok)  «Nyugtasd  magadat,  és  bíz- 
zunk szerelmünkben  —  atyám  igen  kegyes,  ő  igaz- 
ságát is  kész  feláldozni  szerencsénknek  —  érzem 
boldogok  leszünk.  írj,  mikor  csak  lehet,  hiszen  pos- 
tánk derék  —  nem  kis  mosolygó  szárnyas  isten  ugyan, 
de  egy  nehéz  pedáns,  mezei  trunkus,  kiből  még  em- 
bert kell  faragnunk  —  (volt-e  valaha  egy  halandó  ily 
gonosz  állapotban?)  különben  jó,  becsületes  ifjú  — 
légy  kegyes  hozzá  —  öcséd  nem  nyer  vele,  de  társa- 
ságod kelleme  neki  használhat  —  halálig  szerelmes 
beléd  —  szabj  határt,  meddig  viheted  a  tréfát  —  írd 
meg,  mikor  mehetsz  ki,  legalább  addig  is  messziről 
láthassalak,  míg  egészen  enj-émnek  mondhatlak.  — » 

Megdermedve  állék ;  Róza  komoran,  egy  szánó 
tekintetet  vetve  reám,  eltávozik  —  éltemet  vélem  el- 
szakadni tőlem.  —  Minden  szem,  minden  szó  engem 
ostorozott. 

Minekutána  Kamati  s  drága  hitvese  nyelvöket  raj- 
tam eleget  edzék,  eltiltották  házokat,  hozzá  függeszt- 
vén azt :  ha  még  egyszer  itt  látnak,  a  szoba  h--ukán 
ugratnak  ki. 

Az  ember  bemegy  a  házba  és  nem  tudja,  mint  jő  ki. 

Fájdalmas  érzéssel,  földre  sütött  szemmel  ballagok 
hazafelé,  midőn  valaki  nevetve  megüti  vállamat  ;  — 
ez  azon  ifjú  vala,  ki  a  theátrumban  megcsalt,  haza- 
szeretetemet boszújára  fordítván  —  karján  vezeti  a 
tollakkal  piperézett  énkesnét,  kinek  most  is  arany- 
láncom ékesíté  nyakát.  —  Épen  jókor!  —  felkiálték 
haragom  teljében  —  és   tettiért   kegyetlenül   lehor- 

dom.  —  Ezért  szólunk  en  mással!  —  monda.  Nem!  — 
felelék —  mi  többet  nem  szólunk,  hanem  perelünk! 
Ö.nem  hallgatva  reám,  elindult. 

Mily  romlékony  itt  az  emberiség!  ma  öszvezúdul- 
nak,  holnap  karonfogva  járnak. 

Ha  az  ember  kiadhatja  mérgét,  szinte  könnyebbül. 

Lépfalvihoz  megyek.  Inasa  jelenti :  hogy  atyja  el- 
érkezvén jószágáról,  most  annál  mulat. 

Itt  ülök  —  kívül  éjfél,  bennem  éjfél  —  fekete  a 
világ,  csak  Róza  fehér,  s  őt  elvesztem.  Otthon  ilyen- 
kor édes  álom  ringatott,  most  azon  eszmélkedem,  a 
sors  mint  játszik  az  emberrel  —  amit  más  emberek 
gonoszsága  épen  hagy,  mi  magunk  rontjuk  el  képte- 
len okoskodással.  Szerelmes  vagyok  —  de  a  truncus !  — 
ezt  megbocsátanám,  mert  csakugyan  hibáztam,  csak 
azt  ne  írta  volna,  hogy  LoUit  halálig  szeretem  — 
pedig  nem  igaz.  —  Mit  ítél  Róza  felőlem?  Légy  bol- 
dogabb! keseredett  szívű  barátod. 


XVI. 

25.  Maji. 

Reggel  mindjárt  számolni  mentem  Lépfalvihoz  ;  ő 
kérdé  :  miért  vagyok  oly  zuzmaraképű,  mint  az  el- 
fagyott Ámor?  — Vége  a  tréfának!  —  mondám,  s  sze- 
mére lobbantván  álnokságát,  elbeszélem  a  tegnapi  bal- 
esetet. Először  elhűlt,  aztán  meg  ő  kezdett  pattogni, 
mért  nem  volt  több  eszem  ;  de  én  nem  engedem  ma- 
gamat ;  végre  bocsánatot  esdekelve  dől  karomba, 
megvallván  :  hogy  Lollit  régtől  szereti  s  hölg^'ének 
eljegyzé,  hogy  Kamatiné,  mivel  atyja  bizonyos  per- 
ben velők  egyezni  nem  akar,  leányát  tőle  megtagadá 
és  további  öszvejövetelöket  eltiltá,  mindazáltal  a 
madám  segedelme  által  többször  látá  kedvesét.  Velem 
megismerkedvén  (éppen  akkor  volt  Kamatinak  szük- 
sége tanítóra)  s  a  kedvező  kömyülállást  használni 
akarván,  engem  tapasztalatlant  választa  szerelme 
Merkúrjának.  Mi  a  levelet  illeti,  mond  továbbá,  nem 
tagadom,  egy  kicsinyt  túlléptem  az  illő  határon  ;  de 

az  egyik  gyöngéje,  s  úgyszólván,  eredeti  bűne  az 
embernek,  hogy  mások  felett  szeret  ragyogni  és  mind- 
azt, mit  a  szerencsétől  nyert,  kitüntetni  azok  előtt, 
kik  őt  érdeklik,  vag}'  ő  megnyerni  akar  —  gőg  nélkül 
ember  nem  születik  és  aki  ezt  tagadja,  többnyire 
nagyobb  mértékben  bókol  magának.  Azonban  a 
levélben  sok  igaz  is  volt. 

—  Mit?  —  kiálték,  —  hát  én  trunkus  maradok?  — 
Ez  csak  játszi  hasonHtás  vala,  —  felel ;  de  hidd  el,  ba- 
rátom !  neked  még  sokat  kell  forganod  a  világban,  míg 
azon  hajlékonyságot,  mely  most  oly  szükséges,  sajá- 
toddá teheted.  Sok  fordul  elő  az  életben,  miről  egy 
klasszikus  se  gondolkodott,  és  az  idő  szelleme  után 
élni,  a  mellet  igaz  maradni,  tán  legnehezebb  stúdiuma 
az  életnek,  melyben  bölcseitek  leginkább  megakadnak. 
A  társaság  lánca  erős  —  győz  minden  indulaton,  min- 
den véleményen,  s  aki  azt  elszakasztani  akarja,  ember- 
nél nagyobbnak  vag\^  kisebbnek  kell  lennie.  Te  jó  s 
minden  szögletességeid  mellett  szeretetreméltó  ember 
vagy,  de  meg  kell  még  törődnöd,  az  emberekhez 
simulnod,  leginkább  pedig  leáznrod  a  nehéz  iskolai 
köntöst,  mely  szabadabb  röptédet  hátráltatja. 

Több  e  félét  beszélt ;  én  haragudni  akartam,  de  nem 
tudtam,  sőt  nyiltszívűsége  még  inkább  hozzá  csatlott ; 
végre  mellére  dőlvén,  megvallám  :  hogy  nem  LoUit, 
hanem  Rózát  szeretem  s  őt  megnyerni  legfőbb  kíván- 
ságom. Ekkor  belép  atyja,  egy  tisztes  úr.  Én  meg- 
hajtom magam  és  szobámba  megyek. 

Most  látom,  mit  nem  tehet  az  orátori  tehetség. 
Lépfalvi  kibeszélt  minden  haragot  belőlem  ;  de  az 
embernek  harag  nélkül  is  fájhat  a  szive. 

Estve. 

Barátom!  a  fekete  ló  nem  hiában  kapott  el  a  ko- 
porsóhoz —  ez  bús  ómen  vala,  mely  most  valósulni 
készül  —  ezek  talán  utolsó  soraim  hozzád.  — 

Búba  merülve  ülék,  Rózáról  gondolkodva,  midőn 
egy  idegen  inas  jön  és  e  levelet  hozza  : 

«Az  úr  engem  megsértett  ;  ha  becsületét  szereti, 
elégtételt  ád  —  holnap  reggel  öt  órakor  a  város  erde- 
jében látjuk  egymást ;  ha  nem  —  örök  szég\-en  száll 
fejére.  Feleletet  várok.  Pisztolyok  felől  én  gondos- 
kodom. Csélij} 

Ezért  jöttem  ide  tehát,  hogy  duellum  által  múljak 
ki  a  világból!  de  böcsülete  legfőbb  java  az  embernek, 
ettől  buzdíttatván,  azt  válaszoltam :  meg  fogok 
jelenni ;  de  minthogy  pisztolyhoz  nem  értek,  tehát 
vagy  ököllel,  vagy  puskával  adok  satisf akciót. 

Egy  ének  mennyire  viszi  az  embert!  de  el  vagyok 
tökélve.  Ne  mondják  :  Tollagi  Jónás  félénk,  nyúl- 
szívű  ember  volt  s  becsületéért  sem  mert  síkra  ki- 
szállni! Atyámnak  mindent  megírok,  bocsánatot 
kérek,  hogy  ily  mély  szomorúságot  kell  hoznom  szí- 
vére és  arra  kérem,  fogadjon  téged  helyettem  fiának. 
Te  pedig,  egyetlen  barátom!  légy  boldog!  vigasztald 
szüleimet.  Rózának  is  írok,  megvallom  :  mily  igazán 
szerettem,  hogy  ő  leszen  végső  gondolatom.  Ha  már 
nem  leszek,  keresd  fel  Rózát,  iparkodjál  őt  szeretni, 
vedd  el,  tedd  boldoggá  és  emlékezzetek  rólam!  — 
Szívem  lágyul  —  többet  nem  írhatok. 


XVII. 

2y.  Maji. 

Jelentem,   hogy  élek. 

Ha  az  ember  boldogtalanul  szeret,  a  halált  könnyű- 
nek tartja  ;  de  ha  rá  kél  a  dolog,  az  ember  mégis  fél. 
Én  is  eleintén  mindenre  kész  valék  ;  de  midőn  azon 
fatális  órához  közelítek,  bátorságom  hanyatlott. 
Lépfalvit  akartam  intermediátomak  meghívni,  de 
sehol  nem  találhattam  ;  azért  inasának  adtam  a  leve- 
let, melyben  érintem  a  dolgot  s  egyszersmind  kértem  : 
hogy  a  bezárt  levélkét  juttassa  Róza  kezébe.  Három- 
fertály ötre,  erőt  vévén  szívemen,  ezer  küzdő  érzéssel 
az  erdő  felé  indulok.  Cséli  más  két  ifjakkal  már  az 
erdő  szélén  állva  vártak  reám  —  látásokra  szinte 


erőt  érzék.  Cséli  kérdi :  —  hol  maradt  secun dánsom? 

—  Én  magam  is  tudok  lőni,  —  felelék,  —  már  rókát, 
sőt  farkast  is  lőttem.  Ö  gúnyolva  nevetett,  mondván  : 

—  meglátjuk  a  nagy  vitézt!  és  azzal  beljebb  vonul- 
tunk, hol  egy  kocsiról  puskát  és  pisztolyokat  vettek 
le.  ^legdöbbenve  néztem  azon  öldöklő  szerszámokra, 
de  mint  lehetett,  elfojtani  a  félelmet. 

—  Az  úré  a  választás!  —  mond  Cséli  ;  puskát 
kivánt,  ím  itt  vagyon,  megtöltve,  amint  illik  ;  én  pisz- 
tolyokból fogok  lőni,  ahhoz  jobban  értek,  például 
tessék  ide  nézni:  arra  egyik  társa  felveti  kalapját. 
Cseh  lő,  s  a  golyóbis  keresztül  sivított  a  kalapon.  Ez 
egy  szívzúzó  ])éídázat  vala  ;  de  mind  e  mellett  magam, 
is  csudálom,  hogy  férfi  maradtam. 

—  Ez  mind  nem  elég !  —  mondám  —  ha  az  ember  lő, 
maga  töltse  a  puskát,  nekem  körömvasat  adjanak, 
hadd  nézzem  meg  a  töltést.  Erre  Cséli  fellobban,  kérd- 
vén :  miért  nem  hiszek  szavának?  —  Mert  azon  estétől 
fogva,  hogy  megfütyöltetett,  méltó  okom  van  kétel- 
kedni, —  felelék.  Ö  villongani  kezde,  én  tűzbe  jöttem 
és  a  nagy  disputáció  mellett  szinte  elfelejtem,  hogy  az 
embernek  itt  szinte  meghalnia  is  lehet  —  kíméletlen 
kikelek  ellene.  Cséü  hirtelen  élőmbe  szökik,  felém  tartja 
pisztolyát  s  ezen  szavakkal :  halj  meg  tehát !  reám  süti. 
Erre  szívem  úgy  megszorult,  mintha  beletalált  volna, 
szemem  világa  elveszett,  tántorogni  kezdek  ;  de  csak- 
hamar éktelen  kacagás  ébreszt  fel ;  felnézek  s  látom, 
hogy  tele  vagyok  pöhöUyel,  s  a  levegőben  is  pöhöly- 
felleg  szállong.  Pöhölyt  tett  a  puskapor  felébe  s  azt 
sütötte  rám.  —  Ily  méltatlan  bánásra  szörnyen  fel- 
zúdultam —  megfordítom  puskámat  és  boldog  végé- 
vel egyenest  a  nevetőkre  rohanok.  Ezek  megijedve 
szaladni  kezdenek,  s  én  tüskén-bokron  keresztül  nyom- 
ban utánok. 

—  Jónás!  Jónás!  — harsog  hátúi  eg}'  ismeretes  szó- 
zat —  visszanézek  s  Lépfalvit  látom  felém  sietni ;  alig 
hhegve  kérdi:  — az  istenért!  —  mi  történt?  Én  el- 
fojtva méregtől,  alig  tudtam  szólni.  Ó  kérlel  —  a  puskát 
elveszi  tőlem  ;  melyre  a  három  szaladok  is  közelebb 

sunnyognak  —  s  a  dolog  vége  az  lett :  hogy  Cséli  társai- 
val megkövetett  s  én  diadalmasan,  ele  pöhölytŐl 
fehéren  Lépfalvival  kocsira  ültem  s  a  fiákernek  kocsija 
bepöhülyözése  miatt  való  morgolódásai  közt  haza- 
mentem. 

Szobámban  elbeszélé  I.épfalvi :  hogy  épen  akkor 
édes  atyjával  egyezés  végett  Kamatinál  vala,  midőn 
az  inas  levelemet  neki  általadá.  R(5za  a  levél  értel- 
mét hallván,  elájult,  ő  pedig  hevenyében  utánam 
siete.  Mondta  :  s  mindjárt  visszatért  Kamatihoz. 

—  Barátom !  Róza  elalélt !  Ezt  az  ember  azért  nem 
teszi,  akit  nem  szenvedhet  —  ismét  remény  fakadoz 
szívemben  —  még  boldog  leszek  és  örömmel  neki- 
ülök a  pöhölyt  kiszedni  ruhámból. 


XVIII. 

29.  Maji. 

Ma  Lépfalvi  örömszikrázva  jön  hozzám  hirdetni  : 
hogy  tegnaptól  fogva  vőlegény  ;  egyszersmind  Kama- 
tiékhoz  invitált,  mondván  :  hogy  szívesen  várnak 
reám  és  már  mindent  tudnak,  ami  közöttünk  történt. 

Hová  az  ember  örömest  megy,  oda  nem  vár  unszol- 
tatást ;  én  is  mindjárt  indulék. 

A  már  boldog  LoUi  lesett  a  folyosón,  élőmbe  lejtett 
és  .szívesen  köszöntve,  a  .szobába  vezetett.  Mily  más- 
kép fogadtak  most  Kamatinál!  —  az  asszony  szinte 
terhelt  kegyességgel,  az  úr  szorítgatá  kezemet,  még 
Rudi  is  mosolygott,  megtudván,  hogy  nem  leszek 
instruktora. 

Ha  az  ember  leányt  kér  és  nem  pénzt,  mindenhol 
.szívesen  látják. 

Rózához  megyek  ;  mint  a  levegő,  mikor  szeles  idő 
uralkodik,  úgy'  piroslott  orcája,  midőn  beléptem 
hozzá,  és  Lolli  keblén  rejté  el  azt.  Mit  rebegtem  én 
s  mit  felelt  ő,  már  azt  nem  tudom.  Ilyetén  dolgot  az 
ember  hasztalan  iparkodik  leírni  —  ezen  titkot  a 
természet  magának  tartá  fenn,  hogy  az  ember  annál 

mél3^ebben  érezze  gyönyörűségeit.  Elég  az,  ő  szeret  — 
jószívűségem,  —  monda,  —  nyeré  meg  szívét. 

Róza  bátyja  is  (ugyanaz,  kinél  a  fogadóban  volt, 
hol  őt  először  láttam)  itt  van  —  nem  ellenzi  szerei- 
műnket —  s  ennélfogva  nem  viszi  el  magával. 

Ha  az  ember  valaminek  igen  örül,  szinte  olyan, 
mint  mikor  igen  búsul,  nincs  helyén  az  esze. 

Hogy  többet  lakom  Rózánál,  mint  lakásomon,  az 
tudni  való.  Atyámnak  ismét  írtam. 


XIX. 

.3-  Junii. 

Ma  atyám  elérkezett  —  halotti  levelemet  kapván, 
tüstént  kocsira  űlt  s  éjjel  nappal  ide  sietett.  Öröm  s 
harag  közt  zárt  kebelére  —  mindaddig  csüggtem 
nyakán,  míg  rá  nem  vettem,  hogy  ő  is  eljön  Rózához. 

Megtörtént.  Szokott  gravitással  lépett  be  Kamati- 
hoz,  kiben  is  mindjárt  hajdani  tanulótársát  ismerte 
meg.  —  Róza  igen  tetszik  neki. 


XX. 

5-  Junü. 

Siess!  .siess,  barátom!  jer  mentől  előbb  ide,  hogy 
semmi  híja  ne  legyen  .szerencsémnek. 

Egy  hónap  múlva  Rózát  haza  viszem  —  Lépfalvi 
szintúgy  Lolliját.  Én  vélek  örök  barátságot  köték. 

így,  barátom!  annyi  viszontagság  mellett  is  sze- 
rencsés lettem  és  aki  balsorsomban  kinevetett,  most 
én  nevetem  azt  ki. 

Amit  tapasztaltam,  mindig  elég  ily  rövid  időre  ; 
de  az  a  szép  s  kecsegtető  valóság  leginkább  ébreszti 
lelkemet,  hogy  a  jó  ember  mindig  feltalálja  keblét 
s  ha  néha  szenved  is,  utóbb  feltűnik  csillaga. 

Légy  boldog!  Siess  nyílt  karjaim  közé.  Ezentúl 
ritkábban  kapsz  levelet  tőlem,  mert  ha  az  ember  ÍI3' 
állapotban  néha  kibukkan  is  érzési  özönéből,  minden- 
kor szerelme  lebeg  előtte  s  keble  lángol,  azt  édes  han- 


gokban   kiönteni   s   így   nem   akarva   is   költő   lesz. 
Óh  mily  boldogító  a  szerelem! 

Amit  a  földiek  jót  és  édest  vevének 
Belőle  sarj  adóz,  e  lét  forrásából 
Magok  az  égiek  szerelmet  értének 
A  nagy  teremtőnek  legelső  szavából, 

S  az  ember  akármit  tesz, 

Előbb-utóbb  rabja  lesz. 


MÁSODIK  RÉSZ. 

TOLLAGI  JÓNÁS  MINT  HÁZAS. 

I. 

*J5a.  Novembris. 

Amice!  feleségemnek  annyira  feldicsértelek,  hogy 
általam  csókoltat  ;  én  pedig  haragszom  reád,  hogy 
nem  jöttél  magad  gratulációid  helyett  menyegzőmre. 
Későn  vetem  ugyan  szemedre  ;  de  mikor  az  ember 
megházasodik,  eleinte  olyan,  mint  az  ittas  ;  ki  annyi- 
félét összgondol  s  mindig  a  kehely  után  nyúl ;  de 
ijgy  rémli   előttem,  már  józanodni  kezdek. 

Nem  igaz,  amit  sokan  állítanak,  hogy  a  házasság 
sírja  a  szerelemnek  ;  már  öt  hónapja  lesz,  hogy  Rózát 
haza  hoztam  s  most  is  szeretem  még  ;  de  van  is  ám 
rajta  mit  szeretni!  Azonban  az  is  igaz  :  hogy  az  ember 
bármi  sokat  tanúit  is,  a  szép  nemet  mégsem  ismer- 
heti ki.  Róza  is  megváltozott  :  mint  leány  alig  szólt, 
a  szemtől  is  félt  ;  most  csupa  élet  s  annyit  enyeleg, 
hogy  még.  Ö  szerencsésnek  vallja  magát  :  én  arra 
csak  mosolyogni  szoktam  ;  de  ha  az  ember  mosolyog, 
jele,  hogy  tetszik  valami.  Atyám  most  sokszor  van 
együtt  a  helység  oszlopival,  tán  valamit  szőnek?  majd 
meghallod,  mert  ezentúl  serényebb  író  leszek. 

Ügy  tetszik,  mennyegzőmről   még  nem  is  írtam? 
pedig  nagy  pompa  volt  ám!  a  helység  vénei   is    alig 

értek  hasonlót.  De  ha  az  embernek  pénze  van,  nem 
mesterség  pompát  csapni ;  pedig  hány  csap  olyan  is, 
kinek  nincsen?  Vannak  is,  hallom,  kik  orrolják  meg- 
tiszteltetésemet ;  de  ha  az  ember  boldog,  irígveket 
talál. 

Esküvésem  még  a  városban  nagy  sírással,  de  csen- 
desen ment  végbe.  Lépfalvi  ment  először,  aztán  én. 
Kamatiék  adtak  vacsorát,  s  meglehetősen  vígan 
valánk.  Első  éjjel  majd  virradtig  leckézett  atyám, 
pedig  amikor  az  ember  csupa  szív,  vajmi  nem  szeret 
tanulni!  Másnap  új  sírás  között  ehndúltunk.  Az  egész 
líton  nem  tudtam,  házas  vagyok-e?  eg}'szer  akartam 
a  sötétben  Róza  kezét  megfogni,  de  atyámét  nyom- 
tam meg,  ki  ezen  szerelmes  manipulátióért  derekasan 
lehordott. 

Hazaérvén,  házunkat  már  tele  találtuk  vendéggel; 
édes  atyám  kitett  magáért  s  minden  asztal  hajladozott 
a  sok  sütemény  és  főzemény  terhétől.  Muzsika  is  volt, 
s  midőn  bíró  uram  egészségünkért  ivott,  kívül  a  cső- 
szök salvét  adtak  s  a  mozsarakat  is  elperzselték. 
Tánc  kerekedvén,  a  korosbak  méltóságos  lassúsággal 
lejtek  a  palotást  ;  az  ifjak  pedig  nagy  tripudiációval 
sorba  is,  váltva  is,  a  gombostő-,  g\'ertyás-,  dobogó-. 
sövény-,  cicka-,  farkas-,  medve-,  barát-,  vánkos-  és 
csörgő-  vagy  lapockatáncot  ;  végre  mindnyájan 
derüre-borúra  járták  a  hajnalt.  Majd  három  napig 
tartott  a  dinom-dánom,  de  nekem  az  idő  sohase  volt 
hosszabb.  Verset  is  írtak  a  lakodalmamra,  olvasd  : 

Tollagi  Jónásnak  kedves  hitvesével 
Szentelem  én  e  dalt.  Múzsám  keg\'elmével. 
Szerelem!  Szerelem!  éltünk  éltetője! 
Általad  varratik  a  szűz  íejkötöje. 
Nélküled  a  világ  puszta  siralomház. 
Aki  téged  megvet,  csak  árnyékot  hajház  ; 
S  bár  keblünket  néha  mély  sebre  fakasztod. 
Hamar  begyóg\-ítja  majd  égi  malasztod. 
Te  kötötted  össze  Rózájával  Jónást, 
És  nekünk  szereztél  ily  derék  áldomást  ; 
Tág  torokkal  légy  hát  dicsér\-e  mindenkor. 
Éljen  az  új   pár!  ezt  óhajtja  kántori 

Ennek  az  embernek  volna  talentoma  ;  de  Múzsája 
világért  sem  mozdul,  ha  kancsó  nem  áll  előtte.  Az 
egész  ünnepen  leginkább  kimutatta  magát  mézes- 
kalácsos kománk ;  ő  két  fehéren  öltözött  leányka 
által  egy  szörnyű  nagy  lobogó  szívet  küldött  marcipán- 
ból, mint  szimbólumát  a  hív  szerelemnek.  Légy 
boldog ! 

II. 

22a.  Novembris. 

Az  ember  mindig  feljebb  törekszik  ;  de  ha  az  em- 
bert más  tolja  magasra,  akkor  ne  kérkedjék  ;  büsz- 
keség nélkül  jelentem  hát  új  dignitásomat.  Tegnap  — 
épen  együtt  ülénk  Rózával  —  ő  kötött,  én  pedig  azon 
tanakodtam  :  mivel  mulassam?  mert  az  okos  ember 
is  kifogy  a  beszédből  néha  —  midőn  atj'ám  olyan 
képpel,  milyent  nagy  dolgoknál  szoktunk  mutatni, 
hozzánk  lépett.  Gyermekek!  —  így  szólott  —  a  sze- 
relemnek van  ideje,  de  a  világ  is  megkívánja  figyel- 
münket! ezután  markába  ütvén  ki  pipáját,  kezét 
vállamra  tévé  s  mély  hangon  így  szólt  :  Fiam  Jónás! 
én  a  közügyért  eleget  fáradoztam,  már  nyugalomba 
teszem  magamat  s  ifjabb  vállaidra  hárítom  ;  te  léssz 
a  helység  pennája!  A  tanács  nótáriusnak  választott, 
én  csak  a  fő  inspekciót  tartom  fel.  Vidd  ügyes  méltó- 
sággal, s  a  Tollagi  név  dicsősége  felmarad.  —  Öltözz 
és  jer  a  tanács  színe  elébe! 

Tudod,  barátom!  én  nagyságra  sohasem  vágyód- 
tam ;  de  ha  az  ember  véletlenül  valami  lesz,  mégis 
örül.  —  Felöltözvén,  elmentünk  a  helységházba.  Bíró 
uram  jeles  beszéddel  fogadott,  atyám  neki  ékesen 
felelt ;  már  én  is  készültem  valami  fontosat  mondani 
installációmra  s  készségemet  demonstrálni,  midőn  a 
kisbíró  berohan  :  Uraimék !  —  monda  —  huszárok 
jőnek  téli  szállásra,  már  a  kovártélycsinálók  meg  is 
érkeztek.  Ezen  hír  félbeszakasztá  az  iktatási  ünnepet  ; 
a  bírák  szétfutkostak  a  polgárokat  tudósítani,  enge- 
met pedig  atyám  hivatalos  szobájába  vezetett,  hol 
a  f elsőség  rendeléseit  olvastuk. 

E  hivatalt  alig  nyertem  volna  el,  ha  többen  a  tanács- 
beüek  közül  atyámnak  nem  tartoznának  :  de  az  obli- 
gátiónak  olyan  inf luxusa  van  az  emberre,  hogy  azt 
is  megteszi,  amit  nem  akar.  Róza  mindennek  nem 
örül,  tán  fél :  hogy  majd  kevesebbet  lát ;  a  jó  lélek! 

Többet  írnék,  de  a  trombita  engem  is  talpra  kiált, 
s  míg  az  ember  új  valami  hivatalban,  mindig  buzgón 
viszi. 

III. 

30a.  Novembris. 

Hej  barátom!  minden  testnek  van  árnyéka,  min- 
den tisztségnek  haszna  és  terhe  ;  én  is  olyan  valamit 
érzek,  ami  épen  nem  tetszik. 

Helységünk  most  sokkal  elevenebb,  de  magamról 
ítélvén,  sok  szív  is  új  mozgásba  jött.  Szép  hölgyem 
aligha  szemet  nem  szúrt,  mert  katona  uraimék  sere- 
gesen sétálnak  ablakom  alatt  ;  szerencsém,  hogy 
derekasan  kezd  fagyni,  különben  tán  még  most  is  ott 
tanyáznának.  Ez  semmi  ugyan,  de  nézés  a  szerelem 
követe  s  a  csillogó  ruha,  deli  termet  (bár  a  szabónak 
is  nagy  része  van  benne),  nyájasság  s  kellemes  udva- 
riasság hánj'Szor  szorítá  már  ki  a  hü  szívet!  Kötve 
higyj  az  asszonynak. 

Áz  ember  kiül  a  polcra,  hogy  mások  süvegöljék  s 
azalatt  nem  tudja  :  mi  történik  otthon. 


IV. 

5a.  Decembris. 

Ma  haragos  voltam  s  nem  mertem  mutatni.  Ez 
annyit  tesz  :  mint  köpönyeg  alatt  fügét  mutatni. 

Eszmékedve  ülék  szobámban,  midőn  egy  fiatal 
vitéz  nagy  robajjal  rám  nyitja  az  ajtót  s  mindjárt 
lietvenkedni  kezd  :  hogy  szállása  rossz,  füstös  s  több 
efféle.  Én  szokott  modestiámmal  kértem  :  hogy  az 
iránt  végezzen  a  bírákkal  —  hogy  nekem  ahhoz 
•senmii  közöm  ;  de  ő  folyvást  pattogott,  az  asztalt 
verte,  kardjával  csörtetett  s  még  füleimet  is  levágás- 

sal  fenyegeté.  Én  házi  jussomra  provokálván,  pozitu- 
rába  tettem  magamat,  de  ő  mindig  közelebb  hadará- 
szott  felém.  Az  okos  enged,  gondolám,  s  már  hátrálni 
kezdek,  midőn  Róza  ijedten  beszaladt  s  a  lárma  okát 
kérdé  ;  erre  a  mord  képű  harcos  oly  nyájas,  oly  szelíd 
Ion,  mint  a  szerelmes  galamb  —  oly  édesen  hunyorgott 
Róza  szemébe,  annyi  szépségeket  mondott,  hogy  én 
tüskén  állva  mindjárt  sejtettem  hadi  stratagemáját, 
mely  által  színlett  csatát  kezdvén,  Rózát  becsalta. 

A  kalászt  verik,  hogy  magot  nyerjenek ;  ez  is 
belém  kötött,  hogy  Rózát  dicsérhesse  ;  de  én  szavába 
vágtam  és  .szállását  hoztam  elő.  Bocsánatot,  nótárius 
uram!  ily  kedves  szomszédság  minden  kellemetlen 
dolgot  kellemessé  tészen  (tehát  szomszéd);  most  nem 
cserélném  el  a  legszebb  palotáért!  —  így  csevegett  és 
csak  a  déli  harang  hívta  el.  Ebből  láthatod  :  hogy  a 
gyomor  majd  egy  rangon  áll  a  szívvel.  Midőn  ki- 
kísértem, ő  csupa  barátságból  kezemet  félig  össze- 
zúzván, ismét  bocsánatot  kért  és  az  udvaron  keresztül 
hatszor  is  visszanézett.  Ez  valamit  akar,  gondolám, 
s  szobor  gyanánt  a  pitvarban  álltam  meg.  Mi  —  ba- 
jod kedvesem?  —  kérdé  cirógatva  Róza.  —  Semmi, 
fiam!  —  felelék  s  nem  akarva,  nagyot  sóhajtottam. 

Lásd,  barátom!  házasságban  a  legokosabb  ember 
is  néha  olyan  pictus  masculus  —  sokat  érez  s  átall 
szólani  —  tele  gonddal  mosolyog,  valót  keres  s  hazudik. 


8a.  Decembris. 
Tegnap  az  itt  kormányzó  kapitány  úrnak  névnapja 
volt  ;  atyám  azt  proponálta :  hogy  a  helység  küldene 
deputációt  hozzá,  őt  illendően  megköszönteni.  Atyám, 
ki  ilyetén  dolgokban  mindig  kolompos  volt,  most  a 
papolást  reám  bízta.  Tudod,  nem  vagyok  kérkedő  ; 
de  néhány  tanácsbelit  odavezetvén,  hevenyében 
olyan  orációt  penderítettem,  hogy  a  kapitány  örömé- 
ben alig  tudta  elfojtani  nevetését,  azonban  engem, 
mint  a  sors  üldözöttjét,  itt  is  fátum  ért,  mert  egyik 

közel  mögöttem  álló  igen  vastag  deputátus  nagyot 
tüsszentvén,  hasával  kilökött  helj^emből,  úgy  hogy 
előre  buktomban  a  megüdvözlendő  főtisztnek  lábára 
hágtam  s  így  tele  konfúzióval,  beszédem  fonalát  el- 
vesztem. Erre  a  kapitány  köszönetét  jelenté,  s  az  én 
epilógusom  elmaradt.  Később  az  asszonyság  is  meg- 
jelenvén, többi  között  nekem  ezt  is  monda  :  —  Hallom, 
nótárius  úrnak  szép,  jól  nevelt  hitvese  van,  igen  óhaj- 
tanám társaságát,  tessék  megismertetni  vele.  —  Én 
megígértem.  Itt  nincs  veszély,  a  kapitány  derék  em- 
ber ugyan  ;  de  a  kard  és  idő  nyomától  képe  olyan, 
mint  a  kárpit ;  azonfelül  egyik  asszony  szemmel 
tartja  a  másikat. 

Mióta  házas  vagyok,  tegnap  Róza  először  ellenke- 
zett velem.  Én  azt  akarám  :  hogy  a  vecsernyére  édes 
anyámnak  régi  nagy  bundáját  öltse  fel,  ő  pedig  csak 
könnyű  ruhában  a  máskorinál  szorgosabban  öltözött, 
bizonyosan  karcsú  termetét  nem  akarta  elpalástolni ; 
ízetlenségem  még  inkább  nevekedett,  midőn  a  tiszt 
urakat  útfélben  megállni  láttam  ;  úgy  néztek  —  úgy 
néztek,  de  egyik  se  rám.  Ebből  látom  :  hogy  a  szép- 
ség mellett  a  tudomány  csak  holt  kincs,  s  hogy  a 
ember  néha  fűnek-fának  szemet  kívánna,  néha  meg 
közvakságot  óhajt. 

A  szomszéd  vitéz  leginkább  incselkedett,  nappal  néz, 
estve  sípolgat  ;  annyit  tudok  felőle,  hogy  kadét,  kü- 
lönben nem  igen  derekabb  ember  nálamnál ;  de  az 
újság  fél  szépség.  Ma  éjjel  is  többedmagával  muzsi- 
kált ;  én  felkeltem  s  kinyitván  az  ablakot  a  vasrosté- 
lyon kidugtam  a  fejemet  —  amint  nézegetek,  egyik 
nekem  ugrik  s  előbb,  hogysem  bevonahattam  volna 
fejemet,  gyöngéden  megcirógatta  :  bizonyosan  más 
kepét  vélt,  gondolára  s  jóízűt  nevettem  csalódásán  ; 
de  ma  reggel  vettem  csak  észre,  hogy  bekormozott. 

VI. 

15a.  Decembris. 

Nálunk  szörnyű  nagy  hó  esett,  kívül  minden  fehér  ; 
csak  az  én  kedvem  fekete.  Legyen  az  ember  bármi 

pontos,  ha  esze  otthon  jár,  midőn  másutt  dolgozik, 
megtéved  ;  én  is  a  jegyzőkönyvben  nagy  zűrzavart 
okoztam,  s  ha  atyám,  mint  régi  praktikus,  észre  nem 
veszi,  kár  mellett  szégyent  is  vallok  ;  van  is  mit  hal- 
lanom érte  ;  de  hagyján!  csak  qua  férj  boldog  lehet- 
nék, nem  bánnám,  ha  qua  nótárius  némelykor  orrot 
kapnék  is. 

Azt  mondják  :  a  jó  asszonynak  nem  kell  strázsa,  ön- 
magát megőrzi ;  de  ha  az  erkölcs  elalszik,  vajmi  jó 
akkor,  ha  a  gazda  szeme  váltja  fel!  Míg  az  ember 
kötelessége  után  jár,  háza  nyitva  marad  az  incselke- 
désnek.  A  kadétot  is  Rózánál  kaptam,  olyan  közel 
ült  hozzá,  s  beléptemkor  valamit  dugdozott  előttem. 
Én  elhűltem  ;  de  Róza  vidáman  felém  ugor^^án,  mond  : 
Ez  az  úr  Lépfalvi,  Lolli  férjének  öcscse  ;  bátyjának 
öcscse  ;  bátyjának  megírván  téli  szállását,  annak  üd- 
vözletét s  örömét  jelenté,  hogy  ily  közel  esett  ked- 
ves barátjához.  Lolü  is  tisztel!  —  Ez  mind  jó,  de  a 
barátságnak  is  van  határa  ;  azért  hideg  maradtam 
Lépfalvi  iránt,  ki  úg3'  látom,  hajszállal  se  jobb  báty- 
jánál, s  ha  lehetne,  jégre  vezetne. 

Lépfalvi  nemsokára  elment  s  az  ajtónál  ezt  súgta 
fülembe  :  —  Nótárius  uram  féltékeny,  sajnálom  ;  de  ki- 
nek szép  hölgye  van,  tűrni  tanuljon.  —  Ez  még  habeál- 
gatni  akar,  gondolám,  s  haragomban  mindjárt  is  sze- 
mére lobbantam  Rózának,  hogy  nekem  hátam  mögött 
ily  vendég  igen  disphkál,  s  nem  hittem  volna,  hogy 
ily  csapodár  legyen.  Róza  reám  veté  szemét,elfordúlt 
s  könnyezett :  magamon  is  kitört  a  fájdalom  és  vele 
sírtam  ;  édes  anyám  hozzánk  jővén  s  minket  oly  bú- 
san látván,  szinte  zokogni  kezdett  velünk,  míg  a  vala- 
mit kérdezni  jött  szolgáló  látván  e  pityergő  scénát, 
jajveszékelve  atyámért  szaladt,  ki  szokott  auktoritással 
megkorholt  és  szétperelt  bennünket.  Ah!  szegény  jó 
szüleim  nem  tudják,  mi  epeszt  —  magam  se  tudom  ; 
de  az  okos  ember  előre  néz. 

így  él  barátod  Jónás!  ölelkezés  lesz  ugyan  a  sira- 
lomnak vége  ;  de  a  házasság  olyan,  mint  a  viadal,  az 
ember  csöröl-pöröl,  aztán  megbékül;  de  a  seb  mégis  fáj . 


VII. 

2oa.  Decembris. 
Tegnap  reggel  szomszéd  kollégám  hozzám  toppant 
s  magával  leányt  kérni  meghitt  ;  nem  örömest  men- 
tem, de  még  boldog  időmbe  megígértem  neki,  azért 
engednem  kellett.  De  hogy  Rózának  ne  legyen  ideje 
kinézegetni,  számolást  (s  ehhez  igen  ért)  bíztam  reá. 
Ő  mindjárt  elérté,  mit  akarok.  —  Mindent  megteszek  — 
mond  —  csak  ne  kételkedjél  hűségemről.  —  Én  nem 
kételkedném,  csak  a  katonák  ne  kételkednének!  — 
felelék. 

—  Hogy-hogy?  —  kérdé  Róza. 

—  Ha  nem  kételkednének  hűségedről,  nem  járnának 
utánad,  —  viszonzám  búsan. 

—  Az  idő  kifog  minden  balítéleten !  —  mond  Róza. 
—  Tudtam  volna  tán  sokat  mondani ;  de  ha  az  ember 
szerelmessel  készül  valahová,  nincs  nyugta  ;  azért 
kollegámmal  szánra  telepedvén,  elröpültünk  nagy 
csörgettyűsen. 

A  leánykérő  mindig  kedves  vendég,  mi  is  szívesen 
fogadtatánk.  Diktum  faktum!  a  leány  igent  sóhajtott, 
szüléi  utána,  s  a  nősző  örömében  alig  lelte  helyét, 
én  pedig  gondolám  :  várj  csak,  kollega!  majd  megér- 
zed, mi  a  feleség!  Az  enyém  jó,  mégis  mennyi  gon- 
dot ád!  Az  ebéd  sokáig  tartott,  különben  is  kolle- 
gámnak annyi  mondókája  volt,  hogy  már  késő  este 
lett,  mire  hazaértem..  Hálásra  eleget  hívogattam  s 
marasztottam  útitársamat,  de  erővel  ő  még  az  éjjel 
hazaszándékozott ;  így  tehát  nem  is  engedtem  hozzánk 
hajtani,  hanem  a  helység  végén  leszállván,  bundába 
burkolva  házunkhoz  ballagtam,  meglepni  vélvén  Rói- 
zát.  Amint  a  kerítéshez  jutok,  mindjárt  egy  ember- 
alak ötUk  szemembe,  mely  az  ablak  alatt  áll.  Ez  a  ka- 
dét !  gondolám  s  közelebb  sunnyogok  hozzá  és  csodál- 
koztam, hogy  semmikép  se  mozog.  Kevés  vártatva 
megszólítám  :  —  Uram !  nem  illik  idegen  ablak  alatt 
kandikálni!  —  Semmi  felelet.  —  Meleg  vére  lehet  az 
úrnak,  hogy  ily  hidegben  is  itt  ácsorog  I  —  mondám 

ismét  s  félre  akarám  tolni  —  de  meghökkenve  léptein 
\'issza,  midőn  a  kadétnak  vélt  alak  első  tapintásra  lába- 
imhoz omlott  —  nézek,  nézek  s  látom  :  hogy  hdtetem 
volt  s  reá  egy  köpenyeg  akasztva.  Amivel  az  embernek 
képzete  vesződik,  azt  látja  szeme.  Eleinte  boszankod- 
ván,  a  kadétot  nem  szántam  volna  móresre  tanítani, 
mert  ez  a  csíny  egyedül  tőle  származhatott  ;  de  látván, 
hogy  a  dolog  tanú  nélkül  ment  végbe,  csendesen  be- 
lopództam  az  ajtón  s  az  öregeket  már  fekve,  Rózát 
pedig  a  mesélő  fonóknál  lelem. 

A  nehéz  útiruhát  le  akarván  vetni,  a  mi  szobánkba 
menék  s  már  visszakészültem  a  fonótársaságba,  midőn 
kívül  az  utcán  dörmögést  hallok  —  az  ablakhoz  me- 
gyek, melynek  egyik  táblája  nyitva  volt,  s  mindjárt 
megismertem  a  kadétot  egy  pajtásával. 

—  Nincs  itthon  - —  mond  Lépfalvi  —  a  csörgő  szánt 
meg  kellett  volna  hallanunk. 

—  A  hóember  el  volt  döntve. 

—  A  szél  miatt. 

—  Nemde  gyönyörű  asszony  az  a  Tollaginé?  Nem 
tudom,  mint  botlott  bele  az  a  pedánt,  bárdolatlan 
nótárius.  ? 

Classzicus  dróton  járó. 

Kínjából  lett  tudós. 

Tudósból  lett  öszvér. 

Olyan,  mint  a  barázda-billegető. 

Mint  Faun  a  Grácia  mellett. 

Lásd,  barátom!  ily  titulusokat  nyer  az  ember,  ha 
szép  felesége  van,  a  romlott  irigy  világ  rajta  edzi 
nyelvét,  hogy  a  szép  előtt  megdönthesse.  Alig  tud- 
tam magamat  moderálni,  hogy  vissza  ne  feleljek  :  de 
ha  az  ember  hallgatózik,  önszégyenét  hallja  sokszor  : 
aztán  az  ilyest  jobb  ignorálni.  —  Később  ugyan  jó 
embernek  is  neveztek,  de  ez  csak  úgy  illett  a  többi- 
hez, mint  egy  hajszál  a  kopasz  főre.  —  Elhallgatván, 
szóval,  síppal  kezdettek  ostromolni  —  oly  keserves, 
oly  andalogtató  nótát  fúvtak,  hogy  szinte  magam  is 
megindultam  ;  de  attól  tartván  :  nehogy  a  kártékony 
hangok  még  Rózát  is  általcsalják  a  fonó  kalákából, 

hozzá  szándékoztam,  csak  az  ablaktáblát  kívántam  be- 
zárni —  de  gondold  el!  amint  a  kárpitot  félre  hajtván 
kinyújtom  kezemet,  Lépfalvi  mint  a  villám  odaszökik, 
megragadja  azt  :  —  Róza!  —  sóhajt  —  ah!  miért  oly 
kegyetlen?  Én  vissza  akarám  húzni  kezemet,  de  ő 
keményen  szorongatva  ajkaihoz,  nyomta :  — Most  vagy 
solia!  —  rebegett,  azután  olyan  meleg  csókokat  cup- 
pantgatott  reája,  hogy  szinte  csiklandott,  s  bármint 
tartózkodtam,  kacagnom  kellett.  Erre  ő  visszapattant, 
én  pedig  aludni  küldvén  őket,  bezártam  a  táblát. 

Barátom!  ez  nekem  mégis  szeget  ütött  fejembe; 
ki  lesz  kezes,  hogy  utóbb  az  igazi  kéz  mégis  ki  nem 
hajlik-e?  Az  asszonv  gyarló,  ezt  már  a  régi  írók 
hirdették. 

VÍII. 

24a.  Decembris 

Könnyezd  sorsomat,  barátom!  én  csakugyan  hamis 
fogást  tettem,  csakugyan  meg  vagyok  csalatva!  Nincs 
hűség  e  földön,  kezemben  a  rettentő  bizonyság.  Ily 
búsan  még  egy  karácsony  se  talált  —  bocsáss  meg, 
ha  ezen  sorokat  sillabizálnod  kell,  mert  fájdalomtól 
reszket  kezem. 

Mint  nótárius  én  adminisztrálom  a  szükséges  széna- 
és  abrak-porciókat  s  azokat  quietáltatom.  így  történt 
ma,  s  az  előbbeni  porciókat  Lépfalvi  vette  által 
ö  mintha  semmi  se  történt  volna  közöttünk,  enye- 
legni kezdett  ;  de  minden  dologhoz  bizonyos  szerio- 
zitás  illik,  azért  csakúgy  fél  füllel  hallgattam  reája 
.s  a  munkát  elvégezvén,  a  quietantiát  kértem  tőle. 
Ö  erre  zsebkönyvét  előveszi  s  kívánságomat  teljesít- 
vén, magamra  hagyott  ;  én  majd  elkábultam,  midőn 
az  officiózus  írás  közé  egy  kis  aranykarimás  cédu- 
lát szorulva  lelek  :  olvasd  és  irtózzál  rettentő  tartal- 
mától : 

«Róza!  egyetlen  kedvesem!  Igaznak  találom,  hogy 
a  minapi  baltörténet  óta  az  ablaknál  való  össze- 
jövetel csak  g3'anút  és  lármát  okoz  és  feszes  férjedet, 
kit    az  ég  haragjában  csatolt   hozzád,   még  inkább 


vigyázatra  serkenti  ;  azért  szíves  hálával  fogadom  el 
javallatodat  s  bizonynyal  a  kert-alatti  hársfánál  meg- 
jelenek ;  csak  te  is  jó  móddal  szökhessél  ki,  tán  a 
karácsony  alkalmat  ád.  Én  reménylem,  hogy  a  hideg 
levegőt  elfelejted  meleg  karjaimban.  Ha  nem  vélt  aka- 
dály tartóztatna,  tűzz  valmai  jelt,  p.  o.  egy  pántlikát 
a  sövényre,  mindjárt  a  rés  mellett,  nehogy  hasztalan 
várjon  téged  szerető  L.» 

Ha  az  embert  véletlen  csapás  éri,  mindenhez  kap- 
kodna s  mégse  tud  mozogni  —  én  is  sokáig  mered- 
ten állék,  a  halálos  cédulát  tartva  kezemben.  A  ki- 
hez így  mernek  írni,  ki  a  kert  alá  hívja  imádóját, 
az  nem  kegyetlen  már,  gondolám  s  első  hevemben 
mindjárt  Rózához  akartam  rohanni  s  az  írást  mint 
vétke  dokumentumát,  elébe  tartani ;  de  tagadva  sza- 
porodik a  világ,  ő  is  majd  tagadni  fogja  és  mente- 
getni magát  ;  így  eszmélkedtem  s  végre  csakugyan 
legjobbnak  ítéltem  őket  in  facie  loci  meglepni,  azután 
szakadjon  a  szív.  Szinte  várom  és  rettegem  az  estét. 

Az  ember  virág  mellé  telepedik,  mohón  szívja  az 
édes  illatot  s  alig  fordul  egyet,  érzi  a  tüskét.  Ne 
házasodjál!  én  már  benne  vagyok,  és  szívem  repedni 
ké.szül. 

IX. 

25a.  Decembris. 

Mért  van  az,  barátom?  Más  ember  nem  is  tudja, 
mi  a  tanultság  és  csendesen  él  ;  én  annyi  klaszikust 
tudok  könyv  nélkül,  minden  tárgyra  kész  vagyok  egy 
szentenciát  mondani,  s  mégis  mindenütt  megütközöm ! 
Ugyan  megjártam  ismét,  neked  sub  rosa  megpanasz- 
lom,  de  ne  add  tovább. 

Tegnap  már  jelentem,  hogy  kétségben  valék,  sem 
enni,  sem  inni  nem  tudtam  ;  Róza  es  szüleim  eleget 
kérdeztek,  de  én  minden  nyilvánító  vallást  elkerül- 
tem. A  titkos  arcú  este  beállt,  én  azt  mondottam, 
hogy  a  kántorhoz  megyek  s  ott  töltöm  az  estét  ; 
köztünk  szólván  :  azzal  csak  Rózának  kívántam  alkal- 
mat adni  biztosabb  kimenetelre.  Voltam  ugyan  a  kán- 

tornál,  hol  több  felekezetben  kártyáztak,  ki  dióra,  ki 
raárjást,  ki  vojtát,  ki  filkót,  ki  oplitánt,  s  ezt  meg- 
unván, ki  durnit,  ki  kopkát,  ki  putát,  ki  harminc- 
egyet, ki  capárit.  Ez  engem  mind  nem  vidíthatott 
fel.  Egy  huszár  strázsamester  ostáblával  is  kínált,  de 
minthogy  az  kockával  esik,  s  én  házasságom  által 
úgy  is  minden  nyugalmamat  elkockázván  mindenféle 
kockajátéktól  cordicitus  iszonyodom,  nem  fogadtam 
el  meghívását,  hanem  nyolc  és  kilenc  óra  között  a 
kert  alá  bujdostam  s  a  sövény  mellé  lapulván,  sze- 
meimet a  kijelelt  fára  meresztem,  melynek  ágain 
varjúsereg  üldögélt.  Várok  —  várok,  zúz-  és  jég- 
lepte bajuszom  peckesen  állt,  fogam  vacogott  s 
didergő  térdeim  össze  meg  összeütődtek.  Az  óra 
tizet  ütött,  senki  nem  mozdult  egyéb,  a  varjak  röp- 
pentek fel  néha  károgva.  Ma  tán  nem  is  lesz  szerel- 
mes kongreszus,  gondolám,  s  lappangva  kémleltem  a 
jelt,  melynek  az  írás  szerint  a  sövényen  kell  vala 
lógni ;  a  rést  feltaláltam  s  amint  ott  tipegek-tapogok 
a  jelt  is  megláthatni,  egyszerre  a  hársfa  s  a  sövény 
között  a  föld  megrendül  alattam  s  én  sötét  mélységbe 
sülyedek,  nyakam,  fejem  megtelvén  hóval.  Szörnyű 
ijedtemben  kiáltozni  kezdek,  de  senki  nem  jött  segé- 
demre —  hasztalan  iparkodtam  kivánszorogni,  a  hó 
dűlt  hegyembe  is,  alám  is  ;  de  én  fel  nem  kapasz- 
kodhattam ;  a  gondolat  :  hogy  a  farkasok  miartalékja 
leendek,  még  inkább  szepegtetett  s  lármázni  inger- 
lett ;  s  íme !  ahg  támad  bennem  ama  borzasztó  kép- 
zelődés,  zörgést  hallok  s  előbb,  mintsem  megfoghat- 
tam volna,  mi  lehet?  egy  szőrös  test  zuhan  mellém. 
Féhg  aléltan  az  üreg  oldalához  vonulva  legyintget- 
tem  köpönyegemmel  feléje  s  csak  akkor  eszméltem 
fel,  midőn  borzas  társam  ugatni  kezdett,  s  én  benne 
egyik  komondorunkra  ismertem.  Szinte  jól  esett,  hogy 
a  hív  állat  hozzám  szövetkezett,  derék,  fogas  frigye- 
semet tekintvén  benne.  Mikor  az  ember  szükségben 
van,  az  oktalan  állat  is  vigasztalást  nyújt :  én  is 
iszonyai  riadalmak  közt  cirógattam  a  komondort,  csak 
hogy  ne  hagyjon  el. 


Majd  félórai  ijedség  és  íázás  után  lépést  hallék  a 
havon  ropogni.  —  Jónás!  Jónás!  —  kiálta  Róza  és 
atyám. 

—  Vide  infra!  —  sóhajték  fel  a  mélyből. 

—  Mi  a  manó!  hol  bujkál  nótárius  uram?  —  dör- 
mögött kocsisunk  —  mindjárt  létrát  hozok. 

Nemsokára  így  csakugyan  kivergődvén  az  üreg- 
ből, Róza  karján  a  szobába  őgyelegtem.  Atyám  azt 
véli,  hogy  mint  jó  gazda,  csupa  vigyázatból  kerültem 
meg  a  házat,  megdicsért,  egyszersmind  sajnált  is, 
hogy  a  farkasverem,  melyet  addig  ásatott,  míg  én 
a  városban  járkáltam,  önfiát  fogta  be  legelőször. 
Hogy  te  azt  nem  láttad,  Jónás!  Hiszen  nád  volt  tor- 
kolatjára téve,  s  az  egész  őszön  szemed  előtt  állt!  — 
monda  vigasztalólag  ;  de  mikor  az  ember  asszonnyal 
vesződik,  akkor  pihen  a  gazdaság.  Róza  tele  gond- 
dal forgolódott  körültem,  én  pedig  erővel  ki  akar- 
tam nézni  belőle  valami  csalárdságot,  de  lehetetlen 
volt.  Az  asszonyi  szem  vexáló  tükör  gyanánt  mindig 
mást  mutat,  mintsem  akarjuk. 

Bajom  nincs  egyéb,  hogy  rekedt  vagyok. 


X. 

27a.  Decembris. 

Ma  szobámban  ülék  s  azon  tanakodtam  :  mit  te- 
gyek a  kadéttal?  Ha  satisf akciót  kérek,  kinevetnek  ; 
ha  nem  szólok,  nyugtom  se  lesz.  —  Még  a  resultátu- 
mot  fel  sem  lelem,  midőn  ő  Rózával  hozzám  lépett. 
Mi  kadét  úrnak  köszönettel  tartozunk  még  — mond 
Róza  —  mivel  hírül  adta,  hogy  tegnapelőtt  bajod 
történt. 

—  Ily  csekélység  szót  sem  érdemel  —  viszonzá  Lép- 
falvi,  nem  keveset  habozva.  —  Künn  járván,  nótárius 
uramat  kiáltozni  haliám,  s  ha  szolgálat  nem  tartóztat, 
magam  siettem  volna  segedelmére.  —  Én  válasz  helyett 
csak  homlokomat  dörzsöltem,  mert  a  tréfa  és  harag 
között  középutat  nem  leltem,  csak  midőn  Róza  ma- 

gunkra  hagyott,  vettem  elö  ama  cédulát  :   ez  tán  — 
mondván  —  nem  tartozott  a  quietantiához? 

—  A  szív  dolga  —  viszonzá  Lépfalvi  —  örülök,  hogy 
ily  jó  kézbe  esett.  Nótárius  uram,  tudom,  el  nem 
árul.  Máskor,  fogadom,  jobban  vigyázok  rá. 

—  Én  senkinek  szekretáriusa  nem  leszek  ;  e  dolog- 
hoz ugyan  szólásom  van,  inquirálni  is  fogom!  —  fele- 
lék tűzzel. 

—  Mi  jó  barátok  lennénk,  ha  nótárius  uramnak  szép 
felesége  nem  volna  ;  igen  sajnálnám,  ha  miattam  nyug- 
talanságot szenvedne,  de  én  arról  nem  tehetek  ;  a 
szépnek  hódolni  kötelességünk!  ez  a  természet  örö- 
kös törvénye,  melynek  minden  szív  alája  van  vetve! 
—  monda  Lépfalvi. 

—  De  a  szépnek  nem  szükség  és  nem  szabad  min- 
den hódolást  elfogadni,  kivált  ha  már  egyhez  csatolta 
magát  —  szólék  fájdalmasan,  s  ő  megindulván,  kezét 
nyujtá,  hogy  többé  nem  alkalmatlankodik.  Azzal  odább 
ment  és  engem  bizonytalanságban  hagyott. 

Én  olyan  vagyok,  mint  a  beteg,  kihez  két  orvos 
jár  s  mindenik  más  szert  ajánl,  s  ezáltal  egyik  se 
nyerhet  bizodalmat.  Ha  Rózát  szemlélem,  azt  hiszem 
hogy  ártatlan  ;  de  ha  ártatlan,  hogy  mernének  neki 
ily  levelet  írni?  ha  szólok  s  nincs  igazam,  sajnosán 
megbántom  ;  ha  nem  szólok,  majd  utóbb  a  szólás 
késő  lesz!  Tán  legjobb  lesz  mégis  a  környülmények- 
hez  alkalmaztatnom  magamat.  Ha  jobb  gondolat  ötlik 
eszedbe,  írd  meg! 

Nemde,  barátom!  az  asszonnyal  nyugodtan  élni, 
legnagyobb  remeke  az  életnek?  és  minden  ritkaságok 
ritkasága  oly  asszony,  ki  ha  eggyel  lakik  is,  soknak 
tetszeni  ne  vágynék! 

Üj  esztendőre  minden  jót,  áldást,  békességet  kívá- 
nok s  tapasztalásimból  ezen  jegyzésimet  küldöm  : 

Szeresd  az  asszonyt,  de  tartsd  öt  korláton, 
Máskép  mirtusért  fejedre  tövist  fon. 
Dicsérd,  ha  olykor  szelíden  engednek. 
De  másnak  ne  higyj,  csak  önnön  szemednek. 

Tudd  meg    az  ember  ragadozó  állat, 

Kész  megterhelni  az  idegen  vállat. 

Saját  birtokát  csak  könnyen  megveti, 

De  annálinkább  a  másét  szereti. 

Seramit  se   próbálj,   míg  véred   meg  nem  hűl, 

így  menekszel  majd  a  farkasveremtül. 


XI. 

loa.  Januarii. 

Tegnap  Rózával  a  kapitány  úrnál  valék  s  nála  több 
tiszteket  is  lelénk.  Ha  az  ember  valami  kis  appen- 
dixe a  közigazgatásnak,  mindjárt  nagyobb  respektusa 
van  ;  engem  is,  de  kivált  hitvesemet,  nagy  udvarias- 
sággal fogadtak  :  ezt  (nempe  a  hitvest)  a  kapitánjmé 
mindjárt  más  szobába  vezette,  és  okosan  ;  mert  a 
hízelkedő  suttogás  annyira  árt  az  asszonynak,  hogy 
utóbb  tükrét  is  hazugnak  tartja.  Lépfalvi  kadét  is  ott 
volt,  de  hol  az  ember  legkisebb  úr,  ott  nem  igen 
mer  hánykolódni. 

Azt  mondják  :  az  okos  hallgat  ;  de  ha  az  ember 
sohase  szól,  hogyan  tudhassák  mások  okos  létét  ; 
ennélfogva  én  is  beszédbe  elegyedvén,  többi  között 
tudós  reflexiókkal  megmutattam,  hogy  Rómát  légiói 
emelték  fel  s  viszont  rontották  le  ;  ha  azok  mindig 
hazafiak  lettek  volna,  dicső  birodalmok  most  is  ál- 
lana még. 

—  Hagyjuk  a  multat  s  éljük  a  jelent  —  mond  a 
kapitány  —  következő  vasárnap  kis  házi  mulatságot 
adok,  nótárius  urat  is  szívesen  látom  hitvesével ;  és 
hogy  társaságunk  annál  vígabb  s  tetszetősebb  legyen, 
tehát  maskarában  jelenünk  meg.  A  tiszt  urak  kaptak 
ezen  s  örömzajongva  hirdetek  helybenhagyásokat. 

—  Azaz  álorcát  veszünk  —  mondám  én,  mivel  már 
Rómában  valék  —  mint  hajdan  a  histriok?  Ha  meg 
kell  lenni,  én  se  vagyok  ellene  ;  de  ha  csak  képe- 
met nem  mázolom  be,  nem  tudom,  hogy  lehessek 
maskarává? 

—  Lesz  arra  gondom  —  viszonzá  a  kapitány  —  a 

ruhák  megszerzését  én  magamra  vállalom.  Később  a 
Rózával  visszatért  asszonyság  is  érinté  e  dolgot  és 
igen  kegyesen  hívott  meg  bennünket.  Hazamentünk- 
ben Róza  egészen  felvidulva  beszélé  el  :  hogy  ő, 
mint  oláh  asszony  jelenend  meg  a  kapitány  né  val.  Én 
e  dolgot  otthon  métyebb  fontolóra  vettem  s  így  okos- 
kodtam :  az  emberi  kép  centruma  minden  szépnek 
onnan  sugárzanak  ki  minden  kellemek,  az  a  mágnes, 
mely  után  fordul  a  szem,  onnan  kap  élelmet  a  kép- 
zelet ;  de  a  vászonkép,  bárminő  szép  is,  csak  lelket- 
len jószág,  s  Róza  azzal  lesz  eltakarva,  ennélfogva 
nem  tetszhetik  úgy,  s  ha  nem  tetszik,  nincs  mitől 
tartanom  :    ergo  bízvást  elmehetek.  Vale! 


XII. 

i6a.  Januarii. 

Semmi  újság!  egyéb,  hogy  Róza  gyakortábbad  el- 
jár a  kapitánynéhoz  ruhája  végett  —  ott  dolgoznak 
erősen  ;  de  hogy  reá  ismerjek  mindjárt,  kesztyűjét 
mutatta  meg. 

Tegnap  hivatalos  szobámba  assignációt  hoztak !  gon- 
dold el  csak!  az  a  Cséli  nevű  ifjú  ember  ment  ezen 
keresztül,  ki  a  duellumban  megpelyhezett  és  lova- 
kat kért ;  én  rendeltem  neki,  de  régi  bosszúságom 
miatt  meghagytam  a  kisbírónak,  hogy  a  legrosszabb 
gabancsokat  állítsa  ki  neki.  Az  ember  azért  nem 
bosszúálló,  ha  rajta  elkövetett  régi  csínyt  új  csíny- 
nyel ró  le. 

XIII. 

i8a.  Januarii. 

A  mulatság  végbe  ment ;  az  ember  akármit  tesz, 
ha  ki  van  a  sorstól  választva,  a  viszontagság  nem 
marad  el. 

Szinte  feszült  kebellel  (mert  sem  én,  sem  Róza 
nem  valánk  még  maskarák),  mentünk  este  a  kapi- 
tányi szállásra,  hol  mindegyikünket  másfelé  vezettek. 

A  kapitányt,  képét  kivévén,  már  egészen  felöltözve 
leiem  :  szűk  kivarrott  selyemruhája  volt,  lábán  pil- 
langós cipő,  vállán  derékig  érő  köpönyeg  függött, 
fején  bársonysapka  lobogós  tollakkal.  Ő  magát  spa- 
nyolnak nevezé  —  én  pedig  mondám  :  ha  az  ember 
nálunk  télen  ily  lepke-köntösben  járna,  magával  kel- 
lene vinni  a  kályhát,  mert  ugyan  megjárná  az  ily 
vendég-köpönyeggel.  —  Nekem  egy  máj  színű  selyem 
leppentyűbe  kellett  bújnom  és  hasonló  csuklyát  húz- 
nom fejemre,  mely  megfordított  turószacskó  gyanánt 
nyúlt  fel  búbosán  magasra  ;  képemre  egy  éktelen 
orrú  lárvát  kötöttek,  melynek  selyem  szakálla  majd 
mellemig  lógott  le.  Ezt  a  kapitány  dominónak  ne- 
vezé ;  én  pedig  a  tükörnél  szüntelen  nevetgettem  ma- 
gamat, mert  olyan  bolond  dominus  formám  volt. 

A  muzsikusok  már  ugyancsak  dolgoztak,  midőn  a 
kapitány  ékesen  felgyertyázott  ebédlőjébe  vezetett, 
hol  leginkább  látszott,  hogy  nem  üres  erszénye.  Ott 
már  különféle  maskarák  jöttek-mentek  ;  itt  egy  pár 
dajna  visított  egy  fiatal  vitéz  körül,  ott  egy  pápa- 
szemes öreg  úr  tobákkal  kinált  mindent  s  udvariasan 
kacsingatott  a  fiatal  szépre,  ki  kosárban  virágokat 
hordott.  Voltak  régi  s  új  magyarok,  csikósok,  törö- 
kök, zsidók  és  több  nem  ismert  alakok  is.  Egy  min- 
den színű  foltokból  férceit  és  összegányolt  ruhájú, 
félig  fekete  képű  legény  leginkább  szeleskedett  és 
egy  cifra  recsegő  bottal  mindig  maga  körül  hadará- 
zott ;  beléptemkor  reám  is  mindjárt  egyet  csettentett 
és  ezen  szavakkal :  szervusz  Tollagi!  ismét  odább  lej- 
tett. Én  reá  bámulván  nem  foghattam  meg,  hogyan 
ismert  reám,  holott  a  házi  úron  kívül  senkise  látott. 

Minthogy  mindenik  beszélt,  én  sem  akartam  utolsó 
lenni,  azért  is  egy  törökhöz  menvén,  ki  mindig  felém 
integetett,  kértem,  hogy  engedné  meg,  ha  kompetens 
titulusát  nem  adom  meg,  mivel  nem  tudom  ;  őszinte 
kérdésemre  :  mint  tetszik  a  distrakció?  ő  visszás  han- 
gon ezt  harsogá  fülembe  :  jobban  mint  neked  a  far- 
kasveremben! Mintha  leforráztak  volna,  oly  sebten 
hagytam  oda  a  törököt,  nem  keveset  bosszankodván. 

hogy  ezen  fátumot  mások  is  tudják.  Én  úgy  hiszem, 
a  kadét  trombitáskodott. 

—  Lásd,  te  merően  álló  maskara!  —  monda  az  is- 
mét hozzám  jött  török  —  ez  kicsinyben  a  nagy  világ 
képe,  hol  szinte  mindenik  bizonyos  álorcát  hordoz, 
hogy  azt,  ami  van,  elrejtse  ;  vagy  azt,  mi  nincs,  ki- 
pótolja. Mindenik  játszik,  s  a  rovást  a  tapasztalat- 
lannak kell  többnyire  kifizetni.  Csak  nézd  :  a  kér- 
kedő mint  cseveg  magáról,  a  betyár  külsejét  fitog- 
tatja és  a  tükörbe  pislogat,  mint  a  fösvény  ládájába, 
a  gúnyoló  más  hibáin  elmélkedik,  a  könnyelmű  mulat- 
tat, az  uzsorás  fukar  közel  a  pazarlóhoz  nagy  kamatit 
számlálja,  a  durva  lármáz  s  mindenben  megütközik, 
a  szenvedő  csendesen  ül,  a  szerelmes  rejteket  keres, 
az  eszmélő  mosolyog,  és  hallgat,  a  pulya  mindent 
majmol,  a  féltékeny  néz,  habzik  és  izzad.  Szólj !  te 
melyik  sorba  tartozol? 

—  Én  különben  az  eszmélők  sorába  tartozom,  —  fele- 
lék ;  —  a  mostanról  nem  is  mervén  szólni,  mert  csak- 
ugyan habozva  néztem,  nem  jő-e  már  Róza  ;  és  ha 
nem  éppen  szükség,  az  ember  maskarában  se  hazud- 
jék. Még  a  török  sokat  beszélt  volna,  de  az  ajtó 
megnyílt  és  nyolc  oláh  asszony  lép  elő,  azért  is  én 
őt  a  faképnél  hagyván,  többekkel  együtt  az  imént 
érkeztekhez  szorongok  —  egyik  közülök  mindjárt 
kezemet  megrázván,  elsikoltá  magát  :  üdvez  légy,  Jó- 
nás! Én  meghajtottam  magamat,  mert  kisebb  ter- 
metéről láttam,  hogy  nem  Róza.  A  keztyüt  mindjárt 
megismertem  :  de  más  kettőnek  is  szinte  olyan  volt 
és  termetök  is  hasonló  Rózáéhoz  :  azért  nem  tud- 
tam mit  tenni,  hanem  rendében  eljártam,  őket,  kérd- 
vén ;  te  vagy  Róza?  ketteje  elnevette  magát,  az  egyik 
fejével  intett  s  kezemet  gyöngén  szorítá  meg,  aztán 
odább  sétált. 

Alig  távoztam  el  onnan,  az  a  tarka  legény  tüstént 
ott  termett  s  melléje  tolván  magát,  annyit  suttogott 
fülébe,  úgy  szorongatta  karjait,  szóval  oly  ismerősen 
bánt  vele,  hogy  engem  a  méreg  egészen  elfutott, 
annyival  inkább,  mivel  külsejére  nézve  azon  tarka 

alakban  méltán  a  kadétot  gyaníthatám.  Többször 
akartam  közeledni  hozzájok,  de  azzal  a  recsegő  bot- 
tal mindig  felém  hadarázott,  s  nem  bátorkodtam  erő- 
szakoskodni, nehogy  lárma  támadjon.  Itt  tapasztalam: 
hogy  legjobb  otthon  haragudni  ;  ott  az  ember  bátran 
kimondja,  mit  akar,  másutt  le  van  kötve  nyelve.  Egy 
ideig  némán  néztem,  de  utóbb  a  sok  fecsegést  csak- 
ugyan restellem  és  az  oláh  asszonyihoz  fúrva  maga- 
mat, így  szólék  :  én  nem  tiltom  az  illendő  mulatságot, 
de  az  álorcában  is  kötelességünk  az  erkölcsöt  tisz- 
telni! sapienti  sat.  Erre  az  oláh  asszony  hahotázni 
kezdett  s  vállamat  megveregetvén  monda  :  te  csak  a 
régi  vagy  még  most  is!  Azzal  elvonult,  én  pedig 
tele  haraggal  néztem  utána,  magamat  vádolván  :  miért 
hoztam  ily  helyre,  hol  az  ember  azt  is  tréfának  veszi, 
ha  másnak  szíve  fáj.  A  török  költe  fel  merengésem- 
ből, egy  papiroskát  nyomván  kezembe,  melyen  ez  a 
vers  volt : 

Messze  irigy  tőlünk!  hívséget  várni  nem  átallsz 
A  széptől?  ki  után  annyi  epedve  tekint? 

A  napnál  egyedül  vágyói  melegedni  ?  ne  gondold ! 
Másnak  is  életet  ád  lángszeme,  hidd  nekem  azt! 

—  Rossz  princípium  ez!  —  mondám,  nem  szeretném 
ha  másra  is  ragadna!  s  a  más  alatt  Rózát  értettem. 

—  Én  félek!  —  viszonzá  a  török  —  e  princípium 
az  asszony  vérében  fekszik,  s  ha  nyilván  nem.  teszi, 
annál  inkább  tör  ki  titkon  ;  ne  bánd  azért,  ha  szép 
hölgyed  szemed  előtt  mással  enyeleg  ;  de  ha  elvo- 
nulva ábrándoz,  akkor  acélozd  homlokodat. 

—  Bár  otthon  volnék  —  mormolám  —  mit  használ 
a  tanulás,  ha  egyszer  a  kár  megesett!  a  háziúr  hoz- 
zánk jötte  szakasztá  félbe  a  beszédet,  ki  engem  táncra 
szólított  fel ;  én  vonakodtam  eleintén,  de  meggon- 
dolván, hogy  tánc  közben  leginkább  magamnál  tart- 
hatom Rózát,  csakugyan  engedtem  és  az  oláh  asz- 
szonyt  felkértem  ;  ő  karját  nyújtá  s  több  párral  ke- 
rékbe állánk.  —  Most  közel  hozzá  mindinkább  úgy 
rémlett  előttem,  hogy  mégse    Róza  az    én    táncos- 

ném ;  Róza  karcsúbb,  azt  véltem  ;  de  a  keztyü  az 
övé  volt  —  ismét  kérdeztem  :  te  vag>'  kedves  r  és  ő 
fejével  igent  billentett. 

A  muzsika  megzendült.  Tudod,  barátom !  én  a  ma- 
gyart nem  rosszul  járom  ;  de  az  idegenhez  nem  ér- 
tek, ez  pedig  olyan  külföldi  tánc  volt.  össze-vissza- 
forognak benne,  nem  tudtam,  mint  szokták  ;  azért  is 
egyik  erre,  másik  arra  tolt,  majd  előre,  majd  hátra 
unszolt,  ráncigált,  én  szinte  örültem  lárvámnak,  mert 
saját  képemmel  agyon  szégyenlettem  volna  maga- 
mat —  ebből  tapasztalam  :  amit  az  ember  nem  tud, 
abban  ne  produkálja  magát. 

Még  a  tánc  el  se  végződött,  midőn  táncosném 
kiállott  a  rendből,  s  amint  észrevettem,  azért,  mivel 
elfáradt  engem  húzni-vonni  —  ez  hagyján!  de  akkor 
láttam,  hogy  ő  nem  Róza!  mennél  tovább  néztem, 
annál  inkább  valósult  csalódásom  ;  azért  is  az  ott 
álló  háziurat  kértem  meg,  lenne^oly  kegyes  s  mon- 
daná meg:  melyik  feleségem?  Ö  nem  ismeri  meg! 
feleié.  —  Hát  mondja  meg,  melyik  az  asszonyság?  — 
kértem  ismét.  —  A  maskarát  nem  ilhk  elárulni!  — 
lőn  a  felelet.  Képzelheted,  hogy  nekem  mindez  nem 
tetszett,  és  njnigtalanságom  még  inkább  nőtt,  midőn 
a  muzsika  elnémulván,  a  társaság  páronként  szét- 
oszlott. 

Akár  illik,  akár  nem!  én  tudni  akarom,  hol  felesé- 
gem? ezt  dörmög\'én  magam.ban,  újra  keresni  men- 
tem Rózát  és  mindenik  oláh  asszonyt  megtámadtam  ; 
néhányat  közülök  lárvátlan  lelek,  de  oly  ismeretlenek 
voltak,  mint  előbb.  Mint  a  párját  vesztett  oroszlán 
rohantam  egyik  szobából  a  másikba  ;  belső  szoron- 
gás, konfúzió,  a  vászonkép  és  a  féltés  csak  úgy  ön- 
tötték rólam  a  nagy  cseppeket  —  de  oly  visszás 
érzést  sohase  tapasztalok,  mint  midőn  az  utolsó 
szobába  lépvén,  a  Rózához  leginkább  hasonló  alakot 
a  párnaszéken  ülve,  fejét  a  török  mellére  hajtva  s 
egyik  kezét  a  már  saját  képű  tarka  kadét  kezébe 
nyugasztalva  lelem  ;   —   Róza !   —    sóhajtá  a  kadét 

egészen  elolvadva ;  én  pedig  iszonyodva  kiálték :  — 
hát  mégis  te  vagy?  hah!  te  hívtelen! 

—  Hah  te  féltékeny !  tüstént  kövess  meg !  —  monda 
az  oláh  asszony  és  lekapva  hamis  képét,  Lolli  mo- 
solygott szemem  közé.  —  Hát  engem  nem  ismersz, 
Jónás?  —  kérdé  a  török  s  félretolván  álorcáját,  idősb 
Lépfalvi  dül  karjaim  közé. 

Én  a  véletlen  viszontlátáson  szívemből  megürül- 
tem ;  de  ha  az  ember  valamin  aggódik,  öröme  se 
tart  sokáig,  azért  rövid  ölelkezés  után  ismét  távozni 
akartam. 

—  Hova  Jónás?  Mi  bajod  ismét?  —  kérdé  Lépfalvi. 

—  Rózát  megyek  keresni,  jer  segíts,!  —  felelék. 

—  Az  eddig  nyugszik  —  mond  Lolli  —  még  fel 
se  öltözvén,  rosszul  érezte  magát,  haza  kívánkozott  s 
minket  kért  :  hogy  ne  rontanók  el  kedvét  és  ne  mon- 
danók meg.  Keztyűjét  én  húztam  fel,  próbára,  meg- 
ismer-e, Tollagi  úr? 

—  így  hát  én  is  haza  sietek !  —  mondám,  s  bár- 
mint marasztottak,  mentem  s  Őket  házunkhoz  invi- 
tálván, búcsút  vettem.  A  szobát  zárva  lelvén,  hol  men- 
témet hagyám,  csak  a  maskarában  lopództam  ki  a 
házból,  szinte  fájt  szívem,  hogy  a  jó  hitvest  oly  mél- 
tatlan gyanúval  bántam  mreg. 

Künn  hó  esett,  sötét  volt,  s  a  kakasok  körülbelül 
éjfélt  kukorékoltak,  midőn  egyedül  ballagtam,  a  lár- 
vát képemen  hagyván,  nehogy  meghűtsem  magamat. 
Amint  megyek,  egy  öreg  asszony  jő  felém  lámpás- 
sal. —  Nem  kísérne  el  engem?  —  szólítám  meg  — 
adok  valamit!  s  az  asszony  felém  tartván  lámpását, 
rám  néz,  elszörnyed,  keresztet  vet  s  ezen  szavakkal : 
minden  jó  lélek  dicséri  az  istent!  fut,  amint  csak  tu- 
dott. Ez  valami  gonosznak  vélt,  gondolám  kacagva  ; 
de  nemsokára  az  ijedés  rám  került,  mert  amint  a 
fogadó  előtt  ballagok,  valaki  szörnyű  hangon,  nyár- 
sát szegezvén  mellemre,  így  rivalt  hozzám  :  állj  meg, 
gonosz!  Én  mindjárt  megismertem  ugyan  a  baktert  ; 
de  ha  az  ember  előljáró,  restelli,  ha  a  pórnép  ilyen- 
kor s  ily  bohón  leli,  azért  nem  szóltam,  de  látván. 

hog}'  a  fogadóból  több  ember,  tódul  elő,  s  hogy  a 
bakter  is  a  dolgot  vastagon  veszi,  csak  megvallám,  ki 
vagyok,  azaz  :  nótárius. 

\z  derék  ember  —  mond  a  haragos  bakter  —  és 
nem  csatangol  éjjel  az  utcán  ijesztgetni  az  embert. 
Börtönlyukba  veled  —  s  holnap  a  kalodába. 

—  De  nem  ismeri  kend  szavamat?  —  kérdem  sze- 
pegve. —  Mozdulj  —  kiálta  a  kőszívű  bakter  — 
mert  odább  böklek.  Szerencsémre  a  kisbíró  is  a  foga- 
dóban iddogált  s  a  lármára  kitántorgott  ;  én  a  lárvát 
levettem  és  ő  csakugyan  megismervén,  felszabadított, 
nem  tudván  eléggé  csodálkozni,  mi  lett  a  nótáriusból  ; 
én  pedig  megfogadtam,  hogy  soha  többé  maskara 
nem  leszek.  Nem  is  tudom  minek?  mikor  az  embert 
inkáb  ismerik  saját  képével. 

Haza  érvén,  Rózát  édesden  szunnyadva  lelem. 
Nem  akarván  őt  háborgatni,  lassan  a  kályha  mellé 
telepedtem,  hogy  ott  az  életről  eszmélkedjem  ;  de 
magam  is  elaludtam  s  csak  a  reggeli  fűtéskor  ébred- 
tem fel  a  bűzre  —  tudniillik  midőn  ruhám  rókát  kapott. 
Nyájas  részvéttel  hallá  Róza  bajaimat  s  édes  lelkes 
tekintetet  vetve  reám,  monda  :  én  igazán  szeretlek, 
de  sajnálom,  hogy  gyanúd  által  másoknak  nevetségül 
szolgálsz.  —  Én  megilletődve  dűltem  karjaiba,  s  a 
mi  élet  volt  bennem,  egy  édes  sóhajtásban  oszlott  el. 


XIV. 

2oa.  Januarii. 

Tegnap  mindjárt  a  kapitányhoz  mentem  s  köszö- 
netemmel együtt  a  ruhát  visszavittem.  —  Lépfalvi 
házunkhoz  jött.  Lolliból  derék  asszony  lett,  de  Rózát 
nem  adnám  érte.  Ők  mondák,  hogy  ez  alkalommal 
meg  akarának  lepni  bennünket  s  egyszersmfnd  az  ifjú 
Lépfalvit  is  meglátogatni. 

Idősb  Lépfalvi  sokat  beszélt  velem,  többi  között 
kérdé  :  —  igaz-e,  hogy  én  iéltékeny  vagyok?  —  öccse 
sugá  be  neki.  —  Én  nem  vagyok  féltékeny,  —  fele- 

lék,  —  de  az  ember  nem  azért  házasodik,  hogy  fe- 
lesége mást  is  szeressen. 

—  Lásd  Jónás !  —  viszonzá  Lépfalvi  —  féltékenység- 
gel csak  rontjuk  az  asszonyt,  öngyöngeségünkkel  csak 
mások  érdemeire  tesszük  őtet  figyelmessé,  így  sok- 
szor a  hasonlítás  kárunkra  válik. 

—  Könnyű  az  okoskodás,  de  nehéz  a  házasság !  — 
viszonzám  én  —  már  a  feleségtartás  sok  bajt  ád,  de 
a  tartóztatás  még  többet  és  a  tartozás  legtöbbet. 

—  Az  ész  mindenen  segíthet  —  monda  Lépfalvi  — 
ha  feleséged  jó,  úgy  is  boldog  ember  vagy  ;  ha  rossz, 
légy  filozófus.  Sok  derék  embernek  otthon  nem 
úg)'  megyén  dolga,  mint  kívánná  ;  de  azért  nem.  áll 
ki  a  piarcra  s  nem  panaszolja  baját,  hanem  tűrve  zárja 
be  szemét  s  azt  gondolja  :  emberek  vagyunk.  Több 
ilyesekkel  meggyőzött,  hogy  a  házasság  jobb  a  komor 
agglegénj'ségnél  —  és  én  annál  is  inkább  elhittem,  mi- 
nekutána a  kadét  megvallá,  hogy  Róza  ártatlan  s  azt 
a  levelet,  mely  engem  a  verembe  ejtett,  boszúságból 
koholta,  mivel  kezemet  megcsókolá.  Lépfalviék  néhány 
nap  itt  mulatnak,  aztán  a  városba  mennek. 

XV. 

25a.  Januarii. 

Ma,  Pál  fordulása  napján  az  én  kedvem  is  meg- 
fordult, örülj,  örvendezz  barátom!  házasodjál  meg 
mentül  előbb,  ha  ily  boldog  akarsz  lenni,  mint  én. 

Gondold  el!  én  atya  leszek  ;  ez  oly  érzés,  melyet 
az  ember  hasztalan  igyekszik  definiálni.  Ma  édes 
anyám  sírva  monda  meg.  —  Az  egész  ház  örömben 
úszik.  Jöjj,  ha  lehet.  Az  ember  messziről  is  szereti 
barátját,  de  azt  is  megkívánja,  hogy  néha  mutassa  meg 
magát  személyesen.  Isten  veled. 


HARMADIK  RÉSZ. 
TOLLAGI  JÓNÁS  MINT  ATYA. 

I. 

Édes  Barátom!  Ezen  sorok  tán  együtt  érnek  veled 
haza.  Én  örülök,  hogy  nálam  voltál  olyan  messziről, 
de  azért  haragszom,  hogy  nem  akkor  jöttél,  mikor 
szerettem  volna  ;  de  az  ilyen  harag  mellett  az  ember 
csak  a  fátumra  haragszik.  Az  az  átkozott  kalendáriom ! 
én  keresztelőre  invitáltalak  és  az  most  sincs  még. 

A  tavasz  itt  van,  hozott  virágokat  és  háborút. 
A  huszárok  elbúcsúztak  tőlünk.  Én  a  kapitányt  igen 
sajnálom,  Róza  feleségét  sajnálja  ;  modice  a  kadétot 
is  sajnálom,  mert  utóbb  csakugyan  modestiát  gyakor- 
lott s  bár  eleintén  kínból  lett  tudósnak  nevezett,  sok 
bajt  és  hurutot  okozott,  mégis  quasi  barátok  lettünk, 
mert  az  ember  nem  azért  él  a  világon,  hogy  mindig 
boszankodjék,  hanem  az  elmúltra  fátyolt  terít  és  meg- 
bocsájt.  A  féltékeny  hírt  neki  köszönöm,  pedig  az 
ember,  ha  feleségét  őrzi,  jól  teszi  ;  hanem  azok  a 
nőtelen  urak  mindjárt  kidobolják  az  embert  és  a 
spekuláló  észt  g^^öngeségre  magyarázzák.  Most  hely- 
ségünk sokkal  csendesebb,  kivévén,  hogy  néhány 
menyecske  búsul,  de  tán  több  férfi  meg  örül.  Ha  jól 
meggondolom.,  magam  is  a  több  szám  közé  tartozom. 
Oh,  én  neked  a  házasságról  sokat  tudnék  írni,  de  az 
ember  m.ég  sem.  akar  mindent  a  papirosra  bízni,  mert 
sokszor  mind  reHquia,  sokszor  azt  is  profanálja,  mihez 
másnak  semmi  köze.  De  az  bizonyos  :  míg  az  ember 
nőtelen,  sok  ágát-bogát  nem  ismeri  az  életnek ;  de 
ha  már  házas  az  ember,  nem  akarva  is  tapasztalja, 
hogj'  a  szerelemnek  két  oldala  van  :  az  egyik  olyan, 
mmt  a  cifra  kert,  tele  virágokkal,  szökőkutakkal, 
rózsalugasokkal  s  több  effélével ;  a  másik  olyan,  mint 
a   veteményeskert,  hová  az  ember,  ha  jó  föld,  ki-ki- 

ballag  gyümölcsért,  kis  csemegéért  —  de  ezt  sem  kell 
kerítés  nélkül  hagyni,  mert  a  rókák  kárt  tesznek. 
Egész  házam  köszöntet ;    én  meg  ölellek. 

II. 

Ma  én  a  más  szíve  dolgával  foglalatoskodtam,  mert 
ha  az  ember  elölj áró,  tartoznék  a  nép  erkölcsére 
ügyelni.  Halld  csak. 

Reggel  kisétáltam  kaszásaimhoz  ;  amint  az  úton 
ballagok,  az  árok  mellett  ült  egy  leány,  előtte  kosár. 
A  leány  csinos  képű  vala  s  magában  danolt  lesütött 
szemmel ;  én  feléje  lappangtam,  a  nóta  tartalmát  ér- 
teni. Meg  is  tartottam  fejemben  és  leírom. 

Komám  asszony  leányának 
A  pártája  elveszett, 
S  ezen  bíró  uraméknak 
Szíve  nagyon  megesett. 

Mondd  meg  babám,  ki  okozta 
Néked  azt  a  szörnyű  bajt? 
Ha  megkapom,  kalodába 
Záratom  a  gaz  tolvajt. 

Szőke  Bandi  az  a  tolvaj, 
Ki  a  nagy  kárt  okozta. 
Pártám  liagyján,  de  nagyobb  baj  : 
Szívemet  is  ellopta. 

Ha  kend  okos,  bíró  uram.. 
Jobb  kalodát  tudok  én, 
Szőke  Bandi  legyen  uram,, 
Majd  fogságba'  tartom  én. 

—  Ej  ej  húgom  —  mondék  igen  kegyesen  —  minő 
jó  kedved  van!  Hol  taniütad  ezt  a  dalt?  Egy  deák 
csinálta,  nótárius  uram,  —  viszonzá  a  leány  félig  vona- 
kodva és  zavarodva. 

Én  is  voltam  deák,  pedig  jó  —  gondoltam  magam- 
ban —  de  ilyet  nem  firkáltam  s  amint  így  gondol- 
kodom, látom,  hogy  a  leány  öklével  könnyet  töröl  ki 

szeméből.  Kérdem  okát,  hogyan  tud  ily  dal  mellett 
siránkozni,  hisz  nem  olyan  fájós  és  jajos,  és  mint 
elől  járó  a  helységben,  kötelességemnek  tartam  őt  meg- 
vigasztalni. Ennélfogva  két  ujjammal  megcsíptem  az 
állát.  A  leányzó  nagyot  sóhajtott  és  öklével  megint 
egy  könnyet  zúzott  el.  Én  hmgettem,  mert  az  ember 
hamar  kíváncsi  lesz,  ha  leányt  sírni  lát  és  újra  kérdem 
baját.  A  lány  nag}-  pirosan  elbeszélte,  hogy  Szőke 
Marci  nem  költött,  hanem  valósággal  existál,  hogy 
sok  mindenféle  Ígéret  mellett  neki  házasságot  is  igért, 
de  otthagyta  és  más  gazdaember  leányához  adta 
magát  s  most  az  ő  szíve  bús. 

—  Hát  a  dal  egészen  rád  illik  —  mondám  —  s  nem 
haragudnál,  ha  a  bíró  kaloda  helyett  karjaidba  zárná? 

—  Nem  biz  én  —  monda  őszintén  a  leány  —  de  ha 
minden  leánynak  karjába  zárnák,  amennyit  már  meg- 
csalt Marci,  nekem  nem  sok  maradna.  Ezzel  fejére 
vette  a  kosarat  és  odább  ment. 

Én  nem  szóltam,  de  mikor  az  ember  hallgat,  akkor 
annál  inkább  dolgozik  az  ész.  Én  is  rész  szerint  hely- 
ségünk Adonisát  megismerni  kívánván,  rész  szerint 
az  erkölcs  miatt  is,  mihelyt  a  mezőről  megérkeztem, 
a  helység  házához  menék.  Ott  haliám,  hogy  a  Szőke 
Marci  nagy  mester  ;  déltájban  utána  küldém  a  kis- 
bírót.  Míg  a  morális  reflexiókon  tanakodtam,  melyek- 
kel őt  ostromoljam,  belépett  Szőke  Marci  :  derék 
betyár  legény.  En  nagy  seriozitással  néztem  rá,  de 
Marci  oly  hetykén,  oly  negédesen  nézett  vissza, 
hogy  méltóságomat  szinte  megbántottnak  érzem  és 
nem  tudjam,  mint  kezdjem  a  leckét. 

—  Mit  parancsol,  nótárius  uram?  —  kérdi  Marci. 

—  Te  feslett  erkölcsű  vagy,  Marci,  a  leányokat  elcsá- 
bítod, aztán  ott  hagyod,  ez  a  becsülettel  ellenkezik, 
azonfelül  vétek. 

Kit  csábítottam  el?  —  kérdi  vissza  Marci. 

Több  leányt,  de  egyet  pláne.  —  Most  zavarba 
jöttem,  mert  elfelejtem  a  leány  nevét  kérdezni.  Mar- 
cinak észre  kellett  venni,  hogy  a  vádolás  név  nélkül 
olyan,  mint  a  harang  szív  nélkül.  Szembe  mosolygott 


214 

s  azt  monda,  ne  hinnék  a  leány-mesének,  azok  (nemde 
a  leányok)  mindig  fej  kötőről  álmodnak,  de  a  férfinak 
az,  úgy  segéljen,  nehéz  szó  —  aztán  ha  én  tréfálok, 
nótárms  uram,  ne  higyjék  mindjárt  a  bászlik  ;  én  sza- 
badon rugóm  a  port  és  egy  csókért  nem  vagyok 
mindjárt  az  igában. 

Én  sok  jó  princípiumot  hordtam  elő,  de  minthogy 
bizonyos  személyre  nem  tudtam  applikálni,  az  egész 
lecke  hiányos  és  hímezés-hámozás  volt  és  utóbbi 
vizsgálatra  halásztam.  Ha  az  ember  félszegül  eindul, 
úgy  is  végez. 

Alig  ment  ki  Marci,  midőn  egy  vén  asszony  be- 
jött és  a  bírót  nem  lelvén,  hozzám  fordul.  «Nemzetes 
uram  is  elvégezheti  ezt  a  dolgot,  nekem  panaszom 
van.»  Natabene,  ezt  szörnyű  sok  szóval  adta  elő. 

(Itt  megszakad  a  kézirat.) 

